
विचार के क्षणो में मुझे गद्य लिखना ही अच्छा रगता रहा है, 
क्योकि उसमे अपनी अनुभूति ही नहीं बाह्य परिस्थितियों के विश्लेषण के 
लिए, भी पर्याप्त अवकाश रहता है। मेरा सबसे पहला सामाजिक निबन्ध 
तब लिखा गया था जब में सातवीं कक्षा की विद्यार्थीनी थी अतः जीवन 
की वास्तविकता से मेरा परिचय कुछ नवीन नहीं है । 

प्रस्तुत संग्रह में कुछ ऐसे निबन्ध जा रहे हैं जिनमें मेंने भारतीय 
नारी की विषम परिस्थितियों को अनेक दृश्विन्दु से देखने का प्रयास 
किया है। अन्याय के प्रति में स्वभाव से असहिष्णु हूँ अतः इन निबन्धों 
में उग्रता की गन्ध स्वाभाविक है, परन्ठु ध्वस के लिए घ्वंस के सिद्धान्त 
में मेरा कमी विश्वास नहीं रहा। में तो छजन के उन प्रकाश-तत्वो के 
प्रति निछावान हूँ जिनकी उपस्थिति में विकृति अन्धकार के समान 
विलीन हो जाती है । जब तक प्रकृति व्यक्त नहीं होती तब तक विक्ृति 
के ध्वंस में अपनी शक्तियों को उल्झा देना बेसा ही है जैसा प्रकाश के 
अभाव से अंधेरे को दूध से धो-घोकर सफेद करने का प्रयास । वास्तव 
में अन्धकार स्वयं कुछ न होकर आलोक का अभाव है इसीसे तो छोग 
से छोणा दीपक भी उसकी सघनता नष्ट कर देने में समथ है । 

प्रायः जो वस्तु लोकिक साधारण वस्तुओं से अधिक सुन्दर या 
सुकुमार होती है उसे या तो मनुष्य अछोकिक और दिव्य की पंक्ति में 
ज्रैठाकर पूजाई समझने छगता है या वह तुच्छ समझी जाकर उपेक्षा 
आओऔर अवदेलना की भाजन वनती दे | अद्ष्ट की विडम्बना से भारतीय 
नारी को दोनों ही अवस्थाओं का पूर्ण अलुभव हो चुका है । वह पवित्र 
देव-मन्दिर की अधिणात्रीं देवी भी वन चुकी है ओर अपने गृह के मलिनि 
कोने की बन्दिनी भी । कभी जिन गुणों के कारण उसे समाज में अजल 
सम्मान ओर अतुल श्रद्धा मिली, जब प्रकारान्तर से वे ही त्रुण्यो में गिने 
जाने छगे तब उसे उतनी ही मात्रा में अश्रद्धा ओर अनादर भी, अपना 
जनन्‍्मसिद्ध अधिकार मानकर स्वीकार करना पड़ा । उसे जगाने का प्रयास 
करने वाले भी प्रायः इसी सन्देह में पड़ें रहते हं कि यद जाति सो रही है 
यथा मृतक ही हो चुकी हे जिसकी जादशति स्वप्नमात्र है| 

वास्तव में उस समय तक इसका निशठय करना भी कठिन है जन्र 
तक हम उसकी युग़ान्तरदीब्र जड़ता के कारणो पर एक विहक्षम दृष्टि न 
डाल छे। 


संसार के मानव-उबुदाव में वही व्यक्ति स्थान और सम्मान पा 


ही 


शखजा 


न मे कण 


सकता है, वही जीवित कहा जा सकता है जिसके हृदय और मस्तिष्क 
ने समुचित विकास पाया हो ओर जो अपने व्यक्तित्व द्वारा मनुष्य-समाज 
से रागात्मक के अतिरिक्त बोद्धिक सम्बन्ध भी स्थापित कर सकने में 
समर्थ हो । एक स्व॒तन्त्र व्यक्तित्व के विकास की सबको आवश्यकता है, 
कारण, बिना इसके न मनुष्य अपनी इच्छाशक्ति ओर सड्जल्प को अपना 
कह सकता है और न अपने किसी कार्य को न्याय-अन्याय की तुला 
पर तोछ ही सकता है । 

नारी का सानसिक विकास पुरुषों के मानसिक विकास से भिन्न परन्तु 
अधिक द्रत, स्वभाव अधिक कोमछ और प्रेम-घुणादि भाव अधिक तीज 
तथा स्थायी होते हं। इन्हीं विशेषताओं के अनुसार उसका व्यक्तित्व 
विकास पाकर समाज के उन अभावों की पूर्ति करता रहता है जिनकी 
पूर्ति पुरुप-स्वभाव द्वारा सम्मव नहीं | इन दोनों प्रकृतियों में इतना ही 
अन्तर है जितना विद्युत्‌ और झड़ी में । एक से शक्ति उत्तन्न की जा सकती 
है, बढ़ें-बड़े कार्य किये जा सकते हैं, परन्तु प्यास नहीं बुझाई जा सकती | 
दूसरी से शान्ति मिलती हे, परन्तु पशुब्ब॒छ की उत्पत्ति सम्भव नहीं | 
दोनो के व्यक्तित्व, अपनी पूर्णता में समाज के एक ऐसे रिक्त स्थान को 
भर देते हैं जिससे, विभिन्न सामाजिक सम्बन्धों में सामझजस्य उत्पन्न होकर 
उन्हें पूर्ण कर देता है । 

प्राचीनतम काल में मनुष्य को सामाजिक प्राणी बनाने मे, पत्षी- 
युत्रादि के लिए गृह और उसकी पवित्रता की रक्षा के लिए नियमो का 
अविष्कार कराने में क्ली का कितना हाथ था, यह कहना कठिन है, 
परन्तु उसके व्यक्तित्व के प्रति समाज का इतना आदर ओर स्नेह प्रकट 
करना सिद्ध करता है कि मानव-समाज की अनिवार्य आवश्यकताओं की 

पूर्ति उसी से सम्भव थी। प्राचीन आर्य नारी के सहर्मचारिणी तथा 
सहमभागिनी के रूप में कहीं भी पुरुष का अन्यानुसरण वा अपने आपको 
छाया वना लेने का आभास नहीं मिलता । 
याज्वल्क्य अपनी विदुपी सहधर्मिणी मैत्रेंवी को सब कुछ देकर वन 
ज्ञाने को प्रस्तुत होते हैं, परन्ठु पक्षी बेमव का उप्रद्यस करती हुई पूछती 
डै-.बदि ऐश्वर्य से भरी सारी एथ्वी मुझे मिल जाय तो क्या में अमर 
हो सकेगी ” चकित विस्मित पति कद्द देता है, घन से तुम सुखी हो 
सकोगी, अमर नहीं ! पक्की की विद्गुपमब हँसी में उत्तर मिल्ता है 
॑जिससे में अमर न हो सकंगी उसे लेकर करूँगी ही क्या ” आज भी, 
'तमसो मां ज्योतिर्गमय, मत्योः मां अमृत यमया आदि उसके प्रवचनों 
सेज्ञात होता है कि यह की वस्तुमात्र समझी जानेवाली स्त्री ने कभी 
जीवन को कितनी गम्भीरतामयी दाशनिक दृष्टि से देखने का प्रयत्न किया थ्य | 
त्यागी तुदू की करुण कहानी की आधार सती गोपा भी क्वछ 
उनकी छाया नहीं जान पड़ती, वरन्‌ उसका व्यक्तित्व बुद्ध से मिंन्न और 
उज्ज्वल है। निराद्या में, ग्लानि में-ओर उपेक्षा मे वह न आत्महत्या 
करती है, न वन-वन पति का अनुसरण | अपूर्व साहस-द्वारा अपना. 
कतेव्य-पथ खोज कर स्नेह से पुत्र को परिवर्धित करती है और अन्त में 
सिद्धार्थ के प्रदुद होकर छोटने पर घूलि के समान उनके चरणों से लिप- 
व्ने न दौड़कर कतंव्य की गरिमा से शुरु वनकर अपने ही भन्दिर में 
उनकी प्रतीक्षा करती है । 
महापुरुषों की छाया में रहने वाले कितने ही सुन्दर व्यक्तित्व कान्ति- 
द्वीन होकर अस्तित्व खो चुके हैं, परन्ठु उपेक्षिता यशोधरा आज भी स्वय॑ 
ज्ञीकर ठुद्ध के विरागमय शुष्क जीवन को सरस बनाती रहती है । 


अंचल 


मा 


छाया के समान राम का अनुसरण करने वाली मूर्चिमती करुणा 
सीता भी वास्तव में छाया नहीं है। वह अपने कतंव्य के निर्दि्ट करने 
में राम की भी सहायता नहीं चाहती, वरन्‌ उनकी इच्छा के विरुद्ध बन- 
गमन के छेश सहने को उद्यत हो जाती है | अन्त में अकारण ही पति- 
द्वारा निर्वासित की जाने पर असीस धेव्यं से वनवासिनी का जीवन 
स्वीकार कर गवंपूर्ण सन्देश भेजती है--मभेरी ओर से उस राजा से कहना 
कि में तो पहले ही अग्नि-परीक्षा देकर अपने आपको साध्वी प्रमाणित 
कर चुकी हैँ, मुझे निवासित कर उसने क्या अपने प्रख्यात कुल के 
अनुरूप कार्य किया है १-- 

वाच्यर्वया मद्गचनात्स राजा कह्ढी विशुद्धामपि यत्ससक्षम। 

सां छोकवादअवणादहासीः श्रुतस्य कि तत्सद॒रशं कुछस्य ॥ 

उसका सारा जीवन साकार साहस है जिस पर कभी देन्य की छाया 
नहीं पड़ी । 

महाभारत के समय की कितनी ही स्त्रियों अपने स्वनन्त्र व्यक्तित्व 

तथा कर्तव्यबुुद्धि के लिए स्मरणीय रहेगी ! उनमें से प्रत्येक ससार-पथ में 
पुरुष की सद्जिनी है, छाया मात्र नहीं | छाया का कार्य, आधार में अपने 
आपको इस प्रकार मिला देना है. जिसमें वह उसीके समान जान पढ़े 
और सक्षिनी का अपने सहयोगी की प्रत्येक चुटि को पूर्ण कर उसके 
जीवन को अधिक से अधिक पूर्ण बनाना ! 

स्री को अपने अस्तित्व को पुरुष की छाया बना देना चाहिए, 
आपने व्यक्तित्व को उसमें समाहित कर देना चाहिए, इस विचार का 
पहले क॒त्र आरम्म हुआ, यह निश्चयपूर्वकत कहना कठिन है, परन्तु इसमें 
सन्देद नहीं कि यह किसी आपतचिमूछक विषदृक्ष का ही विषमय फल रहा 

होगा | जिस अशान्त वातावरण में पुरुष अपनी एच्छा जार विश्यास के 
अनुसार स्री को चलाना चाहता था उनमे इस प्रमात्मम वास्णा को 
कि ज्री सतन्त्र व्यक्तित्व से रहित पति की छायामात्र हे, सिद्धान्त सा 
ख्ूप दे दिया गया | इस भावना ने इतने दिनो में कितना अपफार कर 
डाला है, यह इस जाति की युगान्तर तक भट्ट न होने वाली निद्रा और 
निश्रेष्ता देख कर ही जाना जा सकता है। उसके पास न अपनापन दे 
और न वह अपनापन चाददती ही है । 
इस समय हमारे समाज भे केवल दो ग्रकार की स्वियाँ मिर्लेंगी-- 
एक वे जिन्हें इसका ज्ञान ही नहीं है कि वे भी एक निन्तृत मानव- 
समुदाय की सदस्य हैं ओर उनका भी एक ऐसा स्वतन्त्र व्यक्तित्ल है 
जिसके विकास से समाज का उत्कर्प ओर सड्जीर्णता से अपकर्ष सम्भव दे, 
दूसरी वे जो पुरुषो की समता करने के लिए, उन्हीं के दृष्टिकोण से संसार 
को देखने में, उन्हींकरे' गुणावशुणो का अनुकरण करने मे जीवन के चरम 
लक्ष्य की प्राप्ति समझती हैं | साराश यह कि एक ओर अर्थहीन अनु- 
सरण है तो दूसरी ओर अनर्थमव अनुकरण ओर यह दोनो प्रयक्ष समाज 
की »खला को शिथिल तथा व्यक्तिगत बन्धनों को सुदढ और संकुचित 
करते जा रहे हैं । 
अनुसरण मनुष्य की प्रकृति है। बालक प्रायः आरम्भ में सत्र कुछ 
अनुसरण से ही सीखता है, तत्पश्चात्‌ अपने अनुभव के सॉँचें मे ठालकर 
उसे अधिक से अधिक पूर्ण करने का प्रयास करता है । परन्तु अनुभव 
के आधार से हीन अनुसरण सिखाये हुए पश्चु के अन्धानुसरण के समान 
है जो जीवन के गौरव को समूछ नष्ट कर और मनुष्य को दयनीय बना- 
कर पश्मु की श्रेणी मेबेठने के लिए, बाध्य कर देता है। ऋत्रिम प्रचीनता के 

आवरण में पली देवियाँ असख्य अन्याय इसलिए, नहीं सहतीं कि उनमें 
प्रतिकार की शक्ति का अभाव है. वरन्‌ यह विचार कर कि पुरुष-समाज 
के, न्याय समझ कर किये कार्य को अन्याय कह देने से वे कचव्य-च्युत 
हैं| जायेंगी | वे बड़ा से बढ़ा त्याग प्राणो पर खेलकर हॉसते-हँसते कर 
डालने पर उद्यत रहती हैँ, परन्तु उसका मूल्य वही है जो बलिपशु के 
निरुपाय त्याग का होता ह। वे दूसरो के इद्धितमात्र पर किसी भी 
सिद्धान्त की रक्षा के लिए. जीवन की बाजी लगा देगी, परन्तु अपने तक 
ओर विवेक की कसोंटी पर उसका खरापन बिना जॉँचे हुए;--अतः यह 
विवेकहीन आदर्शाचरण भी उनके व्यक्तित्व को अधिक से अधिक 
संकुचित तथा समाज के स्वस्थ विकास के लिए, अनुपयुक्त बनाता 
जा रहा है | 
दर्पण का उपयोग तभी तक है जनत्र तक वह किसी दूसरे की 
आकृति को अपने हृदय मे प्रतिविम्बित करता रहता है, अन्यथा छोग 
उसे निरर्थक जानकर फेक देते हैँ | पुरुष के अन्धानुसरण ने स्रीके 
व्यक्तित्व को अपना दर्पण बनाकर उसकी उपयोगिता तो सीमित कर ही 
दी, साथ ही समाज को भी अपूर्ण बना दिया ।पुरुष समाज का न्याय 
है, स्त्री दया; पुरुष प्तिशोधमय क्रोध है, ल्ली क्षमा; गुरुष शुष्क कर्तव्य| 
है, स्त्री सरस सहानुभूति ओर पुरुष बल है, त्री हृदय की प्रेरणा | जिस 
प्रकार युक्ति से काठे हुए, काठ के छोटे-बढ़ें विभिन्न आकार वाले खण्डो 
को जोड़कर हम अखण्ड चतुष्कीण या दत्त बना सकते हैं, परन्तु उनकी 
विभिन्नता नष्ट करके तथा सबको समान आऊऋकृति देकर हम उन्हे किसी 
पूर्ण वस्ठु का आकार नहीं दे सकते, उसी प्रकार ख्त्री-पुरुप के प्राकृतिक 
मानसिक वेपरीत्य-द्वारा ही हमारा समाज सामझस्पपूर्ण औौर अखण्ड हो 

सकता हैँ, उनके विम्ब प्रतिविम्ध भाव से नहीं। उससे समान का 
दृष्टिकोण एकाड़ी हो जायगा तथा जीवन की अनेकरुपता का वास्तबिक 
मृत्य ऑकना असम्मव । 
असंख्य विपमताओं का कारण, स्त्री का अपने स्वतन्त्र व्यक्तित्व को 
भूलकर विवेकशक्ति को खो देना दे। उसके बिना जाने दी उसका 
कर्तव्य-पथ निश्चित हो चुकता हे जिस पर चलकर न उसे सफलता-ननित 
गर्व का अनुभव होता है, न असफलता-ननित ग्छानि का। वह अपनी 
सफटता था असफलता की छात्रा पुरुष की आत्मतृष्टि या असन्तोप में 
देखने का प्रयक्त करती है, अपने छदय में नहीं | 
हमारे यहाँ सभी माताएँ हैं, परन्तु मातृत्व की स्वाभाविक गरिमा से 
उन्नतमस्तक माता को खोज लेना सहज नहीं; असंख्य पत्नियोँ ह,, परन्तु 
जीवन की प्रत्येक ठिद्या में साथ देने वाढी, अपने जीवन-सद़ी के हृदय 
के रहस्यमय कोने-कोने से परिचित सॉमाग्य-गर्विता सहधर्मचारिणियों की 
संख्या डेंगलियो पर गिनने-योग्य है । 
अनुकरण को चरम लक्ष्य मानने वाली महिलाओं ने भी अपने 
व्यक्तित्व के विकास के लिए, सत्मयथ नहीं खोज पाया, परन्तु उस स्थिति 
में उसे खोज पाना सम्भव भी नहीं था। उन्हें अपने मूक छायावत्‌ 
निर्जीव जीवन से ऐसी अर्मव्यथा हुई कि उसके प्रतिकार के लिए उप- 
झुक्त साथनो के आविप्कार का अवकाञ ही न मिल सका, अतः उन्होने 
* झपने आपको पुरुषों के समान ही कठिन बना लेने की कठोर साधना 
जारम्म की। कहना नहीं होगा कि इसमे सफलता का अर्थ त्री के 
मधुर व्यक्तित्व को जछाकर उसकी भस्म से युरुष की रुक्ष मूर्ति गढ लेना 
है। फछतः आजकी विद्रोश्णीछ नारी व्यावहारिक जीवन मे अधिक कठोर है, 

शह में अधिक निमंम और शुब्क, आर्थिक दृष्टि से अधिक स्वाधीन, 
सामाजिक क्षेत्र में अधिक स्वच्छन्द, परन्तु अपनी निर्धारित रेखाओं की 
. स्डीण सीमा की बन्दिनी दे। उसकी यह घारणा कि कोमछता तथा 
भावुकता ऐसी लोहशशखल्एँ हैं जो देंखने तथा सुनने में ही कोमछ जान 
पड़ती हैं पहनने में नहीं, उसके प्रति पुरुष समाज के विवेक और हृदय- 
हीन व्यवहार की प्रतिक्रिया मात्र है। ससार मे निरन्तर सच्चभमय जीवन 
चैंसे ही कुछ कम नीरस तथा कठु नहीं है, फिर यदि उससे सारी सुकु- 
मार भावनाओं का, माधुय्य का बहिष्कार कर दिया जाय तो असीम 
साहसी ही उसे वहन करने में समर्थ हो सकेगा, इतर जनो के जीवन को 
तो उस रुक्षता का भार चूर-चूर किये बिना न रहेगा। र्री की कोम- 
लतामयी सदाशयता और सहानुभूति समाज के सन्तप्त जीवन के लिए, 
झीतल अनुलेप का कार्य करती है, इसमें सन्देह नही । 

अर्वाचीन समाज में या तो स्त्रियों में स्रियोचित स्वतन्त्र विवेकमय 
व्यक्तित्व का विकास ही नहीं हो सका है या उनकी प्रत्येक भावना में, 
चरित्र में, कार्य मे, पुरुष की भावना, चरित्र और कार्य की प्रतिकृति 
झॉकती रहती है । इसी से एक का निरादर है और दूसरी से अविराम 
सच | 

अपनी समस्त शक्तियों से पूर्ण महिमामयी महिला के सम्मुख किसी 
का मस्तक आदर से नत हुए; त्रिना नहीं रह सकता, यह अनुभव की 
वस्तु है, तक की नहीं । उपेक्षा तथा अनादर वहीं सम्भव है जहाँ उपे- 
क्षित और अनाइंत व्यक्ति उपेक्षा ओर अनादर करनेवाले के समकक्ष था 
उससे न्यून होता हैं। परन्तु क्री के जिस गरिमामय व्यक्तित्व को शक्ति 
का नाम मिछा है तथा जिसके लिए मनु को यत्रेतास्तु न पूज्यन्ते 

की शक्तिया के साथ एक सुत्य वर खाहन का यद 

चाहिए. । वूल अपने इब्केपन में कार्य की जा सलि दि यत है ह्ीन्‍्पड 
की कठिनता में समाद्दित दे, जठ के चट प्रशट में हिय श्या हा 
परिचय हमें मिलता दे वही पत्रत में अनटता वे कर साझा ना था 
यदि हम अप्राकृतिक साधनो-द्वारा जठ फा छचाह या देता पा मदन 
बना कर उनकी शक्तियों से कार्य छेना लाई तो उसहा रद न 
हो द्वी जायगा, साथ ही शक्तियों भी परिमित #ए बिना ने सर । 

आधुनिक भीतिकवादप्रधान युग की नारी को यरी इुश्स | फि चद 
पुरुष के प्रत्येक क्षेत्र म सफलता पाकर भी ससार के अनेक थास्लयों में एक 
बन गई है; उसके हृदय की एकान्त श्रद्धा की पात्नी बनने का सोम्गस्य 
उसे प्रात न हो सका। संसार उसे देख विस्मय से अभिभूत होकर 
चकित-सा ताकता रद्द जाता हँ, परन्तु नतमत्तक नहीं शोता। उसका 
कारण उस व्यक्तित्व का अभाव हे जिसके सम्मुख मानवसमाज को 
के समान स्वय ही झुक जाना पडता है | 


किसी किसी की धारणा है कि अपने स्वतान्मुखी विकास के उपरान्त 
स्त्री का, पर्वत के शिखर के समान उच्च परन्तु उसी के समान एब्मकी दो 
जाना निश्चित है, क्योकि तत्र अपने जीवन की पूर्णता के लिए. उसे किसी 
सज्भी की अपेक्षा ही न रहेगी । परन्तु वास्तव मे यह धारणा प्रत्यक्ष सत्य 

का उल्लद्न कर जाती है। अपने पूर्ण से पूर्ण विकास में भी एक वस्ठु 
दूसरी नही हो सकती, यही उसकी विशेषता है, अतः उससे जो भिन्न है 
उसका अभाव अवश्यम्मावी है| अपने पूर्ण से पूर्ण गौरव से गौरवान्वित 
स्त्री भी इतनी पूर्ण न होगी कि पुरुषोचित स्वभाव को भी अपनी प्रकृति 
में समाहित कर ले, अतएवं मानव-समाज में साम्य रखने के लिए, उसे 
अपनी प्रकृति से भिन्न स्वभाववाले का सहयोग श्रेय होगा | इस दशा 
मे प्रतिददन्द्तिता सम्मव नहीं । 

उसे अपने गुरुतम उत्तरदायित्व के अनुरूप मानसिक तथा शारीरिक 
बिकास के लिए, विस्तृत स्वाधीनता चाहिए! । कारण, सड्डीर्णता मे उसके 
जीवन का वैसा सर्व॑तोन्मुखी विकास सम्भव ही नहीं जेसा किसो समाज की 
स्वस्थ व्यवस्था के लिए. अनिवाय है। मनुष्य अपने स्वभाव में कुछ 
संस्कार लेकर जन्म लेता है जिनके, परिस्थितियों के वातावरण में, विकसित 
होने से उसका चरिज्ञ बनता है । इसके अनन्तर उसके जीवन का वह 
अध्याय प्रारम्भ शेता है जिसमे उसके चरित्रजनित शुण-दोष ससार पर 
प्रतिफलित होने छगते हैं और संसार के उसके जीवन पर । सबके अन्तममें 
वह प्राकृतिक नियम के हारा, अनेक मधुर-कटु अनुभवों का सश्चय कर 
अपने जीवन के पर्यवेक्षण को तथा अपने अनुभवों के दूसरों के मार्ग का 
दीपक बनाने का अवकाश पा लेता है । जिस परिस्थिति रूपी साँचे में 
उसके चरित्र को ढलना पड़ता दे वह यदि विपरीत, अनुपयुक्त या विकृत 
हो तो चरित्र पर भी उसकी अमिठ छाप रह जायगी और यह कहने की 
आवश्यकता नही कि विकृत चरित्र और अनुपयुक्त मानसिक विकासवाला 
व्यक्ति अपने निर्दिष्ट स्थान में न स्वयं सामझस्य का अनुभव करेगा, न 
किसी को करने देगा और अन्त में अनेक कठु अनुभवों से विषाक्त चित्त 

लेकर वह अन्य व्यक्तियों के मार्ग में भी अल ब्िछाता चलेगा । फलत: 
जीवन की सबसे बढ़ी और पहली आवश्यकता सामाजिक प्राणियों के 
स्वतन्त्र विकासानुकूछ वातावरण की ख॒ष्टि कर देना हे। जिस प्रकार यद् 
सत्य है कि व्यक्ति-दवारा समाज निर्मित और परिवर्तित होता रददता है उसी 
प्रकार यह भी सत्य है कि मनुष्य समाज को लेकर नहीं, वरन्‌ समाज में 
जन्म लेता है | अतण्व उसका विकास ऐसा होना उचित दे जिससे साधारण 
सामाजिक सिद्धान्तो की रक्षा भी हो सके ओर समयानुकूछ परिवर्तन भी । 
पुरुष के समान सत्रीभी कुठम्ब, समाज, नगर तथा राष्ट्र की विशिष्ट 
सदस्य है तथा उसकी प्रत्येक क्रिया का प्रतिफल सबके विकास में वाधा 
भी डाल सकता है और उनके मार्ग को प्रशम्त भी कर सकता है। प्रायः 
पुरुष का जीवन अधिक स्वच्छन्द वातावरण में विशिष्ट व्यक्तियों के संसर्ग 
द्वारा बनता है और स्त्री का, संकीर्ण सीमा में परम्परागत. रूढ़ियों से--- 
जिससे न उसे अपने कुट्धम्त्र से बाहर किसी वस्तुका अनुभव होता है न 
अपने उत्तरदायित्व का ज्ञान। कही यह विपमता और कहीं इसकी 
प्रतिक्रिया जीवन को एक निरथथक रणक्षेत्र बनाकर उसकी सारी उवेरता 
-को नष्ट तथा सरसता को शुष्क किये दे रही है । 
स्त्री के व्यक्तित्व में कोमछता और सहानुभूति के साथ साहस तथा 
“विवेक का ऐसा सामझस्य होना आवश्यक है जिससे हृदय के सहज स्नेह 
-की अजल वर्षा करते हुए भी वह किसी अन्याय को प्रश्नय न देकर उसके 
प्रतिकार में तत्पर रह सके। ऐसा एक भी सामाजिक प्राणी म॑मिलेगा 
जिसका जीवन माता, पत्नी, भगिनी, पुत्री आदि स्त्री के किसी न किसी 
्प से प्रभावित न हुआ हो । इस दद्ा से उसके व्यक्तित्व को कितने 
गुरु उत्तरदायित्व की छाया में विकास पाना चाहिए, यह स्पष्ट है। 

स्वयं अपनी इच्छा से स्वीकृत युगदी् बन्धनो को काट देने के- 
लिए हमें संसार भर की अनुमति लेने का न अवकाश है, न आवश्यकता; 
परन्तु इतना ध्यान रहना चाहिए कि बेड़ियो के साथ ही उसी अख् से, 
बन्दी यदि पेर मी काठ डालेगा तो उसकी मुक्ति की आशा ढुराशामात्र 
रह जावेगी । अपने व्यक्तित्व की, अपनी विश्ञेपताओं की रक्षा न करते 
हुए. यदि हमने अपनी रक्षा कर ली, यदि उन बन्धनो के साथ हमारे 
जीवन का आवश्यक अंश भी घिस गया तो हमारा एक बन्धन से मुक्ति 
पाकर दूसरे में बेंध जाना अनिवार्य हो उठेगा। 


[२] 


व्यक्तिल की विकासहीनता का सहायक बनकर जिसने हम दासता 
'की सड्लीणतम कारा में निर्वासन दे डाला है वह हमारा नागरिकता- 
विषयक अज्ञान कहा जा सकता है । 
हममें से अधिकांश को यह भी ज्ञात नहीं कि ग्रह, की दीवारों के 
बाहर भी हमारा कार्यक्षेत्र हो सकता है तथा उस क्षेत्र में और अपनी 
अहस्थी से उपयोगी बने रहने के लिए. हमे कुछ विशेष अधिकारो की 
और सुविधाओं की आवश्यकता पड़ती है । 
समाज तथा सामाजिक व्यक्ति सापेक्ष शब्द हैं, कारण, सामाजिक 
भाणी के विकास के लिए. समाज का आविर्भाव हुआ है तथा समाज के 
विकास के छिए व्यक्ति को अधिकार एवं सुविधाएँ प्राप्त हुईं हैं। नाग- 
रिक शब्द क्ेवछ अपने शाव्दिक अर्थ से प्रयुक्त न होकर इतना व्यापक 
हो गया है कि उससे केवछ नगर-निवासी का बोध न होकर न्याय और 
कानून-सम्बन्धी अनेक अधिकार एवं सामाजिक उत्तरदायित्व से युक्त 
व्यक्ति का ज्ञान होता है । व्यक्ति सामूहिक विकास को दृष्टि में रखते हुए 
शासित भी होता है और शासन से हस्तक्षेप तथा परिवर्तन करने का 

अधिकारी भी। अतः उससे राजनीतिक अधिकार प्रथक्‌ नहीं किये जा 
सकते | यदि कर लिये जायें तो समाज में उसका वही मूल्य होगा जो 
किसी मूक पश्चु का होता है जिसे मनुष्य अपनी सुविधा के लिए पालछता 
है और इस प्रकार उसके जद्धछी जीवन को बछात्‌ कभी सामाजिक जीवन 
से जोड लेता है और कभी स्वय ही उस बन्धन को तोड डालता है । 
अनेक सम्बन्धों का केन्द्र होने तथा परिवार ओर समाजविशेंष से 
सम्बद्ध रहने के कारण उसे सामाजिक विकास के लिए भी विशेष अधिकार 
और उत्तरदायित्व प्राप्त हो जाना अनिवार्य है। अतः नागरिक को 
राजनीतिक तथा सामाजिक दोनो क्षेत्री मे समान रूप से अपना स्थान तथा 
कर्तव्य जान लेना और उसमे सशोधन या परिवर्तन 'के लिए स्वाधीनता 
प्राप्त कर लेना नितान्त आवश्यक है। नागरिक होने के कारण ज्री को 
भी इन दोनो ही अधिकारों की आवश्यकता सदा से रही है और रहेगी, 
परन्तु प्राचीन काल से अब तक उसके अनुकूल स्वत्वों को देने तथा 
समयानुसार उनमें परिवर्तन की सुविधाएँ सहज करने की ओर कभी किसी 
का ध्यान नहीं गया । 
शासन-विधान ने उसे न्याय तथा कानून-विषयक्र केसी सुविधाएँ 
प्रदान की थीं, यह तो उन शास्रो से प्रकद हो जायगा जिनके आधार 
पर आज भी उसे अनेक कष्ट सहने पर बाध्य किया जा रहा है | प्राचीन 
रोस और यूनान के स्वायच-शासन में भी स्लियो को किसी अधिकार के 
योग्य नहीं समझा गया था, यह इतिहास से प्रत्यक्ष हो जाता है | 
वास्तव में नवीन सुग के अनेक सन्देशों में, कछियो को भी पुरुषों 
के ससान नागरिक अधिकारों के योग्य समझने की अस्पष्ट भावना भी 
सन्निद्दित है 

इस विचार को अब तक भिन्न-भिन्न देशों में कितना क्रियात्मक 
रूप मिल चुका है यह प्रत्येक जिज्ञासु को ज्ञात होगा। पश्चिमीय तथा 
पूर्वीय जाग्रत देशों में स्रियो ने उन वेडियो को काट डाल्य है जिनमें 
पुरुषो ने वर्बवरता के युग में उन्हे बॉध कर अपने स्वामित्व का 
क्रर प्रदर्शन किया था। उन देशों की महिलाएँ राजनीतिक तथा 
सामाजिक दोनो ही प्रकार के अधिकारो-द्वारा अपनी शक्तियों का 
विकास कर, ग्रह तथा बाह्य ससार में पुरुषों की सहयोगिनी बनकर 
अपने देश और जाति के उत्कर्ष का कारण बन रही हैं, अपकर्ष 
का नहीं । 

जिसकी सभ्यता को प्राचीनता प्रख्यात है केवछ उसी हमारे देश में 
अब तक इस भावना की ऐसी छुँघछी रूपरेखा हे कि हजार स्त्रियों में 
कदाचित्‌ एक भी इससे परिचित न होगी | 

काबून हमारे स्वत्वों की रक्षा का कारण न वन कर चीनियों के 
काठ के जूते की तरह हमारे ही जीवन के आवश्यक तथा जन्मसिद्ध 
अधिकारों को संकुचित बनाता जा रहा है। सम्पत्ति के स्वामित्व से 
वज्चित असंख्य स्त्रियों के सुनहलके मविष्यमथ जीवन कीयणुओ से 
भी ठुच्छ माने जाते देख कौन सहृदय रो न देगा ? चरम दुरवस्था के 
सजीव निदर्शन हमारे यहाँ के सम्पन्न युरुषों की विधवाओं और पेतृक 
धन के रहते हुए भी दरिद्र पुत्रियो के जीवन हैं । स्त्री, पुरुष के वैमव 
की प्रदर्शिनीं मात्र समझी जाती है और वाल्क के न रहने पर जेसे 
उसके खिलोने निर्दिष्ट स्थानों से उठाकर फेक दिये जाते हैं उसी प्रकार 
एक पुरुष के न होने पर न स्रीके जीवन का कोई उपयोग ही रह 
जाता है न समाज या ग्रह में उसको कहीं निश्चित स्थान ही मिल सकता 

है। जब जला सकते थे तब इच्छा या अनिच्छा से उसे णीबित ही 
भस्म करके स्वर में पति के विनोदार्थ भेज देते थे, परन्तु अब उसे मृत 
पति का ऐसा निर्ज़ीव स्मारक बन कर जीना पड़ता है जिसके सम्मुख 
श्रद्धा से नतमस्तक होना तो दूर रहा कोई उसे मलिन' करने की इच्छा 
भी रोकना नहीं चाहता | 

यदि उन्हें अअ-सम्बन्धी वे सुविधाएँ प्राप्त हो सके जो पुरुषों 
को मिलती आ रही हैं तो न उनका जीवन उनके निष्ठुर कुट्म्बियों के 
लिए, भार बन सकेगा ओर न वे गलित अड्भ के समान समाज से निकाल- 
कर फेंकी जा. सकेंगी, प्रत्युत वे अपने झूत्य क्षणो को देश के सामाजिक 
तथा राजनीतिक उत्कर्ष के प्रयत्लों से भर कर सुखी रह सकेगी । 

युगों के अनवरत प्रवाह में बड़े-बड़े साम्राज्य बह गये, संस्कृतियाँ 
लुप्त हो गई , जातियाँ मिट गईं, संसार में अनेक असम्भव परिवर्तन 
सम्भव हो गये, परन्तु भारतीय स्तरियो के लछाठ में विधि की वच्नलेखनी 
से अद्धित अदृष्ट-लिपि नहीं धुल सकी । आज भी जब सारा गतिशीछ 
संसार निरन्तर परिवर्तन की अनिवायंता प्रमाणित कर रहा है, स्रियो के 
जीवन को काट-छॉट कर उसी सॉँचे के बराबर बनाने का प्रयत्ञ हो रहा 
है जो प्राचीनतम युग में ढाला गया था। प्राचीनता की पूजा बुरी नहीं, 
उसकी दृढ़ नींव पर नवीनता की मित्ति खड़ी करना भी श्रेयस्कर है, 
परन्तु उसकी दुह्वाई देकर जीवन को सड्लीर्ण से सड्ीणतम बनाते जाना 
और विकास के मार्ग को चारो ओर से रुद्ध कर लेना किसी जीवित 
व्यक्ति पर समाधि बना देने से भी अधिक क्रूर और विचारहीन कार्य है। 

हमारे उद्देश्यों के रूप चाहे जितने परिवर्तित जान पढ़ें, सफलछताओं 
और विफछताओ की सख्या चाहे जितनी न्यूनाधिक हो, परन्तु हमारा 
की कड़ियाँ 

लन्‍नन ५ अनन- 
आये बढ़ते जाना ध्रुव है, इसमें सन्देह नही | जीवन की सफलता, अतीत 
से शिक्षा लेकर अपने आप को नवीन वातावरण के उपयुक्त बना लेने, 
नवीन समस्याओं को सुलआ लेने में दे--केवल उनके अन्यानुसरण में 
नहीं | अतः अब स्त्रियों से सम्बद्ध अनेक प्राच्चीन वेधानिक व्यवस्थाओं 
में सशोधन तथा अर्वाचीनो की निर्माण आवश्यक है । 
शासन-व्यवस्था में भी उन्हें स्‍थान न मिलने से आधा नागरिक 
समाज प्रतिनिधि-हीन रह जायगा; कारण अपने स्वत्वों के रूप तथा आव- 
ध्यकताओं से स्तरियाँ जितनी परिचित हो सकती हैँ उतने पुरुष नहीं | 
परन्तु स्थान मिलने का अर्थ यह नहीं है कि उन्हें केवल पुरुष-परिपदों 
को अलुंकृत करने के लिए. रखा जाव। वास्तव में उनका प्यास 
संख्या मे रह कर अपनी अन्य वहिनों के हित-अनहित-विपय्क अस्पष्ट 
विचारों को स्पष्ट करना और उन्हे क्रियात्मक रूप-रेखा देना ही समाज के 
लिए, ह्वितकर सिद्ध हो सकेगा | 
सामाजिक अधिकारों के लिए भी यही सत्य हैं । जो बन्धन पुरुर्षों 
की स्वेच्छाचारिता के लिए. इतने शिथिल होते हैँ कि उन्हें बन्धन का 
अनुभव ही नहीं होता वे ही बन्धन स्त्रियो को परावछम्बिनी दासता में इस 
प्रकार कस देते हैँ कि उनकी सारी जीवनी शक्ति शुष्क और जीवन नीरस 
हो जाता है । समस्त सामाजिक नियम मनुष्य की नेंतिक उन्नति तथा 
उसके सवतोन्मुखी विकास के छिए आविष्कृत किये गये हैं। जब वे ही 
मनुप्य के विकास में वाघा डालने छगते हैँ तव उनकी उपयोगिता ही 
नहीं रह जाती । उदाहरणार्थ विवाह की संस्था पवित्र है, उसका उद्देंश्य 
भी उच्चतम है, परन्‍्ठ जब वह व्यक्तियों के नेतिक पतन का कारण वन 
जावे तव अवश्य दी उसमें किसी अनिवार्य सक्चोधन की आवश्यकता 


खंखका 


समझनी चाहिए। हमारी अनेक रूढ़ियाँ सामाजिक और वेयक्तिक 
विकास में सहायक न वन कर उसके मार्ग में नित्य नवीन बाधाएँ खड़ी 
करती रहती हैं| अनेक व्यवस्थाएँ, जिन्हे हमने आपतचि-धर्ममात् समझकर 
स्वीकार कर लिया था, अब भी हमारे जीवन को छाया में अकुरित और 
धूप से दूर रखे जाने वाले पीधे के समान शीर्ण बना कर उसे विकसित 
ही नहीं होने देती, अतः उसी शीत विकास-अआझत्य छाया मे पल-पल कर 
हमारी सन्तान भी निस्तेज तथा उत्साहहीन बनती जा रही हैं। इस 
दर में हमारा मिथ्या परम्परा की दुह्ाई देते रहना केवल व्यक्तियों के 
लिए नहीं वरन्‌ समाज और राष्ट्र के छिए. भी घातक सिद्ध होगा | 

जो जाग चुका है वह अधिक समय तक सोते हुए का अमिनय 
नहीं करता रह सकता | हमारी जाग्रत बहिनो में से कुछ ने विद्रोह 
आरम्म कर दिया है और कुछ उसके लिए सुयोग द्वेँढ़ रही हैं। जो 
देश के भावी नागरिकों की विधाता हैं, उनकी प्रथम और परम गुरू 
हैं, जो जन्म भर अपने आपकी मिटा कर, दूसरो को बनाती रहती है 
वें केवछ तभी तक आदरहीन मातृत्व तथा अधिकार-झत्य पत्नीत्व स्वीकार 
करती रह सकेगी, जब तक उन्हे अपनी शक्तियों का बोध नहीं होता । 
बोध होने पर वे बन्दिनी बनाने वाली श्ूखछाओ को स्वय तोड़ फेकेगी | 
परन्तु उस दशा में अश्ञान्ति और संघर्ष अवश्यम्भावी है जिसके कारण 
बहुत समय तक समाज की सुचारु व्यवस्था होना कठिन हो जावेगा । 
अतः सामाजिक अधिकारों का फिर से निरीक्षण तथा उनमे से समय के 
प्रतिकूछ परिस्थितियों को दूर करने का प्रयास ही भविष्य के लिए, श्रेयस्कर 
हो सकेगा । समाज अपने आधे उत्तमाद्ध की अवज्ञा करके कितने दिन 
जीवित रह सकेगा, यह कहना वाहुल्य मात्र है। पुरुष तथा ख्री के कार्य- 

क्षेत्र पथक-पृथक परन्तु समान रूप से महत्वपूर्ण | ऐसी दया में बरदि 
महत्वपूर्ण कतंव्य का पालन करके भी ली को पुरुष की दासता तथा पद- 
पद पर अपमान का कट्ठ अनुभव करना होगा तो उसका अपने कायक्षेत्र 
को तिलाञ्जलि दे देना स्वाभाविक दी है | वदि पुरुष घनोपाजेन कर अपने 
कर्तव्य का पालन करता हुआ समाज तथा देश का आवश्यक्त और उप- 
योगी अद्ध समझा जाता है, राजनीतिक तथा सामाजिक अधिकार्गे का 
शयेण्ट उपभोग कर सकता है तो स्री रह में भविष्य के लिए. अनिवाय्य 
सन्तान का पालन-पोपण कर अपने गुरु कर्तव्य का भार वहन करती हुई 
इन सब अधिकारी से अपरिचित तथा वश्चित क्यो रखी जाती है ? ससार 
के और उसके बीच में ऐसी काली अभेद्य यवनिका क्यों डाल दी जाती 
है जिसके कारण अपने गण की संकुचित सीमा के अतिरिक्त और किसी 
वस्तु से उसका परिचय हो सकना असम्भव है ? 
संसार की प्रगति से अनभिज्न, अनुभव-शत्व, पिल्लरबद्ध पक्षी के 
समान अधिकार-विहीन, रुप्ण, अज्ञान नारी से फिर बक्ति-सम्पन्न सृष्टि 
की आशा की जाती है. जो मृगतृष्णा से तृप्ति के प्रयास के समान ही 
निष्फल सिद्ध होगी । 
हमारे समाज में सम्पन्न से अ्रमजीवी नारियों तक अज्ञान एकरस 
और व्यापक है [ 
सम्पन्न महिलाएं अपने ग्रह तथा सन्तान की इत्र व्यवस्था के लिए 
अनेक दास-दासियों रखकर केवल व्यक्तिगत विनोद और परम्परा-पालन 
की ओर ही ध्यान देती हैं। वास्तव में इसी श्रेणी की महित्मओ मे से 
अनेक को स्तरियो के स्वत्वों के निरीक्षण करने का अवकाश और उस 
ज्ञान को सब में फैलाने के साधन सुगमता से मिल सकते ये । 


श्खला 


हम प्रायः अपने देश की कुछ सम्पन्न तथा जाग्रत महिलाओ की 
क्रियाशील्ता के समाचार ज्ञात होते रहते हैं। उनके विदेशों के कोछाहलूमय 
जीवन और देश में वेभव से जगमगाती पार्टियों का हमें उछाहना नहीं 
देना दे, परन्ठु वास्तव में उनकी जाणति तभी अभिननन्‍्दनीय हो सकेगी 
जब वे भारत की अन्यकार में भठकने वाली वाणीहीन असख्य नारियों 
की प्रतिनिधि बन कर जागे ओर यहाँ की सम्भ्नान्त, साधारण तथा 
श्रमजीची महिलाओ के अधिकारों, उन्नति के साधनों, अवनति के 
कारणो तथा उनसे सम्बन्ध रखने वाले अन्य विषयों से परिचित हो 
सके । उनके विकास-पथ में तभी उनकी देशवासिनियों की पलके 
घिछ सकेंगी, जब वे अपने सश्वित ज्ञान को देश की कुटी-कुटी के दार 
पर जाकर प्रत्यक स्री को उपहार में देने का निश्चय करके बढ़ेगी | 
अनेक ने इस दिशा मे रठ॒त्य प्रयास किया है, इसमें सन्देह नहीं; 
परन्तु कोटिशः सोती हुई स्रियो को जगाने का कार्य दो-एक के किये 
न होगा। उसके लिए सहखशः जाग्रत बहिनो को अनेक सुखो और 
ऐड्वर्यों को ठुकरा कर' अछूख जगाना 'पड़ेगा, परन्तु इस प्रयास का 
परिणाम अमूल्य होगा, यह निश्चित है। हमारी मानसिक दासता, 
मानसिक तन्द्रा के दूर होते ही, न कोई वस्तु हमारे छिए अल्म्य रहेगी, 
न कोई अधिकार दुष्प्राप्प; कारण, अपने स्वत्वों से परिचित व्यक्ति 
को उनसे वश्चित रख सकना कठिन ही नहीं असम्मव है | 

हम न किसी पर जब चाहिए, न किसी से पराज्य; न किसी पर 
प्रभता चाहिए, न किसी का प्रशुत्व | केवछ अपना वह स्थान, वे स्‍्वत्व 
चाहिए जिनका पुरुषों के निकट कोई उपयोग नहीं है, परन्ठ जिनके 
बिना हम समाज का उपयोगी अंदड्ध बन नहीं सकेगी | हमारी जाण्त 

और साधन-सम्पन्न बहिने इस दिद्या में विज्येप महत्वपूर्ण कार्य कर सकेगी, 
इसमें सन्देह नहीं | 

मध्यम श्रेणी की महितयओं को ग्रह के इतर और महत्वपूर्ण दोनों 
प्रकार के कार्यों से इतना अवकाश ही नहीं मिलता कि वे कभी अपनी 
स्थिति पर विचार कर सके | जीवन के आरम्मिक वर्ष कुछ खेल में, 
कुछ ग्रह-कार्यों के सीखने में व्यतीत कर जब से वें केवल शाब्दिक 
अर्थ वाले अपने रह में चरण रखती हैं तब से उपेक्षा और अनादर 
की अजख्र॒ वर्षा मे ठिठरते हुए मृत्यु के अन्तिम क्षण गिनती रहती 
हैं। स्वत्तदीन घनिक महिलाओ को यदि सजे हुए खिलोने का 
सौभाग्य प्राप्त है तो साधारण श्रेणी की स्रियो को क्रीत दासी का 
दुर्भाग्य । 

यदि पुरुष व्यसनी है, रोगी है तो अपने और बाछको के भरण- 
पोषण की समस्या मृत्यु से भीषणतर बनकर उनके सम्प्मुख उपस्थित हो 
जाती है। यदि भाग्य में वेधव्य लिखा होता है तो उनके साथ भिक्षाटन 
भी स्वीकार करना पडता है। सारांश यह है कि उन्हे किसी दक्षा में 
भी स्वावलम्बन दुलूम है। मानसिक सुख के साथ शारीरिक दुश्ख 
उपेक्षणीय हो सकता है और शारीरिक सुख के साथ मानसिक पीड़ा 
सहनीय, परन्तु दोनो सुख या दोनो दुःख मनुष्य को जड़ बनाये बिना 
नही रहते | मध्यम गहस्थ की शहिणी को अपनी अनेक इच्छाएँ- 
अभिलाषाएँ कुचछ कर जीवित रहना पड़ता है और इसके साथ ही 
शारीरिक क्लेशो का भी अन्त न होने से उसका सम्पूर्ण जीवन अज्ञान पदञ्च 
के जीवन की स्टृति दिलाता रहता है। राजनीतिक अधिकारों से मी पहले 
उसे ऐसी सामाजिक व्यवस्था की आवश्यकता है जिससे उसके जीवन मे 

कुछ स्वाल्म्बन, कुछ आत्म-विश्वास आ सके | उसकी दुर्वलूताएँ अनेक 
हैं और संसारिक संघर्ष घोरतर । 

श्रमजीवी श्रेणी की स्त्रियों के विषय में तो कुछ विचार करना भी 
मन को खिन्नता से भर देता है। उन्हे णद्द का कार्य और सन्तान का पालन 
करके भी बाहर के कामो में पति का हाथ बटाना पडता है। सवेरे ६ बजे, 
गोद में छोटे बाछक को तथा भोजन के लिए! एक मोटी काछी रोटी 
लेकर मजदूरी के लिए, निकली हुईं स्नी जन्र ७ बजे सन्ध्या समय घर 
लोंट्ती है तो संसार भर का आहत मावृत्व मानों उसके झुष्क ओठो में 
कराह उठता हैं। उसे श्रान्त शिथिल शरीर से फिर घर का आवश्यक 
कार्य करते ओर उस पर कभी-कभी मत्रप पति के निष्ठु रप्रहारों को सहते 
देख कर करुणा को भी करुणा आये बिना नहीं रहती । मिल, कारखाने 
आदि में काम करने वाली खस्रियो की दुदंशा तो प्रकट ही है | परन्तु हमारे 
बृहत महित्य-सम्मेलन तथा बड़े-बड़े सुधार के आयोजन उन्हें भूल जाते हैं 
जिनकी कार्य-पटुता के साथ अज्ञान का विचित्र संगम हो रहा है | 
कृपक तथा अन्य श्रमजीवी स्रियो की इतनी अधिक संख्या है कि 
बिना उनकी जाणशति के हमारी जाणति अपूर्ण रहेंगी और हमारे स्वत्व 
अर्थहीन समके जायेंगे । उच्तराधिकार मिल जाने पर भी हमारी मजदूर 
झ्लियाँ निर्धन पिता तथा दरिद्र पति से दरिद्रता से अतिरिक्त और क्या 
पा सकेगी ! 

इनके लिए तो ज्ञान के धन की ही विशेष आवश्यकता है जिससे वे 
कारखानों में, मिर्ों में शारीरिक श्रम करती हुई भी अपने स्वत्वो की 
हत्या न होने दे वरन्‌ प्रत्येक अन्याय का विरोध करने को उद्यत रहे | 
वे जीविकोपार्जन में असमर्थ होने के कारण विवाह नहीं करतीं प्रत्युत्‌ 


की कड़ियाँ 


एक संगी की आवश्यकता का अनुभव करके ही स्वर्य शटिणी का 
उत्तरदायित्र स्वीकृत कर लेती हैँ। यदि उन्‍हें अपने खत्वी का 
वास्तविक ज्ञान हो तो उनकी पुरुषों द्वारा अनेक दुर्दभाओं का अन्त 
होते देर न छगे | इनकी पारिवारिक स्थिति धनिक ओर साधारण श्रेणी 
की ख्रियों से भिन्न है, कारण, न वे अपने णह का अल्ट्वार मान समश्ा 
जाती हैं न ऐसी वस्त॒ुएँ जिनके ट्वट जाने से ख्डस्थ का कुछ बनता 
विगड़ता ही नहीं | वे पुरुष के जीविकोपार्जन में सहयोग देती हैं, अपनी 
जीविका के छिए उसका मुख नहीं देखतीं; फलतः वे अपेक्षाकृत स्वाव- 
लम्बिनी हैं । इन सब में जाशति उत्तन्न करने, उन्हें अमाव का अनुभव 
कराने का भार विदुपियों पर है ओर बहुत समय तक रहेगा । 
शिक्षा, चिकित्सा आदि विभायों में काय करने वाली जाशन महि- 
लाओ ने अपना एक मिन्न समाज वना डाला है जिसने उन्हें शहिणियों 
के प्रति स्नेहह्त्य और गहिणियों को उनके प्रति संदिग्ध कर दिया है | 
न वे अपनी निर्दिष्ट सड्ढीण सीमा से वाहरपेर रखना चाहती है न किसी को 
अपने निकट आने की जाज्ञा ही देती हैँ | उनके विचार भे णहिणी के जिस 
उत्तरदायित्व या परावलम्बन से पूर्ण जीवन को उन्होने छोड़ दिया है उसे 
स्वीकार करनेवाली स्रियाँ अनादर तथा उपेक्षा के ही योग्य हैं और एक 
प्रकार से उनकी यद्द घारणा अनेक अनर्थों के छिए उच्तरदायिनी ठहराई जा 
सकती है। इतनी शिक्षा, इतनी बुद्धि, इतने साधन, इतना अवकाश और 
स्वावलम्त्रन पाकर भी यदि वे अन्य बहिनो की प्रतिनिधि न बन सकीं, 
यदि वे उनके त्यागमय जीवन को अवज्ञा से देखती रहीं तो सारे समाज 
का अनिष्ट होने की सम्भावना सत्य हुए. बिना न रहेगी | उनके सड्ढीर्ण 
समाज से प्रवेश न पा सकने के कारण अन्य स्त्रियों उनके गुरु उत्तर- 

दायित्व से अनमित्र रहकर केवल उनके बाह्य झान्तिपूर्ण जीवन से ईर्ष्या 
कर अपने जीवन को दुवंह वना डालती हैं । 
जिन विदुपी महिलाओं ने घर ओर बाहर दोनो प्रकार के उच्तर- 
दायित्व को अपनाया उनका जीवन भी प्रायः समाज का आदर्श नहीं 
चन पाया । 
उन्होंने अपनी असमर्थता के कारण नवीन स्वतन्त्र जीवन नहीं 
स्वीकार किया है, वरन्‌ देश के असंख्य बालक-बालिकाओं की ज्ञानदात्री 
साता बनने की योग्यता के कारण, यह उन्हीं के जीवन से प्रमाणित 
होना आवश्यक है । आपत्ति के समय जब युवक पति सद्यथ्परिणीता 
पत्नी को या पिता असहाय सनन्‍्तान को छोड़कर युद्ध मे प्राण देने चलछ पड़ता 
है तब्र क्या कोई उसे कर्तव्यपरादमुख कहकर उसकी अवज्ञा कर सकता 
है? आज र्रियों की विपन्नावस्था से आहत गौरव लेकर कुछ स॒योग्य 
विदुपियाँ यदि अपनी जाति की अवनति के कारण द्ँढ़ने ओर उन्हें दूर 
करने म अपना जीवन छगा देने के लिए. निकल पड़े तो क्या कोई उन 
पर हँसने का साहस कर सकेगा ? नहीं ! परन्ठु इस श्रद्धा को पाने के 
लिए उन्हे अपने प्रत्येक कार्य को त्याग की, परार्थ का तुछा पर तोलना 
पड़ेगा; आत्म-सुखोपभोग-द्वारा उसकी शुरुता न जॉची जा सकेगी । 
नारी में परिस्थितियों के अनुसार अपने बाह्य जीवन को ढाल लेने 
की जितनी सहज प्रद्वत्ति है, अपने स्वभावगत गुण न छोड़ने की आन्त- 
रिक प्रेरणा उससे कम नहीं--इसीसे भारतीय नारी भारतीय पुरुष से 
अधिक सतर्कता के साथ अपनी विशेषताओं की रक्षा कर सकी है, 
पुरुष के समान अपनी व्यथा भूलछने के लिए वह कादम्बिनी नहीं मॉँगती 
उछास के स्पन्दन के लिए छालसा का ताण्डव नहीं चाहती क्योकि दुःख 

को वह जीवन की शक्ति-परीक्षा के रूप में ग्रहण कर सकती है ओर 
सुख को कर्तव्य में प्रात्त कर लेने की क्षमता रखती है । कोई ऐसा त्याग, 
ई ऐसा बलिदान और कोई ऐसी साधना नहीं जिसे वह अपने साध्य 
तक पहुँचने के छिए. सहज भाव से नहीं स्वीकार करती रही । दमारी 
राष्ट्रीय जागृति इसे प्रमाणित कर चुकी है कि अवसर मिलने पर ग्रह के 
कोने की दुर्बेछ वन्दिनी, स्वच्छन्द वातावरण में बलग्रास पुरुष से शक्ति 
में कम नहीं | 
अपने कतंव्य की गुरुता भलीमाँति हृदयद्भगम कर यदि हम अपना 
लक्ष्य स्थिर कर सके तो हमारी छोह-श्ंखलाएँ, हमारी गरिमा से गलकर 
मोम बन सकती है, इसमें सन्देह नहीं। 





युडध और नारी 

प्र दा 

चन्स्ता की पहली सीढ़ी से सम्यता की अन्तिम सीढी तक चुद्ध 
-भनुष्य-जाति का साथ देता आया है। मनुष्य ने अपनी सड्डीण्ण व्यक्तिगत 
स्वार्थ-भावना का पहला अभिननन्‍्दन भी इसी से किया और छोकगत 
परार्थ-भावना की अन्तिम आराघना भी इसी से करने जा रहा है । समय 
के आगे बढ़ने के साथ ही उसकी पत्थर की भारी तलवार, छकडी, लोहे 
और इस्पात की बनते-बनते अब पहले से सहखशुण अधिक भयानक 
अख््र में परिणत हो गई; दूर के शत्रु को वेघनेवाले कम तीद्ष्ण वाण 
मशीनगन के पूर्वज बन बैठे । इतने युगो मे सानवजाति ने केवल 
अनेक प्रकार के वस्तराभूषणों से अपने को सजाना, ऊँची-ऊँची गगन- 
चुम्बी अद्डालिकाओं मे बसना, अनेक प्रकार के अप्राकृतिक उुस्वादु 
ब्यम्जनो से शरीर को पालना, जाति, वर्ण, देश, राष्ट्र आदि दीवारें खड़ी 
करके रहना, अनेक नियम-उपनियमों से ज्ञासित होना और शासन 
करना ही नहीं सीख लिया, वरन्‌ उसने अपने मार्ग मे वाधा पहुँचानें 
गले व्यक्ति की प्रत्येक साँस को विषाक्त कर देनेंवाले अनेक उपाय भी 
खोज निकाले हैं। आज के विज्ञान ने उसकी प्रत्येक संहारक कल्पना को 

पार्थिव रूप दे दिया, प्रत्येक उडनेवाली इच्छा को धरती, से बॉव दिया” 
और प्रत्येक निष्ठुर प्रयत्न को साकार सिद्धि में परिवर्तित कर दिया । 
परिणाम वही हुआ, जो होना था । 

आज प्रत्येक राष्ट्र हिंसक जन्तु की तरह अपनी सच्चजात पहली 
इच्छा की पूर्चि के लिए. दूसरे राष्ट्रकी जीवन भर की सश्वित सस्क्ृति को 
निय्रल लेने को तुला बैठा है। जब हम स्वार्थ के उस हुक्कार को संसार 
के एक छोर से दूसरे छोर तक प्रतिध्वनित होते सुनते हैं, तब मन में 
यह प्रथन उठे बिना नहीं रहता कि इन मित्र देश और जातियों की, 
दुधमुँहे बाठको को अश्चछ की छाया में छिपाये ओर बडो को वात्सल्य 
से आह करती हुई माताएँ तथा आनेवाढी आपत्ति की आहट सुनकर 
मुरझाई हुईं स्नेहमयी पत्नियों क्या सोच रही हैं । 

युद्ध स्रियो की मनोइचि के अनुकूछ है या नहीं और यदि नहीं हैः 
तो पुरुषों ने उससे सहयोग पाने के लिए क्या-क्या प्रयत्न किये, ये प्रश्न 
सामयिक छूयने पर भी जीवन के समान ही पुराने हैं. 


परुप का जीवन संघर्ष से आरम्भ होता है और स्त्री का आत्म-- 


समर्पण से । जीवन के कठोर संधर्ष में जो पुरुष विजयी प्रमाणित हुआ उसे 
ख्री नें कोमल हाथो से जयमाछा देकर, स्निग्य चितवन से अभिनन्दितः 
करके और स्नेंह-प्रवण आत्म-निवेदन से अपने निकट पराजित बना डाछा । 
पुरुष की शक्ति और हुबछता उस आदिम नारी से नहीं छिपी रही- 
होगी जिसने पुरुष की वर्बरता को पराभूत कर उसकी सुप्त भावना को 
जगाया | इन पवित्र ग़हों की नींव स्त्री की बुद्धि पर रखी गयी हे, पुरुष 

की शक्ति पर नहीं | अपनी सहज बुद्धि के कारण ही चली ने पुरुष के 


साथ अपना संघर्ष नहीं होने दिया। यदि होनें दिया होता तो आज 

मानव-जाति की दूसरी ही कहानी होती । शारीरिक वल के अतिरिक्त उनः 
दोनो के स्वभाव में भी भिन्नता थी। पुरुष को यदि ऐसे दक्ष की उपमा 
दी जाय, जो अपने चारो ओर के छोटे-छोटे पोौधो का जीवन-रस चूंस- 
प्वूस कर आकाश की ओर बढ़ता जाता है तो ज्ली को ऐसी लता कहना 
होगा, जो एथ्बी से बहुत थोड़ा-सा स्थान लेकर, अपनी सघनता में बहुत 
से अंकुरी को पनपाती हुईं उस बृक्ष की विज्ञाछ्ता को चारो ओर से ढक 
लेती है | इक्ष की शाखा-प्रशाखाओ को काठ कर भी हम उसे एकाकी 
जीवित रख सकते हैं, परन्तु छता की,असख्य उल्झी-सुल्झी उपशज्याखाएँ 
नष्ट हो जाना ही उसकी झत्यु है । 
स्री और पुरुष के इसी स्वमभाव-जनित भेद ने उन्हे एक दूसरे के 
निकट परिचय प्राप्त करने योग्य चना दिया | सत्री का जो आत्म-निवेदन 
युरुप को पराभूत करनें के लिए; हुआ था, वह सनन्‍्तान के आगमन से 
ओर भी दृढ़ होगया । उसनें देखा कि उसे एक सबल पुरुष पर शासन 
ही नही करना हे, वरन्‌ अनेक निर्बेछो को भी उसके समान सब बनाना 
है। उसके इस कतंव्य-बोध के साथ ही गणह की नीव पढ़ी | जब उसने 
अपने शिक्षु को सामने रल कर कहा कि इसे तुम्हारे समान बनाने के 
लिए मुफे निरन्तर धूप-शीत से बचाने वाली छाया, नियमित रूप से 
मिलने वाछा भोजन और नियत रूप से शत्रु आदि से रक्षा करने वाले 
अहरी के रूप में तुम्हारी आवश्यकता है, तब पुरुष पचो की कुटी बनाकर, 
आखेट-द्वार मोजन का प्रबन्ध करके अपनी सारी शक्ति से उस नये 
संसार की रक्षा करने में प्रवच हुआ | पहले जिन शत्रुओ से वह 
निर्मीकतापूर्वक उल्झ पड़ता था अब उनके सहयोग की आवश्यकता का 
अनुभव करने लया | सद्डर्ष में जो सब॒छ व्यक्ति अपनी रक्षा कर सकता 


म्धंख्ला 


था, वही अब सुकुमार सद्भिनी और कोमछ शिक्षु को लेकर दुर्बल हो 
उठा, क्योकि उसके प्रतिद्वन्द्दी उसे हानि पहुँचाने में असफल होकर 
उसके गह-सौन्दर्य को नष्ट कर सकते थे । सबल ने अपने गह की रक्षा 
और रक्षितों के सुख के लिए. नि्रंछो का सहयोग स्वीकार किया और 
निलो ने अपने और अपने णशह दोनो के छिए | इस प्रकार हिसक पश्ञु 
के समान युद्धपरायग मानव-जाति अपने सुख की परिधि को धीरे-धीरे 
बढाने छगी। युद्धो का स्वंथा अन्त तो नहीं हुआ, परन्तु अब व्यक्ति 
अपने ग्रह की रक्षा के लिए तत्पर हुआ और जाति एक विशेष ग्रह- 
समूह की रक्षा के लिए मरनें-मारने ,छगी | फिर भी स्त्री में कभी वह 
रक्‍्त-छोछुपता नहीं देखी गई, जिसके कारण युद्ध केवल युद्ध के लिए 
भी होते रहे । 

वास्तव भें वह पुरुष के दृष्टिकोण से युद्ध को देख ही नहीं सकती । 
ऋुछ स्वभाव के कारण और कुछ बाहर के सद्डूषे में रहने के कारण पुरुष 
गह भें उतना अनुरक्त नहीं हो सका जितनी स्त्री हो गई थी। उसके 
“ लिए गृह का उजड़ जाना एक सुख के साधन का बिगड़ जाना हो 
सकता है, परन्तु स्री के लिए. वही जीवन का उजड़ जाना है। उसने 
अपने आपको उसमें इतना तनन्‍्मय कर दिया था कि उसका धर उसके 
लिए, जीवन से किसी प्रकार भी भिन्‍न नहीं रह गया। युद्ध रह के लिए. 
प्रलय है, इसी से सम्भवतः वह उससे विम्ुख रही है। युद्ध के लिए 
वीरोी को जाता देखकर पुरुष सोचेगा, देश का कितना गुरू महत्व इनके 
सम्मुख है और स्त्री सोचेगी, कितने आरत॑नाद से पूर्ण घर इनके पीछे हैं । 
एक कहेगा--यह जा रहे हैं, क्योकि इनका देश है; दूसरा कहेगा--- 
यह जा रहे हैँ, पर इनके स्नेंहसयी पत्नी और बालक हैं । 


श्र [ ।९८-& 

स्री केवल शारीरिक और मानसिक दृष्टि से ही युद्ध के अनुपयुक्त 
नहीं रही, वरन्‌ युद्ध उसके विकास में भी वाघक रहा है। जिसे कछ की 
आशा नही, जिसके नेत्रो में मृत्यु की छाया नाच रही है, उस सेनिक 
के निकट स्त्री केंवल स्री है। उसके त्याग, तपस्या, साधना- प्रेम आदि 
गुणो का वह क्या करेगा | इन गुणों का विकास तो साहचर्य्य म॑ ही 
सम्भव है। सवेरे तलवार के घाट उतरने और उतारने वाला वीर, स्त्री 
की रूप-मदिरा का केवल एक घूँठ चाह सकता है। वह उसके दिव्य 
गुणो का मूल्य ऑकने का समय कहाँ पावे ओर यदि पा भी सके तो 
उन्हे कितने क्षण पास रख सकेगा | इसी से प्रायः युद्ध-काल मे स्त्री 
सम्पूर्ण स्त्री कमी नहीं बन सकी । कुरुक्षेत्र की रुधिर-स्नाता ढ्रोपदी न 
महिमासयी जननी के रूप में हमारे सम्मुख आईं और न गौरवान्वित 
पत्नी के रूप में प्रकट हुई। बेभव की अन्य सामग्रियो के समान वह 
झत्रु-भय से भागते फिरने वाले पाण्डव भाइयो में बॉठी गई और युद्ध 
का निमित्त मात्र बनकर जीवित रहने के लिए, बाध्य की गई । वास्तव से स्त्री 
के शुणो का चरम-विकास-समाज के शान्तिमय वातावरण मे ही है, चाहे 
समय के अनुसार-हम इसे न मानने पर बाध्य हो । 
स्त्री के स्वभाव और ण्ह के आकर्षण ने पुरुष को युद्ध से कुछ विरत 
अवश्य किया, परन्तु इस प्रवृत्ति को पूर्णतः दवा देना सम्भव नहीं था | 
बाहर का सद्ध षे'भी समास नहीं हो सकता था | समय ने केवल स्वार्थ को 
विस्तृत कर दिया, फल्तः व्यक्ति, जाति, देश या राष्ट्रविशेष के स्वार्थ से 
अपने स्वार्थ को सम्बद्ध कर परार्थ-सिद्धि का अभिनय-सा करने छया | 
सुख के साधनों के साथ पिपासा भी बढ़ी, स्वत्व की भावना के साथ अपने 
अधिकार को विस्तृत करने की कामना भी विस्तार पाने रूगी | आज इस 


श्ंखला 


न-++ ये है >त+ 


भीतिकवाद के वातावरण में मनुष्य वर्चर्युग के ऋर पुरुष से अधिक 
भयानक दो उठा हूँ | बाहर इतना सम्रर्ष है, कमंक्षेत्र इतना रुक्ष है कि 
पुरुष स्नरी ओर गृह को जीवन की आवश्यकताओं में एक समझता है, 
परन्तु उसे यह सद्य नहीं कि क्री उसकी अधिकार-लिप्सा में बाधक बने । 
उसकी इच्छा की सीमा नहीं, इसी से युद्ध-सख्या की भी सीमा नहीं 
तथा अन्याय और अत्याचार की भी सीमा नहीं । यदि ज्ली पग-पग पर अपने 
ओऑसुओं से उसका मार्ग गीछा करती चले, तो यह पुरुष के साहस का 
उपहास होगा, यदि वह पल-पल में उसे कर्तव्य-अकतंव्य सुझाया करे तो यह 
उनकी बुद्धि को चुनोंवी होगी और यदि वह उसका साहचर्य छोड़ दे तो 
यह उसके जीवन की रुक्षता के लिए दुर्वह होगा । 
अन्त सें युरुष ने इस बाघा को दूर करने के लिए जो सहज उपाय 
ढँढ़ निकाछा, उसने सभी दुश्चिन्ताओं से उसे मुक्त कर दिया | उसने 
एक नये आविष्कार के समान स्त्री के सम्मुख यह तक रखा कि तुम्हारी 
युद्ध-विमुखता के मूल में दुर्बलता है। तुममें, शक्ति नहीं, इसीसे यह 
कोरी भावुकता प्रश्नव पाती है। ठ॒म्दारा आत्म-निवेदन, तुम्हारी ही 
रक्षणीयता प्रकट करता है, अतः यह छजा का कारण है, गे का नहीं । 
- अपने स्वभाव की यह नवीन व्याख्या सुनकर मानो नारी ने अपने 
आपको एक नये दर्पण में देखा, जिसने उसे कुत्सित और दुर्बरू प्रमा* 
णित कर दिया । उसका रोम-रोम विधाता से ग्रतिशोध लेने के लिए 
जल उठा। उसने पुरुष के निकट पुरुष का ही दूसरा रूपन जाने की 
प्रतिशा की । वे अस्त्र, जो निश्ठर संह्यार के कारण उसे त्याज्य जान पड़ते 
थे, उसके आभूषण हो गये | युगो से मानवता की पाठशाला में सीखा 
हुआ पाठ वह क्षण में भूछ गई और पुरुष ने अपने मार्ग को प्रशस्त 
की कड़ियाँ 

पाया । आज के पुरुष ने सनी पर जो विजय पाई है, वह मानव-जाति के 
लिए, चाहे उपयोगी नहो, परन्तु उसकेसंकीर्ण स्वार्थ के लिए आवश्यक है । 
पुरुष स््रियो की ऐसी सेना बना रहा है, जो समय पर उसके शिथिल्ल 
हाथ से असर लेकर रक्तपात न बन्द होने देगी, सहानुभूति को गयव के 
भारी पत्थर से दवा कर मनुष्यता का चीत्कार सुनेयी और स्नेह को वेभव 
का वन्‍्दी बनाकर अपने आपको ऋइतकार्य सममेगी | सुदूर भविष्य के 
गर्भ में कया है, यह तो अभी कह सकना सम्भव नहीं, परन्तु आज की 
निस्तव्वता में किसी आँधघी की दी सूचना छिपी हो तो आश्चर्य नहीं । 
इसी युग में नारी ने ऐसा वेश बनाया है, यह कहना इतिहास की 
उपेक्षा करना होगा । अनेक बार उसने आपच्िकाल में अस्न धारण 
कर सष्टा का पद छोड़कर संहारक का कार्य किया है, परन्तु भेद इतना 
ही है कि प्रायः वह क्षणिक आवेश बुद्धिजन्य॒ न होकर आशंकाजन्य था | 
उसमें ओर इसमें उतना ही अन्तर है जितना प्रयत्न और सिद्धि में । 
पहले का भाव संस्कार नहीं बन सका था, केवछ एक अधिक सुन्दर 
सत्य की रक्षा के लिए. उसने असत्य का परिहार स्वीकार किया था । 
आधुनिक युद्ध-प्रिय राष्ट्री की नारियों में यह संस्कार जन्म पा रहा है कि 
करुणा, दया, स्नेह आदि स्वभाव-नात गुणों केसंहार के लिए थदि 
युरुष-जेसा पाशविक बल उनमें न आ सके तो उनकी जाति जीने योग्य 
नहीं । इसीसे वह मातृ-जाति अन्य सनन्‍्तानो का गछा कायने के ढिए 
अपनी तलवार में धार देने बेठी है | 


नारीत्व का अभिशाप 


तीन 
श्स्श्श्‌ 


( चाहे हिन्दू नारी की गौरव-गाथा से आकाश गूँज रहा हो, चाहे 


' उसके पतन से पाताल कॉप उठा हो परन्ठु उसके लिए 'न सावन सूखे न 
' भादों हरे! की कहावत ही चरिताथ होती रही है | उसे अपने हिमालय को 


लजा देनेवाले उत्कर्ष तथा समुद्रतल की गहराई से स्पर्धा करनेवाले अपकर्ष 


' दोनो का इतिहास ऑसुओ से लिखना पड़ा है और सम्मव है भविष्य 


में भी लिखना पढ़ें। प्राचीन से प्राचीनतम काल में जब उसने त्याग, 
संयम तथा आत्मदान की आग में अपना सारा व्यक्तित्व, सारी सजीवता 
और मनुष्य-स्वभावो चित इच्छाएँ तिछ-तिछ गछाकर उन्हे कठोर आदर्श 
के सॉँचे मे ढालूकर एक देवता की मूत्ति गढ़ डाली तब भी क्या संसार 
विस्मित हुआ या मनुष्यता कातर हुई ? क्या नारी के बढ़ें से बड़े त्याग 
को, आत्म-निवेदन को, संसार ने अपना अधिकार नहीं, किन्तु उसका 
अदुभ्रत दान समझकर नम्नता से स्वीकार किया है? कम से कम इतिहास 
तो नही बताता कि उसके किसी भी बलिदान को पुरुष ने उसकी दुब- 
लता के कर के अतिरिक्त कुछ और समझने का प्रयत्ष किया | 


झिरमेंबेठकर अपने आपको पतिप्राणा प्रमाणित करनेवाली स्फटिकि 

सी स्वच्छ सीता में नारी की अनन्त युर्गों की वेदना साकार हो गई दै। 
कौन कह सकता हे उस भागते हुए युग ने अपनी उस अलौकिक कृति, 
अपने मनुप्यत्व की छुद्र सीमा में वंघे विशाल देवत्व की ओर एक बार 
सुड़कर देखने का भी कष्ट सहा | मनुष्य की साधारण दुर्बछता से युक्त 
दीन माता का वध करते हुए न पराक्रमी परशुराम का हृदय पिघछा, न 
 सनुष्यता की असाधारण गरिमा से शुरु सीता को प्रथ्वी में समाहित करते 
(हुए; राम का छृदय विदीर्ण हुआ। मानो पुरुप-समाज के निकट दोनों 
जीवनी का एक ही मूल्य था। एक जीवित व्यक्ति का इतना कठोर 
त्याग, इतना निर्मम बलिदान दूसरा हृदयवान व्यक्ति इतने अकातर भाव 
से स्वीकार कर सकता है, यह कल्पना में भी केश देता है, वास्तविकता 
का तो कहना ही क्या ! 
इस विपमता का युगान्तरदीर्ब कारण केवछ एक ही कहा जा सकता 
ई---हुर्बछता, जिसका प्रायः कोमलछता के नाम से नामकरण किया जाता 
है । नारी के स्वभाव म॑ कोमलता के आवरण में जो दुर्बलता छिप गईं है 
वही उसके झरीर में सुकुमारता बन गई । यह सत्य नहीं है कि वह इस 
दुर्बछता पर विजय नहीं पा सकती, परन्तु यह निर्विवाद सिद्ध है कि वह 
अनादि काल से उसे अपना अलकार समझती रहने के कारण त्यागने पर 
उद्यत ही नहीं होती | उसके विचार में इसके बिना नारीत्व अधूरा है | 
हर्बेछता मनुष्य-जीवन का अभिशाप रही है और रहेगी, परन्तु शरीर और 
मन दोनो से सम्बन्ध रखनेवाली दुर्वलताओं में कौन घोरतर अभिशाप है. 
यह कहना कठिन हैं । समयविशेष तथा अवस्थाविशेष के अनुसार हम 
पग्मुबछ तैथा मानसिक बल का प्रयोग करने पर विवश्ञ होते हैं और समय 
तथा अवस्था के अनुसार ही हमारे लिए मानसिक और शारीरिक दुबलताएं 

अभिशाप सिद्ध होती रही हैं | जीवन में इन दोनो शक्तियों का समन्वय दी 
सफलता का विधायक रहा है अवश्य, परन्तु यह कहना भी असत्व न होगा 
कि प्रायः एक शक्ति की न्यूनता दूसरी की अधिकता से भर जाती हव] 
विशयेपकर नारी के लिए तो पश्चब॒ल की न्यूनता को आत्मवल से पूर्ण कर 
लेना स्वभावसिद्ध है। वह यदि सम्मुख युद्ध म॑ अलह्ननसशालन-द्वारा 
प्रतिददन्द्रियो को विस्मित कर सकी है तो बिना अख्तर के या बल्प्रदशन के 
असंख्य विपक्षियो से घिरी रहकर भी अपने सम्मान की रक्षा कर चुकी है । 
नारी ने अपनी शक्ति को कमी जाना ओर कभी नहीं जाना । वर्त- 
मान युग तो उसके न जानने की ही करुण कहानी है । नारीत्व की 
कॉमलता के नाम से पुकारी जानेवाढी दुर्बछता के साथ सदा से देंची 
हुई वेदना और तजनित आपत्ति प्रत्येक युग तथा प्रत्येक परिस्थिति में 
नवीन रूप में आती रही है, परन्तु उसकी वर्तमान दशा कझुणतम है | 
उसके आज के और अतीत के वलिदानों में उतना दी अन्तर है जितना 
स्वेच्छा से स्वीकृत, नारीत्व की गरिमा से गौरववती के जौहरत और 
बलांत्‌ छाठियो से घेर-घार कर वलिपशु के समान झोंकी जाने वाली नारी 
के अग्निप्रवेश में । आज की मातृशक्ति की वेदना, भार से जरजर परन्तु 
अपने कष्ट का कारण या निराकरण के साधनों से एकदम अनमिज्ञ मूक 
पञ्षु के करुण नेत्रों से बहती हुई अश्रु-धारा के समान ही निर्तर प्रवा- 
हित हो रही है । वह स्वयं अपनी वेदना के कारण नहीं जानती और न 
अपने असह्य कष्ट के प्रतिकार की भावना से परिचित है । जिन कष्टो से 
उसके जीवन का एक बार भी संस्पर्श हो जाता है उन्हें वह अपने कर्तव्य 
की परिधि में रख लेती हैे। कष्ट सहते-सहते उसमें छेश की तील्ता के 
अनुभव करने की चेतना भी नहीं रही, उसकी उपयुक्तता अनुपयुक्तता 

पर विचार करना तो दूर की बात है। हमारे समाज ने उसे पापाण- 
प्रतिमा के समान सर्वदा एकरूप, एकरस, जोवित मनुष्य के स्पन्दन, 
कम्पन ओर विकार से रहित होकर जीने की आज्ञा दी है, अतः युगों से 
इसी प्रकार जीवित रहने का प्रयास करते करते यदि वह निर्जीव सी हो 
उठी तो आश्चर्य दी क्या है | हम जब बहुत समय तक अपने किसी 
अड्ग से उसकी शक्ति से अधिक कार्य लेते रहते हैं तो वह शिथिक्त और 
संजाद्दीन-सा हुए बिना नहीं रहता । नारी जाति भी समाज को अपनी 
दक्ति से अधिक देकर अपनी सहन-शक्ति से अधिक त्याग स्वीकार करके 
संज्ञाददीन-सी हो गई है, नहीं तो क्या त्रल्षिष्ट से बलिप्ट व्यक्ति को दहला 
देने वाली, कठोर से कठोर व्यक्ति को रछा देने वाली यन्त्रणाएँ वह 
इसने मूक भाव से सहती रह सकती ! 
हिन्दू नारी का, घर और समाज इन्हीं दो से विशेष सम्पक 
रहता है। परन्तु इन दोनों ही स्थानों में उसकी स्थिति कितनी 
करुण हे इसके विचारमात्र से ही किसी भी सहृदय का हृदय कॉपे 
बिना नहीं रहता। अपने 'पितृण्ह में उसे वेसा ही स्थान मिलता है 
जैसा किसी दूकान में उस वस्तु को प्राप्त होता है जिसके रखने और 
बेचने दोनों ही में दूकानदार को हानि की सम्भावना रहती है। 
जिस घर में उसके जीवन को ढलकर बनना पढ़ता है, उसके चरित्र 
को एक विशेष रूप-रेखा धारण करनी पड़ती है, जिस पर वह अपने 
शेशव का सारा स्नेह ढुलकाकर भी तृप्त नहीं होती उसी घर में वह 
भिक्षुक के अतिरिक्त और कुछ नहीं है। दुःख के समय अपने आहत 
हृदय और शिथिलरू शरीर को लेकर वह उसमें विश्राम नहीं पाती, 
भूछ के समय वह अपना लज़ित मुख उसके स्नेहाश्वछ में नहीं छिपा 

सकती और आपत्ति के समय एक मुट्ठी अन्न की भी उस घर से आत्मा 
नहीं रख सकती । ऐसे ही है उसकी वह जभागी जन्मभूमि, जो जीवित 
रहने के अतिरिक्त ओर कोई अधिकार नहीं देती | पति-गह, जहाँ इस 
उपेक्षित प्राणी को जीवन का छोष भाग व्यतीत करना पड़ता दे, अधिकार 
मे उससे कुछ अधिक परन्तु सहानुभूति में उससे बहुत कम है इसमें उन्देह 
नहीं । यहाँ उसकी स्थिति पल भर भी आशंका से रहित नहीं । बदि 
वह विद्वान पति की इच्छानुकूल विदुपी नहीं है तो उसका स्थान दूसरी को 
दिया जा सकता है, यदि वह सोन्दर्योग़सक पति की कल्पना के अनुरूप 
अप्सरी नहीं है तो उसे अपना स्थान रिक्त कर देने का आदेश दिया जा 
सकता है, यदि वह पति की कामना का विचार करके सन्तान या पुत्रों 
की सेना नहीं दे सकती, यदि वह रूग्ण है या दोपो का नितान्त अभाव 
होने पर भी पति की अप्रसन्नता की दोपी है तो भी उसे उस घर में 
दासत्व मात्र स्वीकार करना पढ़ेगा । 
इस विषय में उसके क्यो? का उचर देने को द्रहस्वामी बाध्य नहीं, 
समाज वाध्य नहीं और धर्स भी वाध्य नहीं । परन्तु यदि क्ली ऐसे घर 
को, ऐसी अस्थायी स्थिति को, सन्तोषजनक न समझे तो उसे इन सबके 
निकट दोषी होना पड़ेया । उसे अपने विषय में कुछ सोचने-समझनें का 
अधिकार नहीं, क्योंकि उसका जीवन तो 'ृद्ध रोगवश जड़ धनहीना” मे 
से जो पिता का बोझ हलका करने में समर्थ होगया उसीको जन्म-जन्मान्तर 
के लिए निवेदित होगवा | चाहे वह स्वर्णपिज्ञर की बन्दिनी हो चाहे 
लोहपिज्जर की, परन्तु बन्दिनी तो वह है ही ओर ऐसी कि जिसके निकट 
स्वतन्त्रता का विचार तक पाप कहा जायगा | लीन स्वातन्न्यम्‌ अह॑तिः 
शास्त्र ने कह है न ] जिसके चरणो में उसका जीवन निवेदित है यदि वह 

ञ्से सन्दूकु में बन्द बालक की शुढ़िया के समान संसार की दृष्टि से, सूर्य 
की धूप और पवन के स्पर्श से बचाकर रखना चाहता है तो भी सब इस 
कार्य के लिए उसे साधुवाद ही देना उचित समझेगे । उनके विचार में 
नारी मानवी नहीं देवी है और देवताओ को मनुष्य के लिए आवश्यक 
सुविधाओं का करना ही क्या है ! नारी के देवत्व की केसी विंडम्बना है ! 
यदि दुर्भाग्य से त्री के मस्तक का सिन्दूर घुछ गया तब तो उसके 
लिए संसार ही नष्ट हो गया | यह. ऐसा अपराध है जिसके कारण उसे 
झत्यु-दण्ड से भी भीषणतर दण्ड भोगते हुए. तिलू-तिल घुल कर जीवन कें 
शेप, युग बन जानेवाले क्षण व्यतीत करने होते हैं | ऐसी परिस्थिति में 
यदि दीर्घकार तक गुड़िया बनी रहनेवाली स्त्री मातृत्व के उरदायित्व से 
युक्त होती है तो उसे अपने अभिशापमय जीवन के साथ अनेक दुध्मुदे 
चालको को लेकर ऐसे अन्धकार में मार्ग हूँढ़ता पड़ता है जिसमें प्रत्येक 
यात्री दूसरे को शआ्रान्ति में डाल देना अपराध ही नहीं समझता । यदि 
वह अबोध बालिका है तो भी समाज और परिवार, सनातन नियम के 
पालन में अपने आपको राजा हरिश्रन्द्र से अधिक हृढप्रतिन्न प्रमाणित 
करने में पीछे न रहेगे /जिन मानवीय दुर्बछताओ को वे स्वयं अविरत 
सम और अटूट साथना से भी जीवन के अन्तिम क्षणो तक न जीत ' 
सकेंगे उन्हीं दुबबंछताओं को, किसी भूली हुई अस्पष्ट सुधि-द्वारा जीत ' 
लेने-का आदेश वे उन अबोध बालिकाओं को दे डालंगे जो जीवन से ' 
अपरिचित हैं । उनकी आज्ञा है, उनके शास्त्रों की आज्ञा है और कदा- || 
चित्‌ उनके निर्मम ईश्वर की भी आज्ञा है कि वे जीवन की प्रथम जेंय- / 
ड़ाई को अन्तिम प्राणायाम में परिवर्तित कर दें, आशा की पहली रा 
सुनहलछी किरण को चिषाद के निविड़ अन्धकार में समाहित कर दे ओर: 

। सुख के मघुर पुलक को आँसुओ में बहा डार्लें। इस विराग की साधना के 
लिए, उन्हे अनन्त प्रकोमनों से भरे हुए, वेभव से सजे हुए. और बधिकों 
से पूर्ण स्थान के अतिरिक्त कोई एकान्त स्थान भी मिल नहीं पाता । 
इतने प्रकार के शारीरिक और मानसिक कष्टठों को देकर भी स्री 
के दुर्भाग्य को सन्‍्तोष नहीं हुआ, इसका प्रमाण आज की नारी-अपहरण 
की समस्या है। नारी-जीवन की उस करुण कहानी का इससे घोरतर 
उपसंहार और हो भी क्‍या सकता था? जिस रूप से, जिन साधनों के: 
द्वारा इस छोमहर्षक कार्य का सम्पादन हो रहा है उसे सुनकर निर्जीव 
भी जाग जाते, परन्तु हमारी निद्रा तो मृत्यु की महानिद्रा को भी छजा 
देनेवाली हो गई है; बिना सर्वनाश के उसका टूट्ना सम्भव नहीं । 
अपहृत हिन्दू स्रियो में कुछ तो ऐसी रहती हैं जिनका जीवन ग्रह और 
समाज की अमानुषिक यातनाओ से इतना दुवंह हो जाता है कि 
छुट्कारे का कोई भी द्वार उन्हें बुरा नहीं छगता और वे बहकावे में 
आकर एक नरक से बचने के लिए, दूसरे नरक की शरण लेने को उद्यत 
हो जाती हैं! उनका आहत हृदय इतना चेतना-झन्य हो उठता है 
कि उससे मानापमान का अनुभव करने की शक्ति ही नहीं रह जाती । 
उन्हें तो घायल के समान क्षण भर के छिए ऐसा स्थान चाहिए. जहाँ 
उनके शीण छशरीर को कुछ विश्राम मिल्ू सके, अत सहानुभूति के 
चाहे वह सच्ची हो या झडी, दो शब्द उन्हें वेदाम खरीद सकते हैं । यदि 
ऐसे हृदयो को समय पर हमीं से आश्वासन तथा सान्तव॒ना मिछ सकती 
यदि हमीं इन्हें मनुष्य समझ सकते, वर्षोंसे जम-जम कर इनके जीवन 
को पापाण बनाने वाले ऑसुओ की करुण कहानी सुन लेते और इनके 
असह्य इुःखभार को अपनी सहानुभूति से हल्का करने का प्रयत्न कर 

सकते तो आज का इतिहास कुछ और ही हो जाता । परन्तु हम पशु- 
पक्षियों को, पाषाणों को, अपनी सहानुभूति बॉट सकते हैं; नारी को 


निर्भम आदेश के अतिरिक्त और कुछ नहीं दे पाते | देवता की भूल , 
हम समझते हैं, परन्तु मानवी की नहीं | इसके अतिरिक्त ऐसी महिलाओं 


की संख्या भी कम नहीं, जिनका बछात्‌ अपहरण किये जाने पर भी 
खोज के छिए विशेष प्रयत्न नहीं होता । पत्रों मे प्रकाशित ऐसी घटनाओं: 
की संख्या ही कम नहीं, अग्रकाशित अपहरण-कद्दानियो के विपय में तो 
कुछ कहना ही व्यर्थ है । इन अभागिनियो के उद्धार के लिए जो उपाय 
किया जा रहा है वह तो बहुत सराहनीय नहीं जान पड़ता । जिस समाज 
में ऐसी घटनाएँ १२-१३ की सख्या में प्रतिदिन घटित होती हों उसके 
युवर्कों को सुख की नींद आना संसार का आठवाँ आश्चर्य है । 
कुछ अधिक तकशील पुरुषो का कहना है कि स्लियो को स्वयं अपनी 
रक्षा करने से कीन रोकता दै ? इस कथन पर हँसना चाहिए या रोना, 
नहीं कहा जा सकता । युगो की कठोर यातना और निर्मम दासत्व ने 
छझ्लियो को अपनापन भी भुला देने पर विवश न किया होता तो क्या 
आज यह अपने सम्मान की रक्षा में समथ न हो सकतीं ? आज विवश 
पत्नु के समान इन्हें हॉँक ले जाना इसीलिए सहज है कि ये पश्चुओं की 
श्रेणी में वेठा दी गईं हैं और ज्ञानशत्य कर्म के अतिरिक्त और किसी 
वस्तु का इन्हें बोध नहीं है । आज भी इनमें जो मनुष्य कहलाने की 
अधिकारी हूँ उन्हें अपनी रक्षा के लिए. शस्त्र या सेनिक नहीं रखने 
पड़ते ! प्रृथ्वी के एक छोर से दूसरे छोर तक उनकी गति अबाघ है। 
- उनके जीवन में साहस की झक्ति और आत्मसम्मान की गरिसा, प्राणों 
में आशा और सुनहली कल्पना है| परन्तु ऐसी सजीव नारियों उँगलियो 

पर गिनने योग्य हैं | इच्छा और प्रवत्न से अन्य बहिनें भी अपनी रक्षा में 
स्वयं समर्थ हो सकती है इसमें सन्देह नहीं, परन्तु इस इच्छा और म्यत्न 
का जन्म उनके हृदव में सहज ही न हो सकेगा। वे तो आत्मनिर्भरता भूछ 
ही चुकी हैं फिर उसकी उपयोगिता केसे समझ सकेगी; उनके जीवन को 
सुब्यवस्थित करने तथा उन्हें मनुप्यता की परिधि में लोग छाने का 
प्रवत्त कुछ विदुषी बहिने तथा पुरुष समाज ही कर सकता है । परन्तु 
यह न भूलना चाहिए, कि लिस समय घर में आय छगती हैँ उसी समय 
कुओँ खोदनेवाले को राख के अतिरिक्त ओर कुछ नहीं मिलता, इसी से 
आपकचि का घर्म सम्पत्ति के धर्म से भिन्न कहा गया है। इस समय 
आवश्यकता है एक ऐसे देशव्यापी आन्दोलन की जो सबकी सजग कर 
दे, उन्हें इस दिश्ञा में प्रयत्तशीलता दे और नारी की वेदना का वथार्थ 
अनुभव करने के लिए. उनके हृदय को समवेदनाशीलर बना दे जिससे 
मनुष्य-जाति के कछ्ठ के समान छयगने वाले इनु अत्याचारों का तुरन्त 
अन्त हो जाय, अन्यथा नारी के लिए नारीत्व अभिशाप तो हे ही । 


आधुनिक नारी 
- उसकी स्थिति पर एक दृष्टि “- 


चार 
श्ह्देंड 

मध्य और नवीन युग के सन्धिस्थल में नारी ने जत्र पहले-पहले 
अपनी स्थिति पर असन्तोष प्रकट किया, उस समय उसकी धआवस्था उस 
पीड़ित के समान थी, जिसकी प्रकट बेदना के अग्रकट कारण का निदान 
न हो सका हो | उसे असह्य व्यथा थी, परन्ठु इस विपय में “कहाँ” और 
क्या? का कोई उत्तर न मिलता था। अधिक यूढ़ कारणों की छान- 
बीन करने का उसे अवकाश भी न था, अतः उसने पुरुष से अपनी 
तुलना करके जो अन्तर पाया उसी को अपनी दयनीय स्थिति का स्पष्ट 
कारण समझ छिया। इस क्रिया से उसे अपनी व्याधि के कुछ कारण 
भी मिले सही, परन्तु यह धारणा नितानन्‍्त निर्मूल नहीं कि इस खोज में 
कुछ भूछे भी सम्भव हो सकीं । दो वस्तुओ का अन्तर सदेव ही उनकी 
श्रेठता और हीनता का चोतक नहीं होता, यह मनुष्य प्रायः भूल जाता 
है | नारी ने भी यही चिरपरिचित अ्रान्ति अपनाई। मनोवैज्ञानिक दृष्टि 
से, शारीरिक विकास के विचार से और सामाजिक जीवन की व्यवस्था से 
स्त्री और पुरुष में विशेष अन्तर रह्य है और भविष्य से भी रहेगा; परन्तु 
यह मानसिक या शारीरिक भेद न किसी की श्रेंठठता का प्रतिपादन करता 


शंखल 

है और न किसी की हीनता का विज्ञापन करता है। स्त्री ने स्पष्ट कारणों 
के अभाव में इस अन्तर को विशेष न्ुटि समझा केवल यही सत्य नहीं 
है, वरन्‌ यह भी मानना होया कि उसने सामाजिक अन्तर का कारण 
छढ़ने के लिए स्रीत्व को क्षत-विक्षत कर डाला | 
उसने निश्चय किया कि वह उस भावुकता को आसमूल नष्ट कर 

डालेगी, जिसका आश्रय लेकर पुरुष उसे रमणी समझता है, उस ण 
बन्धन को छिन्न-भिन्‍न कर देगी जिसकी सीमा ने उसे पुरुष की भार्या 
बना दिया है ओर उस कोमछता का नाम भी न रहने देगी जिसके 
कारण उसे वाह्य जगत्‌ के कठोर संघर्ष से बचने के लिए पुरुष के निकट 
रक्षणीया होना पड़ा है | स्त्री ने सामूहिक रूप से जितना पुरुष जाति को 
दिया उतना उससे पाया नहीं, यह निर्विवाद सिद्ध है, परन्तु इस आदान- 
प्रदान की विषमता के मूल में ज्ली ओर पुरुष की प्रकृति भी कार्य करती 
है, यह न भूलना चाहिए | स्त्री अत्यधिक त्याग इसलिए नहीं करती, 
अत्यधिक सहनशील इसलिए नहीं होती कि पुरुष उसे हीन समझ कर 
इसके लिए बाध्य करता है। यदि हम ध्यान से देखेंगे तो ज्ञात होगा 
कि उसे यह शुण मातृत्व की पूर्ति के लिए प्रकृति से मिले हैं । यह 
अच्छे हैं या बुरे, इसकी विवेचना से विशेष अर्थ न निकछेगा, जानना 
इतना ही है कि यह प्राकृतिक हैं या नहीं। इस विषय में स्री स्वयं भी 
अन्यकार में नहीं है । वह अपनी प्रकृति-जनित कोमलता को चुटि चाहे 
मानती हो, परन्तु उसे स्वाभाविक अवश्य समझती है, अन्यथा उसके 
इतने प्रयास का कोई अथ न होता । परिस्थितिजन्य दोप जितने शीघ्र 
मिट सकते हैं उतने शीघ्र संस्कारजन्य नहीं मिट्ते, यही विचार ज्ली को 
आवश्यकता से अधिक कठोर बने रहने को विवश्य कर देता है | परन्तु 

यह कठिनता इतनी सबत्न होती हे कि स््री स्वयं भी सुस्वी नहीं दो पाती । 
कवच बाहर की जज-वर्पा से गरीर को बचाता रहता है, परत्तु अपना 
भार दरीर पर डाले त्रिना नहीं रह सकता | 
आधुनिक हरी ने अपने जीवन को इतने परिश्रम ओर बत्न से जो 
रूप दिया दे वह कितना स्वाभाविक हो सका है, यह काइना अभी सम्भव 
नहीं । हाँ, इतना कह सकते हू कि वह बहुत नुन्दर भविष्य का परि- 
चायक नहीं जान पढ़ता । जत्ली के लिए. यदि उसे किसी प्रकार उपयोगी 
समझ भी छिया जावे तो भावी नागरिकों के लिए. उसकी उपबोगिता 
समझ सकना कठिन ही है । 
आधुनिकता की वायु में पछी सक्ली का यदि स्वार्थ मे केन्द्रित बिक- 

सित रूप देखना हो तो हम उसे पश्चिम मं देख सफेंगे। ह्वी वहाँ आर्थिक 
दृष्टि से स्वतन्त्र हो चुकी है, अतः सारे सामाजिक वन्धनों पर उसका 
अपेक्षाकृत अधिक प्रभ्ुत्व कहा जा सकता है | उसे पुरुष के मनोंविनोद 
की वस्तु बने रहने की आवश्यकता नहीं है, अत्तः वह चाहे तो परम्परा- 
गत रमणीत्व को तिल्‍रुझलि देकर सुखी हो सकती है । परन्तु उसकी 
स्थिति दया प्रमाणित कर सकेगी कि वह आदिस नारी की दुर्वछता से 

रहित है? सम्मवतः नहीं । शज्ञार के इतने संख्यातीत उपकरण, रूप को 

स्थिर रखने के इतने कृत्रिम साधन, आकर्षित करने के उपहास-योग्य 

प्रयास आदि क्या इस विषय में कोई सन्देह का स्थान रहने देते है £ 

नारी का रमणीत्व नष्ट नहीं हो सका, चाहे उसे गरिमा देनेवाले गुणो का 

नाश हो यया हो | यदि पुरुष को उन्मच कर देनेवाले रूप की इच्छा 

नहीं मिटी, उसे बॉध रखनेवाले आकर्षण की खोज नहीं गईं तो फिर 

नारीत्व की ही उपेक्षा क्यों की गई, यह कहना कठिन है | यदि भावुकता 


शंसला 


: ही छज्ा का कारण थी तो उसे समूलछ नष्ट कर देना था, परन्तु आधुनिक 
नारी ऐसा करने में भी असमर्थ रही | जिस कार्य को वह बहुत सफलता- 
पूर्वक कर सकी है वह प्रकृति से विकृति की ओर जाना मात्र था| वह 
अपनी प्रकृति को बच्चो के समान जीवन का बाह्य आच्छादनमात्र 
बनाना चाहती है, जिसे इच्छा और आवश्यकता के अनुसार जब चाहे 
पहना या उतारा जा सके | बाहर के सघर्षममय जीवन में जिस पुरुष 
को नीचा दिखाने के लिए. वह सभी क्षेत्रों में कठिन से कठिन परिश्रम 
करेगी, जीवन-यापन के लिए. आवश्यक प्रत्येक वस्तु को अपने स्वेदक्णों 
से तौछ कर स्वीकार करेयी, उसी पुरुष में नारी के प्रति जिज्ञासा जाग्रत 
रखने के लिए वह अपने सौन्दर्य ओर अद्भ-सौष्ठव के रक्षा असाध्य से 
असाथ्य कार्य करने के लिए, प्रस्तुत है । आज उसे अपने रूप, अपने 
शरीर और अपने आकर्षण का जितना ध्यान है उसे देखते हुए कोई मी 
विचारशील, स्त्री को स्वतन्त्र न कह सकेगा । 
स्रीके प्रति पुरुष की एक-रहस्यमयी जिज्ञासा स॒ष्टि के समान ही 

ज़िरतन है, इसे अस्वीकार नहीं किया जा सकता, परन्तु यह जिशासा 
इनके सम्बन्ध का अथ! है 'इति' नहीं। प्राचीन नारी ने इस “अथ! से 

आरम्भ करके पुरुष से अपने सम्बन्ध को ऐसी स्थिति में पहुँचा दिया 

जहाँ उन दोनो के स्वार्थ एक और व्यक्तित्व सापेक्ष हो गये | यही नारी 

की विशेषता थी, जिसने उसे मनोविनोंद के सुन्दर साधनों की श्रेंणी से 

उठाकर गरिमामयी विधान्री के ऊँचे आसन पर ग्रतिष्ठित कर दिया | 

आंधुनिक नारी पुरुष के और अपने सम्बन्ध को रहस्यमयी जिशासा 

से आरम्म करके उसे वहीं स्थिर रखना चाहती हे जो सम्भवतः उसे 

किसी स्थायी आदान-प्रदान का अधिकार नहीं देता | सब्ध्या के रज्जीन 

बादल या इन्द्रधनुष के रद हम झक्णभर विस्मय-विमुग्ध क्र सकते हूं 
किन्तु इससे अधिक उनकी को४ सार्थकता हो सकती है, यह हम सोचना 
भी नहीं चाहते।| आज की सुन्दर नारी भी पुरुष के निकट और कोई 
विशेष महत्व नहीं रखती | उसे स्वय॑ भी इस कट्ठ सत्य का अनुभव 
होता है, परन्तु वह उसे परिस्थिति का दोषमात्र समझती है | आज पुरुष 
के निकट च्री प्रसाधित ”ज्नारित ऋह्लीव्व मात्र लेकर खड़ी है, यह वह 
2५ अनना-नहीं चाहेगी, परन्तु वास्तव में यही सत्य हे | पहले की नारी- 
जाति केवठ रूप और वय का पाथेय लेकर संसार-यात्रा के लिए नहीं 
निकली थी | उसने संसार को वह दिया जो पुरुष नहीं दे सकता था, 
अतः उसके अक्षय वरदान का वह आजतक कृतज्ञ है| यह सत्य हे कि 
उसके अयाचित वरदान को संसार अपना जन्मसिद्ध अधिकार समझने छगा, 
जिससे विकृति भी उत्पन्न हो गई, परन्तु उसके प्रतिकार के जो उपाय हुए! 
वे उस विकृति को दूसरी ओर फेरने के अतिरिक्त और कुछ न कर सके । 
पश्चिम में छ्लरियो ने बहुत कुछ प्रात्त कर लिया, परन्ठु सब 
कुछ पाकर भी उनके भीतर की चिरन्तन नारी नहीं बदल सकी | पुरुष 
उसके नारीत्व की उपेक्षा करे, यह उसे भी स्वीकार न हुआ, अतः 
वह अथक मनोयोग से अपने बाह्य आकर्षण को बढ़ाने और स्थायी 
रखने का प्रयज्ष करने छगी। पश्चिम की स्त्री की स्थिति में जो विशेषता 
है उसके मूल में पुरुष के ग्रति उनकी स्पर्धा के साथ ही उसे आकर्षित 
करने की प्रद्त्ति भी कार्य करती है । पुरुष भी उसकी प्रवृत्ति से अपरि- 
चित नहीं रह्य इसीसे उसके व्यवहार में मोह और अवज्ञा ही प्रधान हैं । 
'ज्जी यदि रद्धीन खिलोने के समान आकर्षक है तो बह विस्मय-विमुग्घ 
' हो उठेया, यदि नहीं तो वह उसे उपेक्षा की वस्तुमात्र समकेगा | यह 

कहने की आवश्यकता नहीं कि दोनो ही स्थितियाँ स्री के लिए अपमान- 
जनक हैं | पश्चिमीय स्री की स्थिति का अध्ययन कर यदि हम अपने 
देश की आधुनिकता से प्रभावित महिलाओं का अध्ययन करे तो दोनो ही 

ओर असन्तोष और उसके निराकरण में विचिन्न साम्य मिलेगा । 

हमारे यहाँ की स््री शताव्दियो से अपने अधिकारो से वश्चित चली आ' 
रही है । अनेक राजनीतिक और सामाजिक परिस्थितियों ने उसकी अव- 
स्था में परिवर्तन करते-करते उसे जिस अधोगति तक पहुँचा दिया है वह 
दयनीयता की सीमा के अतिरिक्त और कुछ नहीं कही जा सकती । इस 
स्थिति को पहुँचकर भी जो व्यक्ति असन्तोष प्रकट नहीं करंता उसे उस 
स्थिति के योग्य ही समझना चाहिए। कोमल तूल-सी वस्तु भी बहुत 
दबाये जाने पर अन्त में कठिन जान पडने छगती है। भारतीय सत््री भी 
एक दिन विद्रोह कर ही उठी। उसने भी पुरुष के प्रशुत्व का कारण 
अपनी कोमल भावनाओं को समझा और उन्हीं को परिवर्तित करने का 
प्रयत्न किया 4 अनेक सामाजिक रूढ़ियो और परम्परागत सस्कारो के 
कारण उसे पश्चिमीय स्त्री के समान न सुविधाएँ मिलीं और न सुयोग, 
परन्तु उसने उन्हीं को अपना माग-प्रदर्शक बनाना निश्चित किया | 

शिक्षा के नितान्त अभाव और परिस्थितियों की विषमता के कारण 
कम स्त्रियाँ इस प्रगति को अपना सकी और जिन्होने इनो बाधाओं से ऊपर 
उठकर इसे अपनाया भी उन्हें इसका बाह्य रूप ही अधिक आकर्षक 
रूगा । मारतीय ख्री ने भी अपने आपको पुरुष की प्रतिहन्द्िता मे पूर्ण 
देखने की कल्पना की, परन्तु केवल इसी रूप से उसकी चिरन्तन नारी- 
भावना सन्त॒ुष्ट न हो सकी । उसकी भी प्रकृतिजन्य कोमछता अस्ति- 
नास्ति के बीच में डगमगाती रही । कभी उसने सम्पूर्ण शक्ति से उसे 

दबाकर अपनी ऐसी कठोरता प्रवद्ध की तो दस ऋ्ाधीये गमया का 
विशापन करती थी और कभी क्षणिक शातेश हें प्रथ मथात निठर्गा 
का आवरण उतार कर अपने झददेतक हत्येय्न शा पब्चिस दिया 
पुरुष कभी उससे बेसे ही मबभीत हुआ जैसे सशान विश्ित् से होता हे 
और कमी वेसे ही उसपर एसा जेसे बंध व्यक्ति बाराझ हे लाशंग पर 
हँसता है। कहना नहीं होगा कि परम के ऐसे व्यवहार से री का और 
अधिक अनिष्ट हआ, क्योंकि उसे अपनी योग्यता फो परिचय देने के 
साथ-साथ अपने सशान ओर बड़े गोने का प्रमाण देने का प्रयास भी 
करना पड़ा। उसके सारे प्रवत्न और आयास आपनी अदाय््यशता के 
कारण द्वी कभी-कभी दवनीय से जान पदते है, परनग वार कोें भी नो 
क्या करे | एक ओर परम्परागत संस्कार ने उसके उठय से बट गगन हु 
दिया दे कि पुरुष विचार, बुद्धि और भक्ति में उससे श्रेष्ठ दे और दूसरी 
ओर उसके भीतर की नारी-प्रद्ति भी उसे स्थिर नहीं रहने देती । रन्‍्हीं 
दोनों भावनाओं के बीच में उसे अपनी ऐसी आय्य्जनक क्षमता का 
परिचय देना है जो उसे पुरुष के समकक्ष बेठा दे | अच्छा दोता यदि 
स्त्री प्रतिदन्द्धिता के क्षेत्र में विना उतरे हुए ही अपनी उपयोगिता के बल 
पर स्वत्वो की मॉय सामने रखती, परन्तु परिस्थितियों इसके अनुकूल नहीं 
थीं। जो अप्रास है उसे पा लेना कठिन नहीं है परन्तु जो प्रात 
था उसे खोकर फिर पाना अत्यधिक कठिन है। एक मे पानेवाले की 
योग्यता सम्भावित रहती है ओर दूसरे मे अयोग्येता, इसीसे एक का कार्य 


उतना श्रससाध्य नहीं होता जितना दूसरे का। ल्ली के अधिकारों के 
विषय में भी यही सत्य है | 

इस समय हम जिन्हें आधुनिक काल की प्रतिनिधि के रूप में देखते 
हैं, वे महिलाएँ तीन श्रेणियों में रखी जा सकती हैं। त्रिवेणी की तीन 
घाराओ के समान वे एक सी होकर भी अपनी विशेषताओं में भिन्न हैँ । 
कुछ ऐसी हैं, जिन्होंने अपने युगान्तदीर्थ बन्धनों की अवश्ञा कर पिछले , 
कुछ वर्षों मे राजनीतिक आन्दोलन को ग्रतिशीछ बनाने के लिए पुरुषो को 
अभूतपूर्व सहायता दी, कुछ ऐसी शिक्षिताएँ हैं जिन्होने अपनी अनुकूछ 
परिस्थितियों में भी सामाजिक जीवन की चुटियो का कोई उचित समा- 
घान न पाकर अपनी शिक्षा ओर जाणशति को आजीविका ओर साव॑- 
जनिक उपयोग का साधन बनाया और कुछ ऐसी सम्पन्न महिलाएँ हैं, 
लिन्होने थोडी सी शिक्षा के साथ बहुत सी पाश्चात्य आधुनिकता का 
संग्रोग कर अपने शहजीवन को एक नवीन साँचे में ढाला है | 

यह कहना अनुचित होगा कि प्रगतिशीरढ नारी-समाज के ये 
विभाग किसी वास्तविक अन्तर के आधार पर स्थित हैं, क्योकि ऐसे 
विभाग ऐसी विशेषताओं पर आश्रित होते हैं, जो- जीवन के गहन-तलू 
में एक हो जाती हैं। 

यह समझना कि राष्ट्रीय आन्दोलन में भाग लेने वाली सतरियोँ अन्य 
क्षेत्रो में कार्य नहीं करतीं या जिक्षा आदि क्षेत्रों में कार्य करने वाली 
पाश्चात्य आधुनिकता से दूर रद्द सक्री' हैं, श्रान्तिपूण धारणा के अतिस्क्ति 
और कुछ नहीं है। वास्तव में ये श्रेणियाँ उनके बाह्य जीवन के साइश्व 
के भीतर कार्य करने वाली व्ृचियों को समझने के लिए ही दँ। आधु- 
निकता की एकरूपता को भारतीय जाग्रत महत्लछिओं ने अनेक रुपो में 
ग्रहण किया है, जो स्वाभाविक ही था। ऐसी कोई नवीनता नहीं हैं, जो 
प्रत्येक व्यक्ति को भिन्न रूप में नवीन नहीं दिखाई देती, क्योकि देखने 
वाले का भिन्न दृष्टिकोण ही उसका आधार होता है। प्रत्वेक स्त्री ने 
अपनी असुविधा, अपने सुख-दुः्ख ओर अपने व्यक्तिगत जीवन के 
भीतर से इस नवीनता पर दृष्टिपात किया, अतः प्रत्येक को उसमें अपनी 
विशेष न्रुटियो के समाधान के चिह्न दिखाई पढ़े । 

इन सबके आचरणो को भिन्न-भिन्न रूप से प्रभावित करने वाले 
दृष्टिकोणो का एथक्‌-छथक्‌ अध्ययन करने के उपरान्त ही हम आधुनिकता 
के वातावरण मे विकसित नारी की कठिनाइयाँ समझ सकेगे। उनकी. 
स्थिति प्राचीन रूढियो के बन्धन मे बन्दिनी स्त्रियों की स्थिति से मित्र 
जान पढ़ने पर भी उससे स्टृहृणीय नहीं है । उन्हें प्राचीन विचारों का 
उपासक पुरुष समाज अवहेलछा की दृष्टि से देखता है, आधुनिक दृष्टिकोग 
वाले समर्थन का भाव रखते हुए, भी क्रियात्मक सहायता देने में असमर्थ 
रहते हैं और उम्र विचार वाले प्रोत्साहन देकर भी उन्हे. अपने साथ ले 
चलना कठिन समझते हैँ । वस्तुतः आधुनिक त्री जितनी अकेली है, 
उतनी प्राचीन नहीं; क्योकि उसके पास निर्माण के उपकरण मात्र हैं, 
कुछ भी निर्मित नहीं | चौराहे पर खड़े होकर मार्ग का निश्चय करने 

वाले व्यक्ति के समान वह सब्रके ध्यान को आकर्षित करती रहती है, 
किसी से कोई सह्यायतापूर्ण सहानुभूति नहीं पाती | यह स्थिति आकर्षक 
चाहे जान पढ़ें, परन्तु सुखकर नही कही जा सकती ! 

राष्ट्रीय आन्दोलन में भाग लेने वाली महिलाओ ने आधुनिकता 
को राष्ट्रीय जागृति के रूप मे देखा और उसी जाणश॒ति की ओर अग्रसर 
होसे में अपने सारे प्रयज्ञ छगा दिये । उस उथछ-पुथल के युग मे स्त्री 
ने जो किया वह अभूतपूर्व होने के साथ-साथ उसकी शक्ति का प्रमाण 
भी था | यदि उसके बलिदान, उसके त्याग भूलेजा सकेंगे तो उस 
आन्दोलन का इतिहास भी भूछा जा सकेगा । इस प्रगति-द्वारा साव॑जनिक 
रुप से स्त्री समाज-को भी छाम हुआ । उसके चारो ओर फेली हुई दुर्ब- 
छता नष्ट हो गई, उसकी कारी भावुकता छिन्न-मिन्‍न हो गई और उसके 
सत्रीत्व से शक्तिहीनता का लछाउ्छन दूर हो गया | पुरुष ने अपनी आवश्य- 
कतावश ही उसे साथ आने की आज्ञा दी, परन्ठु जञ्लीने उससे पय 
मिलाकर चल कर प्रमाणित कर दिया कि पुरुष ने उसकी गति पर बन्धन 
छूगाकर अन्याय ही नहीं, अत्याचार भी किया है। जो पंगु है उसी के 
साथ गतिदहीन होने का अभिश्नाप छगा है, गतिवान को पंगु बनाकर 
रखना सबसे बड़ी क्रूरता है। 

राष्ट्र को प्रगतिशीछ बनाने में ज्री ने अपना भी कुछ हित साधन 
किया, यह सत्य है, परन्तु इस मधु के साथ कुछ क्षार भी मिला था | 
उसने जो पाया वह भी बहुमूल्य है और जो खोया वह भी बहुमूल्य था, 
इस कथन में विचिन्नता के साथ-साथ सत्य भी समाहित है | 

आन्दोलन के समय जिन स्तरियो ने आधुनिकता का आह्वान सुना 
उनमे सभी वर्गों की शिक्षिता और अशिक्षिता स्लियाँ रहीं। उनकी 

नेत्रियो के पास इतना अवकाश भी नहीं था कि वे उन सबके बीद्धिक 
विकास की ओर ध्यान दे सकतीं | 

यह सत्य है कि उन्हें कठोरतम सबम सिखाया गया, परन्तु यह 
सैनिकी के संयम के समान एकाड्डी ही रहा । वें यह न जान सकी कि 
युद्ध-मूमि में प्रतिक्षण मरने के लिए प्रस्तुत सैनिक का संयम, समाज में 
युग तक जीवित रहने के इच्छुक व्यक्ति के संयम से भिन्‍न है । एक 
बन्धनों की रक्षा के लिए, प्राण देता है तो दूसरा बन्धनो की उपयोगिता 
के लिए. जीवित रहता है। एक अच्छा सेनिक मरना सिखा सकता दै 
ओर एक सच्चा नागरिक जीना; एक में मृत्यु का सौन्दर्य है ओर दूसरे 
में जीवन का वेमव | परन्तु अच्छे सैनिक का अच्छा नागरिक होना 
यदि अवश्यम्मावी होता तो सम्मवतः जीवन अधिक सुन्दर बन 
गया होता । 

स्वभावतः सेनिक का जीवन उच्चेजनाप्रधान होगा और नाग- 
रिक का समवेदनाप्रधान | इसीसे एक के लिए. जो सहज है बह दूसरे 
के लिए. असम्भव नहीं तो कष्टसाध्य अवश्य है ! 

आन्दोलन के युग मे स्त्रियों ने तात्काठीन सयम और उससे उत्पन्न 
कठोरता को जीवन का आवश्यक अज्भ मानकर स्वीकार किया, अपने 
प्रस्तुत उद्देय का साधन मात्र मानकर नहीं । इससे उनके जीवन में 
जो एक रुक्षता व्याप्त हो गई है, उससे उन्हीं तक सीमित न रहकर. 
उनके सुरक्षित ग़हजीवन को भी स्पर्श किया है। वास्तव में उनमे से 
अधिकाश महिलाएँ रूढ़ियो के मार से दबी जा रही थीं, अतः देश की 
जाग्रति के साथ-साथ उनकी क्रान्ति ने भी आत्मविज्ञापन का अवसर और 
उसके उपयुक्त साधन पा लिये। यही उन परिस्थितियों में स्वाभाविक 

भी था, परन्तु वे यह स्मरण न रख सकी कि विद्रोह, केवल जीवन के 
विशेष विकास का साधन होकर ही उपयोगी रह सकता है। वह सामा- 
जिक व्यक्ति का परिचय नहीं, उसके असन्तोष की अभिव्यक्ति है | 
उस कंरुण युग के अनुष्ठान में भाग लेने वाली छ्लियो ने जीवन की 
सारी सुकोमल कछा नष्ट करके संसार-संग्राम में विद्रोह को अपना अमोध 
अखस्र बनाया । समाज उनके त्याग पर श्रद्धा रखता है, परन्तु उनकी 
विद्रोहमयी रुक्षता से सभीत है । जीवन का पहले से सुन्दर और पूर्ण 
चित्र उनमें नहीं मिलता, अतः अनेक आधुनिकता के पोपक भी उन्हें 
संदिग्ध दृष्टि से देखते हैं। अनन्त काल से स्री का जीवन तरल पदार्थ 
के समान सभी परिस्थितियों के उपयुक्त बनता आ रहा है, इसलिए 
उसकी कठिनता आश्रय और भय का कारण बन गई है । अनेक व्यक्तियो 
की धारणा हे कि उच्छुद्डछता की सीमा का स्पर्श करती हुईं स्वतत्रता, 
प्रत्येक अच्छे बुरे बन्चन के प्रति उपे्ा का भाव, अनेक अच्छे-बरुरे व्यक्तियों 
से सख्यत्व ओर अकारण कठोरता आदि उनकी विशेषताएँ हैं। इस 
धारणा में भ्रान्ति का भी समावेश है, परन्तु यह नितान्त निममूल नहीं कही 
ला सकती | अनेक परिवारों में जीवन की कठ्धता का प्रत्यक्ष कारण 
ख्रियो की कठोरता का सीमातीत हो जाना ही है, यह सत्य है, परन्तु 
इसके लिए केवल स्त्रियाँ ही दोपी नहीं ठहराई जा सकतीं । परिस्थिति इतनी 
कठोर थी कि उन्हें उस पर विजय पानेके लिए कठोरतम अख्र ग्रहण 
करना पड़ा । उनमें जो विचारशीर थीं, उन्होने प्राचीन नारियों के 
समान कृपषाण और कंकण का संयोग कर दिया, जो नहीं थीं उन्होंने 
अपने ख्रीत्व से अधिक विद्रोह पर विश्वास किया | वे जीने की करा 
नहीं जानतीं, परन्तु सद्डर्ष की कछा जानती हैं, जो वास्तव में अपूर्ण 

है। सद्धर्ष की कछा लेकर तो मनुष्य उत्त्न ही हुआ है, उसे सीखने 
कहीं जाना नहीं पडता । यदि वास्तव सें मनुष्य ने इतने युगो में कुछ 
सीखा है तो वह जीने की कछा कही जा सकती हे | सद्चर्ष जीवन का 
आदि हो सकता है, अन्त नहीं | इसका यह अर्थ नहीं कि सद्धर्पहीन 
जीवन ही जीवन है। वास्तव में मनुष्य-जाति नष्ट करने वाले सद्भूर्ष से 
अपने आपकी वचाती हुईं विकास करने वाले सद्धर्ष की ओर बढ़ती 
जाती है । 
सामाजिक प्रगति का अर्थ भी यही है कि मनुष्य अपनी उपयोगिता 
बढ़ाने के साथ-साथ नष्ट करने वाढी परिस्थितियों की सम्भावना 
कम करता चले | किसी परिस्थिति मे वह हिम के समान अपने स्थान 
पर स्थिर हो जाता है और किसी परिस्थिति से वह जल के समान तरल 
होकर अज्ञात दिशा में वह चलता है| रत्री का जीवन भी अपने विकास के 
लिए, ऐसी ही अनुकूछता चाहता है, परन्तु सामाजिक जीवन में परिस्थिति 
की अनुकूल्ता मे विविधता है । हम अपना एक ही केन्द्र-विन्दु बनाकर 
जीवन-सद्ड्ष में नहीं ठहर सकते और न अपना कल्याण ही कर सकते हैं । 
स्नी की जीवनी-दक्ति का हास इसी कारण हुआ कि वह अपने आपको 
अनुकूल या प्रतिकूछ परिस्थिति के अनुरूप बनाने में असमर्थ रही । 
उसने एक केन्द्र-विन्दु पर अपनी दृष्टि को तव तक स्थिर रखा, जब तक 
चारो ओर की परिस्थितियों ने उसकी दृष्टि नहीं रोक ली । उस स्थिति में 
प्रकाश से अचानक अन्बधकार मे आये हुए व्यक्ति के समान वह कुछ भी 
न देख सकी | फिर प्रकृतिस्थ होने पर उसने वही पिछला अनुभव 
दोहराया | 
जायति-युग की उपासिकाओं के जीवन भी इस चुटि से रहित नहीं 

रहे। उन्होंने अपनी दृष्टि का एक ही केन्द्र बना रखा है, अतः उन्हे 
अपने चारो ओर के संदिग्ध वातावरण को देखने का न अवकाश है और 
न प्रयोजन | वे समझती हैं कि वे राष्ट्रीय जाशते की अग्नदूती के 
अतिरिक्त और कुछ न बनकर भी अपने जीवन को सफलता के चरम 
सोपान तक पहुँचा देगी । इस निश्ञा में उनकी गति का अवरोध करने 
वालो की संख्या कम नहीं रही, यह सत्य है | परन्तु इसी लिए, वे अपना 
गन्तव्य भी नहीं देखना चाहतीं, यह कहना बहुत तक॑-पूण नहीं कहा 
जा सकता | ऐसा कोई त्याग या बलिदान नहीं जिसका उद्गम नारीत्व 
न रहा हो, अतः केवलर त्याग के अधिकार को पाने के लिए. अपने 
आपको ऐसा रुक्ष बना लेने की कोई आवश्यकता नहीं जान पड़ती | 
जिन शिक्षिताओं ने गह के बन्चनों की अवहेला कर सावजनिक क्षेत्रमे 
अपना मार्ग प्रशस्त किया उनकी कहानी भी बहुत कुछ ऐसी ही है | उनके 
सामने नवीन युग का आह्वान और पीछे अनेक रूढ़ियो का भार था । 
किसी विशेष त्याग या बलिदान की भावना लेकर वे नये जीवन-सग्राम 
में अग्नसर हुई थीं, यह कहना सत्य न होगा । वास्तव में गह की सीमा में 
उनसे इतना अधिक त्याग और बलिदान मॉगा गया कि वे उसके प्रति 
विद्रोह कर उठीं। स्वेच्छा से दी हुई छोटी से छोटी वस्तु मनुष्य का 
दान कहलाती है, परन्तु अनिच्छा से दिया हुआ अधिक से अधिक द्वव्य 
भी मनुष्य का अधीनता-सूचक कर ही समझा जायगा । स्री को जो कुछ 
बलात्‌ देना पड़ता है वह उसके दान की महिमा न बढ़ा सकेगा, यह 
शिक्षिता त्री मठीमॉति जान गई थी | 
भविष्य में भारतीय समाज की क्‍या रूपरेखा हो, उसमे नारी की 
कैसी स्थिति हो, उसके अधिकारों की क्‍या सीमा हो आदि समस्याओं 

का समाधान आज की जाग्रत और शिक्षित नारी पर निर्भर है । यदि 
वह अपनी दुरखस्था के कारणों को स्मरण रख सके और पुरुष की स्वार्थ- 
परता को विस्मरण कर सके तो भावी समाज का स्वप्न सुन्दर और सत्य हो 
सकता है । परन्तु यदि वह अपने विरोध को ही चरम रूक्ष्य मान ले 
ओर पुरुष से समझौते के प्रश्न को ही पराज्य का पर्याव समझ ले तो 
लीवन की व्यवस्था अनिश्चित और विकास का क्रम शिथिर होता 
ज्ञायगा । 

क्रान्ति की अग्रदूती और स्वतन्त्रता की ध्वजा-धारिणी नारी का कार्य 
लीवन के स्वस्थ निर्माण में शेष होया, केवल ध्यंस में नहीं । 


घर और बाहर 

थुगो से नारी का कार्यक्षेत्र घर मे ही सीमित रहा | उसके कर्तव्य 
के निर्धारित करने में उसकी स्वभावजात कोमलता, मातृत्व, सन्तान- 
पालन आदि पर तो ध्यान रक्‍्खा ही गया, साथ ही बाहर के कठोर 
संघर्षमय वातावरण और परिस्थितियों ने भी समाज को ऐसा ही करने 
पर बाध्य किया | यदि विचार कर देखा जावे तो, न उस विस्मृत युग 
में, जब जाति नवीन भूमि से अपनी नवीन स्थिति को सुदृढ़ बना रही 
थी, न उस कोलछाहलूमय काल में, जब उसे अपने देश या सम्मान की 
रक्षा के लिए तलवार के घाट उतरना या उतारना पढ़ता था, और न उस 
पमय, जब हताश जाति विलास में अपने दुःख डुबा रही थी, स्त्री के 
जीवन के सम्मुख ऐसा विविधवर्णी क्षितिज रहा जैसा आज है या जेसा 
भविष्य में होने की सम्भावना है | तब उसके सामने एक ही निश्चित 
लक्ष्य था, जिसकी पूर्ति उसे और उस समय के समाज को पूर्ण आत्म- 
तोष दे सकती थी । चाहे द्रौपदी के समान पाँच पति स्वीकार करना हो, 
चाहे सीता के समान मन, वचन, कम और झरीर से एक की ही 
उपासना हो, चाहे राजपूत-रमणी का जलती चिता मे जौहर-अत हो और 


शंखला 


ज्न्न् 59 न्व|छ 


कै के 


चाहे रीति-युग की सोन्दर्य-मदिरा वनकर जीवित रहना हो; परन्तु एक 
समय मे एक ही छछक्ष्य, एक ही केन्द्रविन्दु ऐसा रहा जिसकी ओर र्री 
के जीवन को सारी शक्तियों के साथ प्रधावित होना पड़ा | उस छ्ष्य 
तक पहुँच जाने मे उसके जीवन की चरस सफलता थी, उस तक पहुँ- 
चने के प्रत्त में मिट जाना उसके लिए स्तुत्य, परन्तु उस मार्ग से छोट 
आना या विपरीत दिद्या की ओर जाने की इच्छा भी उसके लिए कल 
का कारण थी | आज उसका न पहले जेंसी कठोर रेखाओं में बंधा एक 
रूप है और न एक कर्तव्य; अतः वह अपना लक्ष्य स्थिर करने के लिए 
अपेक्षाकृत स्वतन्त्र कही जा सकती है । 
आज स्त्री का सहयोगी पुरुष न आदिम युग का अहेरी है, जो 
उसके छापे हुए पश्ु-पक्षियो को खाद्य रूप में परिवर्तित कर देने में ही 
उसके कर्तव्य की इति हो जावे, न वह वेद-काछ का झहस्थ है, जो 
उसके साथ यज्ञ में भाग लेना ही उसे सहधर्मचारिणी के पद तक पहुँचा 
सके; न वह वीर युग का युद्ध-ररायण आहत है जिसकी शिथिर ओर 
ठण्ढी उँगलियो से छूटती हुई तलवार संभाल लेने में ही उसके जीवन 
की सार्थकता हो, प्र॒त्युत्‌ वह इस उलझन भरे यन्त्र-युग का एक सबसे 
अधिक उलझनमय यन्त्र बन गया हे, जिसके जीवन में किसी प्रकार का 
सहयोग भी तब तक सम्भव नहीं जब तक उसे ठीक-ठीक न समझ 
क्‍िया जावे | समझ लेने पर भी सहयोग तभी सुगम हो सकेगा जब स्त्री 
में भी जीवन के अनेक रूपो और परिस्थितियों के साथ चलने और 
उनके अनुरूप परिवर्तनों को हृदयद्भगम करने की शक्ति उत्पन्न हो जावे | 
वास्तव में त्री भी अब केवछ रमणी या भार्यां नहीं रही, वरन्‌ घर 
के बाहर भी समाज का एक विशेष अज्ञ तथा महत्वपूर्ण नायरिक हे, 

अतः उसका कर्तव्य भी अनेकाकार हो गया दे जिसके पाछन में कर्मी- 
कभी ऐसे सच्डर्प के अवसर आ पडते हैं, जिनमे उसे किंकर्तेव्यविमूद् हे 
जाना पड़ता है । वह क्या करे ओर क्या न करे, उसका कायक्षेत्र केवल 
घर है या बाहर या दोनों ही, इस समस्या का अब तक समाधान नहीं 
हो सका है । 
उसके सामने जो अन्य प्रगतिशील देशों की जाग्रत स्त्रियों हैं, वे 
इस निष्कर्ष तक पहुँच खुकी हैं कि स्री के लिए; घर उतना ही आवश्यक 
है जितना पुरुष के लिए; वह पुरुष के समान ही अपने जीवन की 
व्यवस्थित तथा कार्य-क्षेत्र को निधारित कर सकती है तथा उसका मातृत्व 
या पत्नीत्वय उसे अपना विशिष्ट मार्ग खोजने से नही रोक सकता और न 
उसके जीवन को घर की सकीर्ण सीमा तक ही सीमित रख सकता दे | 
भारतीय स्री ने अभी तक इस समस्या पर निष्पक्ष होकर वेसा विचार 
नहीं किया जेसा किया जाया चाहिए; परन्तु अव्यक्त और अशात रूप 
से उसकी प्रद्धत्ति भी उसी ओर होती जा रही हे । हमारे यहों ज्त्रियों 
में एक प्रतिशत भी साक्षरता नहीं है, इसलिए, हमे इस प्रद्वत्ति को भी 
उतनी ही कम सख्या में दँढ़ना चाहिए 
ससार के बढ़ें से बडे, असम्भव से असम्भव परिवर्तन के आदि में 

इने-गिने व्यक्ति ही रहते है, शेष असख्य व्यक्ति तो कुछ जानकर और 
कुछ अनजान में ही उनके अनुकरणशील बन जाया करते हैं। यदि 
किसी परिवर्तन का मूल्य या परिणाम आलोचनीय हो तो हमें उसके मूछ 
प्रवर्तक तथा समर्थकों के इष्टिकोण को समझ लेना उचित होगा, क्योकि 
अनुकरणशील व्यक्तियो में प्रायः हमे उसका सच्चा रूप नहीं मिलता । 
अनुकरण तो मनुष्य का स्वभाव है, परन्तु प्रत्येक कार्य की अन्तर्निहित 

प्रेरणा को उसी रूप में समझ पाना अपने-अपने वोद्धिक विकास पर 
निर्मर है 
भविष्य के स्ली-समाज की रूप-रेखा हमें इन्हीं विद्वुषियों से मिलेगी, 
जिन्हें हम अभी अल्य-संख्यक जानकर जानना नही चाहते, जिल्हें हम 
अपवाद मानकर समझना नहीं चाहते। वे अपवाद हो सकती हैं, 
परन्तु क्रमागत व्यवस्था के विरुद्ध किसी नवीन परिवर्तन को ले आने का 
श्रेय ऐसे अपवादों को ही मिलता रहा है, क्योकि ऐसे व्यक्तियों के बिना 
हम असम्भाव्य को साधारण या सम्मव समझ ही नहीं पाते । 
यदि हम अपने ही प्रान्त की थोडी सी शिक्षिता महिलाओं पर 
दृष्टिपात करें, तो प्रत्यक्ष हो जायगा कि उन्होने अधिकांश में नवीन 
दृष्टिकोण ही को स्वीकार कर घर-बाहर में एक सामझस्य स्थापित करने 
का प्रयक्ष किया दे, चाहे परिणामतः वह प्रयन्न सफल रहा चाहे 
असफल, इ्छाव्य समझा गया चाहे निन्दय | इस युग में ऐसी शिक्षिता 
स््री कटिनता से मिलेगी जिसे णह में ऐसी आत्मतुष्टि मिरू गईं हो 
जिसको पाकर जीवन के अनेक आधघातो को, जय-पराजयो को मनुष्य 
गे के साथ मेल लेता है। हमारी शिक्षित बहिनो में ऐसी भी हैं, जो 
केवछ गहिणीपन में सनन्‍्तोष न पाकर सार्वजनिक जीवन का उत्तरदायित्व 
भी सेमाठती और कभी-कभी तो दूसरे कतंव्य के पालन के लिए, पहले 
की उपेक्षा करने पर भी वाध्य हो जाती हैं, ऐसी भी हैं जो अपनी 
सन्‍्तान तथा ग्रहस्थी की ओर वथाशक्ति ध्यान देती हुई अन्य क्षेत्रों में 
भी कार्य करती रहती हैं, ऐसी भी हैं जो ग्रहस्थ-जीवन तथा सार्वजनिक 
जीवन के सघर्ष से भयमीत होने के कारण पहले जीवन को स्वीकार ही 
नही करती तथा ऐसी भी इुलम नहीं जो समस्त शिक्षा का भार लिये 

घर में निष्तिय और खिन्न, समय व्यतीत करती रहती हैं। यदि लिया 
के छिए अपने व्यक्तिगत अनुभवों को छृदय में ही समाहित किये रहना 
स्वाभाविक न होता तो सम्भव है समाज उनकी कठिनाइयोँ समझ सकता 
तथा उनके जीवन को अधिक सहानुभूति से देखना सीख सकता । 
परन्तु वर्तमान परिस्थितियों में उनके जीवन के विपय में भ्रान्तिमय 
धारणा बना लेना जितना सम्भव है उतना उन्हें उनके वास्तविक रूप 
में देखना नहीं | दरिद्र तथा श्रमजीवी इतर श्रेणी की ख्तरियो तक तो 
शिक्षा पहुँची ही नहीं है, परन्तु उनके सामने घर-बाहर की कोई समस्या 
भी नहीं है । ऐसी कोई सामाजिक तथा सार्वजनिक परिस्थिति नहीं है 
जिसमें वे पुदथ के साथ नहीं रह सकतीं, न ऐसी कोई गशहस्थी या 
जीविका से सम्बन्ध रखने वाली समस्या है, जिसमें वे पुरुष की सह- 
योगिनी नहीं । 

यह घर तथा बाहर का प्रश्न केवछ उच्च, मध्यम तथा साधारण 
वित्त वाले ग्रहस्थो की स्त्रियों से सम्बन्ध रखता है तथा ऐसी ही परि- 
स्थितियों में सदा उन्हीं तक सीमित रहेगा | ग्रह की व्यवस्था और 
सन्तान-पाछन की किन सुविधाओं को ध्यान में रखकर कब्र किसने 
ऐसी सामाजिक व्यवस्था रची थो, इसकी खोज-हँढ़ तो हमारा कुछ 
समाधान कर नहीं सकती । विचारणीय यह है कि वर्तमान परिस्थितियों 
में क्या सम्भव है और क्या असम्भव | 

पुरुष की जिस मनोदइत्ति ने उसे स्री को अपने ऐश्वर्य की प्रदर्शिनी 
बना कर रखने पर बाध्य किया उसीने कालान्तर से घर के कर्तव्यों 
से भी उसे अवकाश दे दिया। सम्पन्न कुलो मेंस्लरी को न सन्तान 
की विशेष देख-रेख करनी पड़ती है और न गृह की व्यवस्था । बह 

तो केचछ स्व को अलुंकझृत करके पति या पिता के घर का अल्द्वार 
मात्र बनकर जीना जानती है; उसके लिए बाहर का ससार सजीव 
नहीं है ओर न वह उसके राम के लिए कुछ श्रम करने को स्कच्छन्द 
ही है। हममें से प्रायः सच ऐसी रानी-महारानी और अन्य सम्पन्न घरों 
की स्त्रियों के जीवन से परिचित होगे, जिन्हें सुवर्ण देवता की हृदयहीन 
मूत्ति की उपासना के अतिरिक्त ओर किसी कार्य का ज्ञान नही | 
भाग्यवद्य इनमें से जो कुछ शिक्षिता भी हो सकी हैं उन्हें सावंजनिक 
जीवन में कुछ कर सकने की स्वतन्त्रता उतनी नहीं मिल सकी जितनी 
मिलनी उचित थी | इस श्रेणी की द्धवियों के निकट भोजन बनाने और 
सनन्‍्तान-पालन का गुणगान कुछ महत्व नहीं रखत।, क्योंकि उनके परिवार 
की ग्रतिष्ठा के स्वर के साथ यह गुणगान बेघुरा ही जान पड़ेंगा । 
मध्यम तथा निम्न मध्यम श्रेणी के ग्रहस्थ दम्पति भी जहॉ तक 

उनकी आर्थिक परिस्थिति सुविधा देती है, इन कर्तव्यों से छुटकारा पाने 
का प्रयक्ष करते रहते हैं ओर इन्हे प्रतिष्ठा में बाधक समझते हैं | फिर 
वर्तमान युग की अनेक आर्थिक परिस्थितियों ने दास-दासियों को इतना 
सुलूम कर दिया है कि शहिणी एक प्रकार से अपने उत्तरद्रायित्व से 
बहुत कुछ मुक्त हो गई है। आज प्रायः वे परिस्थितियों नहीं मिलती, 
जिन्होंने पुरुष का कार्य-क्षेत्र बाहर और ख््री का शह तक ही सीमित 
कर दिया था | यह हमारा अज्ञान होगा यदि हम समय की गति को 

न समझना चाहें और जीवन को उस गति के अनुरूप बनाने को 
अभिशाप समझें । 

जिस प्रकार सीधा पोधा काछान्तर में असख्य शाखा-प्रशाखाओं 
तथा जड़ो के फेछाव से जठिछ ओर दुरूद्द हो जाता है, उसी प्रकार 

हमारा जीवन असख्य कतंव्यो तथा सम्बन्धी का केन्द्र होकर पहले-जेसा 
सरल नहीं रह सका है | 
यह सत्य है कि समाज की विभिन्न परिस्थितियों, व्यक्तिगत स्वार्थ 
और जीविका के अस्थिर साधनों ने मनुष्य के कुठम्ब्र को छोदा कर 
दिया है, परन्तु इसीसे उसकी अन्तर्मुखी शक्तियों ने ओर भी अधिक 
बहिर्सुखी होकर घर से राष्ट्र तक या विश्व तक फेल कर आत्मत॒ुष्टि को 
उतनी सुछूम नहीं रहने दिया, जितनी वह अतीत की समाजिक, राज- 
नीतिक या धार्मिक व्यवस्था में थी । 
आज मनुष्य की प्रद्नचि विश्वास का नहीं, तक॑ का आश्रय लेकर 

चलना चाहती है और चरछ रही है, अतः वह व्यवस्थाओं का 
मूल्य भी ऑक लेना चाहती है जिनके विषय मे बुगो से किसी ने प्रश्न 
करने का साहस भी नहीं किया । जिस नरक, स्वर्ग ने मनुष्य जाति पर 
इतने दिनोँ तक निरंकुश शासन किया उसका, आज के प्रतिनिधि 
युवक या युवती के निकट उतना भी मूल्य नहीं है जितना दादी-द्वारा 
कही गई शुल्चकावछी की कहानी का; जिन भावनाओं ने असख्य 
व्यक्तियों को घोर से घोरतर बलिदान के छिए, प्रेरित किया उनको भी 
आज़ मनुष्य तक की कसोंटी पर कसने और उपयोग की ठुला पर 
तोलने के उपरान्त ही स्वीकार करना चाहता है; जिस धामिक और 
सामाजिक व्यवस्था के प्रति मनुष्यता ने सदा से मूक भाव से मस्तक 
झुकाया, आज उसी को अपने रहने की मिक्षा मॉगनी पड़ रही है | 
सारांश यह कि यह ऐसा युग है जिसम मनुष्य सत्र वस्तुओं को तके के 
द्वारा ससमेगा और उनकी उपयोगिता जान कर ही स्वीकार करेगा | 
पैसा होता आया है इसीलिए ऐसा होता रहना चाहिए? इस तके में 

विश्वास करने वाले आज कम सिलेंगे और भविष्य में कदाचित्‌ सिलेगे 
भी नहीं | 
ल्री-समाज भी इस वातावरण में विकास पाने के कारण इन 
विद्येपताओं से दर नहीं रह सका और रहना स्वाभाविक भी नहीं कहा 
जा सकता था | इस तक-प्रद्नचि को उसने अपनी बुद्धि के अनुसार ही 
ग्रहण किया है, इसीसे हम इसे शिक्षित महिला-समाज में जिस रूप में 
पाते हैं, उसी रूप में अशिक्षिताओं में नहीं पाते। जिसे देखने का 
अवकाण तथा बुद्धि प्रात्त है, वह ह्ली देखती है कि उसके सहयोगी 
पुरुष के समय का अधिकांश चादर ही व्यत्तीत होता है, वह भोजन 
या विश्वाम के अतिरिक्त घर से ओर किसी वस्तु की अपेक्षा नहीं रखता 
तथा बाहर उपार्जित ख्याति को स्थिर रखने के लिए सन्तान और 
उनके पाछन तथा अपने विनोद के लिए पत्नी चाहता है। इसके 
विपरीत स््री को इतनी ही स्वच्छन्दता मिली है कि वह बाहर के जगत 
को केवछ घर के झरोंखे से कभी-कभी देख ले और मन में सदा यही 
विश्वास रक्ख कि बह कर्मक्षेत्र उसकी शक्तियों के अनुरूप कभी नही था 
और न भविष्य में कमी दो सकेगा। इस तकं-प्रधान युग में ऐसी 
आशा करना कि सो में से सो स्तलियों इसपर कभी आलोचना न करेंगी, 
या इसके विपगीत सोचने का साहस न कर सकेगी भूछ के अतिरिक्त 
और क्या कहा जा सकता हे | कुछ स्त्रियों ने इसी युगान्तरदीर्ध 
विग्वास को हृदय से छगाकर अपने असन्‍्तोप को दवा डाछा, कुछ 
असस्तुष्ट होने के अतिरिक्ति ओर कुछ न कर सकी और कुछ ने बाहर 
आकर कीतुक से वाह्मय-जगत मे अपनी शक्तियों को तोछा | कोतूहरूवर्श 
चाहर के सच्डर्यमय क्षेत्र में प्रवेश करने वाली सह्लियो की शक्ति का ऐसा 

परिचय मिल्य कि प्रद्यनसमाज ही नहीं, सही भी आपने सामनय कर 


विस्मित दो उठी । इतने दीव॑-काठ तफ निरिठा रूसे बर भा सगे ने 
सभी कार्य-क्षेत्री मे पुरुष के समान ही सफ््ता पा छी | या अब धक 
प्रत्यक्ष दो चुका है कि बढ अपर्नी कोमल भावनाओं की नीडित रग 
कर भी कठिन से कठिन उत्तरदायिल् का नियाह कर सकसी ८, दस 
से दुर्वह कर्तव्य का पालन कर सकती दे और हुर्गम 
में ठहर सकती है | आरीरिक और मानसिक दोनों ही प्रझार की शन्दियों 
का उसमें ऐसा सामझत्य है, जो उसे कर्दी भी उप्रासारयद ने भनने 
देगा। ऐसी दशा में यद्द समत्या कि बंद जायना कार्यक्षेत्र चर इनाने 
या बाहर, और भी अधिक जटिल हो उठी है । 
भिन्न-भिन्न देशो ने उसे अपनी अपनी परिस्थितियों के अनुसार मुख्भाया 
है, परन्तु सभी ने ज्ली की उसकी सखोई लतन्त्रता लोग देने का प्रवत्न अवश्य 
किया है | हमारे देश में अभी न उनमें पूर्ण जागति ६ और मन इस प्रश्न 
का कोई समाधान ही आवश्यक जान पढ़ा है। हम जगने प्रानीनतम 
आद्शों को हृदय से लगाये भयभीत से बैठे उस दिन के फभी न आने 
की कामना मे छगे हुए है, जत्र त्री रसोई-घर के धुएं से छाल आँसो में 
विद्युत भर कर पुरुष से पूछ बेठेगी--क्या मुझसे केवल यही काम हो 
सकता है ? इस दिन को रोकने के लिए, हम कभी-कभी उन महिलाओं 
पर अनेक प्रकार के छाज्छन लगाने से भी नही चुकते जिन्‍्टोने अपनी 
शक्तियो को किसी अन्य कार्य में छगाना अच्छा समझा । परन्तु उन उपायों 
से हम कब तक इस समस्या को भुछा रखने में समर्थ रह सकेंगे, यही 
प्रश्ष है। समाज को किसी न किसी दिन ल्ली के असन्तोप को सहानु- 
भूति से साथ समझ कर उसे ऐसा उच्तर देना होगा जिसे पाकर वह 

अपने आपको उपेक्षितन माने और जो उसके मातृत्व के गौरव को 
अक्षुण्ण रखते हुए, भी उसे नवीन युग की सन्देश-बाहिका बना सकने में 
समथ हो । 
हम स्त्री के जीवन को, चारो ओर फेली हुई जटिलता में भी, 
आदिम काल के जीवन जेंसा सरल बना कर रखना चाहते हैं, परन्तु 
यह तो समाज तथा राष्ट्र के विकास की दृष्टि से सम्भव नहीं । वह घर 
में अन्नपूर्णा बने या न बने, केवल यही प्रइन नहीं है प्रद्युत्‌ यह भी 
समस्या है कि यदि वह अपने वात्सल्य के कुछ अश् को बाहर के ससार 
को देना चाहे तो घर उसे ऐसा करने की स्वतन्त्रता देगा या नहीं और 
यदि देगा तो किस मूल्य पर £ जब स्तरियो को, सुशिक्षिता बनने के लिए 
सुविधाएँ देने की चर्चा चली तो बहुत से व्यक्ति अगुवा वनने को दौड़ 
पड़ें थे। यह कहना तो कठिन है कि इस प्रयत्न में कितना अश अपनी 
ख्याति की इच्छा का था और कितना केवछ स्त्रियों के प्रति सहानुभूति 
का; परन्तु यह हम अवश्य कह सकते हैं कि ऐसे सुधारप्रिय व्यक्तियों 
का दृष्टिकोण भी संकुचित ही रहा | उन्होने वास्तव में यह नहीं देखा 
कि बौद्धिक विकास के साथ ख्त्रियो में स्वमावतः अपने अधिकारों ओर 
कर्तव्यों को फिर से जॉचने की इच्छा जाणत हो जायगी तथा वे घर के 
बाहर भी कुछ विशेष अधिकार और उसके अनुरूप कार्य करने की 
सुविधाएँ चाहेंगी। ऐसी परिस्थिति में थुगी से चछी आने वाली 
व्यवस्था के रूप में भी कुछ अन्तर आ सकता है। 
अपनी असीम विद्या-ब्रुद्धि का भार लिये हुए! एक स्त्री किसी के 
गह का अलछड्ढार मात्र बन कर सस्तुष्ट हो सकेगी, ऐसी आशा दुराशा के 
अतिरिक्त और क्या हो सकती थी। वर्तमान युग के पुरुष ने स्त्री के 

वास्तविक रूप को न कमी देखा था, न वह उसकी कंब्पना कर सका | 
उसके विचार में स्त्री के परिचय का आदि अन्त इससे अधिक ओर 
क्या हो सकता था कि वह किसी की पत्नी है। कहना नहीं होगा कि 
इस घारणा ने ही इतने असन्तोप को जन्म देकर पाछा ओर पाल्ती जा 
रही है । 

स्लरियो के उज्ज्वल भविष्य को अपेभा रहेगी कि उसके घर ओर 
बाहर में ऐसा सामब्जस्य स्थापित हो सके, जो उसके कतंव्य को केवल 
घर या केवल बाहर ही सीमित न कर दे | ऐसी सामज्जस्यपूर्ण स्थिति के 
उत्पन्न होने में अभी समय लगेगा ओर सम्भव है यह मध्य का समय 
हमारी क्रमागत सामाजिक व्यवस्था को कुछ डावॉडोल भी कर दे, परन्ठु 
निराशा को जन्म देने वाले कारण नहीं उत्पन्न होना चाहिए । 


अंखला 

समय की गति के अनुसार न बदलने वाली परिस्थितियों ने स्री 
के हृदय में जिस विद्रोह का अकुर जम जाने दिया है उसे बढने का 
अवकाश यही घधर-बाहर की समस्या दे रही है | जब तक समाज का 
इतना आवश्यक अद्ध अपनी स्थिति से असन्व॒ुष्ट तथा अपने कर्चंव्य से 
विरक्त है, तब तक प्रयत्ञ करने पर भी हम अपने सामाजिक जीवन में 
सामझस्य नहीं छा सकते | केवछ स्त्री के दृष्टिकोण से ही नहीं, वरन्‌ 
हमारे सामूहिक विकास के लिए भी यह आवश्यक होता जा रहा है कि 
स्त्री घर की सीमा के बाहर भी अपना कोई विद्येष कार्यक्षेत्र चुनने को 
स्वतन्त्र हो । णह की स्थिति भी तभी तक निश्चित है जब्र तक हम गहिणी 
की स्थिति को ठीक-टीक समझ कर उससे सहानुभूति रख सकते हैं और 
समाज का वातावरण भी तमी तक साम्जस्यपूर्ण हैं, जब तक स्री तथा 
पुरुष के कर्तव्यों में सामञ्जस्य है | 

आधुनिक युय में घर से बाहर भी ऐसे अनेक क्षेत्र हैं, जो स्त्री के 
सहयोग की उतनी ही अपेक्षा रखते हैं, ज्ञितनी पुरुष के सहयोग की । 
राजनीतिक व्यवस्थाओं तथा अन्य सार्वजनिक कार्यों में पुरुष का सहयोग 

देने के अतिरिक्त समाज की अन्य ऐसी अनेक आवश्यकताएँ हैं जो री 
से सहानुभूति और स्नेहपूर्ण सहायता चाहती हैं | उदाहरण के लिए; हम 
शिक्षा के क्षेत्र को ले सकते हैं | हम अपनी आगामी पीढ़ी को निरनरता 
के जाप से बचाने के लिए अधिक से अधिक शिक्षालयो की आवम्यकंता 
का अनुभव कर रहे हैँ | आज भी श्रमजीवियो को छोड़कर प्रायः अन्य 
सभी अपने एक विद्येब्र अवस्था वाले छोडे-छोदे बाल्क-बालिकाओं को 
ऐसे स्थानों में सेजने के लिए वाघ्य होते हैँ, जहों या तो दण्डधारी, कठोर 
आक्वतिवाले जीवन से असन्त॒ुष्ट युरूजी या अनुमवहीन इटठी छुमारि- 
काएँ उनका निष्ठुर स्वायत करती हैं | एक विश्येप अवस्था तक बाल्क- 
बालिकाओं को स्नेहमवी शिक्षिकाओं का सहयोग जिनता अधिक मिलेया, 
हमारे भावी नायरिको का जीवन उतने ही अधिक सुन्दर सोचे में 
ढलेगा | हमारे वाल्को के लिए कठोर शिक्षक के स्थान में यदि ऐसी 
स्त्रियों रहें, जो स्वयं साताएँ भी रह तो कितने ही बालक का भविष्य 
इस प्रकार नष्ट न हो सकेगा जिस प्रकार आजकल हो रहा है । एक 
अनोध बालक या वाछिका को हम एक ऐसे कठोर तथा अस्वाभावरिक 
वातावरण से रखकर विद्वान यथा विदुषी बनाना चाहते हैं, जो उसकी 


आवम्यकता उसकी स्वाभाविक दुबछता तथा स्नेह-ममता की भूख से 
परिचित नहीं, अतः अन्त में हमें 


हमें या तो डर से सहमे हुए या उददण्ड 
विद्यार्थी दी प्रात्त होते 
यह निश्चान्त सत्य है कि बालकी की मानसिक शक्तियों ल्री के 
स्नेह की छाया में जितनी पृष्ठ और विकसित हो सकती हैं, उतनी किसी 
अन्य उपाय से नहीं | पुरण का अधिक सम्पके तो बारूक को समय 
ही कठोर और सतर्क सा बना देता है । 

यहाँ यह प्रश्न हो सकता है कि यदि बालक-बालिकाओं को स्त्री के 
अश्चजल की छाया में ही पाछना उचित है तो उनकी प्रारम्भिक शिक्षा 
का भार माता पर ही क्यो न छोड़ दिया जावे। वे एक विशेप अवस्था 
तक माता की देख-रेख में रह कर तब किशोरावस्था में विद्यालयों से 
पहुँचाये जावें तो क्या हानि है ? 

इस प्रब्न का का उत्तर बहुत ही सरल है| मनुष्य ऐसा सामाजिक 
प्राणी है, जिसे केवछ अपना स्वार्थ नहीं देखना है, जिसे समाज के बढ़े 
अंश को छाम पहुँचाने के लिए कभी-कमी अपने छाभ को भूलना पड़ता 
है, अपनी इच्छाओ को नष्ट कर देना होता हैं ओर अपनी प्रद्नत्तियो 
का नियन्त्रण करना पड़ता है। परन्तु यह सामाजिक प्राणी के गुण, जो 
दो व्यक्तियों को प्रतिद्वन्द्दी न बनाकर सहयोगी बना सकते थे, तभी 
उत्पन्न हो सकते हैं जब उन्हें बाढकपन से समूह में पाछा जावे। जो 
बालक जितना अधिक अकेला रक्‍्खा जायगा, उसमें अपनी प्रद्त्तियो 
को दमन की, स्वार्थ को भूलने की, दूसरों को सहयोग देने तथा पाने 
की शक्ति उतनी ही अधिक दुबंल होगी। ऐसा बालक कभी सच्चा 
सामाजिक व्यक्ति बन ही न सकेगा | मनुष्य क्या पशुओं में भी बचपन 
के संसर्ग से ऐसा स्नेह-सौहादं उत्पन्न हो जाता है जिसे देखकर विस्मित 
होना पड़ता है । जिस सिंह-शावक को बकरी के बच्चे के साथ पाछा 
जाता है, वह बड़ा होकर भी उससे शचुता नहीं कर पाता | * 

अकेले पाले जाने के कारण ही हमारे यहाँ बढ़े आदमियो के बालक 
बढ़ कर खजूर के दक्ष के समान अपनी छाया तथा फल दोनो ही से 
अन्य व्यक्तियों को एक प्रकार से वश्जित कर देते हैं! उनमे वह गुण 
उत्पन्न ही नहीं हो पाता जो सामाजिक प्राणी के छिए अनिवाय है| न 

उनको बचपन से सहानुभूति के आदान-प्रदान की आवश्वक्ता का 
अनुभव होता है न सहयोग का | वे तो दूसरी का सदयोग अन्य आव- 
श्यक वस्तुओं के समान खरीद कर ही प्रात करना जानते ई; म्वेच्छा से 
मनुप्यता के नाते जो आदान-प्रदान, धनी-निर्षन, सुसी-हुखी के दीच 
में सम्भव हो सकता है उसे जानने का अवकाश ही उन्हें नर्टीं दिया 
जाता । बिना किसी भेद-भाव के घूल-मिद्ठी, ऑँवबी-गनी, गर्मी-पर्दी में 
साथ खेलने वाले बालको का एक दूसरे के प्रति जो भाव रद्दता ६, वह 
किसी और परिस्थिति में उत्तन्न ही नहीं किया जा सकता | 
इसके अतिरिक्त प्रत्येक माता को केबछ उसी की सनन्‍्तान का 

संरक्षण सॉप देने से उसके स्वाभाविक स्नेद को सीमित कर देना होगा ! 

जिस जल के दोनो ओर कच्ची मिट्टी रहती है बह उसे भेदकर दूर तक 
के इक्षी को सींच सकता हे, परन्तु जिसके चारों ओर हमने चून की 
पक्की दीवार खडी कर दी हद वह अपने तथ को भी नहीं गीला कर 
सकता । माता के स्नेह की यही दशा है। अपनी सनन्‍्तान के प्रति माता 
का अधिक स्नेह स्वाभाविक ही है, परन्तु निरन्तर आयनी सन्तान के 
स्वार्थ का चिन्तन उसमें इस सीमा तक विकृति उल्तन्न कर देता है कि 
वह अपने सहोदर या सहोदरा की सन्‍्तान के प्रति भी निष्ठुर हो 
उठती है । 

बालक-बालिकाओ के समान ही किशोरवयस्क कन्याओ और युव- 

'तियो की शिक्षा के लिए भी हमे ऐसी महिलाओं की आवश्यकता होगी, 

जो उन्हे ग्रहिणी के गुण तथा शइस्थ-जीवन के लिए उपयुक्त कर्तव्यों की 

शिक्षा दे सके । वास्तव में ऐसी शिक्षा उन्हीं के द्वारा दी जानी चाहिए, 

नहें ग्रह-जीवन का अनुभव हो और जो स्वय॑ साताएँ हो । आजकल 

हमारे शिक्षाल्क्षेत्र में विशेष रूप से वे ही महिलाएँ कार्य करती हैं, 
जिन्हें न हमारी संस्कृति का ज्ञान है न शजीवन का। अतः हमारी 
कन्याएँ. अविवाहित जीवन का ऐसा सुनदर्य स्वप्न लेकर छौट्ती हैं जो 
उनके ग्रह-जीवन को अपनी तुलना में कुछ भी सुन्दर नहीं ठहरने देगा | 
सम्भव है, उस जीवन को पाकर वे इतनी प्रसन्न न होतीं, परन्तु उसकी 
सम्भावित स्वच्छन्दता उन्हे ग्रह के बन्धनों से विरक्त किये बिना नहीं 
रहती । 

जब तक हम अपने यहाँ की णहिणियों को बाहर आकर इस क्षेत्र 
मे कुछ करने की स्वतन्त्रता न देंगे, तव तक हमारी शिक्षा में व्याप्त 
विप बढ़ता ही जायगा | केवल गाहंस्थ्य-शास्त्र या सन्‍्तान-पालन-विपयक 
पुस्तके पढ़कर कोई किशोरी णशह से प्रेम करना नहीं सीख जाती। इस 
सस्कार को दृढ़ करने के लिए ऐसी स्त्रियों के सजीव उदाहरण की आव- 
ब्यकता है, जो आकाश के मुक्त वातावरण में स्वच्छन्द भाव से अधिक 
से अधिक ऊँचाई तक उड़ने की शक्ति रख कर भी बसेरे को प्यार 
करने वाले पक्षी के समान कार्य-दक्षेत्र में स्वतन्त्॒ परन्तु घर के आकर्षण से 
बेंवी हो । ज्लरी को वाहर कुछ भी कर सकने का अवकाश नहीं है और 
बाहर कार्य करने से घर की मयादा नष्ट हो जायगी, इस पुरानी कहानी 
में विशेष तत्व नहीं है ओर हो भी तो नवीन युग उसे स्वीकार न कर 
सकेगा । यदि किसान की स्त्री घर में इतना परिश्रम करके, खेती के 
अनेक कामों में पति का हाथ बठा सकती है या साधारण श्रेंगी के श्रम- 
जीवियो की स्त्रियों घर-बाहर के कार्यों में सामझस्य स्थापित कर सकती 
हैँ ओर उनका घर वन नहीं वन जाता तो हमारे यहाँ अन्य स्वत्रियों भी 
अपनी शक्ति, इच्छा तथा अवकाश के अनुसार घर से बाहर कुछ कर 

सकने के लिए: स्वतन्त्र हैं। अवकाश के समय का दुरुपयोग वे केवल 
अपनी प्रतिष्ठा की मिथ्या भावना के कारण ही करती हैं ओर इस मिथ्या 
भावना को हम बाद की दीवार की तरह गिरा सकते हैँ । यह सत्य है 
कि हमारे यहाँ ऐसी सुशिक्षिता स्त्रियाँ कम है जो शिक्षा के क्षेत्र में तथा 
घर में समान रूप से उपयोगी सिद्ध हो सकती हो, परन्ठु यह भी कम 
सत्य नहीं कि हमने उनकी शक्तियों को नष्ट-भ्रष्ट कर उनके जीवन को 
पंगु बनाने में कोई कसर नहीं रकक्‍्खी | यदि वे अपनी बहिनों तथा 
उनकी सन्तान के लिए शिक्षा के क्षेत्र मे कुछ कार्य करे तो उन्हें घर 
जीवन भर के लिए. निर्वासन का दण्ड देगा, जो साधारण स्री के लिए, 
सबसे अधिक कष्टकर दण्ड है | यदि वे जीवन-भर कुमारी रहकर सन्‍्तान 
तथा सुखी गहस्थी का मोह त्याग सकें तो इस क्षेत्र में उन्हे स्थान 
मिल सकता है अन्यथा नहीं। विवाह करते ही सुखी णह्स्थी के स्वप्त 
सच्ची हथकड़ी-वेड़ी बनकर उनके हाथ-पैर ऐसे जकड़ देते हैं कि उनमे 
जीवनीशक्ति का प्रवाह ही रुक जाता है। किसी बड़भागी के सोंभाग्य 
का साकार प्रमाण बनने के उपलक्ष्य मे वे घूमने के लिये कार पा सकती 
हैँ, पाने के लिए बहुमूल्य कुचें-विल्ली भेंगा सकती हैं और इससे अव- 
काश मिले तो बड़ी-बढ़ी पार्टियों की शोभा बढ़ा सकती हँ, परन्तु काम 
करना, चाहे वह देश के असंख्य बाहको को मनुष्य बनाना ही क्यो न 
हो, उनके पति की प्रतिष्ठ को आमूल नष्ट कर देता है। इस भावना ने 
स्रीके मर्म में कोई ठेस नहीं पहुँचाई है, यह कहना असत्य कहना 
होगा, क्योकि उस दश्या में विवाह से विरक्त युवतियों की इतनी अधिक 
संख्या कभी नहीं मिलती । कुछ व्यक्तियो मे वातावरण के अनुकूछ बन 
जाने की द्क्ति अधिक होती है ओर कुछ में कम, इसी- से किसी का 

जीवन निरानन्द नहीं हो सका और किसी का साननन्‍्द नहीं बन सका । 
परन्तु परिस्थितियों प्रायः एक सी ही रहीं । 
आधुनिक शिक्षाप्राम्त स्त्रियों अच्छी णहिणियों नहीं बन सकतीं; 
यह प्रचलित धारणा पुरुष के दृष्टिविन्दु से देखकर ही बनाई गई हे, सत्र 
की कठिनाई को ध्यान में रखकर नहीं | एक ही प्रकार के वातावरण में 
पले और शिक्षा पाये हुए, पति-पत्नी के जीवन तथा परिस्थितियों की यदि 
हम तुलना करें तो सम्मव है आधुनिक शिक्षित स्त्री के प्रति कुछ सहा- 
नुभूति का अनुभत्र कर सके । विवाह से पुरुष को तो कुछ छोड़ना नहीं 
होता और न उसकी परिस्थितियों में कोई अन्तर ही आता है, परन्तु 
इसके विपरीत स्नरी के लिए विवाह मानो एक परिचित संसार छोड़कर 
नवीन संसार में जाना है, जहों उसका जीवन सर्वथा नवीन होगा | 
पुरुष के मित्र, उसकी जीवनचर्या, उसके कतंव्य सब पहले जेंसे ही 
रहते हैं ओर वह अनुदार न होने पर भी शिक्षिता पत्नी के परिचित 
मित्रों, अध्ययन तथा अन्य परिचित देनिक कार्यों के अभाव को नहीं 
देख पाता | साधारण परिस्थिति होने पर भी घर में इतर कार्यों से स्त्री 
को अवकाश रहता है; संयुक्त कुठुम्ब न होने से बड़े परिवार के प्रबन्ध 
की उल्झमें भी नहीं घेरे रहती; उसके लिए पुरुष-मित्र वज्य हैँ, ओर उसे 
मित्र बनाने के लिए, शिक्षिता स्त्रियाँ कम मिलती हैँ; अतः एक विचित्र 
अभाव का उसे बोघ होने छूगता है। कभी-कभी पत्ति के, आने- 
जाने जेसी छोटी बातो में, बाधा देने पर वह विरक्त भी हो उठती 
है । अच्छी ग्रहिणी कहलाने के लिए उसे केवछ पति की इच्छा के 
अनुसार कार्य करने तथा मित्रों और करंव्य से अवकाश के समय 
उसे प्रसन्न रखने के अतिरिक्त और विशेष कुछ नहीं करना होता, 

परन्तु यद छोगय सा कतंब्य उसके महान अभाव को नदी भर पाता | 

ऐसी शिक्षिता महित्तओं के जीवन को अधिक उपयोगी बनाने 
तथा उनके कर्तव्य को अधिक मधुर बनाने के छिए हमें उन्हें बाहर भी 
कुछ कर सकने की स्वतन्त्रता देनी होगी | उनके लिए. घर-बाहर की 
समस्या का समाधान आवश्यक्र ही नहीं अनिवार्य है, अन्यथा उनके 
मन की अश्ञान्ति धर की श्ञानित ओर समाज का स्वस्थ वातावरण नष्ट 
कर देगी। हमे बाहर भी उनके सहयोग की उतनी ही आवस्यकता है 
जितनी घर मे, इसमें सन्देह नहीं । 

शिक्षा के क्षेत्र के समान चिकित्सा के क्षेत्र में भी क्लियो का सह- 
योग वाञ्छनीय है | हमारा सत्री-समाज कितने रोगों से जजर हो रहा है, 
उसकी सन्तान कितनी अधिक संख्या में असमय ही काछ का ग्रास 
चन रही है, यह पुझष से अधिक स्त्री की खोज का विपय है । जितनी 
अधिक सुयोग्य स्तरियोँ इस क्षेत्र म होगी उतना ही अधिक समाज का 
राम होगा। ज्ली में स्वाभाविक कोमछता पुरुष की अपेक्षा अधिक 
होती है, साथ ही पुरुष के समान व्यवसाय-चुद्धि प्रायः उसमे नहीं रहती, 
अतः वह इस कार्य को अधिक सहानुभूति तथा स्नेह के साथ कर 
सकती है। अपने सहज स्नेह तथा सहानुभूति के कारण ही रोगी की 
परिचर्या के लिए, नर्स ही रखी जाती हैं। यह सत्य है कि न सब पुरुष 
ही इस कार्य के उपयुक्त होते हैं और न सब स्त्रियाँ, परन्तु जिन्हें इस 
गुरुतम कर्तव्य के छिए. रुचि और सुविधाएँ दोनो ही मिली हैं, उन 
छवियों का इस क्षेत्र में प्रवेश करना उचित ही होगा । कुछ इनी-गिनी 
ज्री-चिकित्सक है मी, परन्तु समाज अपनी आवश्यकता के समय ही 
डनसे सम्पक रखता है। उनका शिक्षिकाओं से अधिक वहिष्कार है, 

कम नहीं । ऐसी महिलाओं में से, जिन्‍्होने सुयोग्य ओर सम्पन्न व्यक्तियों 
से विवाह कर बाहर के वातावरण की नीरसता को घर की सरसता से 
मिलछाना चाहा, उन्हे प्रायः असफलता ही प्राप्त हो सकी । उनका इस 
प्रकार घर की सीमा से ' बाहर कार्य करना पतियो की प्रतिष्ठा के अनुकूछ 
न सिद्ध हो सका, इसलिए, अन्त में उन्हें अपनी शक्तियों को घर तक ही 
सीमित रखने के लिए बाध्य होना पड़ा | वे पारिवारिक जीवन में 
कितनी सुखी हुई, यह कहना तो कठिन है, परन्तु उन्हे इस प्रकार 
खोकर स्त्रीसमाज अधिक प्रन्नस न हो सका | श्रदि झठी प्रतिष्ठा की 
भावना इस प्रकार बाघा न डालती और वे अपने अवकाश के समय का 
कुछ अंश इस कतंव्य के लिए, भी रख सकतीं तो अवश्य ही समाज का 
अधिक कल्याण होता । 
चिकित्सा के समान कानून का क्षेत्र भी स्रियो के लिए, उपेक्षणीय 
नहीं कहा जा सकता । यदि खत्रियों में ऐसी बहिनो की पर्यात संख्या 
रहती, जिनके निकट कानून एक विचित्र वस्तु न होता तो उनकी इतनी 
अधिक .हुर्दशा न हो सकती । स्री-समाज के ऐसे प्रतिनिधि न होने के 
कारण ही किसी भी विधान में, समय तथा स्रीकी स्थिति के अनुकूल 
कोई परिवर्तन नहीं हो पाता और न साधारण ख्रियाँ अपनी स्थिति से 
सम्बन्ध रखने वाले किसी कानून से परिचित ही हो सकती हैं| साधारण 
झ्लियो की बात तो दूर रही, शिक्षिताएँ भी इस आवश्यक विषय से 
इतनी अनमिज्ञ रहती हैं कि अपने अधिकार और स्व॒त्वों में विश्वास भी 
नहीं कर पातीं। सहखो को सख्या में वकील और बेरिस्टर बने हुए 
पुरुषों के मुख से इस कार्य को आत्मा का हनन तथा असत्य का पोषण 
सुन-सुनकर उन्होंने असत्य को इस प्रकार लागा कि सत्य को भी न. 

बचा सकीं। वास्तव में ऐसे विपयों में ली की अज्ञता उसी की स्थिति 
को डुर्बल बना देती है, क्योकि उस दशा में न वह अपने अधिकारों का 
सच्चा रूप जानती हे और न दूसरे के खत्वों का, जिससे पारत्ारिक 
सम्बन्ध में सामण्जस्य उत्पन्न हो ही नहीं पाता | वकील, बरिस्टर मदि- 
छाओ की संख्या तो बहुत ही कम दे और उनमें भी कुछ द्वी ऱहजीवन 
से परिचित हैं । 
प्रायः पुरुष यह कहते सुने जाते हैँ कि बहुत पढ़ी-लिखी या कानून 
जानने वाली ज्री से विवाह करते उन्हें भय रूगता है। जत्र एक 
निरक्षर स्त्री बडें से बडे विद्वान से, कानून का एक शब्द न जाननेवाली 
वकील या बेरिस्टर से और किसी रोग का नाम भी न बता सकनेवाली 
बड़े से बढ़ें डाक्टर से विवाह करते भयभीत नहीं होती तो पुरुष ही 
अपने समान बुद्धिमान तथा विद्वान स्री से विवाह करने में क्यों भव- 
भीत होता है? इस प्रश्न का उत्तर पुरुष के उस स्वार्थ में मिलेगा जो 
सक्रीसे अन्धभक्ति तथा मृक अनुसरण चाहता है। विद्या-तरुद्धि में जो 
उसके समान होगी, वह अपने अधिकार के विषय मे किसी दिन भी 
प्रश्न कर ही सकती है; सन्‍्तोषजनक उत्तर न पाने पर विद्रोह भी कर 
सकती है, अतः पुरुष 'क्यो ऐसी स्त्री को सद्धिनी बनाकर अपने साम्राज्य 
की शान्ति भज्ञ करे | जब कभी किसी कारण से वह ऐसी जीवन- 
सद्धिनी चुन भी लेता है तो सब्न प्रकार के कोमछ कठोर साधनो से उसे 
अपनी छाया मात्र बनाकर रखना चाहता है, जो प्रायः सम्भव नहीं होता ! 
इन काय्यक्षेत्री के अतिरिक्त ञत्री तथा बालकों के लिए! अन्य उप- 
योगी सस्थाओ की स्थापना कर उन्हें सुचारु रूप से चलाना, स्त्रियों में 
सद्धठन की इच्छा उत्तन्न करना, उन्हे' सामयिक्र स्थिति से परिचित 

कराना आदि कार्य भी स्नियो के ही हैं और इन्हें वे घर से बाहर जाकर 
ही कर सकती हैं। इन सब कार्यों के छिए स्तरियों को अधिक संख्या में 
सहयोग देना होगा, अतः यह आशा करना कि ऐसे बाहर के उचर- 
दायित्व को स्वीकार करने वाली सभी र्तरियाँ परिवार को त्याग, णह- 
जीवन से विदा लेकर बौद्ध मिक्षुणी का जीवन व्यतीत करे, अन्याय ही' 
है। कुछ ज्लियाँ ऐसा जीवन विता मी सकती हैं, परन्तु अन्य सबको 
घर और बाहर सब्र जगह कार्य करने की स्वतन्त्रता मिलनी ही चाहिए | 
इस सम्बन्ध में आपत्ति की जाती है कि जब स्री अपना सारा समय 
घर की देख-रेंख ओर सनन्‍्तान के पाछन के लिए नहीं दे सकती तो उसे' 
गशहिणी बनने की इच्छा ही क्यों करना चाहिए। इस आपत्ति का 
निराकरण तो हमारे समाज की सामयिक स्थिति ही कर सकती है | 
स्रीके खहस्थी के प्रति कतंव्य की मीमांसा करने के पहले यदि हम यह 
भी देख लेते कि आजकल का व्यस्त पुरुष पत्नी और सन्तान के प्रति 
च्यान देने का कितना अवकाश पाता है तो अच्छा होता | जिस श्रेंणी 
की स्लरियो को वाहर भी कुछ कर सकने का अवकाश मिलता है उनके 
डाक्टर, वकील या प्रोफेसर पति अपने देनिक कार्य, सार्वजनिक कतंव्य 
तथा मित्रमण्डली से केबल रात के बसेरे के लिए. ही अवकाश पाते हैं 
ओर यदि मनोविज्ञान से अपरिचित पत्नी ने उस समय घर या सन्तान 
की कोई चर्चा छेड़ दी तो या तो उनके दोनो नेत्र नींद से मंद जाते हैं 
था तीसरा क्रोध का नेत्र खुल जाता है | 
परन्तु ऐसी ग्रहिणियों को जब हम अन्य सार्वजनिक कार्यों में भाग 
लेने के लिए. आमन्त्रित करेंगे तव समाज की इस शड्ढा का कि इनकी 
सन्तान की क्या दशा होगी, उत्तर भी देना होगा । स्त्री बाहर भी अपना 

कार्य-क्षेत्र बनाने के लिए स्वतन्त्र हो और यह स्वतन्त्रता उसे निर्वासन का 
दण्ड न दे सके, इस निष्कर्ष तक पहुँचने का यह अर्थ नहीं हे कि स्री 
प्रत्येक दशा में सार्वजनिक कर्तव्य के बन्धन से मुक्त न हो सके | ऐसी 
कोई माता नहीं होती, जो अपनी सनन्‍्तान को अपने प्राण के समान 
नहीं चाहती । पुरुष के लिए. बालक का वह महत्व नहीं दे, जो री के 
लिए. है, अतएव यह सोचना कि माता अपने शिक्षु के सुख की बलि 
देकर बाहर कार्य करेगी, मातृत्व पर कलड्डू लगाना है। आज भी 
सार्वजनिक क्षेत्रों में कुछ सन्तानवती स्तरियाँ कार्य कर रही हैँ ओर निश्चय 
ही उनकी सनन्‍्तान कुछ न करनेवाली स्तरियो की सन्तान से अच्छी ही है । 
केसा भी व्यस्त जीवन बिताने वाली श्रान्त माता अपने रोते हुए. बालक 
को हृदय से छुगाकर सारी क्लान्ति भूछ सकती है, परन्तु पुरुष के छिए 
ऐसा कर सकना सम्भव ही नही है। फिर केवल हमारे समाज में ही 
माताएँ नहीं हैं और ऐसे देशो में भी हैँ, जहाँ उन्हे और भी उत्तर- 
दायित्व संभालने होते हैं। हमारे देश में भी साधारण स्तरियाँ मातृत्व को 
ऐसा भारी नहीं समझती । आवश्यकता केवछ इस बात की है कि पुरुष 
पड्डू काट कर सोने के पिज्जर में बन्द पक्षी के समान ज्ली को अपनी 
मिथ्या प्रतिष्ठा की बन्दिनी न बनावे । यदि विवाह सार्वजनिक जीवन से 
निर्वासन न बने तो निश्चय ही क्री इतनी दयनीय न रह सकेगी | घर 
से धाहर भी अपनी रुचि, शिक्षा और अवकाश के अनुरूप जो कुछ 
वह करना चाहे उसमें उसे पुरुष के सहयोग और सहानुभूति की अवश्य 
ही अपेक्षा रहेगी और पुरुष यदि अपनी वंशक्रमागत अधिकारयुक्त अनु- 


दार भावना को छोड़ सके तो बहुत सी कठिनाइयों स्वय ही दूर हो 
जावेगी । 

बाहर के सार्वजनिक कार्यों के अतिरिक्त और भी ऐसे क्षेत्र हैं 
जिनमें ज्ली घर में रह कर भी बहुत कुछ कर सकती है | उदाहरण के 
लिए हम साहित्य के क्षेत्र को ले सकते हैं जिसके निर्माण में त्री का 
सहयोग व्यक्ति और समाज दोनों के लिए उपयोगी सिद्ध होगा। यदि 
पुरुष साहित्य के निर्माण को अपनी - जीविका का साधन बना सकता है 
तो क्री के लिए भी यह कार्य सझ्लोच का कारण क्यो बन सकेगा [ 
यदि वैयक्तिक दृष्टि से देखा जावे तो इससे स्त्री के जीवन में अधिक 
उदास्ता और समवेदनशीलता आ सकेगी, उसकी मानसिक शक्तियों का 
अधिऊफ से अधिक विकास हो सकेगा तथा उसे अपने कतंव्य की गुरुता 
का भार, भार न जान पड़ेंगा | यदि सामाजिक रूप से इसकी उपयो* 
गिता जॉची जावे तो हम देखेंगे कि स्त्री का साहित्यिक सहयोग साहित्य 
के एक आवश्यक अद्भ की पूर्ति करता है| साहित्य यदि स्त्री के सह- 
योग से शृत्य हो तो उसे आधी मानव-जाति के प्रतिनिधित्व से झृत्य 

समझना चाहिए | पुरुष के छारा नारी का चरित्र अधिक आदर्श 
बन सकता है, परन्ठु अधिक,सत्य नही; विकृति के अधिक निकद पहुँच 
सकता है, परन्तु यथार्थ के अधिक समीप नहीं। पुरुष के छिए नारीत्व 
कल्पना है परन्तु नारी के लिए अनुभव | अतः अपने जीवन का जैसा 
सजीव चित्र वह हमें दे सकेगी वेसा पुरुष बहुत साधना के उपरान्त भी 
शायद ही दे सके । 
महिला-साहित्य के अतिरिक्त वालू-साहित्य के निर्माण की भी वह 
पुरुष की अपेक्षा अधिक अधिकारिणी है, कारण, बाढकी की आव- 
स्यकताओं का, उनकी भिन्न-भिन्न मनोइत्तियों का जेसा ग्रलवक्षीकरण 
माता कर सकती है वैसा पिता नहीं कर पाता | बालक के शरीर और 
मन दोनो के विकास के क्रम जेसे उसके सामने आते रहते हूँ वेसे और 
किसी के सामने नहीं । अतः वह, प्रत्येक पौधे के अनुकूछ जल्वायु और 
मिट्टी के विषय में जानने वाले चतुर माली के समान ही अपनी सन्तान 
के अनुकूल परिस्थितियों उत्पन्न कर सकती है। 
ऐसे का4 अधिक हैं जिन्हें करने में मनुष्य को आवश्यकता का अधिक 

ध्यान रखना पढ़ता है, सुख का कम; परन्तु साहित्य यदि सत्य अर्थ में साहित्य 
हो तो उसका निर्माता सुख तथा उपयोग को एक ही तुछा पर समान रूप 
से भुरु पा सकता दे । स्त्री यदि वास्तव में शिक्षित हो तो अपने यहस्थी 
के कार्मों से बचे हुए अवकाश के समय को साहित्य की सेवा में छगा 
सकती है और इस व्यवसाय से उसे वह प्रसन्नता भी मिलेगी जो आत्म- 
तृष्टि से उत्पन्न होती है और वह तृत्ति भी जो परोपकार से जन्म पाती है | 
प्रायः सम्भ्रान्त व्यक्ति यह कहते हुए सुने जाते हैं कि उनके घर की 
महिलाएँ किसी योग्य नहीं हैँ परन्तु ऐसे सज्जनों में दो ही चार अपनी 

शहिणियों को कुछ करने का सुयोग देने पर उद्यत होगे | सम्पन्न णहस्थों 
के घरों में भी स्त्रियों के मानसिक विकास की ओर ध्यान नहीं दिया 
जाता । शरीर जिस प्रकार भोजन न पाकर दुर्बेछ होने छगता है, स्त्रियों 
का मस्तिष्क भी साहित्य-रूपी खाद्य न पाकर निष्किय होने लगता है, 
जिसका परिणाम मानसिक जड़ता के अतिरिक्त और कुछ नहीं होता । 
अपने अवकाश के समय सभी किसी न किसी प्रकार का मनोविनोद 
चाहते हैं ओर जिस मनोविनोद में सुलूम होने की विश्येषता न हो उसे 
प्रायः कोई नहीं द्वेंढता । हमारे यहाँ स्त्रियों में साहित्यिक वातावरण बनाये 
रखने के लिए, कोई प्रयत्न नहीं किया जाता, अतः यदि किसी स्त्री की 
प्रवृत्ति इस ओर हुईं भी तो अनुकूछ परिस्थितियों न पाकर उसका नष्ट 
हो जाना ही सम्मव है । 
प्रायः जिन वकीर था प्रोफेसरों के पास उनके आवश्यक या प्रिय 
विषयों से सम्बन्ध रखने वाली हजार पुस्तके होती हैं उनकी 
पत्नियाँ दस पुस्तके भी रखने के लिए स्वतन्त्र नही होतीं। इसे किसका 
दुर्भाग्य कहा जावे, यह स्पष्ट है। हमारे यहाँ पुरुष-समाज की यह धारणा 
कि साहित्य का सम्बन्ध केवछ उपाधिधारिणी महिछाओ से है ओर 
उसकी सीमा अद्)भरेजी भापा तक ही है, बहुत कुछ अनर्थ करा रही हैं। 
हमें अब भी यह जानना है कि अपनी भाषा का श्ञान भी हमें विद्वान 
और विदुषी के पद तक पहुँचा देने के ढिये पर्याप्र हो सकता है और 
-अपने साहित्य की सेवा भी हमें विश्व-साहित्थिको की श्रेणी में बेठा सकती 
है | यदि हम सुविधाएँ दे सकते तो हमारे घरो में ऐसा साहित्यिक 
वातावरण उत्पन्न हो सकता था, जो कठिन से कठिन कचंव्य और कट 
से कठु अनुभव को कोमल और मधुर बना सकता | अनेक व्यक्ति शड्ढा 

करेंगे कि क्या ऐसे ठोक-पीय्कर और पुस्तकालयों में बन्‍्दी कर साहि- 
त्विक महिलाएँ यढ़ी जा सकेगी ! यह सत्य है कि प्रतिमा ईमग्वरदच या 
नैसर्गिक होती है, परन्तु इसका नेसर्णिक होना वेसे ही निष्किय चना दिया 
जा सकता है, जेंसे विकास की प्राकृतिक प्रच्नचि से युक्त अंकुर को शिला 
से दबाकर उसे विकासह्दीन कर देना सम्भव है | 
हमारा साहित्य इस समय भी ऐसी अनेक महिलाओ के सहयोग से 
विकास कर रहा है जिनकी प्रतिभा अनुकूछ परिस्थितियों के कारण ही संसार 
से परिचित हो सकी है | उनमें से ऐसी देवियों भी हैं जिनकी ग्रहस्थी सुख 
ओऔर सन्‍्तोष से भरी है, जिनकी साहित्य-सेव्रा उनकी आर्थिक कठिनाइयों 
को दूर करती दे और जो अपने जीवन-सद्धियों को उपयुक्त सहयोग देकर 
नाम से ही नहीं किन्तु कार्य से मी सहधर्मिणी हैँ। ऐसे दम्पति अब केवल 
कव्पना नहीं रहे जिनमें पति-पत्नि दोनो की आजीविका साहित्य-सेवा हो या 
हों एक भिन्न क्षेत्र में काम करके भी दूसरे की साहित्य-सेवा में सहयोय 
दे सके। जिन्होंने उच्च शिक्षा पाकर शिक्षा और साहित्य के क्षेत्र को 
अपनाया है ऐसी महिलाओं का भी नितान्त अभाव नहीं । फिर सुविधा 
देने पर ओर अधिक वहिनें क्यो न अपने समय का अच्छा से अच्छा 
उपयोग करेंगी 2 यह चिन्ता कि उस दुशझ्ा में गह की मर्यादा न रहेगी 
या स्त्रिवाँन साता रहेंगी न पत्नी, बहुत अंशो में आ्रान्तिमूलक है| 
साहित्य के नाम पर हसने कुछ थोड़ें से सस्ती भावुकतामरे उपन्यास 
रख लिये हैं, जिन्हे ह्थ मे लेते ही हमारी वालिकाएँ एक विचित्र कल्पना- 
जयत का प्राणी बन जाती हैं ओर उसी के परिणाम ने हमें इतना सतर्क 
चना दिया है कि हम साहित्विक वातावरण को एक प्रकार का रोग सम- 
झने छगे हैं, जिसके घर से आते ही जीना कठिन हो जाता है | उप- 

योगी से उपयोगी वस्तु का गुण भी प्रयोग पर निर्भर है, यह कोन नहीं 
जानता | हम संखिया ऐसे विष को भी ओषधि के रूप में खाकर जीवित 
रह सकते हैं और अन्न जेसे जीवन के लिए आवश्यक पदार्थ को भी 
चहुत अधिक मात्रा में खाकर मर सकते हैं। यही साहित्य के लिए, भी 
सत्य है । हम उसमें जीवन-शक्ति भी पाते हैं और रूत्यु की दुर्बछूता 
भी | यदि दस उसे जीवन का प्रतिविंम्न समझकर उससे अपने अनुभव 
के कोष को बढ़ाते हैं, उसे अपने क्षीण दुबंछ जीवन के लिए आशा की 
सञ्जीवनी बना सकते हैं तो उससे हमारा कल्याण होता है | परन्तु इसके 
विपरीत जब हम उससे अपने थके जीवन के लिए. क्षणिक उत्तेजना मात्र 
चाहते हैं तब उससे हमारी बही हानि हो सकती है जो मदिरा से होती 
है| क्षणिक उचेंजना का अन्त असीम थकावट के अतिरिक्त और कुछ 
नहीं हो सकता | 
परन्तु स्त्री को किसी भी क्षेत्र में कुछ करने की स्वतन्त्रता देने के लिए! 
युरुष के विशेष त्याग की आवश्यकता होगी । पुरुष अब तक जिस 
वातावरण में सॉस लेता रहा है वह स्त्री को दो ही रूप में बढने दे सकता 
है, माता और पत्नी । स्त्री जब घर से बाहर भी अपना कार्य-क्षेत्र रक्खेगी 
तो पुरुष को उसे ओर प्रकार की स्वतन्त्रता देनी पड़ेगी, जिसकी घर 
में आवश्यकता नही पड़ती। उसे आने-जाने की, अब्य व्यक्तियों से 
मिलने-जुलने की तथा उसी क्षेत्र में कार्य करने वालो को सहयोग देने 
लेने की आवश्यकताएँ प्रायः पडती रहेगी । ऐसी दशा में पुरुष यदि 
उदार न हुआ और प्रत्येक काय को उसने सड्ढीण और सन्दिग्ध दृष्टि से 
देखा तो जीवन असह्य हो उठेगा ! वास्तव मे स्त्री की स्थिति के विषय 
में कुछ भी निश्चित होने के पहले पुरुष को अपनी स्थिति को निश्चित 

कर लेना होगा | समय अपनी परिवर्तनशील गति में उसके देवत्व ओर 
स्त्रीव के दासत्व को बहा ही ले गया है, अब था तो दोनो को 
विकासशील मनुष्य बनना होगा या केवल यन्त्र 


विकास और विकृति दोनो ही परिवर्तन-मूलक होने पर भी परि- 
जाम में भिन्न हैं, क्योकि एक बस्तु-विशेष को इस प्रकार परिवर्तित 
करता है कि उसके छिपे हुए. सुण अधिक-से-अधिक स्पष्ट हो जाते हैं 
और दूसरा उन्हीं गुणो को इस प्रकार बदल कर विक्ृत कर देता है कि 
वे दोष जेसे जान पड़ने लगते हैं। मार्ग में पड़ी हुई शिल्ा से टकरा 
कर जल-प्रवाह में जो परिवर्तन होते हैँ वे विकास-मूलक हैँ, परन्तु किसी 
गढ़े में भरे हुए गति-हीन जल के परिवर्तन मे शोचनीय विकृृति ही 
मिलेगी | 
भारतीय स्रीकी सामाजिक स्थिति का इतिहास भी उसके विकृत 
से विकृततर होने की कहानी मात्र है। बीती हुईं शताब्दियोँ उसके 
सामाजिक प्रासाद के लिए. नींव के पत्थर नहीं बनीं, वरन्‌ उसे ढहाने 
के लिये वज्रपात बनती रही हैं| फलतः उसकी स्थिति उत्तरोत्तर दृढ़ 
'तथा सुन्दर होने के बदले दुबंछ और कुत्सित होती गई | 
पिछले कुछ वर्ष अवश्य ही उस पुराने इतिहास में नया पृष्ठ बन कर 
आये जिसने समाज को, स्त्री की स्थिति को एक नये दृष्टिकोण से देखने 

पर बाध्य किया । इस समय भारतीय ज्ली चाहे 2र्की, रूस आदि देशों 
की स्लियो के समान पुराने संस्कार मिटाकर नवीन रूप में पुनजेन्स न 
ले सकी, परन्तु इसमें सन्देह नहीं कि वह अपनी स्थिति ओर तजनित 
दुदंशा को विस्मय से देखने छगी । अपनी दुर्वरूता पर हमे जो विस्मय 
होता है वही अपनी शक्तियों के प्रति हमारे विश्वास का प्रमाण है, यह 
कहना अतिंशयोक्ति न होगी, क्योकि अपनी शक्ति में विश्वास न करने 
वाह्य व्यक्ति अपनी दुर्वछृता में विश्वास करता है, उस पर विस्मय नहीं । 
रक्री के जीवन में राजनीतिक अधिकारों तथा आर्थिक स्वतन्त्रता का 
अमाव तो रहा दी, साथ ही उसकी सामाजिक स्थिति भी कुछ स्पृह्णीय 
नही रही । उसके जीवन का प्रथम रक्ष्य पत्नी तथा अन्तिम मातृत्व 
समझा जाता रहा, अतः उसके जीवन का एक ही मार्ग और आजीविका 
का एक दी साधन निश्चित था। थदि हम कट सत्य सह सकें तो 
लज्ञा के साथ स्वीकार करना होगा कि समाज ने स्त्री को जीविकोपाज॑न 
का साधन निकृष्ठतम दिया है। उसे पुरुष के वेभव की प्रदर्शनी तथा 
मनोरञझन का साधन बनकर ही जीना पड़ता है; केवछ व्यक्ति और 
नागरिक के रूप में उसके जीवन का कोई मूल्य नहीं ऑका जाता । 
समाज की स्थिति के छिए, मातृत्व पूज्य है, व्यक्ति की पूणता के रिए 
हथर्मिणीत्व भी ख्मव्य है, परन्तु क्या यह माना जा सकता है कि सौ 

में से सौ स्रियो की शारीरिक तथा मानसिक स्थिति केवल इन्हीं दो उत्तर- 
दायित्वों के उपयुक्त होगी? क्या किसी स्री को भी उसकी शारीरिक 
तथा मानसिक शक्तियों ओर रुचि किसी अन्य पर ाघध्य लक्ष्य की ओर 


प्रेरित नहीं कर सकतीं ? 
जैसे ही कन्या का जन्म हुआ, माता-पिता का ध्यान सबसे पहले 

उसके विवाह की कठिनाइयों की ओर गया | यदि वह रोगी माता- 
पिता से पैतृक धन की तरह कोई रोग ले आई तो भी उसके जन्‍्मदाता 
अपने दुष्कर्म के उस कठु॒ फल को पराई धरोहर कह-कह कर किसी को 
सॉपने के लिए व्याकुल होने छगे । चाह्दे कन्या को कुछ हो चाहे यक्ष्मा 
और चाहे कोई अन्य रोग, परन्तु उसको विवाह जेंसे उत्तरदायित्व से 
वश्चित करना वंश के लिए. कलट्ढ हे। चाहे वह शरीर से उस जीवन के 
लिए. असमर्थ है चाहे मन से अनुपयुक्त, परन्तु विवाह के अतिरिक्त 
उसके जीने का अन्य साधन नहीं । उसकी इच्छा-अनिच्छा, स्वीकृति- 
अस्वीकृति, योग्यता-अयोग्यता की न कभी किसी ने चिन्ता की और न 
करने की आवश्यकता का अनुभव किया । यदि कन्या कुरूपता के 
कारण विवाह की हाठ में रखने योग्य नहीं है तो उसके स्थान में दूसरी 
रूपवती को दिखाकर, रोगिणी है तो उस रोय को छिपा कर, सारांश 
यह कि छाछूच से, छल से, झूठ से या अच्छे-चुरे किसी भी उपाय से 
उसके छिए पत्नीत्व का प्रचन्ध करना ही पड़ता है, कारण वही एक 
उसके भरण-पोषण का साधन है। यह सत्य है कि विवाह-जेंसे उचर- 
दायित्व के लिए समाज पुरुष की भी योग्यता-अयोग्यता की चिन्ता नहीं 
करता परन्तु उनके लिए, यह बन्धन विनोद का साधन है, जीविका का 
नहीं । अतः वे एक प्रकार से स्वच्छन्द रहते हैं | 
प्राचीनता की दुहाई देने वाले कुलो में बिना देखे-सुने जिस प्रकार 
उसका क्रय-विक्रव हो जाता है, वह तो छजा का विषय है ही, परन्ठ 
नवीनता के पूजकी में भी विवाह-योग्य कन्या को, बिकने के लिए. खड़े 
छुए, पद्म की तरह देखना कुछ गय की वस्तु नहीं। जिस प्रकार भावी 
पति-परिवार के व्यक्ति उसे चला कर, हँसाकर, लिखा-पढ़ा कर देखते हैं 

तथा लौट कर उसकी छम्बाई-चौड़ाई, सोटापन, दुबछापन, मखशिख 
आदि के विपय में अपनी धारणाएँ बताते हैं, उसे सुन कर दास-प्रथा के 
समय त्रिकने वाली दासियो की याद आये बिना नहीं रहती । प्रायः दुर्बछ 
कुरूप परन्तु उपाधिधारी बेकार युवकों के लिए. भी कन्या को केवल रूप 
की ही प्रतियोगिता में नहीं किन्तु शिक्षा, कछा, गुण आदि की प्रतियोगिता 
मे भी सफल होना पढ़ता हे । जहाँ प्रत्येक अवस्था मे प्रत्येक ्ली को प्राण 
धारण के लिए ही पत्नी बनना होगा वहाँ यदि आदर्श पत्नी या आदर्श 
माताओं का अभाव दिखाई दे तो आश्चर्य की बात नहीं । 
पति होने के इच्छुक युवकी की मनोइति के विपय में तो कुछ कहना 
व्यर्थ ही है। वे प्रायः पत्नी के भरण-पोपषण का भार-ग्रहण करने के पहले 
भावी ध्वसुर से कन्या को जन्म देने का भारी से भारी कर वसूल करना चाहते 
हैँ | एक विलायत जाने का खर्च चाहता है, दूसरा युनीवर्सिणी की पढ़ाई 
समास करने के लिए, रुपया चाहता है, तीसरा व्यवसाय के लिए प्रचुर धन 
भॉयता है। सारांश यह कि सभी अपने आपको ऊँची से ऊँची बोली के 
लिए. नीछाम पर चढ़ाये हुए हैं । प्रश्न उठता है किकया यह क्रव-विक्रय, यह्‌ 
व्यवसाय स्त्री के जीवन का पविन्नतम बन्चन कहा जा सकेगा ? क्या इन्हीं 
पुरुपार्थ और पराक्रमहीन परावरूम्बी पतियों से वह सौभाग्यवती बन 
सकेगी ? यदि नहीं तो वह इस बन्धन को, जो उसे आदशे माता और 
आदश पत्नी के पद तक नहीं पहुँचा सकता, केवछू जीविका के लिए. कन्र 
तक स्वीकार करती रहेगी ? अवश्य ही यह मत्त्यवेध या धदुष-भज्गञ द्वारा 
युवक के पराक्रम की परीक्षा का युग नहीं है परन्तु स्त्री, पुरुष मे इतने 
स्वावलुम्बन की अवश्य ही अपेक्षा रखती है कि वह उसके पद्ीत्व को 
व्यवसाय की ठुछा पर न तोले । 

ऐसे अनेक व्यक्ति हैं जो किसी भी नवीन दृष्टिकोण को समाज 
और धर्म की स्थिति के लिए. घातक समझ लेते ई और भरसक किसी 
भी परिवर्तन को आने नहीं देते; फल यह होता है कि प्रतिरोध से और भी 
सबल होकर उसका प्रवाह प्राचीन की मर्यादा भद्ज कर देता है । ऐसी 
क्रान्ति की आवश्यकता ही न होती यदि हमारे समाज-समुद्र में इतनी 
गहराई होती कि वह नवीन विचार-घाराओं को अपने में स्थान दे सकता । 
रक्री के विकास की चरम सीसा उसके मातृत्व मे हो सकती ह, परन्तु 
यह कर्तव्य उसे अपनी मानसिक तथा शारीरिक शक्तियों को तोल कर 
स्वेच्छा से स्वीकार करना चाहिए, परवज्ञ होकर नहीं। कोई अन्य सार्ग 
न होने पर बाध्य होकर जो स्वीकार किया जाता है वह कर्तव्य नहीं कह्य 
जा सकता | यदि उनके जन्म के साथ विवाह की चिन्ता न कर उनके 
विकास के साधनी की चिन्ता की जावे, उनके लिए. रुचि के अनुसार 
कला, उद्योग-धन्धे तथा शिक्षा के द्वार खुले हो, जो उन्हे स्वावरूम्बिनी 
बना सके ओर तब अपनी झछक्ति जोर इच्छा को समझ कर यदि वें 
जीवनसंगी चुन सके तो विवाह उनके लिए तीर्थ होगा, जहाँ वे अपनी 
संकीणेता मिग सकेंगी, व्वक्तिगत स्वार्थ को बद्य सकेगी और उनका 
जीवन उज्ज्वल से उज्ज्वछ्तर हो सकेगा । इस समय उनके त्वाग पर 
अभिमान करना वेसा ही उपहासास्पद है, जेसा चिड़िया को पिंजरे मे 
बन्द करके उसके, परवशततां से स्वीकृत जीवन-उत्सर्य का गुणगान | 
ससय की गति धनुष से छूटे हुए. तीर की तरह आगे की ओर है, 
थीछे की ओर नहीं। जीवन की जिन परिस्थितियों को हम पीछे की 
ओर छोड़ आये हैं उन्हे हस लौटा नहीं सकते | इससे उनके अनुरूप 
अपने आपको बनाते रहना जीवन को एक वचत्त में घुमाते रहना होगा। 

जिस प्राचीन संस्कृति का पक्ष लेकर हम विकास का मार्ग झूँवना चाहते 
हैं यदि उसकी छाया भी हम छू सके होते तो हमारे कार्य ऐसे अर्थहीन 
ओर दृष्टिकोण ऐसा सट्डीर्ण न द्वो सकता । अनेक संल्कृतियों, विभिन्न 
दृष्टिकोणो तथा परस्पर-विरोधी विचारों को समाहित कर लेने वाला 
अतीत चाहे हमे आगे न बढ़ाता, परन्तु पीछे छौटना भी न सिखाता । 
हमारा निर्जीब रुढ़ियाद, हमारे पविन्रतम सम््त्थो में भी पशुता की 
अधिकता जादि प्रमाणित करते हैँ कि हम भठक कर ऐसी दिशा में बढ़े 
चले जा रहे है, जो हमारा लक्ष्य कभी नहीं रही । 
हम त्ली के विवाह की इसलिए चिन्ता नहीं करते कि देश या 
जाति को सुयोग्य माता और पक्षियों का अभाव हो जायगा, वरन्‌ इस- 
लिए, कि उनकी आजीविका का हम कोई और सुछूम साधन नहीं सोच 
पाते । माता-पिता चाहे सम्पन्न हो चाहे दरिद्र, कन्या का कोई उत्तर- 
दायित्व प्रसन्नता से अपने ऊपर नही लेना चाहते और न विवाह के 
अतिस्कि उससे छुट्कारा पाने का मार्ग ही पाते हैं| विधवाओ की भी 
हमारे निकट एक ही समस्या है। किसी स्त्री के विधवा होते ही प्रश्न 
उठता है कि उसका भरण-पोषण और उसकी रक्षा कौन करेगा । यदि उसे 
उदस्पोपण की चिन्ता नहीं है तो रक्षक के अभाव में दुराचार में प्रवत्त 
करनेवाले प्रढोमनो से घिरी रहती है ओर यदि सम्बल्हीन है तो उसकी 
आवशध्यकताएँ ही अन्य साधनों के अमाव मे बुरे मार्ग को स्वीकार करने के 
लिए उसे विवश कर देती हैं | यदि हम ग्रद्द के महत्व को बनाये रखना 
चाहते हैँ तो हम ऐसी शहिणियों की आवश्यकता होगी जो अपने उचर- 
दायित्व को समझ-बूझ कर स्वेच्छा से प्रसन्नतापूर्वक स्वीकार करे, केवल - 
जीविका के लिए. विवश होकर या अपनी रक्षा मे असमर्थ होंकर नहीं | 
की कड़ियाँ 

माता-पिता को बाध्य होना चाहिए. किये अपनी कन्याओं को 
अपनी-अपनी रुचि तथा शक्ति के अनुसार कला, व्यवसाय आदि की 
ऐसी शिक्षा पाने दें, जिससे उनकी शक्तियों भी विकसित हो सके और 
वे इच्छा तथा आवश्यकतानुसार अन्य क्षेत्रों में कार्य भी कर सके । राष्ट्र 
की सुयोग्य सन्‍्तान की माता बनना उनका कतव्य हो सकता है, 
परन्तु केवल उसी पर उनके मायरिकता के सारे अधिकारों का निर्मर 
रहना अन्याय ही कद्य जायगा | 

इस विवशवता के कारण ही वे किसी पुरुष की सहयोगिनी नहीं 
समझी जातीं। सत्य भी हे बन्दी के पेर की वेड़ियाँ साथ रहने पर 
भी क्या सुखद संगिनी की उपाधि पा सकेंगी ? प्रत्येक पुरुष पत्नी के 
रूप में क्री को अगीकार करते समय अनुभव करता है मानो यह 
कार्य वह केवछ परोपकार के लिए. कर रहा है। यदि उसे इतना 
अवकाश मिले कि वह आजीवन संगरिनी के अभाव का अनुभव 
कर सके, उसे खोजने का प्रयास कर सके और उस उच्तरदावित्व 
के लिए अपने आपको प्रस्तुत कर सके तो यह उपकार की भावना एक 
क्षण भी न ठहरे, जो अधिकांश घरो मे दुश्ख का कारण बन जाती दे । 
उन्हें न स्वयवर में वरमाछा पाना है, न अप्रतिम पराक्रम द्वारा प्रति- 
इन्हियो को परास्त कर अपने-आपको वरण-योग्य प्रमाणित करना है 
और न विज्ञेप विद्या-बुद्धि का परिचय देना है। केवल उन्हे जीवन मर 
के लिए. एक सेविका की सेवाएँ स्वीकार कर लेनी हैं और इस स्वीकृति 
के उपलक््य भें वे जो चाहे मॉँय सी सकते हैं। अतः वे इस बन्धन को 
महत्वपूर्ण केसे ओर क्यों समझें ! उन्हें आवश्यकता न होने पर भी दर्जनो 
विवाह-योग्य कन्याओ के पिता उन्हें घेरे रहते हैं तथा अधिक से अधिक 


श््ंख्ला 


धन देकर, अधिक से अधिक खुशामद करके अपनी रूपसी, गुणवत्ती 
और शिक्षिता पुत्रियो को दान देकर इतार्थ हो जाना चाहते हैं। ऐसा 
विवाह यदि ख्रीत्व का कल न समझा जावे तो और क्या समझा जावे ! 
गहस्थाश्रम हमारे यहाँ उपयोगिता की दृष्टि से सबसे उत्तम समझा 
जाता था और इसकी अनिवाय॑ता के कुछ धार्मिक तथा कुछ सामाजिक 
कारण रहे हैं। प्राचीनकारू में नवागत आगर्यजाति को अपनी सामाजिक 
स्थिति हृढ करने के लिए अधिक से अधिक सन्‍्तान की कितनी आवश्य- 
कता थी यह हमें उन वेद-मंत्रो से ज्ञात हो जाता है जिनमे वे देवताओं 
से वीर सनन्‍्तान और पश्चओ की याचना करते हैं| इस नवीन कृपिप्रधान 
देश में उन्हें अन्न के लिए पशुओं की जितनी आवश्यकता थी उतनी ही 
अपने विस्तार के लिए वीर पुत्रों की। किसी कुछ की भी ज्लरी उनके 
लिए त्याज्य नहीं थी। अत्तः वर्णो में उत्तम ब्राह्मण भी किसी भी वर्ण की 
सी को पत्नी रूप में ग्रहण कर सकता था। 
कुछ समय के उपरान्त सम्मवतः कव्या-पक्ष के नीच कुल के सम्ब- 
न्थियो को दूर रखने के लिए, उन्हे इस विधान को धर्म का रूप देना 
पड़ा, जिससे कन्या को दान करके माता-पिता जामातृ-ण्ह् को त्याज्य 
समझे। आज भी हमारे यहाँ माता-पिता पुत्री के णह से अन्न-जर ग्रहण 
करना या उससे किसी प्रकार की सहायता लेना पाप समझ्षते हैं | इस 
भावना ने उनकी दृष्टि में पुत्र को पुत्री से मिन्न कर दिया, क्योंकि विवाह 
के उपरान्त पुत्री उनके किसी काम न आसकती थी और युत्र उनके जीवन 
का अवलम्ब रहता था। इसीसे नवीन गशहस्थी बसाने के लिए कुछ 
योतुक देने के अतिरिक्त उन्होंने अपनी सम्पत्ति का कोई भाग उसके लिए 
सुरक्षित नहीं रखा । फिर भी अधिक सख्या 'में ब्रह्मचारिणियों की 

उपस्थिति, राजकन्याओं छारा ऋषियो का वरण आदि प्रमाणित कर देते हैं 
कि स्री उस समय आज की तरह परतन्त्र नहीं थी। एक विज्येप अवस्था 
तक ब्रह्मचर्य का पालन कर लेने पर स्वयं अपना वर चुन कर णहिणी 
बनने का अधिकार रखती थीं तथा एक विशेष अवस्था के उपरान्त उस 
आश्रम से विदा भी ले सकती थी | 

आज हम उन रीतियों के विकृत रूप तो अपनाये हुए हैं, परन्ठु 
उन परिस्थितियो पर विचार नही करना चाहते । इन कड्कारवशिष्ट दुबंल 
रोगी वाल्की की वारू-माताएँ उस इतिहास से सम्बन्ध नहीं रखती, ये जाड़े 
में ठिठ॒रते नंगे-भूखे और उस पर माता-पिता के रोगों का भार छादे हुए 
दरिद्र मिखारियो के बालक विवाह की उपयोगिता प्रमाणित नहीं करते, ये 
जर्जर शरीर और निर्जीव मन वाले युवक तथा मृत्यु का उपह्यस करने वाले 
मौरघारी बूढ़े प्राचीन चार आश्रमो की सृष्टि नहीं हैं, और यह, मनुष्य- 
संख्या की अधिकता से आकुल होकर सन्तान-निग्रद की सम्मति देने वाढ्य 
विज्ञ-समाज उस समय की परिस्थिति का प्रतिविम्ब्र नहीं कह्दा जा सकता | 
वस्तुतः नवीन युग के नये अभिश्ञाप हैं, जिनका परिहार भी नवीन ही 
होया । प्राचीन की सुदृढ़ सुन्दर नींव पर हमने अपनी दुल्लुद्धि के कारण 
हवा से कम्पित हो उठने वाली जजर कुटी दी बनाई है, गगनचुम्बी प्रासाद 

नहीं ओर उस नींव के उपयुक्त भवन-निर्माण करने के लिए, हमें इसको 
गिरा ही देना होगा । यह हमारी अदूरदर्शिता होगी, यदि हम अतीत को 
जीवित करने के लिए, जीवित वर्तमान की बलि दे दें, क्योकि वह अब 
हमारे प्रगत्तिशीर जीवन के लिए सहारा हो सकता है, छक्ष्य नहीं ! 
हम अन्य देशों मे, जहों पहले स्त्रियों के प्रति पुरुष के, इमारे-जैसे 
ही विचार थे, अनेक परिवतन देखते हैं, वहोँ की स्तलियो को सारे केत्रो में 

पुरुष के समान ही सुचारु रूप से कार्य करते देखते हैं, आवश्यकता से 
नहीं किन्तु इच्छा से उन्हें जीवनसज्गी चुनते देखते हैं तो हमारा हृदय 
धड़कने छूगता है | हम परिस्थितियो पर कुछ भी विचार न कर केवल 
अपने देश की स्रियो को और भी अधिक छिपा कर रखने में सयत्न हो 
जाते हैं। हम नहीं जानते और न जानना ही चाहते हैं कि सबेरे 
पूर्व के अन्यकार से फूट निकलने वाली प्रकाश की रेखाओं को जैसे 
हम आकाश के किसी एक कोने में बाँध कर नहीं रख सकते बेसे ही 
जागृति की दिग्व्यापिनी लहर भी किसी देश के एक कोने से बन्दिनी नहीं 
बनाई जा सकती । फिर विचारों के प्रसार के इतने साधन होते हुए 
परिवतेन केबछ कुछ समय के लिए रोका जा सकता है, आमूल नष्ट नहीं 
किया जा सकता । आज उ“र्की की महिछा को देखकर कौन कह सकता 
है कि यह उन्हीं की वशजा है जो एक पुरुष के अन्तः्पुर में अनेक की 
संख्या में बन्द रहती थीं, प्रकाश से भी मुख छिपाती थीं ओर जिनका 
उपयोग पुरुष के मनोरञ्ञन और उसकी वंश-रक्षा के अतिरिक्त और कुछ 
नहीं समझा जाता था | सोवियट रूस की सेना, नोसेना, यन्त्राल्यों, 
न्यायालयों आदि में सेनिक, जज आदि के पदो पर प्रतिष्ठित महिलाओं को 
देख कर क्या हम विश्वास कर सकते हैं कि इन्हीं को रक्ष्य कर यह रूसी 
कहावत कही गई होगी--868 #0ए' पा 890 ४०७ ॥72 7 
फायर, >लह 8 एणाबा थार्त॑ #४0प ग्रर्धध८ व एाइटा | 
इसी देश से पहले वधू का पिता वर को उसके अधिकार का चिन्ह-स्वरूप 
नया चाबुक देता था, जो केवल वधू को पीयने के ही काम आता था और 
प्रायः नवदम्पति की शब्या के ऊपर टॉगा जाता था । यूरोप के अन्य सभ्य 
देशो में भी स्त्रियो की स्थिति ऐसी ही थी, परन्तु आज वे चाहे हमारी तरह्द 

देवत्व का भार लेकर न धूम रही हो, मानवी अवश्य समझी जाने छगी हैं । 
हमारे देश की सहिलाएँ. भी कब तक केवछ रमणी या भार्या वन कर 
सस्तुष्ट रह सकेगी, यही प्रश्न है। इसका यह अर्थ नहीं कि यदि स्त्रियाँ 
गह-धर्म और मातृत्व को तित्मज्ञक्ति देकर पुरुषों के समान सच क्षेत्रों में 
काम करने लगें तो उनकी स्थिति समुन्नत कह्दी जाने योग्य हो जायगी । 
विवाह मनुष्य-जाति की असम्यता की भी सब से प्राचीन प्रथा है और 
सम्बता की भी, परन्तु उसे सामाजिक के साथ-साथ नेतिक ओर धार्मिक 
बन्बन बनाने के लिए. अधिक परिष्कृत करना होगा। इस समय तो 
भारतीय पुरुष जैसे अपने मनोरञ्ञन के लिए रज्ध-विरद्धें पक्षी पाक लेता 
है, उपयोग के लिए, गाय या घोड़ा पाल लेता है उसी प्रकार वह एक 
र्नीकी भी पाता हैं तथा अपने पालित पश्ु-पक्षियो के समान ही वह 
उसके शरीर और मन पर अपना अधिकार समझता है। हमारे समाज 
के पुरुष के विवेकहीन जीवन का सजीव चित्र देखना हो तो विवाह के 
समय गुलाब सी खिली हुई स्वस्थ बालिका को पॉच वर्ष बाद देखिए । 
उस समय उस असमय प्रोढ़ा, कई दुर्बछ सन्‍्तानों की रोगिनी पीली माता 
में कौन सी विवश्ञता, कौनसी रुछा देने वाली करुणा न मिलेगी ! 
अनेक व्यक्तियों का विचार है कि यदि कन्याओं को स्वावरूम्बिनी 
बना देंगे तो वे विवाह ही न करेंगी, जिससे दुराचार भी बढेगा और 
णहस्थ-धर्म में भी अराजकता उत्तन्न हो जायगी। परन्तु वे यह भूल 
जाते हैँ कि स्वाभाविक रूप से विवाह में किसी व्यक्ति के साहचर्य की 
इच्छा प्रधान होना चाहिए; आशिक कठिनाइयों की विवशता नहीं। 
यदि मनुष्य में किसी के आजीवन साहचर्य की इच्छा प्रधान न होती 
तो जिन देशो मे स्त्रियों सब प्रकार से स्वावरूम्बिनी हैं वहाँ इस प्रथा का 

नाम भी न रह गया होता । रह गई दुराचार की बात--तो इस सम्ब- 
नव में यह निश्चान्त सत्य है कि सामाजिक परिस्थितियों से असन्त॒ष्ठ व्यक्ति 
जितनी सरलता से इस मार्ग के पथिक बन सकते हैं उतने सन्तुष्ट नहीं । 
हम भी आकाश के उन्पुक्त वातावरण के नीचे घर की दीवारी से घिर 
कर रहते हैं ओर कारागार का बन्दी भी, परन्तु हम सॉझ को बाहर से 
थके शिथिरू उसमें लौट कर द्वार बन्द कर अपने आपको सुरक्षित सम- 
झते हैँ और वह सुरक्षित होते हुए भी रात भर दीवार तोड़कर बाहर भाग 
जाने का उपाय सोचा करता है। इस मानसिक स्थिति का कारण केवछ 
यही है कि एक को उसकी इच्छा के विरुद्ध सुरक्षित बना रखा है और 
दूसरा अपनी इच्छा तथा आवश्यकता के अनुसार घर से बाहर आ-जा 
सकता है। स्रीकी सामाजिक स्थिति यदि इतनी दयनीय न रहे, उसके 
जीवन और हृदय को यदि ऐसे कठोर बन्धनों में बॉधकर आहत न 
कर दिया जावे तो वह कभी अपनी इच्छा से ऐसा पतन न स्वीकार 
करे जो आत्मघात के अतिरिक्त और कुछ नहीं । 
यह धारणा कि स्वावल्म्बन के साधनों से युक्त स्री ग़हिणी के कतंब्य 
को हेय समझभेगी, अतः यह में अराजकता उत्पन्न हो जायेगी, आ्रान्ति- 
मूलक सिद्ध होगी । स्रीत्व की सारी माधुयमयी गरिमा ही मातृत्व में केन्द्रित 
है। ऐसी स््री अपवाद है, जो अपनी इच्छा से स्वीकृत जीवन-सड़ी की 
सम्मति की चिन्ता न कर तथा अपने प्रिय बालकी को अरक्षित छोड़ कर 
केबर आर्थिक स्वतन्त्रता की कामना से ससार के कठोर वातावरण में द्वव्य 
उपाजन करने जाना चाहे । फिर यदि परिस्थितियों से बाध्य होकर उसे 
अपनी ग्रहस्थी सुख से चलाने के लिए. ऐसा करना भी पढ़ें तो वह इलाघनीय 
ही है। हमारे यहाँ आज भी इतर श्रमजीवियो की स्लरियाँ तथा किसानो की 

सह्धर्मिणियोँ घर भी सेंभाठ्ती हैं ओर जीविका के उपार्जन में पुरुष की 
सहायता भी करती हैं | केवछ इस चिन्ता से कि वे कहीं पुरुष के अधिकार 
के बाहर न चली जावे, उन्हें पुरुष-मनोर्धनी-विद्या के अतिरिक्त और 
कुछ न सिखाना उनके लिए.भी घातक है और समाज केलिए, भी, क्योंकि 
वे सच्ची सामाजिक प्राणी और नागरिक कभी बन ही नहीं पाती | 
शिक्षा की दृष्टि से स्तिय्रों में दो प्रतिशत भी साक्षर नहीं हैं | 
प्रथम तो माता-पिता कन्या की शिक्षा के लिए कुछ व्यय ही नहीं करना 
चाहते, दूसरे यदि करते भी हू तो विवाह की हाट में उनका मूल्य बढ़ाने 
के लिए, कुछ उनके विकास के लिए. नहीं। इसी पत्नील की 
अनिवायता से विद्रोह करके अनेक सुशिक्षित स्रियाँ णहृस्थ-जीवन में 
प्रवेश ही नहीं करना चाहती, क्योंकि उन्हें भय रहता हे कि उनका 
सहयोगी उनके स्वतन्त्र व्यक्तित्व को एक क्षण भी सहन न कर सकेगा । 
इस धारणा के लिए प्रमाणो की भी कमी नहीं रही | प्रत्येक भारतीय 
पुरुष चाहे वह जितना सुशिक्षित हो अपने पुराने संस्कारों से इतना दूर 
नहीं हो सका है कि अपनी पत्नी को अपनी प्रदर्शिनी न समझे । उसकी 
विद्या, उसकी बुद्धि, उसका कलछा-कोशलर और उसका सौंन्दर्य सब्र 
उसकी आत्मलछात्रा के साधन मात्र हैं। जब कभी वह सजीव प्रदर्शन 
की प्रतिमा अपना भिन्न व्यक्तित्व व्यक्त करना चाहती है, अपनी भिन्‍न 
रुचि या भिन्‍न विचार प्रकट करती हे, तो वह पहले क्षुब्ध फिर असमन्तुष्ट 
हुए. विना नहीं रहता । कभी भारतीय पत्नी देश के लिए गरिमा की वस्तु 
रही होगी, परन्ठु आज तो विडम्बना मात्र है। यदि समाज उसकी 
स्थिति को न समझेगा तो अपनी दश्षा के प्रति असन्तोष उसे वह करने 
पर बाध्य करेगा जिससे उसकी शेप महिमा भी नष्ट हो जावे । 

आदिम युग से ही नारी ने पशुवरू मे अपने आपको पुरुष से दुर्बछ 
पाया । प्रकृति ने केवछ उसके शरीर को ही अधिक सुकुमार नहीं 
बनाया, वरन्‌ उसे मनुष्य की जननी का पद देकर उसके हृदय में अधिक 
समवेदना, ऑँखो में अधिक आद्रता तथा स्वभाव में अधिक कोमछता 
भर दी | मातृत्व के कारण उसके जीवन का अधिक अंश सद्भूर्ष से मरे 
विश्व के एक छिपे कोने में बीतता रहा । पुरुष चाहे उसे युद्ध में जीत 
कर छाया, चाहे अपहरण कर, चाहे उसकी इच्छा से उसे प्राप्त कर 
सका; चाहे अनिच्छा से; परन्तु उसने प्रत्येक दशा में नारी को अपनी 
भठुकता का अर््य देकर पूजा। नारी भी नारियल के कड़ें छिलके के 
भीतर छिपे जछू के समान पुरुष की वाह्य कठोरता के भीतर छिपी 
स्निग्ध प्रदत्ति का पता पा गईं थी। अतः उसने सारी शक्ति केवल 
उसकी कोमल भावना को जगाने मे रूगा दी। उसने न अपनी भ्रुजाओं 
में शक्ति भरने और उस शक्ति के प्रदर्शन से युरुप को चमत्कृत करने 
का प्रयत्न किया और न अपनी विद्याबुद्धि से पुरुष को पराजित करने का 
विचार किया | वह जानती थी कि इन गुणों के प्रदर्शन से पुरुष में 

प्रतिद्वन्द्रिता की भावना जागेगी, परन्तु बद् पराजित होने पर भी वशी- 
नूत न हो सक्रेगा क्योकि पतिद्वन्दियों की दार-जीत में किसी प्रकार क 
भी आत्म-समर्ंग सम्म्ध नहीं | 
सी से आदिम युग की नारी ने निरथक प्रतिद्दन्द्रिता का भाव न 
रख कर अपने केशो मे फृूछ उल्साये, कानों में कलियो के शुच्छे समाये 
ओर अपने सम्पूण नारीत्व के बल पर उसने बबर पुरुष को चुनोती दी । 
उस युग का कठोर पुदप्र भी कोमल नारील के सम्मुख कुण्ठित हो उठा | 
तंत्र से न जाने कितने युग झाये ओर चले गये,, कितने परिवर्तन पुराने 
होकर नये परिवर्तनों को स्थान दे गये, परन्तु त्री तथा पुरुष के सम्बन्ध 
में जो तत्र सत्य था वह अब भी सत्य है। स्त्री ने न शारीरिक वर से 
पुरुष को जीता, और न विद्यातुद्धि से, फिर भी जय उसी की रही, 
क्योंकि पुरुप ने अपने नीरस जीवन को सरस बनाने के लिए; उसकी 
मघुरता खोजी और उसका अधिक से अधिक मूल्य दिया | 
परन्तु नारी के कतंव्य की चरम सीमा उसके प्रेबसी होने ही में 
समाप्त नहीं होती; उस पर मातृत्व का गुरू भार भी है। धीरे-धीरे वह 
सनन्‍्तान की असीम वात्सल्यमबी जननी बन कर, पुरुष को आकर्षित 
करने वाली रमणीसुलूम विशेषताओं को भूछने छगी । उसके स्त्रीत्व के 
विकास तथा व्यक्तित्व की पूर्णता के दिए, सन्‍्तान साध्य है और रमणीत्व 
साथन मात्र | इसीलिए प्रत्येक रमणी माता बन कर एक परिवर्तित 
व्यक्ति बन जाती दे । यह सत्य हे कि प्रत्येक रमणी मातृत्व का अकुर 
छिपाये हुए है, परन्तु यह संशयात्मक है कि प्रत्वेक पूर्ण माता रमणीत्व से 
शल्य नहीं | 
वास्तव में माता होकर उसकी इच्छा, भावना तथा चेष्टा में ऐसा 

परिवतन हो जाता है जो सूक्ष्म होकर भी स्पष्ट है और सीमित होकर भी 
जीवन भर में व्यापक है। जब ऋह्ली प्रेयसी से पत्नी तथा पत्नी से माता के 
रूप में परिवत्तत हो गई तब उसके प्रति विशेष कर्तव्य के वन्चन में 
चँंचे हुए. पुरुष ने देखा तथा अनुभव किया कि वह, स्त्री से अधिक महान 
हो जाने के कारण क्रीड़ा की वस्तु मात्र नहीं रह गई । पुरुष ने स्त्री के 
मातृ-रूप के सामने मस्तक झुकावा, उस पर हृदय की अतुल श्रद्धा 
चढ़ाई अवश्य, परन्तु पूजा-अर्चा से उसके अन्तस्तलू की प्यास न 
बुझी । उसे ऐसी स्त्री की भी कामना रही, जो केवछ मनोविनोद और 
क्रीड़ा के लिए. होती, जो जीवन के आदि से अन्त तक केवल प्रेयसी 
ही बनी रह सकती और जिसके प्रति पुरुष कर्तव्य के कठोर वन्धन में न 
चंधा होता | पुरुष की इसी इच्छा का परिणास हमारे यहाँ की वार- 
वनिताएँ हैं, जिन्हें जीवन भर केवल स्त्री और प्रेबसी ही वना रहना 
पढ़ता है| 
उनके जीवन का विकास एकाड्ी होता है। उनके हृदय की 
कल्थाणमबी सुकोमल भावनाएँ प्रायः सुप्त ही रहती हैं और उनकी 
जीवनी-शक्ति प्रकाश देने तथा जगत्‌ में उपयोगी कार्य करने वाली 
विद्युत्‌ न होकर ऐसी विद्युत्‌ होती हैं जिसका पतन वृक्षों के पतन का्‌ 
पूचगरामी चन जाता है । 
उनके मन तथा झरीर दोनो को नित्य नवीन ही बने रहने का 
समिशाप मिला है। उनके नारीत्व को दसरों के मनोरञ्ञन सात्र का 
श्येय मिला है तथा उनके जीवन का तितली, जेंसे कच्चे रड्रो से शड्जार 
हुआ ई, जिसमें मोहकता है, परन्तु स्थायित्व नहीं हीं। वह संसार का 
विद्वत प्राणी मानकर दर रखी गई परन्तु विनोद के समय आवश्यक 

भी समझी गई, जेसे मनुष्य-समाज, हानि पहुँचाने वाले विचित्र पश्च- 
पक्षियों को भी मनोरञ्ञन के लिए, कठघरो में सुरश्तित रखता है। 
पुरुष ने ऐसी, केवछ मनोर»ब्जन के लिए! जीवित रहनेवाली, नारी 
के प्रेयसी भावकों और अधिक मधुर बनाने के लिए; उसे भावोद्दीपक 
कछाओ की आराधना का अधिकार दिया | ऐसे अस्त्रों से सुसज्षित 
होकर वह और भी दुर्जेय हों उठी। उसने फूल-जेसे हलके चरणे। से 
देवता के सामने तनन्‍्मयतामरा छास दिखाया, कोकिल से मीठे स्वरो में 
बचे संगीत से मानव-सम्रुदाय को वेसुध करना सीखा तथा पुरुष की 
दुर्बंछ सुप्त प्रद्दच्ियों को जगाने का अधिक से अधिक मूल्य माँगा और 
पाया | पुरुष ने उसे अपने कल्याण के लिए, नहीं स्वीकार किया, वरन्‌ 
बाह्य संसार के संघर्ष तथा शुष्कता से क्षण भर अवकाश पाने के लिए 
मदिरा के समान उसके साहचर्य का उपयोग किया । प्रश्न हो सकता है 
कि क्या स्त्री, पत्नी के रूप मे पुरुष के सघर्षमय जीवन को अधिक सरक 
और सहाय न बना सकती थी? अवश्य ही बना सकती थी और बनाती 
रही है, परन्तु वह माता होकर जो स्निग्ध स्नेह दे सकती है वह उत्तेजक 
नहीं है | और प्रायः पुरुष ऐसी उत्तेजना भी चाहता है, जिससे वह कुछ 
थणी के लिए: सश्ाशूत्य सा हो जावे । 
गड़ाजल मदिरा से अधिक कल्याणकारक तथा पविन्न है, परन्तु 
कोई भी अपने आपको भूलने की इच्छा रखनेवाला उसकी पवित्रता पर 
ध्यान न देगा । स्त्री, पत्नी बनकर पुरुप को वह नहीं दे सकती जो 
उसकी पशुता का भोजन है । इसी से पुरुष ने कुछ सौन्दर्य की प्रतिमाओं 
को पत्नीत्व तथा मातृत्व से निर्वासित कर दिया | वह स्वर्ग से अप्सरा 
बनी और पृथ्वी पर वाराड़्ना। राजकार्य से ऊबे हुए भूपालो की 

सभाएँ उससे सुसजित हुईं, युद्ध में प्राण देने जाने वाले वीरो ने तलवारों 
की झनझनाहट सुनने के पहले उसके नूपुरो की रनझन सुनी, अति 
विश्राम से शिथिल लक्ष्मी के कृपा-पात्रो के प्राण उसकी स्व॒सछहरी को 
कम्पन से कम्पित हुए और क्तंव्य के ढढ बन्बन में बेंघी शहिणी उसके 
अक्षय व्यावसायिक ज्रीत्व के आकर्षण से सशड्वित हो उठी | आँधी के 
समान उसका स्रीत्व बादछ की छत्रि लेकर आवा, परन्तु ध्वंस तथा धूल 
छोडकर अज्ञात दिशा में बढ गया | 

पुरुष के छिए वह आदिम युग की बन्धनहीन, कतेव्य-न्ञान-झूत्य 
तथा सामाजरहित नारीमात्र रही। पुरुष को आकर्षित करना उसका 
ध्येय तथा पराभूत करना उसकी कामना रही । मनुष्य में जो एक पश्चता 
का, बर्बरता का अक्षय अश है उसने स्वदा ऐसी ही नारी की इच्छा की । 
इसीसे ऐसी रूप-व्यवसायिनी स्री की उपस्थिति सन्न युयो मे सम्मव रही । 
ज्जी के विकास या उसकी शक्तियों के विस्तार के लिए ऐसा जीवन कितना 
आवश्यक था उपयुक्त है, इसपर पुरुष ने प्रायः विचार नहीं किया । 
“विचार करने की उसे आवश्यकता भी नहीं थी। उसके पास त्याग- 
बलिदान तथा आत्मसर्पण का मर्म जानने वाली एक पत्नी थी ही। 
माता और बहिन के स्नेह से भी उसके प्राण , स्निग्ध थे। फिर वह इस 
रूप की हाट में उत्तेजना बेचने वाली कलामयी नारी के हृदय की भूख 
क्योकर समझता £ उसे भी अपनी पूर्णता के लिए सौन्दर्य के विक्रय के 
अतिरिक्त और कुछ चाहिए, यह केसे मान लेता ? यदि यह रूपसी भी 
माता बनकर वात्सल्य का वितरण करने लगती तो फिर पुरुष नारी का 


' केवछ प्रेयली रूप कहों और किसमें देखता, उत्तेजना की मदिरा कहाँ 
ओर केसे पाता ! 

उसने कहीं इस ल्ली को देवता को दासी बनाकर पवित्रता का 
स्वॉय मरा, कहीं मन्दिर में दृत्य कराकर केंडा की दुह्याई दी और कहीं 
केबल अपने मनोविनोद की वस्तु-मात्र बनाकर अपने विचार में गुण- 
आहकता ही दिखाई । 
यदि स्त्री की ओर से देखा जाय तो निश्चय ही देखनेवाढ्ा कॉप 
उठेगा । उसके हृदय में प्यास है, परन्तु उसे भाग्य ने मगमरीचिका में 
निर्वासित कर दिया है । उसे जीवन भर आदि से अन्त तक सोन्दर्य की 
डाट छगानी पढ़ी, अपने छुदय की समस्त कोमछ भावनाओं को कुचछ 
कर, आत्मसमर्पण की सारी इच्छाओं का गछा घोटठकर, रूप का क्रय- 
विक्रय. करना पड़ा--और परिणाम में उसके दाथ आया निराश हृताश 
णकाकी अन्त | 
उसने क्‍या खोया और क्या पाया, इसका विचार करने का संसार 
में उसे अवकाश ही न दिया और यदि देता भी तो सम्भव है वह तमर 
अपना हानि-छाभ जानने की बुद्धि नहीं रखती | जीवन की एक विशेष 
अवस्था तक संसार उसे चाटुकारी से मुग्ध करता रहता है, झूठी प्रशंसा 
की मदिरा से उनन्‍्मच करता रहता है, उसके सोन्दर्य-दीप पर शल्म-्सा 
मेंडराता रहता दे परन्तु उस, मादकता के. अन्त में, उस बाढ़ के उतर 
जाने पर उसकी ओर कोई सहानुभूतिमरे नेत्र भी नहीं उठाता | उस 
समय उसका तिरस्कृत स्त्रीत्व, छोलपी के छारा प्रशंसित रूप-बैमव 
का भग्नावशेंप क्‍या उसके छुदय को किसी प्रकार की सान्त्ना भी दे 
सकता दे ? जिन परिस्थितियों ने उसका शब-जीवन से बहिष्कार किया, 
जिन व्यक्तियों ने उसके काछे भविष्य को सुनहले स्वप्नो से ढाँका, जिन 
पुरुषों ने उसके दूपुर्रो की रुनछन के साथ अपने हृदय के स्वर मिलाये 

और जिस समाज ने उसे इस प्रकार हाट छगाने के लिए विवश तथा 
उत्साहित किया, वे सत्र क्या कभी उसके एकाकी अन्त का भार फम 
करने लौट सके 
यह सम्भव नहीं था कि उसने अपने सुनहरे दिनों के साथियों पर 
विश्वास न किया हो, उनके प्रत्येक वाक्य मे सच्ची सदिच्छा न देखी हो, 
परन्तु उसके वे अनुभव अन्त मे मिथ्या ही निकलते हैं । 
किसी भी विषय को सदा भावुकता के दृष्टिकोण से देखना उचित 
नहीं होता । इन सझ्लरियो की स्थिति को भी हम केवछ इसी दृष्टिकोण से 
देखकर न समझ सकेंगे। उनकी स्थिति को यथार्थ रूप में देखने के 
लिए, हमें उसे कुछ व्यावहारिक रूप मे भी देखना होगा। अनेक व्यक्तियों 
का मत है कि चाहे जितना प्रयत्न किया जाय, च्लरी-समुदाय में कुछ' 
स्त्रियों अवश्य ही ऐसी होगी जो णशहस्थ जीवन तथा मातृत्व की अपेक्षा 
ऐसा स्वतन्त्र जीवन ही स्वीकार करेंगी तथा कुछ-कुछ का मत है कि 
अनेक पुरुषो को ऐसी रूप की हाट की आवश्यकता भी रहेगी | पुरुष 
को आवश्यकता रहेगी, इसलिए रक्लरी को अपना जीवन बेचना होगा, 
यह कहना तो न्यायसझ्ूत न होगा। कोई भी सामाजिक प्राणी अपनी 
आवश्यकता के लिए किसी अन्य के स्वार्थ की हत्या नहीं कर सकता । 


स््खलरर 


[२ | 


इन ख्त्रियो ने, जिन्हें गर्वित समाज पतित के नाम से सम्बोधित 
करता आ रहा दे, पुरुष की वासना की वेदी पर कैसा घोरतम बलिदान 
दिया दे, इस पर कमी किसी ने विचार भी नहीं किया। पुरुष की 
बर्बरता, रक्त-लोछपता पर बलि होने वाले युद्धवीरों के चाहे स्मारक 
बनायें जावें, पुरुष की अधिकार-भावना को अक्षुण्ण रखने के लिए 
प्रज्ज्वलित चिता पर श्षण भर में जछ मिय्ने वाली नारियो के नाम चाहें 
इतिहास के एछ्ो मे सुरक्षित रह सके, परन्तु पुरुष की कभी न॑ बुझने 
वाली वासनाम्ि में हँसते हँसते अपने जीवन को तिछ-तिल जलाने वाली 
इन रमणियो को मनुष्य-जाति ने कमी दो बू द आँसू पाने का अधिकारी 
भी नहीं समझा । ने समझना ही अधिक स्वाभाविक था, क्योकि इन्हें 

सहानुभूति का पात्र समझना, इनकी दयनीय स्थिति तथा इनके कठिन 
बलिदान का मूल्य ऑकना पुरुष को उसकी दुर्बछूता का स्मरण करा देता 
है | चाहे कभी किसी स्वर्णयुग में बुद्ध से अम्बपाली को करुणा की भीख 
मिल गई हो, चाहे कभी ईसा से किसी पतिता ने अक्षय सहानुभूति माँग 


छी हो, परन्ठ साधारणतः समाज से ऐसी स्त्रियों की असीम शणा ओर 
घोर तिरस्कार दी प्राप्त हुआ । 

यह सत्य है कि युगों से हमारी विनोद समाएँ तथा विवाह आदि 
यविन्न उत्सव इनके बिना शोभाहीन समझे जाते रहे | प्राचीनकाल में तो 
देवताओं की अचना में भी नर्तकियों की आवश्यकता पड़ जाती थी। 
परन्तु इन सच आउडम्बरो की उपस्थिति में भी उस जाति को समाज से 
$ सहानुभूति नहीं मिल सकी । 
क्रीतदासी न होने पर भी उसकी दासता इतनी परिपूर्ण रही कि वह 
अपने जीवन का गह्िततम व्यवसाय करने के लिए विवश थी | उसे 
अपने घर के द्वार समाज के कुत्सित से कुत्सित व्यक्ति के लिए भी खुले 
रखने पढ़ें और भागने का प्रयत्न करने पर समाज ने उसके लिए सभी 
मार्ग रुद्ध कर दिये। वह पत्नील् से तो निर्वासित थी ही, जीविका के 
अन्य साथनो को अपनाने की स्वतन्त्रता भी न पा सकी। उसकी दया 
उस व्यक्ति के समान दयनीय हो उठी, जिसे घर के सब द्वारो में आग 
लगाकर घुएँ में घुट जाने के लिए, विवश किया जा रहा हो । 
कभी कोई ऐसा इतिहासकार न हुआ जो इन मूक प्राणियों की 
दुखभरी जीवनगाथा लिखता; जो इनके अंधिरे हृदय मे इच्छाओं के 
उत्पन्न और नष्ट होने की करुण-कहानी सुनाता, जो इनके रोमनरोम 
को जकड़ लेने वाढी शद्छा की कड़ियाँ ढाहने वालों के नाम 
गिनाता और जो इनके मधुर जीवनपात्र में तिक्त विष मिलाने वाले 
का पता देता। क्या यह उन स्त्रियों की सजातीय नहीं हैं, जिनकी 
डुग्ध-धारा से मानव जाति पल रही है ? क्या यह उन्हीं की बहिनें नहीं 
हैं, जिन्होंने पुरुष को पति का पद देकर अकुण्ठित भाव से परमेश्वर के 
आसन पर आसीन कर दिया १ और क्या यह उन्हीं की पुत्रियाँ नहीं 
हैं, जिनके प्रेस, त्याग और साधना ने झोपड़ों में स्वर्ग और मिद्दी के 

युतर्लों में अमरता उतार छी है? जो एक स्री कर सकती है, वह 
दूसरी के लिए भी असम्भव नहीं हो सकता, यदि दोनो की परिस्थितियों 
समान हो । 
मनुष्य-जाति के सामान्य गुण सभी मनुष्यों में कम या अधिक 
मात्रा में विद्यमान रहेंगे । केवछ विकास के अनुकूल या प्रतिकूछ परि- 
स्थितियाँ उन्हें. बढा-धण सकेंगी। पतित कही जानेवाली स्तलरियाँ भी 
मनुप्य-जाति से बाहर नहीं हैं, अतः उनके लिए भी मानव-सुल्म प्रेम, 
साधना और त्याग अपरिचित नहीं हो सकते | उनके पास भी धड़कता' 
हुआ हृदय है, जो स्नेह का आदान-अ्दान चाहता रहता है, उनके पास 
भी बुद्धि है, जिसका समाज के कल्याण के लिए उपयोग हो सकता है 
और उनके पास भी आत्मा है, जो व्यक्तित्व में अपने विकास और 
पूर्णता की अपेक्षा रखती है। ऐसे सजीव व्यक्ति को एक ऐसे गहिंत 
व्यवसाय के लिए वाध्य करना, जिसमें उसे जीवन के आदि से अन्त तक, 
उमड़ते हुए. ऑसुओ को अज्जन से छिपा कर, सूखे हुए; अधरो को 
मुस्कराहट से सजाकर और प्राणो के क्रन्दन को कण्ठ ही में झूंघध कर 
थाठ के कुछ टुकड़ों के लिए अपने आपको वेचना होता है, हत्या के 
अतिरिक्त और कुछ नहीं है । 
और फिर जब इतना घोर बलिदान, इतनी निष्ठर हत्या केवछ मनुष्य 

की पश्चता की व॒ष्टि के छिए, की जाती हो, तत्र इस कर काय के उपयुक्त 

नाम किसी भी कोप भें पाना कठिन होगा | जेसे दास-प्रथा के युग में 

स्वामियों के निकट दास व्यक्ति न होकर यन्त्र मात्र था, वेसे ही समाज 

सदा से पतित स्रियो को समझता आ रहा है। उसके निकट ऐसी 

स्त्रियों मनोरझजन का निर्जीव साधन मात्र हैं। यदि उसे कभी चिन्ता भी 

होती है, तो पुरुष-समाज के हानि-छाभ की; उस दशा में वह इन अभा- 
गिनियो को ऐसे स्थान में सुरक्षित रखने के नियम बनाता है, जहाँ सुग- 
मता से किसी की दृष्टि न पहुँच सके; परन्तु उनकी स्थिति में परिवर्तन 
करना उसका अभीष्ट कभी नहीं रहा । हमारे समाज ने कुछ के रोगियों 
के लिए भी आश्रम बनाये, विक्षिों के लिए. भी चिकित्सालयो का प्रबन्ध 
किया, परन्तु इनके कल्याण का कोई मा नहीं हँढ़ा । उसने अपने 
वासना-विक्षिप्तो को निर्वांसित नहीं किया, वरन्‌ उनके सुख के लिए, स्वस्थ 
मन ओर शरीर वाली स्लरियो को णह की सीमा से निर्वासन दण्ड दे डाला । 

यह अन्याय ही नहीं, निष्ठुर अत्याचार भी था, इसे प्रमाणित करने 
के लिए, प्रसाणो की आवश्यकता नहीं | हम उनकी ओर से आँख मूँदकर 
कुछ समय के लिए, अपने अन्याय को अनदेखा कर सकते हैं, परन्ठु 
हमारी यह उदासीनता उसे न्याय नहीं बना सकती। जिस समाज में 
इतनी अधिक संख्या में व्यक्ति आत्म-हनन के लिए विवश किये जाते 
हो, अपने स्वस्थ और सुन्दर शरीर को व्याधिग्रस्त और कुरूप तथा निर्दोष 
मन को दूषित बनाने के लिए बाध्य किये जाते हो, उस समाज की 
स्थिति कभी स्थृहणीय नहीं कही जा सकती । 

कोई भी निष्पक्ष इतिहासकार या समाज-शास्त्र-वेचा बता सकेगा कि 
मनुष्य का असयम और उसकी बढी हुई विछास-छारूसा ही समय-समय 
पर मनुष्य-जाति के पतन का कारण बनती रही है । जिस दुराचार को 
रोकने के लिए मनुष्य ने इस निष्दुर प्रथा की स॒ष्टि की होगी, उसे इससे 
प्रश्य ही मिला । मदिरा से भी कभी किसी की प्यास बुझी है [ ज्यो-ज्यों 
मनुष्य-जाति में छिपी हुई पश्चता को मोजन सिलता गया वह और अधिक 
सबलछ होती गई तथा उसके बढ़े हुए आकार को अधिक खाद्य की 

आवश्यकता पड़ती गई। होते-होते हमारी पश्चता ने न जाने कितने नाम, 
रूप और आकार धारण कर ढिये। आदिम मनुष्य की पश्नुता नेस- 
गिंक बन्धनो में चेंधी हुई थी, परन्तु आज के मनुष्य की पाशविक प्रद्चि 
सर्वथा स्वतन्त्र है। उसके कृत्रिम जीवन के समान उसकी प्रद्गत्तियोँ और 
विकार भी कृत्रिम होकर पहले से अधिक भयड्जर हो उठे हैँ। वह अपने 
जीने के अनेक साधन ही ह्लंढ़कर सत्तुष्ट नहीं हो सका है, वरन्‌ उसने 
दूसरी को नष्ट करने के असंख्य उपायों का आविष्कार भी कर लिया है | 
यदि वह अपने शरीर के फोड़ें की नश्तर से अच्छा करना सीख गया है 
तो उसके साथ ही सुई-जेंसे यन्त्र-द्वारा दूसरे के शरीर में विष पहुँचा कर 
उसे नष्ट करना भी जान गया है। इसीसे आज की पतित स्त्री की स्थिति 
प्राचीनकाल की नर्तकी से भिन्न और अधिक दयनीय है । आज असती 
भेनका से साध्वी शकुन्तछा की उत्पत्ति सम्भव नहीं है, जिसे भरत-जेसे 
राजर्षि की जननी होने का सोभाग्य मिला था; आज वाराड्भना वसन्तसेना 
का अनन्य प्रेम स्वप्न है, जिसे पाकर कोई भी पत्नी अपने छीत्व को सफल 
कर सकती थी । 

वर्तमान समाज जिस स्त्री को निर्वासन-दण्ड देना चाहता है, उसके 
फूटे कपाल को ऐसे लोहे से दाग देता हे जिसका चिह्न जन्म-जन्मान्तर के 
आँसुओं से भी नहीं घुल पाता । किसी दक्षा में भी न वह और न उसकी 
तिरस्कृत सन्‍्तति इस कल्छु-कालिमा से छुग्कारा पाने की आशा कर सकते 
हैं। उसे मूक भाव से युगयुगान्तर तक इस दण्ड का ( जिसे पाने के लिए, 
उसने कोई अपराध नहीं किया ) भोग करते हुए समाज के उच्छूडूल व्यक्तियों 
की सीमातीत विलछास-वासना का बॉव बनकर जीवित रहना पढ़ता है । 
उसके लिए, कोई दूसरी गति नहीं, कोई दूसरा मार्ग नहीं और कोई दूसरा 


की कड़ियाँ 


वनन>नण १ ५ ८“ न 


अवढूम्ब नहीं | वह ऐसी ढाल राह पर निरवलम्ब छोड़ दी जाती है, जहाँ 
से नीचे जाने के अतिरिक्त और कोई उपाय ही नहीं रहता । 
कुछ व्यक्तियो का मत है कि ये ख्तरियाँ अपनी जीविका के लिए: 
स्वेच्छा से इस व्यवसाय को स्वीकार करती हैं ओर किसी मी दशा में अपनी 
स्थिति में परिवर्तन नही चाहतीं | यह कल्पना यदि सत्य है तो इससे स्त्री 
का नहीं वरन्‌ सारी मानव-जाति के पतन का प्रमाण मिलता है और यदि 
असत्य है तो मनुप्य इससे अधिक अपना अपमान नहीं कर सकता। सम्मव 
है, सो में एक स्त्री ऐसी मिल जावे जो मन में ऐसे व्यवसाय की अपमान 
का कारण न समझती हो, परन्तु उसके जीवन का इतिहास कोई दूसरी 
ही कहानी सुनायेगा । परिस्थितियो ने उसके हृदय को इतना आहत किया 
होगा, समाज की निष्ठुरता ने उसकी इच्छाओं को इतना कुचल होगा, 
मनुष्य ने उसे इतना छछा होगा कि वह आत्मगौरव को आडम्बर और 
स्नेह तथा त्याग को स्वप्न समझने छगी होगी । 
स्नेह ही मनुष्यता के मन्दिर का एकमात्र देवता है। जब वही प्रतिमा 
खण्ड-खण्ड होकर धूल में विखर जाती है, तब उस मन्दिर का ध्वस हुए. 
बिना नहीं रहता। जेंसे प्रतिमा के बिना मन्दिर किसी भी नाम से 
पुकारा जा सकता है, उसी प्रकार स्नेह-झत्य मनुष्य किसी भी पश्च की 
श्रेणी में रक्खा जा सकता है। स्त्री के हृदय से जब स्नेह का वहिष्कार 
हो जाता है, उसकी कोमछतम मावनाएँ जब कुचल दी जाती हैं, तब वह 
भी कोई और ही प्राणी वन जाती है। उसमें फिर गरिसमासय स्रीत्व की 
प्राणप्रतिष्ठा करने के लिए, मनुष्य की ही अजख सहानुभूति तथा स्निग्धतम 
स्नेह चाहिए, । परन्तु हमारे समाज का निर्माण ही इस प्रकार हुआ. है, 
उसकी व्यवस्था ही इसी प्रकार हुई है कि वह स्त्री से न किसी भूल की 

आज्ञा रखता है और न उन भूलछों की क्षमा में विश्वास करता दे | पहले 
से ही वह स्त्री को पूर्णतम मनुप्य मान लेता है ओर जहाँ कहीं अपने इस 
विश्वास में सन्देह का लेशमात्र भी देख पाता है, वहों स्त्री को भनुष्य 
कहलाने का भी अधिकार देना स्वीकार नहीं करता । 
मानव-जाति की जननी और उसके चरित्र की विधात्री होने के कारण 
यदि हर्ली के जीवन का आदर्श कुछ ऊँचा रक्खा गया तो समाज ने कोई 
विश्येष अन्याय नहीं किया | परन्तु अन्याय यही हुआ कि अपने आदश 
की चिन्ता में उसने मनुष्य-स्थभावगत इन दु्बछताओ का कोई ध्यान 
ही नहीं रक्‍्खा, जो स्त्री ओर पुरुष दोनों में समान रूप से विद्यमान 
रहती हैं। जीवन का आदर्श और उस तक पहुँचने की साधना जितनी 
सत्य है, उस साधना के मार्ग में समय-समय पर मिलनेवाली बाधाएँ भी 
उससे कम सत्य नहीं। उच्चित तो यद्दी था कि सत्री और पुरुष दोनों को 
अपनी भूलो को सुधार कर साधना के पथ पर अग्रसर होते रहने की सुवि- 
धाएँ मिलती रहती, परन्तु पुरुष के अधिक सबछ और समाज के निर्मायक 
तथा विधायक होने के कारण ऐसा न हो सका | उसके छोटे ही नहीं, 
बड़े-बड़े चरित्रगत दोपों और चुटियो को समाज ने प्रायः अनदेखा कर 
दिया और अन्त में परिस्थिति ऐसी होगई कि उसके जीवन में साधना 
का कोई विशेष्र स्थान ही नहीं रह गया । 
परन्तु समाज का आदर तो स्थिर रखना ही था, इसलिए, स्त्री पर 

साधना का भार और भी गुरू हो उठा । उसकी भूलें अक्षम्य समझी 
गईं, उसकी स्वभावगत मानवीय दुर्बछताओं को दूर करने के लिए कठिन- 

तम बन्धनों का आविप्कार किया गया तथा उसकी कामनाओ को केवल 

समाज के कब्याण में लगाने के लिए, उन्हे दुवंह संयम से घेरा गया। 

स्रीने साहस से हँसते-हेसते अपने भार को वदन किया । उसने कमी 
किसी भी त्याग या बलिदान के सम्मुख कातरता नहीं दिखाई, किसी भी 
बन्धन से वह भवभीत नहीं हुई और समाज के कल्याण के लिए. उसने 
अपने सारे जीवन को विना विचारे हुए. दी चिर निवेदित कर दिया | 
परन्तु वह भी त्रुटियों से पूर्ण मनुष्य ही थी। अनेक स्तलियोँ साधना की 
चरमसीमा तक पहुँच गईं सही, परन्तु कुछ उस पथ को पार न कर 
सकी । समाज ने इन विचलित दुर्बल नारियों को दूसरी बार प्रयक्ष करने 
का अवसर देने की उदारता नहीं दिखाई, वरन्‌ उन्हें पतन के ओर 
गहरे गत॑ की ओर ढकेल दिया | 
उनकी असंख्य वहिनो-द्वारा किये हुए बलिदान ही उनके दोपों 
ओर क्षणिक अस्थिरता का प्रक्षाठन कर सकते थे, परन्तु समाज ने उन 
दुर्बठ नारियों का एक नवीन-समाज बना डाछा | इन अवलाओं को 
समाज के कुछगलित अज्जभ के समान घृणित व्यक्तियों ने अपने मनोविनोद 
का साधन मात्र बनाकर रक्खा। इन्हें अपनी जीविका के लिए शरीर 
ओर आत्मा दोनो को किस प्रकार मिट्टी के भोल वेचना पड़ा, यद्ध कदण- 
कहानी सभी जानते हैं । 
कितनी ही छोटी-छोटी भूलछों, कितने ही ठुच्छ दोषों के द॒ण्ड- 
स्वरूप उन स्लियो को समाज से चिर निर्वासन मिला है, जो सुयोग्य 
पक्षियों और वात्सल्यमयी माताएँ वन सकती थीं। उन्‍हें आकण्ठ 
पड्ढ में डुवा कर पुरुष अब यह कहते हुए. भी छजित नहीं होता कि यह 
स्वेच्छा से ऐसा ब्वणित व्यवसाय करने आती हैं । उसने क्री के चारो ओर 
विलासिता और प्रलोभने के जाछ विछाकर उसे साधना के शिखर तक 
पहुँचने का आदझ दिया है । उस पर यदि कभी वह अपने पथ पर क्षण 

भर रझुककर उन प्रछोभनों की ओर देख भी लेती है तो समाज उसे शव 
के समान, मसांसभक्षी जन्तुओ के आगे फेंक देता है, जहों से वह मृत्यु के 
उपरान्त ही छुव्कारा पा सकती है । जिसने इस स्थिति से निकलने का 
प्रयल्त भी किया, हमने उसे कोई अवलम्ब नहीं दिया, किसी प्रकार की 
आशा नहीं दी | इस पर भी हमें अभिमान दे कि हम उस मनुष्य जाति 
के सदस्य हैं, जो सहानुभूति और प्रेम का आदान-अदान करने के कारण 
ही पशुओं से भिन्न हैं। समाज की बर्बस्तापूर्ण विछासिता की परिणाम- 
स्वरूपिणी इन नारियो को हमने कब कितनी सहानुभूति दी है, यह कहना 
कठिन है। हॉ, तिरस्कार हम जितना दे सकते थे, दे चुके हैं, और 
देते रहेंगे | 
यह तिरस्कार भी साधारण नहीं वरन समाज की अत्यन्त छोडपता 
ओर निष्ठुरता का सम्मिश्रित फल है| समाज इनके प्रति घ्णा के साथ- 
साथ एक अनिवार्य आसक्ति का भी अनुभव करता है। सम्य और सुसं- 
स्कृत व्यक्तियों से मरे नगरों में सहस्लो की सख्या में इनकी उपस्थिति तथा 
उस उपस्थिति को स्थायी बनाने और उस संख्या को बढ़ाते रहने के क्रम- 
चद्धू साधन और निश्चित प्रयत्ष क्या यह प्रमाणित नहीं करते ? पत्तित कही 
जानेवाली ख्तरियो के प्रति समाज की घृणा हाथी के दाँत के समान बाह्य 
अदर्शन के लिए है और उसका उपयोग स्वयं उसकी मिथ्या प्रतिष्ठा की 
रक्षा तक सीमित हैं। युरुष इनका तिरस्कार करता है समाज से पुरस्कार 
पाने की इच्छा से ओर इन अभागे प्राणियों को इस यातनागार में सुरक्षित 
रखता है अपनी अस्वस्थ छाछसा की आग बुझाने के लिए. जो इनके जीवन 
के राख का ढेर करके भी नहीं बुझती। समाज पुरुपप्रधान है अतः पुरुष की 
डुर्बछतताओ का दण्ड उन्हें मिलता दे जिन्हें देखकर वह दुर्बछ हो उठता है । 

इस प्रकार उन स्त्रियों का अभिशाप दोहरा हो जाता है; एक ओर उन्हें 
जीवन के सारे कोमल स्वप्न, भव्य आदर्श, मधुर इच्छाएँ कुचल देनी 
पड़ती हैँ ओर दूसरी ओर सामाजिक व्यक्ति के अधिकारी से वश्चित होना 
पढ़ता है । 

पुरुष की स्थिति इसके विपरीत है। किसी भी पुरुष का केसा भी 
चारित्रिक पतन उससे सामाजिकता का अधिकार नहीं छीन लेता, उसे 
गह-जीवन से निर्वासन नहीं देता, सुसंस्कृत व्यक्तियों में उसका प्रवेश, 
निषिद्ध नहीं बनाता, धर्म से लेकर राजनीति तक सभी क्षेत्रों में ऊँचे-ऊँचे 
पदो तक पहुँचने का सार्ग नहीं रोक लेता | साधारणतः महान दुराचारी 
पुरुष भी परम सती स्त्री के चरित्र का आछोचक ही नहीं न्यायकर्ता मी 
बना रहता है| ऐसी स्थिति में पतित ख्रियो के जीवन में परिवर्तन छाने 
का स्वप्न सत्य हो ही नहीं सकता । जब तक पुरुष को अपने अनाचार का 
मूल्य नहीं देना पड़ेगा तब्र तक इन शरीर-व्यवसायिनी नारियो के साथ 
किसी रूप में कोई न्याय नहीं किया जा सकता । 


[आठ 

अर्थ सदा से शक्ति का अन्ध-अनुगामी रहा है। जो अधिक सबल 
था उसने सुख के साधनों का प्रथम अधिकारी अपने आपको माना 
ओऔर अपनी इच्छा और सुविधा के अनुसार ही धन का विभाजन करना 
कत्ंव्य समझा । यह सत्य है कि समाज की स्थिति के उपरान्त उसके 
“विकास के छिए, प्रत्येक व्यक्ति को, चाहे वह सबरछ रहा चाहे नि्बंल, 
मेधावी था चाहे मन्दबुद्धि, सुख के नहीं तो जीवन-निर्वाह के साधन 
देना आवश्यक सा हो गया, परन्तु यह आवश्यकता भी शक्ति की पक्ष- 
पातिनी ही रही । सबल ने दुर्बछो को उसी मात्रा सें निर्वाह की छुवि- 
धाएँ देना स्वीकार किया, जिस मात्रा मे वे उसके लिए, उपयोगी सिद्ध 
हो सकी | इस प्रकार समाज की व्यवस्था में भी वह साम्य न आ सका 
जो सब के व्यक्तित्व को किसी एक ठुला पर तोलता । 
सारी राजनीतिक, सामाजिक तथा अन्य व्यवस्थाओं की रुपरेखा 
शक्ति-द्वारा ही निर्धारित होती रही और सब्चल की सुविधानुसार ही परि- 
वर्तित और संशोधित होती गई, इसी से ढुर्चल को वही स्वीकार करना 
पढ़ा जो उसे सुगमतापूर्वक मिल गया । यही स्वाभाविक भी था । 

रथ 
आदिम युग से सभ्यता के विकास तक र्री सुख के साधनी में 
गिनी जाती रही | उसके लिए. परस्पर सच्चर्ष हुए, प्रतिद्न्द्रिता चली, 
महाभारत रचे गये और उसे चाहे इच्छा से हो और चाहे अनिच्छा से, 
उसी पुरुष का अनुगमन करना पड़ता रहा जो विजयी प्रमाणित हो 
सका । पुरुष ने उसके अधिकार अपने सुख की ठ॒ला पर तोले, उसकी 
विश्येपता पर नहीं; अतः समाज की सत्र व्यवस्थाओ में उसके और पुरुष 
के अधिकारों में एक विचित्र विषमता मिलती है | जहाँ तक सामाजिक 
प्राणी का प्रश्न है, त्री, पुरुप के समान ही सामजिक सुविधाओं की 
अधिकारिणी है, परन्तु केवल अधिकार की दुह्मई देकर ही तो वह सब 
निर्वठ का चिरन्तन सद्डपं ओर उससे उत्पन्न विषमता नहीं मिठा 
सकती । 

जिस प्रकार अन्य सामाजिक व्यवस्थाओं ने छ्ली को अधिकार देने 

में पुरप की सुविधा का विशेष ध्यान रखा है, उसी प्रकार उसकी 
आशिक स्थिति भी परावरुम्बन से रहित नहीं रही | भारतीय स्त्री के 
सम्बन्ध में पुरुष का भर्ता नाम जितना यथार्थ है उतना सम्भवतः और 
कोई नाम नहीं । स्री, पुत्री, पत्नी, माता, आदि सभी रूपो मे आर्थिक 
दृष्टि से कितनी परमुखापेक्षिणी रहती हैं, यह कौन नहीं जानता | इस 
आशर्थिक विपमता के पक्ष और विषक्ष दोनों ही मे बहुत कुछ कहा जा 

सकता है ओर कहा जाता रहा हे | 
आर्थिक दृष्टि से स्री की जो स्थिति प्राचीन समाज में थी, उसमें 
अब तक परिवतेन नहीं हो सका, यह विचित्र सत्य है | 

वेद-कालीन समाज में युरुप ने नवीन देश में फेंडने के दिए, 


है. ६ 


सनन्‍्तान की आवश्यकता के कारण और अनाचार को रोकने के छिएः 

विवाह को बहुत महत्व दिया और सन्तान की जन्मदात्री होने के कारण 
स्त्री मी अपूर्व गरिमासयी हो उठी । उसे यज्ञ आदि धर्म-कार्यों में पति 
का साथ देने के लिए सहधर्मिणीव और शहद की व्यवस्था के लिए 
शहणीत्व का छाप्य पद भी प्रात हुआ, परन्तु धामिक और सामाजिक 
इष्टि से उन्नत होने पर भी आर्थिक दृष्टि से वह नितान्‍्त परतन्त्र ही रही । 

गृह और सन्‍्तान के लिए द्वव्य-उपाजन पुरुष का कर्तव्य था, अतः 
घन स््रमावतः उसी के अधिकार में रहा। णहिणी गरहपति की आव 
के अनुसार व्यय कर शह का प्रच॒न्ध और सन्तान-पालन आदि कार्य 
करने की अधिकारिणी मात्र थी। 

प्राचीन समाज में पुरुष से भिन्न स्त्री की स्थिति स्थृहृणीय मानी ही 
नहीं गईं, इसके पर्याप्त उदाहरण उस समय की सामाजिक व्यवस्था में 
मिल सकेंगे | प्रत्येक कुमारिका वयस्क होने पर ग्रहस्थ धर्म में दीक्षित 
होकर पति के ग्रह चढी जाती थी और फिर पुत्रो के समर्थ होने पर 
वानप्रस्थ आश्रम में पति की अनुगामिनी बनती थी । पुत्र पिता की 
समस्त सम्पत्ति का अधिकारी होता था, परन्ठु॒ कन्या को विवाह के अव- 
सर पर प्राप्त होने वाले यौठुक के अतिरिक्त और कुछ देने की आवश्व- 
कता ही नहीं समझी गई । जिन कुमारिकाओं ने शह-वर्म स्वीकार नहीं 
किया उन्हें तपस्विनी के समान अध्ययन में जीवन व्यतीत करने की 
स्वतन्त्रता थी, परन्तु उस स्थिति में गणहस्थ के समान ऐश्वर्य-मोग उनका 
ध्येय नहीं रहता था । 

स्त्री को इस प्रकार पिता की सम्पत्ति से वश्चित करने में क्या उद्देश्य 
रहा, यह कहना कठिन है । यह भी सम्भव है कि स्त्री के निकट वेवा- 
हिक जीवन को अनिवाय रखने के लिए ही ऐसी व्यवस्था की गई हो 


भ्ंंख्ला 


ओऔर यह भी हो सकता है कि पुरुष ने उस सच्डर्षमय जीवन में इस 
विधान की ओर ध्यान देने का अवकाश ही न पाया हो। कन्या को 
पिता की सम्पत्ति सें स्थान देने पर एक कठिनाई और भी उत्पन्न हो 
सकती थी | कमी युवतियाँ स्वयंवरा होती थीं और कभी विवाह के लिए; 
बलात्‌ छीनी भी जा सकती थीं | ऐसी दशा में पेतृक सम्पत्ति में उनका 
उत्तराधिकार होने पर अन्य परिवारों के व्यक्तियों का प्रवेश भी वश- 
परम्परा को अव्यवस्थित कर सकता था | चाहे जिस कारण से , हो, 
परन्तु इस विधान ने पिता के ग्रह में कन्या की स्थिति को बहुत गिरा 
दिया, इसमें सन्देह'नहीं | विधवा भी पुनर्विवाह के लिए स्वतन्त्र थी, 
अतएव उसके जीवन-निर्वाह् के लिए, विशेय प्रबन्ध की ओर किसी ने 
थ्यान नहीं दिया | 
प्राचीन समाज का ध्यान अपनी दृद्धि की ओर अधिक होने के 
कारण उसने स्त्री के मातृत्व का विशेष आदर किया, यह सत्य है; परन्तु 
सामाजिक व्यक्ति के रूप में उसके विशेष अधिकारों का मूल्य ऑकना 
सम्भव न हो सका। उसके निकट स्त्री, पुरुष की सद्धिनी होने के 
कारण ही उपयोगी थी, उससे भिन्न उसका अस्तित्व चिन्ता करने योग्य 
ही नहीं रहता था। अपनी सम्पूर्ण सुविधाओं और समस्त सुखो के लिए, 
स्त्री का पुरुष पर निर्मर रहना ही अधिक स्वाभाविक था, अतः समाज 
ने किसी ऐसी स्थिति की कल्पना ही नहीं की, जिसमें स्ली पुरुष से सहा- 
यता बिना माँगे हुए. ही जीवन-पथ पर आगे बढ़ सके | पिता, पति, 
युत्र तथा अन्य सम्बन्धियों के रूप में पुरुष स्रीका सदा ही भरण-पोपण 
कर सकता था, इसलिए, उसकी आशर्थिक स्थिति पर विचार करने की 
किसी ने आवश्यकता ही न समझी स्त्री के प्रति समाज की यह धारणा 

इतनी पुरानी हो गई है कि अब हम उसकी अस्वाभाविकता और अनौं- 
चित्य को एक प्रकार से भूछ ही यये हैं; अन्यथा ऐसी स्थिति बहुत का 
तक न ठहर सकती । 

आसमम में प्रायः सभी देशो के समाज ने स्त्री को कुछ स्वृहणीय 
स्थान नहीं दिया परन्ठु सम्यता के विकास के साथ-साथ ज्ली की स्थिति में 
भी परिवर्तन होता गया | वास्तव में स्त्री की स्थिति समाज का विकास 
नापने का मापदण्ड कही जा सकती है । नितान्त वर्बेर समाज में र््री पर 
पुरुष वेसा ही अधिकार रखता है, जेंसा वह अपनी अन्य स्थावर सम्पत्ति 
पर रखने को स्वतन्त्र है। इसके विपरीत पूर्ण विकसित समाज में स्त्री 
पुरुष की सहयोगिनी तथा समाज का आवश्यक अजद्भ मानी जाकर माता 
तथा पत्नी के महिमामव आसन पर आसीन रहती है। 

भारतीय ज््री की स्थिति में आदिम-युग की ज्ली की परवश्यता और 
पूर्ण विकसित समाज के नारीत्व की गरिमा का विचित्र सम्मिश्रण है | उसके 
ग्रति समाज की श्रद्धा की सात्रापर विचार कर कोई उसे पूर्ण संस्कृत समाज 
का अद् दी समझ सकता है, परन्तु उसके जीवन का व्यावद्यरिक रूप एक 
दूसरी ही करुण गाथा सुनाता है | सम्मवत: उस धर्मग्राण युग ने सनी को 
धाम्मिक तथा सामाजिक इृष्टि से उन्नत स्थान देकर ही अपने कतंव्य की 
इति समझ छी; उसकी व्यावह्यरिक कठिनाइयों की ओर उसका ध्यान 
ही नहीं जा सका । मातृत्व की यरिमा से गुरु और पत्नीत्व के सोमाग्य से 
ऐश्वब्यशालिनी होकर भी भारतीय नारी अपने व्यावह्यरिक जीवन में सबसे 
अधिक श्ुद्र और रह् केसे रह सकी, यही आश्चर्य हे | समाज ने उसे पुरुष 
की सहायता पर इतना निर्भर कर दिया कि उसके सारे त्याग, सारा स्नेह 
ओर सम्पूर्ण आत्म-समर्पण वन्दी के विवज्ञ कर्तव्य के समान जान पड़ने छगे ) 

दताब्दियाँ की शताब्दियों आती जाती रहीं, परन्तु ल्नी की ह्थितिः 
की एकरसता में कोई परिवर्तन न हो सका। किसी भी स्मृतिकाए ने 
उसके जीवन की विपमता पर ध्यान देने का अवकाश नहीं. पाया; किसी 
भी शासत्रकार ने पुरुष से भिन्न करके उसकी समस्या को नहीं देखा ! 

अथ सामाजिक प्राणी के जीवन में कितना महत्व रखता है, यह 

हने की आवश्यकता नहीं। इसकी उच्छट्डल बढुलता में जितने दोष 

हैं वे अस्वीकार नहीं किये जा सकते, परन्तु इसके नितान्त अभाव में जो 
अभिशाप हैं वे भी उपेक्षणीय नहीं | विवश आशिक पराधीनता अज्ञत 
रूप में व्यक्ति के भानसिक तथा अन्य विकास पर ऐसा प्रभाव बालती 
रहती है, जो सूक्ष्म होने पर भी व्यापक तथा परिणामतः आत्मविश्वास के 
लिए, विष के समान है | दीर्घकाल का दासत्व जेसे जीवन की स्कूविमती 
स्वच्छन्दता नष्ट करके उसे बोझिल बना देता है, निरन्तर आर्थिक परवशता 
भी जीवन में उसी प्रकार प्रेरणा-झ्ून्यता उत्पन्न कर देती है। किसी भी 
सामाजिक प्राणी के लिए. ऐसी स्थिति अभिशाप है जिसमें वह स्ववलम्बन 
का भाव भूलने छगे, क्योंकि इसके अभाव में वह अपने साम्शजिक 
व्यक्तित्व की रक्षा नहीं कर सकता | ५; 

समाज में पूर्ण स्वतन्त्र तो कोई हो ही नहीं सकता; क्थोंकि 
सापेक्षता ही सामाजिक सम्बन्ध का मूल है। प्रत्येक व्यक्ति, उसी 
मात्रा में दूसरे पर निर्मर है, जिस मात्रा में दूसरा उसकी अपेक्षा 
रखता है। पुरुष-र्री भी इसी अथ में अपने विकास के लिए एक 
दूसरे के सहयोग की अपेक्षा रखते हैं, इसमें सन्देह नहीं। कठिनाई तब 
उत्न्न होती है जब यह सापेक्ष भाव एक की ओर अधिक घट या बढ़ 
जाता है| स्त्री और पुरुष यदि अपने सुखो के लिए एक दूसरे पर पमान 

रूप से निर्भर रहते तो उनके सम्बन्ध में विषमता आने की सम्भावना दी 
न रहती, परन्तु वास्तविकता यह हद कि भारतीय त्नी की सापेक्षता सीमा- 
तीत हो यई | पुरुष अपने व्यावह्यरिक जीवन के लिए जह्ली पर उतना 
निर्भर नहीं है जितना स््री को होना पड़ता है | रत्री उसके सुर्खों के अनेक 
साधनों में एक ऐसा साधन दे जिसके नष्ट हो जाने पर कोई हानि नहीं 
होती | एक प्रकार से पुदष ने कभी उसके अभाव का अनुभव करना 
ही नहीं सीखा, इसीसे उसे स्त्री के विषय में विचार करने की आवमन्य- 
कता भी कम पड़ी | स्री की स्थिति इससे विपरीत है| उसे प्रत्येक पग 
पर प्रत्येक सॉस के साथ पुरुष से सहायता की भिक्षा मॉगते हुए चलना 
पडता है | 
जीवन में विकास के लिए, दूसरो से सहायता लेना बुरा नहीं, परन्तु 
किसी को सहायता दे सकने की क्षमता न रखना अभिशाप है । सहयात्री वे 
कहे जाते हैं, जो साथ चलते हैं; कोई अपने बोझ को सहतयात्री कह कर 
अपना उपहास नहीं करा सकता | भारतीय पुरुष ने ज्ली को या तो सुख 
के साधन के रूप में पाया या भार के रूप में, फलछतः वह उसे सहयोगी 
का आदर न दे सका। उन दोनो का आदान-प्रदान सामाजिक प्राणियों 
के स्वेच्छा से स्वीकृत सहयोग की गरिमा न पा सका, क्योकि एक ओर 
नितान्त परबशता और दूसरी ओर स्वच्छन्द आत्म-निर्मरता थी। उनके 
कार्यक्षेत्र की मिन्नता तो आवश्यक ही नहीं, अनिवार्य है, परन्तु इससे 
उनकी सापेक्षता सें विपमता आने की सम्भावना नहीं रहती ! यह विष- 
मता तो स्थिति-वेषम्ब से ही जन्म और विकास पाती है | 

भारतीय समाज में जिस अनुपात से स्त्री जाग्रत हो सकी, उसी के 
अनुसार अपनी सनातन सामाजिक स्थिति के प्रति उसमें असन्तोष भी 
उत्पन्न होता जा रहा है | उस असनन्‍्तोष की मात्रा जानने के लिए हमारे 
पास अभी कोई मापदण्ड है ही नहीं, अतः यह कहना कठिन है कि उसकी 
जादति ने उसकी चिर-अवनत दृष्टि को जिस श्षितिज की ओर फेर दिया है, 
चह उजले प्रभात का सन्देश दे रहा दे या शक्ति सश्वित करती हुई ऑधी 
का । ऐसे असन्तोप प्रायः बहुत कुछ मिटा-मिठटा कर स्वयं बनते हैं और 
थोड़ा सा बना कर स्वयं ही मिट जाते हैँ। भविष्य को उज्ज्वछ्त्म रूप देने 
के लिए. समाज को, कमी-कभी सहस्रो वर्षों की अवधि में धीरे-घीरे एक- 
एक रेखा अद्धित कर बनाये हुए. अतीत के चित्र पर काली तूलछी फेरना 
पड़ जाता है | कारण, प्रत्येक निर्माण विध्वस के आधार पर स्थित ह्ठे और 
अत्येक नाश निर्माण के अड्ड में पलता हे | 

असख्य युगो से असंख्य सस्कार ओर असख्य भावनाओ ने भारतीय 
स्त्री की नारी-मूर्ति में जिस देवत्व की प्राण-प्रतिष्ठा की थी, उसका कोई अश 
बिना खोये हुए, वह इस यन्त्रयुग की मानवी बन सकेगी, ऐसी सम्भावना 
कम है। अवश्य दी हमारे समाज को, यह सोचना अच्छा नहीं लगता कि 

उसकी निरविकार भाव से पूजा और उपेक्षा स्वीकार कर लेने वाली चिर 
मौन प्रतिमा के स्थान मे ऐसी सजीव नारी-मूर्ति रख दी जावे, जो पल-पल 
मे उसके मनोभावों के साथ रुष्ट और तुष्ट होती रहती दो । वास्तव में तो 
भारतीय स्री अब तक वरदान देने वाली देवी रही है, फिर अचानक आाज 
उसका कुछ माँग बेंठना क्यो न हमें आश्चर्य में डाल दे | झाँझ और घड़ि- 
थार के ख्रो में धूप-दीप के मध्य अपने पूजाणइ सें अन्वत्रधिर के समान 
मोन बेठा हुआ देवता यदि एकाएक उठकर हमारी पूजा-स्तुति का निरादर 
कर हमारे सारे णह पर अधिकार जमाने को प्रस्तुत हो जावे, तो दम वास्तव 
भे सु मे पड़ सकते हैं। हमारी पूजा-अर्चा की सफलता के लिए यह परम 
आवश्यक है कि हमारा देवता हमारी वस्तुओं पर हमारा ही अधिकार रहने 
दे और केवल वही स्वीकार करे जो हम देना चाहते हैं। इसके विपरीत 
होने पर तो हमारी स्थिति भी विपरीत हो जायगी। भारतीय ज््री के सम्बन्ध 
मे भी यही सत्य हो रह्य है । उसको बहुत आदर-सान मिला, उसके बहुत 
श॒ुणाचुवाद गाये गये, उसकी ख्याति दूर-दूर देशों तक पहुँचाई गई, यह 
टीक है, परन्तु मन्दिर के देवता के समान ही सत्र उसकी मौन जड़ता में ही 
अपना कल्याण समझते रहे | उसके अत्यधिक श्रद्धा पुजारी भी उसकी 
निर्जीवता को ही देवत्व का प्रधान अंश मानते रहे और आज भी मान रहे हैं। 
इस युग्ान्तदीर्ध जीवन-शूत्य जीवन में स्री ने क्या पाया, यह कहना 
बहुत प्रिय न जान पड़ेगा, परन्तु इतना तो 'सत्य ब्र॒यात्‌ प्रिय ब्रयात? के 
जनुसार भी कद्य जा सकता है कि इस व्यवहार से उसके मन में जीवन को 
जानने की उत्सुकता जाग्रत हो गई | पिछले कुछ वर्षा में जीवन की परिस्थि- 
तियों में इतना अधिक परिवर्तन हो गया है कि उस कोलाहल मं स्री को 
कुछ सजग होना ही पड़ा । इसमे सन्देह है कि इससे भिन्न स्थिति में वह 

डतनी शीघ्रता से सतक॑ हो सकती या नहीं | इस वातावरण को बिना सममे 
हुए स्त्री की मॉगो के सम्बन्ध में कोई धारणा बना लेना यदि अनुचित नहीं 
तो बहुत उचित भी नहीं कहा जा सकता । 

वर्तमान युग में भी जिनकी परिस्थितियाँ श्वास लेने की स्वच्छन्दता भी 
नहीं देतीं और जिन्हें जड़ता के अभिशाप को ही वरदान समझना पड़ता है, 
उनके सुख-दुःख तो हृदय की सीमा से बाहर झाँक ही नहीं सकते, फिर 
उनके सुख-दुःखो का वास्तविक मूल्य ऑक सकना हमारे लिए, केसे सम्भव' 
हो सकता है | परन्तु जिन स्रियो के निराश असन्तोष में हमें अपने समाज 
का असहिष्णुता से भरा अन्याय प्रत्यक्ष हो जाता है उनके स्पष्ट भाव को 
समझने में भी हम भूल कर सकते हैं | ऐसी स्थिति में हमारी विश्वास योग्य 
धारणा भी इतनी विश्वास योग्य नहीं है कि हम उसे बिना तक की कसौटी 
पर कसे स्वीकार कर सके | 

हम प्रायः अपनी सनातन धारणा का जितना अधिक मूल्य समझते हूँ 
उतना दूसरे व्यक्ति के अभाव और दुःख का नहीं । यही कारण है कि 
जन्न तक व्यक्तिगत असन्तोप सीमातीत होकर हमारे सस्कार-जनित विश्वासों 
को आमूल नष्ट नहीं कर देता तब तक हम उसके अस्तित्व की उपेक्षा 
ही करते रहते हैं ।स्री की स्थिति भी युर्गों से ऐसी ही चछी आ रही है । 
उसके चार्स ओर सस्कारों का ऐसा क्रूर पहरा रहा है कि उसके अन्तरतम 
जीवन की भावनाओं का परिचय पाना ही कठिन हो जाता हे | वह किस 
सीमा तक मानवी दे और उस स्थिति में उसके क्या अधिकार रह सकते 
हैं, यह भी वह तव सोचती दे जब उसका हृदय बहुत अधिक आदत हो 
चुकता है | फिर उसके व्यक्तिगत अधिकारों और उनकी रक्षा के साधनों 
के विपय में कुछ कहना तो व्यर्थ ही है। समाज ने उसकी निश्वेष्टता को 


की कड़ियाँ 


भी उसके सहयोग और सनन्‍्तोप का सूचक माना और अपने पक्षपात 
और सड्जीणता को भी अपने विकास और उसके जीवन के लिए अनु- 
कूछ और श्रेयस्कर समझने की भूल की । 
त्री के जीवन की अनेक विवशताओ में प्रधान ओर क्दाचित्‌ 
उसे सबसे अधिक जड़ बनाने वाली अर्थ से सम्बन्ध रखती दे और 
रखती रहेगी, क्योंकि वह सामाजिक प्राणी की अनिवार्य आवश्यकता है | 
अर्थ का प्रश्ष केवल उसीके जीवन से सम्बन्ध रखता हँ, यद् धारणा 
आन्तिमूलक है | जहाँ तक सामाजिक प्राणी का सम्बन्ध है, स्त्री उतनी 
ही अधिक अधिकार-सम्पन्न है जितना पुरुष; चाहे वह अपने अधिकारों 
का उपयोग करे या न करे | समाज न उसके उपयोग का मूल्य घठा 
सकता है और न बढ़ा सकता है; केवल वह बन्धनों से उसकी भक्ति 
और बुद्धि को बॉधकर उसे जड़ बना सकता दे, परन्धु उन बन्धनो में 
कुछ ऐसे भी हो सकते हैं, जो केवछ उसके लिए ही नहीं, वरन्‌ सबके 
लिए, घांतक सिद्ध होगे | 
अथ का विषम विभाजन भी एक ऐसा ही बन्धन दे, जो स्त्री 
पुरुष दोनो को समान रुप स्रे प्रभावित करता दे | यह सत्य दे कि यह 
प्रक्ष आज को नही है, वरत्‌ हमारे समाज के समान ही पुराना हो चुका 
है, परन्तु यह न भूछना चाहिए. कि आधुनिक युग की परिस्थितियाँ 
प्राचीन से अधिक कठिन हैं। जैसे-जैसे हम आगे बढते जाते हैं, 
हमारा जीवन अधिक जटिल होता जाता है और हमें और अधिक 
उल्झन-भरी परिस्थितियो और समस्याओ का सामना करना पड़ता है, 
इसीसे अतीत के साधन लेकर इम अपने गन्तव्य पथ पर बहुत आगे 
नहीं जा सकते | आदिम युग की नारी के लिए जो साधारण कष्ट की 


शंखला 


स्थिति होगी वह आधुनिक नारी का जीवनयापन ही कठिन कर सकती 
है । वतंमान युग में अन्य व्यक्तियों के सामने जो जीवन-निर्वाह की 
कठिनाइयों हैं, उनसे स्री मी स्वतन्त्र नही, क्योंकि वह भी समाज का 
आवश्यक अज्ध है और उसके जीवन के विकास से ही समुचित सामा- 
जिक विकास सम्भव हो सकता है | 

सुदूर अतीत काल में विशेष परिस्थितियों से प्रभावित होकर निरन्तर 
संघर्ष के कारण समाज स्त्री को जो नदे सका उसी को आदर्श बनाकर उसके 
प्रत्येक अधिकार को तोलना न आधुनिक समाज के छिए कल्याणकर 
हो सका है, न हो सकने की सम्भावना है। उचित तो यही था कि 
नवीन परिस्थतियो में नवीन कठिनाइयो को दृष्टि में रखते हुए वह किया 
जाता जो पहले से अधिक उपयुक्त सिद्ध होता | प्राचीन हमारे भविष्य 
की त्रुटियो को दूर करने में समर्थ नहीं हो सकता, उसका कार्य तो 
उनकी ओर सकेत मात्र कर देना है | यदि हम उस संकेत को आदेश के 
रूप में ग्रहण करें ओर उसीसे अपनी सब समस्याओं को सुल्झाना 
चाहे तो यह इच्छा हमारे ही विकास की बाधक रहेगी । 

कोई नियम, कोई आदर्श सब काछ और सब परिस्थितियों के लिए. 
नहीं बनाया जाता; सबमें समय के अनुसार परिवर्तन सम्भव ही नहीं 
अनिवार्य हो जाते हैं। प्राचीन आधार-शिला को बिना हठाये हुए. हम 
उसपर व॒तंमान का निर्माण करके अपने जीवन के मार्ग को प्रशस्त करते 
रह सकते हैं, अन्यथा कोई प्रगति सम्भव ही नहीं रहती । 

समाज ने झञ्ल्रीके सम्बन्ध में अर्थ का ऐसा विषम विभाजन किया 
है कि साधारण अ्रमजीवी वर्ग से लेकर सम्पन्न वर्ग की झ्लियो तक की 
स्थिति दयनीय द्वी कददी जाने योग्य है। वह केवल उत्तराधिकार से ही 

वद्धित नहीं है, वरन्‌ अर्थ के सम्बन्ध में सभी क्षेत्रों में एक प्रकार की 
विवशता के वन्धन में बँधी हुई है। कहीं पुरुष ने न्याय का सहारा 
लेकर और कहीं अपने स्वामित्व की शक्ति से छाम उठा कर उसे इतना 
अधिक परावलम्बी बना दिया है कि वह उसकी सहायता के बिना 
संसार-पथ में एक पग भी आगे नहीं बढ़ सकती । 
सम्पन्न और मध्यम वर्ग की स्त्रियों की विवशता, उनके पतिहीन 
जीवन की दुरवहता समाज के निकट चिरपरिचित हो चुकी है | वे झत्य 
के समान पुरुष की इकाई के साथ सब कुछ हैं, परन्तु उससे रहित कुछ 
नहीं | उनके जीवन के कितने अभिश्याप उसी बन्चन से उत्तन्न हुए हैं, 
“इसे कौन नहीं जानता | परन्तु इस मूल चुटि को दूर करने के प्रयत् 
-इत्तने कम किये गये हैँ कि उनका विचार कर आश्रर्य होता है | 
जिन स्त्रियों की पाप-्गाथाओं से समाज का जीवन काछा है, जिनकी 
लज्जादीनता से जीवन लज़ित है, उनमें भी अधिकांश की दुर्दंशा का 
कारण अर्थ की विषमता ही मिलेगी | जीवन की आवश्यक सुविधाओं 
का अभाव मनुष्य को अधिक दिनों तक मनुष्य नहीं बना रदने देता, 
इसे प्रमाणित करने के लिए. उदाहरणों की कमी नहीं । वह स्थिति केसी 
होगी, जिसमें जीवन की स्थिति के लिए मनुष्य को जीवन की गरिमा 
खोनी पड़ती है, इसकी कल्पना करना भी कठिन है । ज्जी ने जन कभी 
इतना बलिदान किया है तब नितान्‍्त परवश् होकर ही और यह परवशता 
प्रायः अर्थ से सम्बन्ध रखती रही है। जबतक ज्री के सामने ऐसी 
सम्स्वा नहाँ आती जिसमें उसे ब्रिना कोई विशेष मार्ग स्वीकार किये 
जीवन असम्भव दिखाई देने छयदा है तब तक वह अपनी मनुष्यता को 
जीवन की सबसे बहुमूल्य वस्तु के समान ही सुरक्षित रखती है | यही 

कारण है कि वह क्र से ऋर, पतित से पतित पुरुष की मलिन छाया में 
भी अपने जीवन का गौरव पालती रहती है। चादे जीर्ण-शीण हूँठ पर 
आश्रित छता होकर जीवित रहना उसे स्वीकृत हो, परन्तु पृथ्वी पर 
निराधार होकर बढ़ना उसके लिए सुखकर नहीं। समाज ने उसके 
जीवन की ऐसी अवस्था की है जिसके कारण पुरुष के अभाव में उसके 
जीवन की साधारण सुविधाएँ भी नष्ट हो जाती हैँ । उस दशा में हताश 
होकर वह जो पथ स्वीकार कर लेती है वह प्रायः उसके लिए. ही नहीं, 
समाज के लिए भी घातक सिद्ध होता है । 
आधुनिक परिस्थितियों में क्री की जीवनघारा ने जिस दिशा को 
अपना डस्ष्य बनाया है उसमें पूर्ण आर्थिक स्वतन्त्रता ही सचसे अधिक 
गहरे रड्डों में चित्रित है | क्री ने इतने युर्गों के अनुभव से जान लिया 
है कि उसे सामाजिक प्रामाणिक प्राणी बने रहने के लिए, केवछ दान की 
डी आवश्यकता नहीं है, आदान की भी है, जिसके बिना उसका जीवन 
जीवन नहीं कद्दा जा सकता । वह आत्म-निवेदित वीतराग तपस्विनी ही 
नहीं, अनुरागमब्री पक्षी ओर त्यागमयी माता के रूप में मानवी भी है 
ओऔर रहेगी। ऐसी स्थिति में उसे वे सभी सुविधाएँ, वे सभी मधुरकठु 
भावनाएँ चाहिएँ जो जीवन को पूर्णता प्रदान कर सकती हैं । 
पुरुष ने उसे ग्रह में प्रतिष्ठित कर वनवासिनी की जड़ता सिखाने 
का जो प्रयल्ल किया है उसकी साधना के लिए वन ही उपयुक्त होगा | 
आज की बदली हुई परिस्थितियों में स्री केवल उन्हीं आदशों से 
सन्‍्तोप न कर लेगी जिनके सकरे रंग उसके आँसुओं से घुल चुके हैं, 
जिनकी सारी शीतरूता उसके संताप से उष्ण हो चुकी हे । समाज यदि 
स्वेच्छा से उसके अर्थसम्बन्धी वेषम्य की ओर ध्यान न दे, उसमें परिवर्तन 


की कड़ियाँ ेु 

या संशोधन को आवश्यक न समझे तो स्री का विद्रोह दिशादीन आँधी- 
जंसा वेग पकड़ता जायगा ओर तत्र एक निरन्तर ध्वस के अतिरिक्त समाज 
उससे कुछ और न पा सकेगा | ऐसी स्थिति न ज्री के लिए मुखकर है, 
न सम्ताज के लिए सुजनात्मक | 


हमारी समस्पाएँ 


नो 


श्ध्य्द्‌ 


[१] 


जिस प्रकार मिले रहने पर भी गड्जा-यमुना के सक्षम का मठमेला 
तथा नीला जल मिलकर एक वर्ण नहीं हो पाता उसी प्रकार हमारे जन- 
साधारण में शिक्षित तथा अशिक्षित वर्ग के बीच मे एक ऐसी रेखा खिंच 
गई है जिसे मिय सकना सहज नहीं | शिक्षा हमें एक दूसरे के निकट 
लाने वाला सेतु न बनकर विभाजित करने वाली खाईं बन गईं है, 
जिसे हमारी स्वार्थपरता प्रतिदिन विस्तृत से विस्तृततर करती जा रही है। 

इम उसे पाकर केवल मनुष्य नहीं, किन्तु ऐसे विशिष्ट मनुष्य बनाने 
का स्वप्न देखने छंगते हैं जिनके निकट आने में साधारण मनुष्य भीत होने 
लगें। ऐसी भित्ति मानव-हृदय को सड्ढीण कर देने वाले स्वर्ण-द्वारा बने 
तो किसी प्रकार क्षम्म भी हो सकती है, परन्तु हृदय को प्रतिक्षण उदार 
और विस्तृत बनाने वाले ज्ञान के द्वारा जब यह निर्मित होती है तब इसे 
अक्षग्य और मनुष्य-समाज के दुर्भाग्य का सूचक समझना चाहिए। नदी 
के बहने के मार्ग को रुद्ध कर उसके प्रवाह को उद्गम की ओर ले 


जाने के प्रयास के समान ही हमारी यह मनुष्यता को सड्डीर्ण बनाने 
की चाह है | 

सारा ज्ञान, सारी शिक्षा अपने अविकृत तथा प्राकृतिक रुप में मानव 
की, जीवन की अनेकख्यता में ऐक्य ह्ँढ़ लेने की क्षमता प्रदान करती 
ह, दूसरों की दुर्बछता में उदार और अपनी शक्ति में नम्न रहने का आदेश 
देती है तथा मनुष्य के व्यक्तित्व की सह्लीणं सीमा तोड़ उसे ऐसा रर्वमय 
बना देती हे जिसमें उसकी बुद्धि, उसका चिन्तन उसके कार्य उसके होते 
हुए भी सबके हो जाते हैं और उसके जीवन का स्वर दूसरों के जीवन-स्वरों 
से सामञ्जत्य स्थापित कर सद्जीत की खष्टि करता है | इतने ऊँचे आदर्श 
तक न पहुँच सकने पर भी हम ज्ञान से पश्च की स्वार्थररता सीखने का 
विचार तो कब्पना में भी न छा सकेगे चाहे कभी-कभी ऐसे व्यक्ति उच्न्न 
हो जाते हँ जिनमें सर्प के मुख में स्वाति-जछ के समान विद्या विप बन 
गई है| ऐसे अपवाद तो सर्वव्यापक हैं। 
हमारी नेतिक, सामाजिक आदि व्यवस्थाओं से सम्बन्ध रखने वाली 
अनेक दुरखस्थाओं के मूल म शिक्षा का विकृकत रूप भी है, यह कहना 
अतिशयोक्ति न होगी । 
यह दुर्भाग्य का विपय कहा जाता है कि हमारे यहाँ शिक्षितों की 
सख्या न्यूनतम है, परन्तु यह उससे भी अधिक दुर्भाग्य की बात हैं कि 
इने-मिने शिक्षित व्यक्तियो के जिन कन्वो पर कर्तव्य का शुरुतम भार है 
वे दुर्बह और अशक्त हैँ । जिन्हे अपनी, अपने समाज की, अपने देश 
की अनेकमुखी दुदंशा का अध्ययन करना था, उसके कारणो की खोज 
करनी थी और उन कारणों को दूर करने में अपनी सारी शक्ति लगा देनी 
थी यदि वे ही इतने निस्तेज, उद्योग-झल्य, अकर्मण्य तथा निरीह हो गये 
तब और व्यक्तियो के विपय में क्या कहा जावे जो अँघेरे से पग-प्रग पर 
पथ-प्रदशक चाहते हैं | 

शिक्षा-द्वारा प्राव्त अनेक अभिश्षा्पों में से एक, जीविका-सम्बन्धी 
चेकारी के समान ही इनके मत्तिष्क की वेकारी भी चिन्तनीय है | सारी 
चुद्धि, सारी क्रियात्मक शक्ति मानों पुस्तकों को कण्ठस्थ करने ओर समय 
पर लिख देने में ही केन्द्रित हो गई है; इसके उपरान्त प्रायः उन्हें बुद्धि 
तथा शक्ति के प्रयोग के लिए क्षेत्र नहीं मिछठता और बदि मिल्य भी तो 
इतना सद्जीणं कि उसमे दोनों ही पंगु बन कर रह पाती हैं 
ठण्डे जल के पात्र के पास रखा हुआ उप्ण जल का पात्र जेंसे अन- 
जान में ही उसकी शीतलतता ले लेता है उसी प्रकार चुपचाप शिक्षित महिल्ा- 
समाज ने पुरुप-समाज की दुबल्ताएँ आत्मसात्‌ कर ली हैं और अब वे 
उनकी दुरखस्था में ही चरम सफलता की प्रतिछाया देखने लगी हैं । 
हमारे सारे दुर्शुण अपने बाल-रूप मे बड़े प्रिय छगते है । छोटे से 
अवोध बालक के मुख से फीका झठ भी मीठा लगता है; उसकी स्वार्थपरता 
देखकर हँसी आती हे, परन्ठु जब वही वालक सबोध होकर अपने छठ और 
स्वार्थपरता को मी बढ़ा कर लेता है तब हमें उन्हीं गुणो पर आँसू ब्हाने 
पड़ते हैं। दरिद्र माता जब अनेक परिश्रयों से उपार्जित धन का प्रचुर अंश 
व्यय कर अपनी विद्याथिनी बालिका को शहद के इतर कार्यों से ब्णा तथा 
जिन्हें ऐसी सुविधा नहीं मिली है उनके प्रति उपेक्षा प्रकठ करते देखती है 
त्तव उसे आक्मसन्तोष की प्रसन्नता हो सकती है, परन्ठ जब वही बाल्किा 
चड़ी तथा शिक्षिता होकर अपनी माता तथा उसके समाज के प्रति अना- 
दर दिखाने का स्वभाव बना लेती है तब सम्भव है उसे पहली-सी प्रसन्नता 
न होती हो | 
आज हमारे हृदयों में शताब्दियों से सुस्त विद्रोह जाग उठा है | इस 
समय हमारा इष्ट स्व॒तन्त्रता हे जिसके द्वारा हम अपने जंग छूगे हुए. बन्धनों 

को एक ही प्रवास में काठ सकती हैं | इसके लिए, शिक्षा चाहिए; उसे 
चाहे किसी भी मूल्य पर क्रम करना पड़े, परन्ठु आज वह हमे महँगी न 
लगेगी, कारण वह हमारे द्वक्ति के, वलके कोष की कुञ्जी है। वही उस 
व्यूद से निकलने का हार है जिसमें हसारे हुर्भाग्य ने हमें न जाने कब से 
घेर रखा है | घर जछते समय उसमें रहने वाले किसी भी मार्ग से चाहे 
वह अच्छा हो या बुरा वाइर निकल जाना चाहते हैं; उस समय उनका 
प्रवश-द्वार से द्वी अग्नि के बाहर जाने का प्रण उपहासास्पद ही होगा । 
परन्तु निकलने के उपरान्त यदि वे मुड़कर भी न देखें, ज्वाल्य से घिरे हुए 
अन्य झलसने वार्लों के आतंनाद की ओर से कान बन्द कर लें, उन्हें किसी 
प्रकार भी सद्दायता न दें तो उनका स्वतन्त्र, शीतल वायुमण्डल में श्वास 
लेना व्यर्थ होगा और उनके इस व्यवहार से मनुष्यता भी छजा जायगी। 
हमारे वर्तमान महिलय-समाज की अवस्था भी कुछ-कुछ ऐसी ही है । 
जिन्हें बन्यनो से मुक्ति के साधन शिक्षा के रूप में मिल गये हैं उनके 
जीवन के उद्देश्य ऐसे निर्मित हो गये हैँ जिनमे परार्थ का प्रवेश कठिनता 
से हो सकता दे और सेवा की भावना के लिए तो स्थान ही मिलना सम्भव 
नहीं । जब इतनी शिक्षा के उपरान्त भी पुरुषों भें शिक्षित व्यक्तियों की 
संख्या नगण्य है तब अविद्या के साम्राज्य की स्वामिनी स्लियों के विपय 
मे कुछ कहना व्यर्थ है । यदि उनमें किसी प्रकार एक प्रतिशत साक्षर 
निकलछ आवे तो उस एक के मस्तक पर शेप निन्यानवे को मार्ग दिखाने 
का भार रहेगा यह न भूलना चाहिए। जब एक काय करनेवालो की 
सख्या अधिक होगी सब्र पर कार्यभार हल्का होगा परन्तु इसकी विपरीत 
इच्या में अत्प व्यक्तियों को अधिक गुरु कर्तव्य स्वीकार करना ही पड़ेंगा । 
हमारे यहाँ कुछ विद्याथिनियोँ प्राथमिक शिक्षा के उपरान्त ही 

अध्ययन का अन्त कर देती हैं, कुछ माध्यमिक के उपगनन्‍्त | इनमें 
से कुछ इनी-यिनी विद्यार्थिनियों उच्च शिक्षा के उस ध्येय तक पहुँच 
पाती हैं जहाँ पहुँचने के उपरान्त उनकी इच्छा और शक्ति दोनों द्वी उचर 
दे देती हैँ । यदि निरीक्षक की दृष्टि से देखा जाब तो ये तीनो सोपान 
मनुष्य को विशेष उन्नत नहीं बना रहे हैं। जिन्हें प्राथमिक शिक्षा देने 
का हम गर्व करते हैं उन बाल्किओं को ऐसे वातावरण में, जो उनके 
मानसिक विकास के लिए. अनुपयुक्त है, ऐसे शिक्षको-द्वारा शिक्षा मिल्ती 
है जो उन्हे जीवन के उपयोगी सिद्धान्तों से भी अनभिज्न रहने देते हैं। 
इस अभाव में मनुष्य के पारिवारिक तथा सामाजिक जीवन का पंगु हो 
जाना अवग्यम्भावी है । अशिक्षिताओं में मूर्खता के साथ सरब्ता 
नम्नता आदि गुण तो मिल जाते हैं परन्तु ऐसी साक्षर महिल्य ओ के हाथ 
अपने सारे गुण देकर अक्षरज्ञान या दो-चार भले-बुरे उपन्यासो के पारायण 
की शक्ति के अतिरिक्त और कुछ नहीं आता | निनकी केवल प्राथमिक 
शिक्षा सीसा है जबतक उनका वातारण उपयुक्त तथा शिक्षकवर्ग ऐसे 
न हो जो उनके समवेदनशील कोमल हृदय पर अच्छे सस्कार डाल 
सके, उनके सुखमय भविष्य के निर्माण के लिए सिद्धान्तो की सुदृढ़ 
नाव डाल सके, उन्हे मनुष्यता की पहली सीढी तक पहुँचा सके तबतक 
अद्षर-शान केवक अक्षर-जश्ञान रहेया | जीने के लिए ही शिक्षा की 
आवश्यकता है परन्तु जो व्यक्ति जीना ही नहीं जानता उससे न संसार 
की कुछ लछाभ हो सकता है और न वह शिक्षा का कोई सदुपये'ग ही कर 
पाता है। - 
हमारे वाल्यक्रारू के सस्कार ही जीवन का ध्येय निर्धारित करते हैं 
अतः यदि शेशव में हमारी सनन्‍्तान ऐसे व्यक्तियों की छाब्रा में ज्ञान 


श्टखला 


अण्णन्‍काक ९ छु०५ >> 


प्राप्त करेगी जिनमें चरित्र. तथा सिद्धान्त की विशेषता नहीं है जिनमें- 
सस्कारजनित अनेक दोष हैं तो फिर विद्याथियो के चरित्र पर भी उसी 
की छाप पड़ेगी और भविष्य में उनके ध्येय भी उसीके अनुसार स्वार्थ- 
मय तथा अस्थिर होंगे | शिक्षा एक ऐसा कतंव्य नहीं है जो किसी 
पुस्तक को प्रथम पष्ठ से अन्तिम पृष्ठ तक पढ़ा देने से ही पूर्ण हो जाता 
हो, वरन्‌ वह ऐसा कतेंव्य है जिसकी परिधि सारे जीवन को घेरे हुए है 
ओर पुस्तकें ऐसे सॉँचे हैं जिनमें ढालकर उसे सुडोल बनाया जा 
सकता है | 
यह वास्तव में आश्रर्य का विषय है कि हम अपने साधारण कार्यों 
के लिए, करनेवालों में जो योग्यता देखते हैं बेसी योग्यता भी शिक्षको 
में नहीं हँढ़ते । जो हमारी बालिकाओ, भविष्य की माताओं का निर्माण 
करेंगे उनके प्रति हमारी उदासीनता को अक्षम्य ही कहना चाहिए | 
देश विद्येप, समाज विशेष तथा, संस्कृति विशेंप के अनुसार किी के 
मानसिक विकास के साधन और सुविधाएँ उपस्थित करते हुए! उसे 
विस्तृत संसार का ऐसा ज्ञान करा देना ही शिक्षा हे जिससे वह अपने 
जीवन में सामझस्य का अनुमव कर सके और उसे अपने क्षेत्र विशेष 
के साथ ही बाहर भी उपयोगी बना सके । यह महत्वपूर्ण कार्य ऐसा 
नहीं है जिसे किसी विशिष्ट संस्क्ृति से अनभिज्ञ चतञ्बचछचितच और सिथिल 
चरित्रवाले व्यक्ति सुचारु रूप से सम्पादित कर सके | 
परन्तु प्रश्न यह है कि इस महान्‌ उचरदायित्व के योग्य व्यक्ति 
हाँ से लाये जावें। पढ़ी-लिखी महिठाओ की सख्या उँगलियों पर 
गिनने योग्य है और उनमें भी भारतीय संस्कृति के अनुसार शिक्षिताएँ 
बहुत कम हैं । जो हैं भी उनके जीवन के ध्येयो मे इस कर्तव्य की 

छाया का प्रवेश भी निषिद्ध समझा जाता है। कुछ शिक्षिकावर्ग की 
उछुझ्डछता समझी जाने वाली स्वतन्त्रता के कारण और कुछ अपने सड्लीण 
दृष्टिकोण के कारण अन्य महिलाएँ. अध्यापन कार्य तथा उसे जीवन का 
लक्ष्य बनानेवालियों को अवशा ओर अनादर की दृष्टि से देखने छगी 
हैं, अतः जीवन के आदि से अन्त तक कमी किसी अवकाश के क्षण में 
उनका ध्यान इस आवश्यकता की ओर नहीं जाता जिसकी पूर्ति पर 
उनकी सन्‍्तान का भविष्य निर्मर है। 
प्राथमिक शिक्षा की शिथिल, अस्थिर नींव पर जब माध्यमिक शिक्षा 
का भवन निर्मित होता है तब उसकी भव्यता भी स्थायित्व से झत्य और 
उपयोगरहित रहती है | जिन गशुणो को लेकर भारतीय स्त्री भारतीय रह 
सकती है वे तत्र तक प्रातःकालीन नक्षत्रों की तरह झड़ चुके होते हैँ या 
विरल रह जाते हूँ | जिसे उच्च शिक्षा कहते हैं वह जीवन के प्रति कहीं 
चरम असन्तोष मात्र बन जाती है और कहीं कुछ आवश्यक सुविधाओं 
की प्राप्ति का साधन । यदि कठु सत्य कहा जाय तो केवल दो ही प्रकार 
की महिलाएँ उच्च शिक्षा की ओर अग्रसर होती हैं; एक वे जिन्हे पुरुषों 
के समान स्वतन्त्र जीवन-निर्वाह के लिए! उपाधि चाहिए और दूसरी वे 
जिनका ध्येय इसके द्वारा विवाह की ठ॒ुछा पर अपने आपको गुरु बना 
लेना है। इसके द्वारा वे सुगममता से ऐसा पति पा सकती हैं जो धन 
तथा विद्या के कारण उन्हें सब्र प्रकार की सामाजिक सुविधाएँ बिना 
प्रतिदान की इच्छा के दे सकता है और वे आडम्बरपूर्ण सुख का ऐसा 
जीवन व्यतीत करने को स्वतन्त्र हो जाती हैं जिस पर कर्तव्य की धूमिल 
छाया और त्याग का भार नहीं पड़ता । 


जो केवछ जीविका के लिए, स्वावलछम्बन के लिए, ऐसी शिक्षा 

चाहती है वे भी इन्ही के समान अपनी विद्या-बुद्धि को धन के साथ 
एक दी ठुछा पर तोलने में उसकी चरम सफलता समझ लेती हैं, जो 
उनके कर्तव्य को भी कहीं-कहीं अकतंब्य का रूप दे देता है| केवल 
मनुष्य बनने के लिए, जीवन का अर्थ और उपयोग समझने के छिए: 
कोन विद्या चाहता है, यह कहना कठिन है | हम केवल कार्य से कारण 
की शुरुता या छघुता जान सकते हैं। यदि वास्तव में इन सब्र की 
अक्तियों का सर्वतोन्मुखी विकास होता, यदि ये हमारी संस्कृति की 
र्षक तथा भविष्य की निर्माता होतीं तो क्या इन्हें खिलोनो का सा सार- 
शून्य आडम्बर शोभा देता ? जब इनके द्वार पर भविष्य की विधाता 
सन्‍्तान प्रतीक्षा कर रही है, मानवता रो रही है, देव गर्ज रह्य है, 
पीड़ितो का द्ाह्मकार गूँज रहा है, जीवन का अभिशाप बरस रहा हैं, 
तब क्या भारत की नारी, दर्पण के सम्मुख पाउडर और क्रीम से खेलती 
होती £ इस मूखे देश की मातृशक्ति को शजड्भार का अवकाश ही कहाँ 
है ? हमारे यहाँ सन्‍तान का अभाव नहीं है, अभाव है माताओं का ! 
अनाथाछूय भरे हैं, पाठशाल्एँ पूर्ण हैं और फिर भी एक बहुत बड़ी 
सख्या में बाल्क-बालिकाएँ. अनाथ की तरह मारे मारे फिर रहे हैं। यदि 
हममें से कुछ स्वयं माता बनने का स्वप्न देखना छोड़कर इन्हीं की माता 
बनने का, इन्हें थोग्य बनाने का व्रत ग्रहण कर ले, इन्हे मनुष्य बना 
देने में ही अपनी मनुप्यता को सार्थक समझ ले तो भविष्य में किसी 
दिन इनके छारा नवीन रूप-रेखा पाकर देश, समाज, सब आज की 
नारी-शक्ति पर अ्रद्धाउ्जलि चढ़ाने में अपना गौरव समझेंगे, इनके त्याग 
के इतिहास, इतिहास, को अमरता देंगे । 
कार्य का विस्तृत क्षेत्र तथा इनकी संख्या देखते हुए हममें से 

प्रत्येक को, जिसे कुछ भी व्यावह्यरिक ज्ञान प्राप्त करने का सुअवसर 
मिल सका है, अनेक मूक पश्च॒ के समान अपनी आवश्यकताओं को 
स्वयं न बता सकनेवाली ग़हों में बन्द कुलीनाओं, दिन भर कठिन 
परिश्रम करने के उपरान्त भी अपनी तथा अपनी सन्‍्तान की क्षुधा- 
निवारण के हेतु अन्न न पानेवाली श्रमजीविनियों तथा समाज के अभि- 
शापो के भार से दबी हुई आहत निर्दोप युवतियों का प्रतिनिधि भी 
बनना होगा और उनकी सनन्‍्तान के लिए, दूसरी माता भी ! 
प्रन्‍न हो सकता है कि क्या हमारे शिक्षित भाई भी ऐसा कर रहे 
हैँ? यदि नहीं तो केवल शिक्षित महिद्याओं से, जो उनकी संख्या के 
सम्मुख नगण्य कही जा सकती हैं, क्यो ऐसी ऊँची आशाएँ की जाती हैं? 
इससें अतिशयोक्ति नहीं कि हम जिस मार्य पर अग्रसर हो रही हैं, 
शिक्षित पुरुष-समाज की एक बहुत बढ़ी संख्या उसके दूसरे छोर तक 
पहुँच चुकी हे, परन्तु यह आवश्यक नहीं कि गिरनेवाले की संख्या 
अधिक होने पर सब उन्हीं का अनुकरण करें और जो खड़ा रहना चाहे 
वह भन्दबुद्धि समझा जावे। प्रचुर घनव्यय करके जो दुबल, अशक्त, 
उपाधिघारी वेकार घूम रहे हैं क्या केवछ वे ही शिक्षित महिलाओ के 
आदश बने रहने के अधिकारी हैं, अन्य नहीं ? यदि उन्हीं के चरण- 
चिन्हों का अनुकरण करते-करते काल्ान्तर में हमारी भी वही दशा 
हो जावे तो कया वह किसी के छिए गौरव का कारण बन सकेगी ? 
निश्चय ही नहीं | इसके अतिरिक्त उनका इस परिस्थिति की बन्दिनी बन 
जाना समाज के लिए और मी बड़ा दुर्भाग्य सिद्ध होगा | जाति अनेक 
आपत्तियो को सह कर जीवित रह सकती है, परन्ठु मातृत्व का अभिशाप 
सइकर जीना उसके लिए, सम्भव नहीं | व्यक्ति जिस गोद में जीवित 

रहने की शक्ति पाता है, अनेक तूफानों को भेलने की सहिष्णुता और 
इढ़ता का पाठ पढ़ता है उसका अभाव उन शक्तियों का, गुणों का 
अभाव हैँ जिनकी उसे प्रति पद अवश्यकता पड़ेगी । 
अतः आज जो परिस्थिति दूर होने के कारण उपेक्षणीय छगती है वह 
किसी दिन अपनी निकटता के कारण असह्य तथा सबके लिए दुर्वह हो 
उठे तो कोई विद्येप आश्रर्य की बात न होगी । प्रत्येक वस्ठ, प्रत्येक गुण के 
साथ सीमा है, जिसका अतिक्रमण उस वस्तु के उस गुण के उपयोग को 
स्यून या विक्ृृत कर देता है । प्रत्येक व्यक्ति को स्वतन्त्रता और बन्चन 
दोनों चाहिए; स्वार्थ तथा पराथ दोनो की आवश्यकता है, अन्यथा वह 
जीवन्मुक्त होकर भी किसी को कुछ नहीं दे पाता । 
अवश्य ही हममें से जो योग्य हैं उनका प्रत्येक क्षेत्र में जाना उप- 
योगी ही सिद्ध होगा, यदि वे अपने उत्तरदायित्व को समझती हुईं तथा 
उस क्षेत्र में कार्य करने वाले पुरुषो की दुबंछताओं से शिक्षा लेकर उन 
न्यूनताओं को पूर्ण करती हुई कार्य कर सके | इससे उनका जीवन का 
अनुभव सर्वाड्भीण तथा विस्तृत होगा और उस वातावरण में अधिक 
हानुभूति और त्याग की भावना पनप सकेगी, परन्तु जहाँ ये अपनी 
विशेपताओं को, सहज प्राकृतिक गुणो को विदा देकर केवल पुरुषों का 
असफल अनुकरण करने का ध्येय लेकर पहुँचती हैं वहाँ स्वार्थ और परार्थ 
का ऐसा विद्रोह आरम्भ हो उठता है जिसे शान्त करना उनकी शक्ति के 
बाहर की बात है | 
उदाहरण के लिए शिक्षा के क्षेत्र में एक पुरुष अपनी स्वाभाव-सुलूम 
कठोरता से असफल रह सकता है, परन्तु माता के सहज स्नेह से पूर्ण हृदय 
लेकर जब एक स्त्री उसी उम्रता का अनुकरण करके अपने उचरदायित्व को 

भूल जाती है तव उसकी स्थिति दयनीय के अतिरिक्त और कुछ नहीं 
रहती | जिस स्वभाव से वह पथ-प्रद्शक वन सकती थी उसी को चत्र 
वह दूसरों की दुर्बलता के बदले मे दे डालती है तभी मानो उसके विकास 
ओर उपयोग का द्वार रुद्ध हो जाता है। 

हमारी अनेक जाग्रत बहिने चिकित्सा के क्षेत्र में काय कर रही हैं, 
परन्तु उनमे से प्रायः अधिकांश पुरुष चिकित्सकों की दृदयद्दीनता सीख- 
सीख कर उसमे इतनी निपुण हो गई हैं कि अब उनके लिए! जीवन का 
कोई मूल्य ऑक लेना कठिन ही नहीं, असम्भव-सा है| एक डाक्टर 
महिला ने तो किसी दरद्वि इड्धा स्री की पुत्री को देखने जाना तबतक अस्वी- 
कार किया जबतक उसने पहले उनकी फीस का प्रबन्ध करके उसे उनके 
, पास जमा न कर दिया, परन्तु इस प्रवन्ध में इतना समय रूग गया कि 
जब वे पहुंचीं तब उस बृद्धा की असमय में माता बनी हुई पुत्री अपने 
नवजात शिशु के साथ दूसरे छोक के लिए, प्रस्थान कर चुकी थी | ऐसी 
कोन स्री होगी जिसका रोम-रोस इस सत्य का अनुमव कर कॉप न उठेया 
कि हमारे हृदय का एक-एक कोना धीरे-घीरे पाषघाण हुआ जा रहा है | 
हमारे स्वतन्त्र होने की, शिक्षित होने की, समस्या तो है ही, उसके साथ- 
साथ यह नई समस्या उत्पन्न हो गई है कि कहीं हमारा शिक्षित तथा स्वतन्त्र 
जीवन पश्षाधात से पीड़ित न हो जावे । स्वच्छन्द, जीवन-विपयक उपयोगी 
ज्ञान से युक्त व्यक्ति का उत्तरदायित्व गुरुतर और कार्यक्षेत्र विस्तृततर है, 
इसे हम न भूल जाना चाहिए। अपने व्यक्तित्व की सड्जीर्ण सीमा तो सभी 
को घेरे है और स्वार्थ तक तो सभी की दृष्टि परिमित है । 

ज्ञान के वास्तविक अर्थ भे ज्ञानी, [शिक्षा के सत्य अर्थ में शिक्षित 
वही व्यक्ति कहा जायगा जिसने अपनी सछ्डीर्ण सीमा को विस्तृत, अपने 

शताब्दियो से हमारी सामाजिक व्यवस्था इस प्रकार एकरूपिणी चली 
आ रही है कि अब हम उसका अस्तित्व भी भूछ चले हैं, उसके चन्धनो 
की न्रुटियो और उनके परिहार की ओर ध्यान जाना तो दूर की वात है । 
कदाचित्‌ परिहार की आवश्यकता भी नहीं थी, कारण नवीन परिस्थितियों 
में ही प्राचीन की अपूर्णता का अनुभव और उसे नवीन साधनों-दवारा 
अधिक सामझस्यपूर्ण बनाने की इच्छा का जन्म हो सकता है। युगो से 
जब हमारे सामाजिक वातावरण पर परिवर्तन की छाया ही नहीं पढ़ी, उसमें 
नव-जीवन का स्पन्दन होना ही रुक गया, तब सुविधा-अखुविधा, पूर्णता- 
अपूर्णता भी अर्थहीन हो गई | जीवित तथा चलते हुए, व्यक्ति को मार्ग 
भी चाहिए, बेठने को छोँह भी चाहिए और लेटने, विश्राम करने के लिए, 
स्थान को भी आवश्यकता होती है, परन्ठ जो शव है उसे जिस अवस्था 
में जीवनी शक्ति छोड़ जाती है उसी में नष्ट होने तक या पुनर्जीवन पाने 
तक निश्चेष्ट पड़ा रहना पडता हैं; उसे जीवित व्यक्ति के लिए, आवश्यक 
सुविधाओं का करना ही क्या है ! 


अब कुछ दिनो से पुनर्जीवन के जो चिन्ह व्यक्तियो और उनके द्वारा 

समाज में दिखाई पड़ने छगे, उन्हीं के कारण हमें पहले-पहले यु॒गों के 
उपरान्त, अपनी सामाजिक सुविधाओ-असुविधाओं का भान हुआ | 
सारी सामाजिक व्यवस्थाओं का प्राण, उसकी रूप-रेखा का आधार, 
समाज के प्रधान अज्ञ स्री तथा पुरुष का सामझस्पपूर्ण सम्बन्ध ही है, 
जिसके विना किसी भी समाज का ढाँचा बाद की मित्ति के समान ढह 
जाता है| वे दोनो यदि एक दूसरे को ठीक-ठीक समझ लें, अपनी अपनी 
त्रुटियों और विशेषताओं को हृदयज्गञम कर हें तो समाज का स्वरूप सुन्दर 
हो जाता है, अन्यथा उसे कोई, दूसरे उपाय से भव्य तथा उपयोगी नहीं 
चना पाता । उस युग- विश्येष को छोड़कर, जब खस्तरियों विद्वतूसभाओ में 
बैठने तथा शाखत्रार्थ करने योग्य भी थीं, अब तक सम्भवतः स्री तथा पुरुष 
यदि कभी तनिक भी निकट आ सके तो केवल पति-पत्नी के रूप मे और 
उस सम्बन्ध में भी एक ने दूसरे को अधिकार-द्वारा समझने का प्रयत्न 
किया । अन्य सम्बन्धों में या तो अत्यधिक श्रद्धा और संकोच का भाव 
रहा या उपेक्षा और अनादर का, जिसने स्त्री के स्वभाव को समझने ही 
नदिया । 
वास्तव में क्री केवछ पत्नी के रूप में ही समाज का अंग नहीं है, 
अतः उसे उसके भिन्न-भिन्न रूपी में व्यापक तथा सामान्य गुणों द्वारा ही 
समझना समाज के लिए. आवश्यक तथा उचित है। 
आज की हमारी सामाजिक परिस्थिति कुछ और ही है । ञ्ली न घर | 
का अछड्लार मात्र बनकर जीवित रहना चाइती है, न देवता की मूर्ति बन- 
कर प्राण-प्रतिष्ठा चाहती है। कारण वह जान गई है कि एक का अथ्थ अन्य 
की शोभा बढ़ाना तथा उपयोग न रहने पर फेंक दिया जाना है तथा दूसरे 
का अभिप्राय दूर से उस पुजापे को देखते रहना दे जिसे उसे न देकर उसी 

के नाम पर छोय बॉँट लेंगे। आज उसने जीवन के प्रत्येक क्षेत्र में पुरुष 
को चुनौती देकर अपनी झक्ति की परीक्षा देने का प्रण किया दे ओर 
उसी में उत्तीर्ण होने को जीवन की चरम सफलता समझती है । 
परन्तु क्या ऐसे जाग्ति के युग में भी समाज के उन आवश्यक अंग 
में, जिल्हें शिक्षा के सुचारु साँचे में ढाछा गया है, सामझस्य उत्पन्न ही 
सका है? कदाचित्‌ नहीं | प्रतिदिन हम जो सुनते तथा देखते रहते हैं उसे 
सुनते ओर देखते हुए कौन मान लेगा कि आज का इमारे समाज का 
वातावरण अधिक शान्ति ओर सामझस्यमय हो सका है। स्त्री के लिए 
एक दुर्वह वन्वन घर में है और उससे असह्य दूसरा बाहर यह न मानना 
असत्य ही नहीं, अपने ग्रति तथा समाज के प्रति अन्याय भी होगा | यह 
अस्वाभाविक स्थिति इसमें तथा आगामी पीढ़ियों को कहाँ से कहाँ पहुँचा 
देगी, यह प्रश्न प्रायः मन में उठकर फिर उसी में विलीन हो जाता है, 
क्योकि हम अपनी त्रुटियों को सम्मुख रखकर देखने का साहस ही अपने 
भीतर सड्चित नहीं कर पाते । यदि कर पाते तो इनका दूर हो जाना मी 
अवश्यम्भावी था। स्रियों की अनेक समस्याओं का सुल्झन पाना तो दूर 
की बात है, साधारण जीवन में उनके साथ केसा शिष्टाचार उचित होगा, 
इसका निर्णय भी अब तक न हो सका | यदि रूढ़ियों का अवलम्ब छेने- 
वाली बहिने गहों में अनेक यन्त्रणाएँ रो-रोकर सह रही हैं तो बन्धनो को 
तोड़ फेंकने वाली विदुपियों बाहर असंख्य अपमानो का अविचल लक्ष्य 
तन कर उससे भी कठिन अग्निपरीक्षा मे उच्चीर्ण होने की आज्ञा में मिथ्या 
हँसी हंस रद्दी हैं। इस विघय पर बहुत चर्चा हो चुकी है, आवध्यक-अना- 
वस्यक दोनों, परन्तु इससे समस्या के समाधान विषयक व्यावह्यरिक उपाय 
मिल सकना उतना सहज नहीं है जितना प्रायः समझ लिया जाता है| 

इस समय का वातावरण इतना कुहराच्छन्न सा जान पड़ता है जिसमें गन्तव्फः 
मार्ग हँढ लेने में समय तथा सावधानी दोनों की आवश्यकता है। इतने 
दीध काल के उपरान्त अचानक ही युवक-युवतियों में, एकत्र होने का, 
एक दूसरे के सम्पर्क में आने का सुयोय पाकर ऐसी किंकर्तव्य-विमूढता 
जाग उठी है जो उन्हें कोई मार्ग, शिश्तचार की कोई रूपरेखा, निश्चित ः 
नहीं करने देती | इसके समाधान के लिए, इस सम्बन्ध में अधिक साम-- 
अ्जस्य लाने के लिए न तो बल्प्रदर्शन वाछा उपाय सहायक होगा न र्री- 
पुरुष का भावना-हीन, अपने स्रीया पुरुष होने की चेतना से ( 805 
0078० 0प6858 ) रहित होकर अपने आपको समाज का अड्भमात्र समझ 
लेना ही | एक मनुष्य से नीचे का उपाय है, दूसरा उससे बहुत ऊपर का। 
स्रीकी सत्रीत्व की भावना तथा पुरुष की पुरुषत्त की भावना इस 
उच्छुद्डुल व्यवद्दार के लिए, उचरदायिनी नहीं ठदराई जा सकती और उस 
चेतना को दूर कर सकना उसी प्रकार सम्भव है जिस प्रकार किसी वस्तु 
को उसके रछड्ग-रूप तथा अन्य इन्द्रियग्राह्म गुणों से रहित कर उसे उसके 
सारत्व में देखना। यह भी दाशनिक का कार्य है ओर वह भी | सर्व- 
साधारण से यह आशा दुराशा ही सिद्ध होगी। इसके अतिरिक्त यह भी 
न भूलना उचित होगा कि जिस प्रकार इस भावना ने कभी-कभी पद्ुल 
को जागशत किया है उसी प्रकार कभी-कभी इसने मनुष्य को महान से 
महान त्याग की अन्तिम सीढी तक भी पहुँचाया है । नारी, नारीत्व की 
सजग चेतना से समाज के वातावरण में अधिक से अधिक स्निग्घता छा 
सकती है ओर पुरुष इसीसे अधिक से अधिक शक्ति। उसमें सामझत्य 
बने के लिए उन्हें गाड़ी के निर्जीव पहियो या चारपाई के पायो के समान 
अपने आपको समाज के अद्भमात्र समझने की आवश्यकता नहीं हैं ओर 

ज यह ज्ञान, ऐसी वीतराग जागति सामूद्दिक रूप में सम्मव दी दे । न्‍्री 
यथा पुरुष की इस चेतना से हानि तबतक नहीं हो सकती जबतक उनमें 
सहयोगी के स्थान में भक्षक-भक्ष्य, भोगी-मोस्य का विक्षत भाव नहीं आा 
जाता । इस भाव ने सदा से हमारा अपकार किया है, करता जा रहा है 
और करेया, यदि इसका विष हमारी नसों में बचपन से ही प्रवरिष्ट कर 
दिया जायगा । हमें ऐसे स्वस्थ युवक चाहिए जिनमें ज्यराक्रान्त कीन 
चुझनेवाली, जल के स्वाद को विकृत कर देने वाली प्यास न हो, जो रोग 
का चिह्न-मात्र हे, वरन्‌ स्वास्थ्य की आवश्यकता, साधन तथा स्थान का 
ज्ञान हो, जो विकास का कारण है । 
हम अपने समाज में कुछ छुरे, आचरण-श्रष्ट व्यक्तियों पर दमन 
नीति का प्रयोग कर सकते हैं, अपनी वहिनो को उनके सम्पर्क से दूर 
रख सकते हैं, परन्तु यही उपाय हमारे शिक्षित, भविष्य के विधाता, 
युवर्की की अशिष्टता समझी जाने वाली शिष्टता का प्रतिकार न कर 
सकेगा । 
इस अग्रिय वातावरण में दूसरे को दोप दे लेना बहुत सहज है 
'और एक प्रकार से स्वाभाविक भी, क्योकि स्वभाव से मलुष्य अपनी 
त्रुट्यो का उत्तरदावित्व अपने ऊपर लेने का इच्छुक नहीं होता । 
वास्तव में यदि निरपेक्ष दृष्टि से तव्स्थ की भाँति देखा जावे तो इस 
परिस्थिति के युग्नो से संगहीत होते रहने वाले अनेक प्रकट-अप्रकट कारण 
पड़ेंगे, जिनकी सामूहिक शक्ति का परिणाम हसारे समाज में अनेक- 
रूपिणी विक्त्ति उसन्न करता जा रहा है | 


इमारी संस्कृति ने हास के क्षणों में पुरुष को ज््री से कितनी दूर रहने 
का आदेश दिया था, यह इसी से प्रकट हो जाता है कि ब्रह्मचारी का 

चित्र में स्री-दर्शन भी वर्ज्य तथा एकान्त में माता की सन्निकट्ता भी 
अनुचित मानी गई। मारत वेराग्यमय संयम-प्रधान देश है, अतः हुर्बछ 
पुरुष को इस आदर्श तक पहुँचाने के छिए उसके और प्रमुख प्रलोमन 
सत्री तथा स्वर्ण के बीच में जितनी ऊँची प्राचीर बना सकना सम्मव था, 
बना दी गई | 
सम्भव है इन सब के पीछे एक मनोवेश्ञानिक दृष्टि रही हो, एक 
एक सिद्धान्त रहा हो, परन्तु जब कालान्तर में हम उसे भूछ गये तब 
जैसा कि प्रायः होता है, अर्थहीन प्रयोग की रक्षा, अनुपयुक्त वातावरण 
में भी दृढ़ता से करते रहे । बदली हुई परिस्थितियों में इस सिद्धान्त ने 
स्री-पुरुष के बीच ऐसी अग्निमय रेखा खींच दी जिसके उस पार 
झाँकना कठिन तथा दुस्साहसपूर्ण कार्य हो गया। ऐसे अत्वामाबिक 
वातावरण में प्रत्येक बाढक-बालिका को पछ कर बढ़ा होना पढ़ता हे और 
उनके अबोध मन में एक-दूसरे को जानने के कुतूहछ के साथ-ताथ जानने' 
का अनौचित्य भी समाया रहता है। शह और समाज दोनो उन्हें 
इतनी दूर रखना चाहते हैं जितनी दूर रह कर वे एक दूसरे को विचित्र 
स्वप्नलोक की वस्तु समझने छगे । एक सड्डलीर्ण सीमा में निकट रहते हुए 
भी पिता-पुत्री, भाई-बहिन अपने चारों ओर मिथ्या सड्लोच की ऐसी दृढ़ 
भित्ति खड़ी कर लेते हैं जिसे पार कर दूसरे के निकट पहुँच पाना, उनकी 
विभिन्नतामयी प्रकृति को समझ लेना असम्भव हो जाता है; यही नहीं, 
समझने का प्रयास अनुचित और उस दूरी को और अधिक बढाने की 
इच्छा स्तुत्य मानी जाने लगी है | 
हमारे यहाँ सुशीछा कन्या वही कही जायगी जो अपने भाई या पिता 

के सम्मुख मस्तक तक ऊँचा नहीं करती और सुशील पुत्र वही जो विवाह 

तक बहिन तथा अन्य सम्बन्धियों से बहुत दूर रहना झानता ६ । इसका 
प्रतिक्रिया, ल<्मा तथा क्षाभ से रुल्य देने वाली प्रतिक्रिया, हम ब्राहर के 
उन्मुक्त वातावरण में सम्पर्क में आने वाले युवक-युवतियों के व्यवद्धार 
में देखते हैं । रह के वातावरण से निकल कर जब थे एक दूसरें को 
कुछ निकट से देखने का अवकाश तथा मुविवा पा छेते है तब्र उसके 
दो ही परिणाम सम्भव है--वा तो वे एक दूसरे को स्वर्गीय वस्तु समझ 
कर निकट न आ सके या जानने के कोतूहछ में उस निर्धारित रेखा का 
उल्लघन कर जावे । प्रायः होता दूसरा द्वी परिणाम है, परन्ठु उसके 
लिए किसी को दोप देना व्यर्थ होगा। प्रायः युवकों के उंस्कार उन्हें 
ऐसी समीपता का अनोचित्य बताते रहते हैँ तथा जानने की इच्छा आगे 
बढ़ाना नहीं रोकती, फलछ्तः वे इस प्रकार अनदेखा कर देखना चाहते 
हैँ जिसे हम अशिष्ठता कहेंगे और जिसे देखने मे अन्य पश्चिमीय 
'देशो का युवक अपना अपमान समभेगा। युवतियोँ अल्प संख्या 
में ही स्वच्छन्द्ता से बाहर आती जाती हैं, यह उन्हें और भी ध्रृष्टता 
सिखाता है। अस्वाभाविक वातावरण के अतिरिक्त नेतिकता का अमाव 
भी इस दुखस्था का कारण कहा जा सकता है। आदि से अन्त तक 
प्रायः बारूकी को न नेतिकता की शिक्षा ही मिलती है न उनके चरित्र 
के निर्माण की ओर ही ध्यान दिया जाता है, अतः हमें ऐसे युवक अल्प 
संख्या मे मिलेंगे जिनके जीवन में अविचल सिद्धान्त, अद्ूट साहस, 
अदम्य वीरता तथा स्त्रियों के प्रति सम्मान एवं श्रद्धा का भाव हो और 
यह सत्य है कि जिस प्रकार वीरता मृत्यु को भी वरदान बना देने का 
सामथ्य रखती है उसी प्रकार कायरता जीवन को भी अभिशाप का रूप 
देने मे समर्थ है। आपदग्रस्ता नारी के सम्मान की रक्षा में मिट जाने 

वालो की संख्या नगण्य ही है, परव्ठु अपनी कुचेशओ से उसका अना- 
दर करने वाले पग-पग पर मिलेंगे । 
आधुनिक साहित्यिक वातावरण में भी विक्ृत प्रेम का विष इस 
प्रकार घुलू गया है कि वेचारे विद्यार्थी को जीवन की शिक्षा की प्रत्येक घूँट 
के साथ उसे अपने रक्त में मिछाना ही पड़ता दे | कहानियों का आधार, 
कविता का अवलूम्ब, उपन्यासों का आश्रय, सच कुछ विक्ृत पार्थिव प्रेम 
ही है; जीवन-पुस्तक के ओर सारे अध्याय मानो नष्ट हो यये हैं, केवल 
यही परिच्छेद बाल्यावस्था से बद्धावस्था तक पढ़ा जाने वाल्य है । 
पत्र-पत्रिकाएँ भी सज्रीमय होकर दी सफल होने का स्वप्न देखती हैं 
ओऔर चित्रपट वाकप॒ठ आदि के विपय में कुछ कहना व्यर्थ ही है। अतः 
चालक-बालिका ज्यों-ज्यो बढ़ते जाते हैं उनका उन्माद, किसी उपन्यास 
के नायक या नायिका का स्थान ग्रहण करने की इच्छा, वास्तविकता 
को अनदेखा कर देने की प्रवृत्ति भी उम्रतर होती जाती है। प्रायः 
युवर्कों की अस्वस्थ मनोबृचि के पीछे एक विस्तृत इतिहास छिपा रहता 
है जिसे बिना समझे हम इस मनोद्ृति में कोई परिवर्तन नहीं कर सकते | 
अवश्य ही दमारी विवाह्मदि से सम्बन्ध रखने वाछी अपूर्ण सामा- 
जिक व्यवस्था भी इसके लिए उत्तरदायिनी ठहराई जा सकती है, परन्ठ 
केवल उसीमें सुधार होने से इन भावनाओं में सुधार न होगा। उसके 
लिए तो हमें एक नवीन वातावरण उत्पन्न करने की आवश्यकता होगी 
जिसमें हमारे वालक-बालिका वय के अनुसार जीवन का सर्वाज्ञीण शान 
ग्राप्त कर स्वस्थ मनोइत्तियो वाले युवक-युवती बनकर कार्यक्षेत्र में 
उतर सके । 
स्वप्न जीवन की मघुरता है तथा प्रणय उसकी शक्ति; परन्तु उनको 


की कड़ियाँ 


स्ल्ज्रंन ५ छ्‌ मु 


यथार्थ समझ लेना जीवन की सज्जीवनी जड़ी है, यह न भूलना चाहिए। 
क्या विक्षत होकर अंगूर का प्राण को शीतर करने वाला मधुर रस भी 
तीखी, मस्तिष्क को उत्तत कर उसमें उन्माद भर देनेवाली मदिरा नहीं 
हो जाता £ 

एक ही वातावरण में परिवर्दधित होने के कारण बालिकाओं का 
मानसिक विकास भी विक्तत हुए बिना नहीं रहता, परन्ठु यह भी 
अधिकांश में सत्य है कि उनकी सनोद्वचि, युवकों की मनोद्चि के समान 
ऐसे उद्धत उच्छुद्डुछ रूप में अपना परिचय नहीं देती, चाहे उनकी 
स्वभाव-सुरूम छज्जा इसका कारण हो, चाहे अन्य सामाजिक बन्धन । 
परन्तु एक दोष उनका ऐसा है जिसकी ओट में युवक अपनी नेतिक 
इुवेलता छिपाने का प्रयत्न करते रहते हैं और सम्भव है बहुत काल तक 
करते रहें | मनुष्य की वेशभूषा पर उसके बाह्य आवरण पर, उसके 
व्यक्तित्व का वेसा ही आछोक पड़ता है जैसा ग्लोब पर दीप-शिखा का | 
प्रायः हम वाह्य रूप से आन्तरिक विशेषताओं की ओर जा सकते हैं, 
परन्तु इसके विपरीत पहले आन्तरिक गुणो को समझ लेना अधिकांश 
व्यक्तियों के लिए, कठिन हो जाता है | बाह्य रूप से हम एक को संयमी 
तथा दूसरे को जीवन के लिए. आवश्यक संयम से खिलवाड़ करने वाल्य 
उच्छूडुल व्यक्ति मान लेते हैं| इसके अतिरिक्त वेष का एक मनौवेज्ञानिक 
प्रभाव भी पड़ता है। वेश्या संन्यासिनी के वेष में अपनी भावभद्डी मे 
वह नहीं व्यक्त कर सकती जो अपने वेष मे कर सकेगी | हर एक वर्ण 
की, आश्रम की वेषभूषा चुनने मे केवल विभिन्नता ही दृष्टि में नही रखी 
गई है उसका दूसरा तथा पहननेवाले के ऊपर पड़ने वाला अव्यक्त 
प्रभाव भी ध्यान में रक्खा गया है। आज जिस रूप में हमारी नवयुवतियों 

पुरुप-समाज में आती जाती हैं, वह उनका श्रान्त परिचय ही दे सकता 
है। किसी विद्या्थिनी को जिज्ञासु विद्यार्थिनी मात्र समझ लेना कठिन 
सा हो उठा है, कारण वह जीवन की गम्भीरता से दूर उच्छुद्डूल तितली 
के रूप में घर से बाहर आती है और प्रायः दूसरो के आकर्षण का केन्द्र 
बनना बुरा नहीं समझती | नवयुवकों के विपय में भी यही सत्य है, 
परन्तु उनमें आकर्षण का गुण अपेक्षाकृत न्‍्यून होने के कारण उत्तनी 
हानि नहीं होती । बहिनें प्रश्न कर सकती हैं कि क्‍या दूसरो के लिए वे 
श्रद्धार छोड़ कर तपिस्विनी बन कर घूमे । इस प्रश्न को कई दृष्टिकोणों 
से देखा जा सकता है। यदि हमारा आडम्बर आत्तमद॒ष्टि के लिए है तो 
घर की सीमा तक भी सीमित किया जा सकता है; बाहर स्थान तथा 
समय के अनुसार गाम्मीय से आया जावे । परन्तु यदि यहाँ की युवतियाँ, 
जहाँ उनके भाइयो में वूषित मनोद्चि उत्पन्न हो गईं है, उनकी असख्य 
बहिनें ऑसुओ से श्द्धार कर रही हैं, जहों उन्हे बाहर, भूला हुआ 
आदर्श स्थापित करना है, भीतर जीर्ण सामाजिक बन्धनों को नवीन रूप 
देना है, अपने आपको श्रद्धा तथा आदर के योग्य प्रमाणित करना है, 
ऐसा »द्भार, जो उनके मार्ग में बाधक होता है, छोड़ दे तो क्या प्रर्य 
हो जायगा £ 
यदि वे अपने आपको केबछ मनोरञ्ञन का साधन समझती हैं तब 

तो उनका चित्र बना रहना अच्छा ही है, अन्यथा उन्हें अपने आपको 
बाधाओं के अनुरूप वीर क़र्मण्य प्रमाणित करना ही पड़ेंगा । 

, इसके अतिरिक्त उन्हे सदा यह ध्यान में न रखना चाहिए, की संसार 
के सारे पुरुष उन्हे कुद्दष्टि से देखते या देखने का दुस्ताइस कर सकते हैं। 
हमें प्रायः अपने विश्वास की छाया ही दूसरो में दिखाई पड़ने लमती है | 

जो स्वयं अपना आदर नहीं करना जानता वह दूसरी के सम्मुख अपने 
आपको आदर का पात्र प्रमाणित भी नहीं कर सकता, यह एकान्त से 
है। हमारा आत्मविश्वास के साथ पुरुषों के सम्बक में आना तथा किसी 
की वास्तविक कुचेश को सद्भाव से दूर करने का प्रयत्न किसी भी 
प्रकार के बलप्रदर्शन से अधिक स्व॒त्य सिद्ध होगा | परन्तु एक व्यक्ति में 
किसी आत्मिक परिवर्तन के छिए, दूसरे की आत्मा में उससे सो गुना 


५ चाटहि 
न्न्ट 
घट 


आत्मिक बल चाहिए | 


इस सम्बन्ध में खस्रियों दारा जो कहा जाता है वह झेंझलाहट से 
रड्जीन हो जाता है। उन्होने जिस रूप में इस समस्या को देखा तथा 
सुल्झाना चाहा हैं वह अधिक उपयोगी न होगा । हमारे तथा पुरुषों के 
सामझस्पपूर्ण सम्बन्ध पर बहुत कुछ निर्मर है और उस उपाय से विक्ृति 
ही उतन्न होगी । आज हम उस विक्वति के एक रूप से रो रहे हैं, कल 
दूसरे से खिन्न होगे, परन्तु वह सामझ्जस्य कहाँ मिलेया जो समाज का 
लीवन है। हमारी सामानिक तथा अन्य व्यवस्थाओं की रूप-रेखा 
चिन्तनशीछ दाशनिक निर्धारित कर सके हैं और उसके अनुसार निर्माण 
का कार्य क्प्य व्यक्तियों का रहा है। आज भी हमें अपने भविष्य को 
ढाल्‍ने के लिए उन्हीं से सॉचा मॉगना होगा, इसमें सन्देह नहीं | पुरुष 
भी इस विघम साय को सम बनाने मे सहायक हो सकते हैं, यदि वे स्त्री 
की चुटियो की आलोचना के स्थान में उसकी कठिनाइयों देखने लगें । 
उनकी सड्डीर्णता नेही बाहर जाने वाली सख्रियो को आवश्यकता से 
अधिक सतके कर दिया है | उन्हें पग-पण पर अशिष्ट अधिक मिलते हूं 
सञऊुन कम, अतः घोखा खाने की सम्भावना उन्हें अनावश्यक कटु बना 
दे तो विद्येग आश्चर्य की बात नहीं है | 


समाज ऐसे व्यक्तियों का समूह है, जिन्होने व्यक्तिगत स्वार्था की 
सार्वजनिक रक्षा के छिए, अपने विपम आचरणो में साम्य उत्तन्‍्न करने 
वाले कुछ सामान्य नियमों से शासित होने का समझौता कर लिया है । 
मनुष्य को समूह बनाकर रहने की प्रेरणा पश्मु-जगत के समान 
प्रकृति से मिछी है, इसमें सन्देह नहीं; परन्तु उसका क्रमिक विकास 
विवेक पर अआश्वित है, अन्ध प्रद्गत्तिमात्र पर नही | मानसिक विकास के 
साथ-साथ उसमें जिस नेतिकता की उत्पत्ति और द्द्धि हुई उसने उसे 
प्रशु-जगत से सर्वथा भिन्‍न कर दिया | इसीसे मनुग्य-ससाज समूहमात्र 
नहीं रह सका, वरन्‌ धीरे-धीरे एक ऐसी संस्था में परिवर्तित हो गया 
जिसका ध्येय भिन्न-मिन्न सदस्थो को लोकिक सुविधाएँ देकर उन्हें मान- 
सिक विकास के पथ पर आगे बढाते रहना है। 
आदिम युग का मनुष्य, समूह में रहते हुए भी पारस्परिक स्वार्थों 
की विवेचना और उसकी समस्याओं से अपरिचित रहा होगा । अनु- 
मानतः सामाजिक भावना का जन्म परस्पर हानि पहुँचाने वाले आचरण 
से तथा उसका विकास नवीन स्थानों में उत्पन्न सज्ञठन की आवश्यकता 

से हुआ है| किसी भी प्राणिसमूह को अपने जन्मस्थान में उतने अधिक 
डठन की आवश्यकता नहीं द्वोती जितनी किसी नये स्थान में होती है, 
जहाँ उसे अपने आपको नवीन परिस्थितियों के अनुरूप बनाना पड़ता 
है | यदि उसकी सहजबुद्धि इस एकता की अनिवायता का बोध न 
कराती तो उस समूइ-विशेष का जीवन ही कठिन हो जाता। मनुष्य- 
जाति जब जीवन के लिए. अधिक सुविधाएँ प्रदान करने वाले प्रदेशों 
में फैलने लगी तब उसके भिन्न-भिन्न समूहो को अपनी शक्तियों का हृढतर 
सद्भठन करने की आवश्यकता ज्ञात हुई, अन्यथा वे नई परिस्थितियों 
और नये शत्रुओं से अपनी रक्षा करने में समर्थ न हो पाते | भिन्न-भिन्न 
व्यक्तियों में तिखरी हुई उच्छुद्छ शक्तिजाति के लिए दुबंछता बन जाती 
है, यह पाठ मनुप्य-समूह ने अपने जीवन के आरम्भ में ही सीख लिया 
था; इसी से वह उसे एकता के सूत्र में बॉँध कर अपने आपको सबल 
बना सका । अनेक व्यक्ति एक ही स्थान में एक दूसरे के निकट बसने 
लगे, परस्पर सहानुभूति और सद्‌भाव उत्पन्न करने के लिए! एक दूसरे का 
खाद्य और आच्छादन छीन लेने की प्रद्मचि को रोकने छगे और विजाति 
से युद्ध के समय शक्ति को सज्जठित रखने के लिए, अपने समूह-विशेष के 
किसी अग्रगण्य वीर का शासन मानना सीखने लगे । विशेष सुविधाओं 
के लिए. एकत्र यह मनुष्य-समूह ही हमारे विकसित तथा अनेक नेतिक 
और धार्मिक बन्धनो में बेचे सभ्य समाज का पूर्वज कहा जा सकता है । 
आज भी असम्य जातियो के सद्भठन के मूल में यही आदिम युग की 
भावना सन्निहित है । 
स्थान-विशेंप की जलवायु तथा वातावरण के अनुरूप एक जाति रज्ञ- 
रूप और स्वभाव में दूसरी से भिन्न रही है और प्रत्येक में अपनी विशेष- 

ताओं की रक्षा के लिए लमावगत प्रेरणा की प्रचुर मात्रा रहती है । आत्म- 
रक्षा के अतिरिक्त उन्हें अपनी जातिगत विशेषताओं की चिन्ता भी थीं 
अतः उनमे व्यवहार के लिए ऐसे विशेंप नियम भी बनने रंगे, जिनका 
पालन व्यक्ति की आत्मरक्षा के लिए न होकर जाति की विद्येपताओं की 
रक्षा के लिए अनिवार्य था | आत्मरक्षा की भावना के साथ-साथ मनुष्य 
में जाति की विशेषताओं की रक्षा की भावना भी बढ़ती गईं जिससे उसके 
जीवन-सम्बन्धी नियम विस्तृत और जठिल होने लगे | समूह-द्वारा निश्चित 
नियम-सम्बन्धी समझोते के विरुद्ध आचरण करने वाले को दण्ड मिलने 
का विधान था, परन्तु इस विधान द्वारा, छिपाकर विरुद्धाचरण करनेवार्लों 
को नहीं रोका जा सकता था | अतएव॒काछान्तर में उन नियमो के साथ 
पारलोकिक सुख-ढुःखों की मावना भी बेंघ गई। मनुष्य को स्वभाव से 
ही अज्ञात का भय था, इसीसे उसके निर्माण के सब कार्यों मे एक अज्ञात 
कर्ता का निर्माण प्रमुख रहा है। इस अज्ञात का दण्ड और पुरस्कार मनुष्य 
के आचरण को इतना अधिक प्रभावित करता आ रहा है कि अब उसे 
महत्त्व में समाज के वास्तविक दण्ड और पुरस्कार के साथ एक ही ठुछा 
पर तोला जा सकता है। आरम्भ में, यदि समाज के रोष या प्रसाद से 
उलन्न त्लेकिक हानि और छाम आचरण को ढालने के कठोर साँचे थे, 
तो पारलोकिक लुख-ठुःखों की भावना उस मानसिक संस्कार का दृढ़ आधार 
थी, जिससे आचरण को रूप मिलता है। इस प्रकार छौकिक सुविधा की 
नींव पर, नेतिक उपकरणों से, धार्मिकता का रड्ध देकर हमारी सामाजिकता 
का प्रासाद निर्मित हो सका | जिस क्रम से मनुष्य सभ्यता के मार्ग पर 
अग्रसर होता गया उसी क्रम से समाज के नियम अधिकाधिक परिष्कृत 
होते गये और पूर्ण विकसित तथा व्यवस्थित समाज मे वे केवल व्यावहारिक 

सुविधा के साधनमात्र न रह कर सदस्यों के नेतिक तथा धार्मिक विकास 
के साधन भी हो गये । 
व्यक्ति तथा समाज का सम्बन्ध सापेक्ष कहा जा सकता है, क्योकि 
एक के अभाव में दूसरे की उपस्थिति सम्मव नहीं । व्यक्ति के स्वत्वो की 
रक्षा के लिए. समाज बना दे और समाज के अस्तित्व के लिए, व्यक्ति की 
आवश्यकता रहती है | एक सामाजिक प्राणी स्व॒तन्त्र और परतन्त्र दोनों 
ही है। जहाँ तक वेयक्तिक हितो की रक्षा के लिए निर्मित नियमो का 
सम्बन्ध है, व्यक्ति परतन्त्र ही कद्दा जायगा; क्योकि वह ऐसा कोई कार्य 
करने के लिए, स्वच्छन्द नहीं जिससे अन्य सदस्यो को हानि पहेँने | परन्तु 
अपने और समाज के व्यक्तिगत तथा सार्वजनिक विकास के क्षेत्र में व्यक्ति 
पूर्णतः स्वतन्त्र रहता है । 
अवध्य ही इस विकास की व्याख्या प्रत्येक व्यक्ति अपने स्वार्थ की 

दृष्टि से नहीं कर सकता, अन्यथा इसकी परिमापाएँ समाज के सदस्यों की 
संख्या से न्यून हो सकतीं। मनुष्य-जाति का, वर्बरता की स्थिति से 
निकल कर मानवीय गशुर्णों तथा कल्-क्रौशल की बृद्धि करते हुए सम्य 
और सुसंस्कृत होते जाना ही उसका विकास है । इस विकास की ओर 
अग्रसर होकर व्यक्ति समाज को भी अग्रसर करता जाता है। व्यक्ति जत्र 

बैयक्तिक हानि-लाम को केन्‍्द्रविन्दु बनाकर अपनी सार्वजनिक उपयोगिता 

भूलने छगता है, तत्र समाज की व्यवस्था ओर उससे सामूहिक विकास में 

बाधा पढने रूगती है भिन्न-मिन्न स्वभाव और स्वार्थवाले व्यक्तियों के 

आचरणों में कुछ विषमता अवश्य ही रहती हे; परन्तु जब्र इस 

विषमता की सात्रा सामझ्स्थ की मात्रा के समान या उससे अधिक हो 

जाती है तत्र समाज की सामूहिक प्रगति दुर्गति मे परिवर्तित होने छगती 


प्छ 

है। इस विधघ्रमता का चरम सीमा पर पहुँच जाना ही क्रान्ति को जन्म 
देता है, जिससे समाज की व्यवस्था को नई रूप-रेखा मिलती है | 

व्यक्ति समाज से पृथक रह सकता है या नहीं, यह प्रश्न कई दृष्टि 
कोणों से देखा जा सकता है | यदि समाज का अर्थ सम्प्रदाय-विश्ञेप 
समझा जावे, तो मनुष्य उससे स्वतन्त्र रह सकता हे, क्योंकि वह मनुष्य 
के मानसिक जगत के अधिक समीप दे । एक व्यक्ति अपनी विचार- 
धारा में जितना सवतन्त्र हों सकता है उतना व्यवह्यर में नहीं हो सकता | 
मानसिक जगत का एकाकीपन व्यावह्रिक जगत में सम्भव नहीं, इसीसे 
प्राचीन काछ में भी भिन्न-भिन्न मत और दर्शन वाले व्यक्तियों के 
प्रथक-प्रथक समाज नहीं बनाये गये। केवछ आत्मापेक्षी जगत में 
मनुष्य समाज से स्वतन्त्र होकर रह सकता है। परन्ठु यदि समाज 
की परिमाप्रा ऐसा मनुप्य-समूद हो, जो पारस्परिक सहयोगापेकी हे, 
तो उस समाज से व्यक्ति का नितान्त स्वतन्त्र होना किसी थुग 
में भी सम्भव नहीं हो सका द्वे। सम्व॒ और असमभ्य दोनों ही 
स्थितियों में मनुष्य दूसरे मनुप्यो के सहयोग से अपना जीवन-सार्ग प्रशस्त 
कर सका है उसके लिए अन्न, वतन्न-जेंसी साधारण परन्तु आवश्यक 
वस्तुएं भी अनेक व्यक्तियों के प्रयल्ल का फल हैं, यद् स्वतः प्रमाणित है । 
उसकी भावना को जीवित रखने वाली कछाएँ, उसके बौद्धिक विकास 
को प्रशस्त बनाने वाल्म साहित्य और व्यवहार-जगत में उसके जीवन को 
सुख और सुविधाएँ देने वाले भवन, आम, नगर तथा अन्य अनिवार्य 
वस्तुएं सब की उत्तति मनुष्यों के सहयोग से हुई है, इसे कोई अस्वीकार 
न कर सकेगा | थुगा से व्यक्ति को सुखी रखने ओर उसके जीवन को 
अधिक पूर्ण तथा सुगम बनाने के छिए मानव-जाति प्रकृति से निरन्तर 


अटचला 

बुद्ध कत्ती आ रही है। उसने अपनी सद्भठित शाक्ति से पर्वतों के 
हृदय को वेध डाछा, प्रपातों की गति बॉधी, समुद्रों को पार किया और 
आकाश सें साग्ग बनाया । सनुष्य यदि मनुष्य को सहयोग देना स्वीकार 
न करता तो न मानवता की ऐसी अद्भुत कहानी लिखी जाती और न 
मनुष्य अपनी आदिम अवस्था से आगे बढ़ सकता। मनुष्य जाति 
सड्डठन में ही जीवित रहेगी, जबतक यह सत्य है तबतक समाज की 
स्थिति भी सुदृढ़ रहेगी । सारे मनुष्य एक ही स्थान में नहीं रह सकते 
अतः उनके समूडों के विक्रासोन्मुख सद्भनठन पर सारी जाति की उन्नति 
का निर्भर होना स्वाभाविक ही हैं । इसके अतिरिक्त मनुष्य प्रकृति से ही 
सामाजिक प्राणी है; अपने स्वभाव में आमूछ परिवर्तन बिना किये उसका 
समाज से पथक्‌ होना न सम्भव है और न वाज्छनीय । 
फिर भी यह कहना कि ससाज व्यक्ति के सम्पू्ण जीवन से व्यास 
है, सत्य की उपेक्षा करना होगा । साधारणतः मानवीय स्वभाव का 
अधिकाश समाज के शासन से नही रहता, क्योकि वह बन्धन से परे 
है। मनुष्य के जीवन का जितना अश धर्म, शिक्षा आदि की मिन्न-मभिन्न 
सामाजिक सस्थाओ के सम्पर्क मे आता है, उतना ही समाज-द्वारा शासित 
समझा जाता है और उतने ही से हस उसके विवय मे अपनी धारणा 
चनाते रहते हैं। समाज यदि मनुष्यों का समूह मात्र नहीं है तो मनुष्य 
भी केवरू क्रियाओ का समूह नहीं। दोनो के पीछे सामूहिक और 
व्यक्तिगत इच्छा, हर और दुः्खो की प्रेरणा है। जीवन, केवछ इच्छाओं 
या भावनाओं से उत्रन्न आचरणणों को सेना के समान कवायद सिखा देने 
में ही सफछ नहीं हो जाता, वरन्‌ उन इच्छाओं के उद्‌्गमो को खोजकर 
उनसे मनुष्यता की मरुस्थली को आह करके पूर्णता को प्राप्त होता है । 

इस दृष्टि से समाज की सत्ता दो रुपो में विभक्त हो जाती हे | 
एक के द्वारा वह अपने सदस्यों के व्यवद्दर ओर आचरणों पर झासन 
करता है और दूसरे के छवारा वह उनकी स्वामाविक प्रेरणाओ का मूल्य 
ओऑक कर उनके मार्नसिक विकास के उपयुक्त वातावरण प्रस्ठुत करता 
रहता है। किसी भी व्यक्ति को अपने छिए विशेष वातावरण ढ़ ढ़न 
नहीं जाना पढता, क्योकि वह एक यगह-विश्येप में जन्म लेकर अपनी 
वृद्धि के साथ-साथ अन्य सामाजिक संस्थाओं के सम्प्क मे आता रहता 
है। जेसे उसे साँस लेने के लिए. वायु की खोज नहीं करनी पडती डसी 
प्रकार वातावरण-विशेष से भी वह अनभिज्ञ रहता ढे। उसकी 
व्यावद्वारिकता और आध्यात्मिकता दोनों उसके अनजानपन में एक 
विशेष रूपरेखा में बेंधने छूगती हैँ और जब वह सजग होकर अपने 
आपको देखता है तत्र वह बहुत कुछ बन चुका होता है। परन्तु यदि 
व्यक्ति अपने इस रूप से सन्तुष्ट हो सके तो उसे निर्जाब मृत्िण्ड ही 
कहेंगे, जो किसी सॉचे में ढल सकता है, परन्तु ढाल नहीं सकता । 
वास्तव में समाज के दान की जहाँ इति है, व्यक्ति का वही से अथ 
होता है। वह, दर्जी के सिले कपड़ों के समान पहले समाज के. 
वेध सिद्धान्तों को धारण कर लेता है और तब उनके तज्ज या ढीले होने 
पर, मुन्दर या कुरूप होने पर अपना मतामत देता है। इसी मतामत 
से समय समय पर समाज को अपने पुराने सिद्धान्तो को नया रूप देना 
पड़ता है। ग्रगतिशीछ समाज में व्यक्ति और व्यक्तियों का समूह 
अन्योन्याश्रित ही रहेंगे और उनका दान ग्रतिदान उपयोगिता की एक ही 
तुला पर विकास के एक द्वी बॉट से तोछा जा सकेगा | 


अंख्लः 

समाज की दो आधार-शिल्ाएँ हैं, अर्थ का विभाजन और स््री-पुरुप 
का सम्बन्ध | इनमें से यदि एक की भी स्थिति में विषमता उलन्न होने 
लगती है, तो समाज का सम्पूर्ण प्रासाद हिले त्रिना नहीं रह सकता । 

अर्थ आमाजिक व्यक्ति की अनिवार्य आवश्यकता है, क्योकि उसके 
द्वारा जीवन के लिए आवुश्यक सामग्री प्राप्त हो सकती है । बबरता तथा 
सभ्यता दोनो दी परिस्चिथतियो में मनुष्य अपने सुख के साधन चाहता है 
अन्तर केवल यही है कि एक स्थिति में अपने सुख के साधन प्राप्त 
करना व्यक्ति की शक्ति पर निर्भर है ओर दूसरी में सुख की सामग्री के- 
समान विभाजन का अधिकार समाज को सोंप दिया जाता है। बर्नरता 
की स्थिति में शक्ति का उपयोग व्यक्तिगत हितो की रक्षा मे निहित था, 
परन्तु सभ्य समाज में शक्ति का उपयोग सार्वजनिक है। समाज अपने 
सदस्यों में प्रत्येक को, चाहें वह सबल हो चाहे निर्बल, सुख के साधन 
समान रूप से वितरित करने पर बाध्य समझा जाता है। सब्र व्यक्तियों 
का शारीरिक तथा मानसिक विकास एक सा नहीं होता और न वे सब 
एक जैसे कार्य के उपयुक्त हो सकते हें; परन्तु समाज के छिए वें सभी 
समान रूप से उपयोगी हैं ।, एक दाशनिक, कृषक का कार्य चाहे न 
कर सके, परन्तु मानव-जाति को मानसिक भोजन अवश्य दे सकता है। 
इसी प्रकार एक कृपक चाहे मानव-समूह को कोई वेज्ञानिक आविष्कार 
मेट न दे सके, परन्तु जीवन-धारण के लिए, अन्न देने का सामर्थ्य अवश्य 


रखता है। एक भवन बनाने में हमें ऐसे व्यक्ति की आवश्यकता होती 

£ जो बनने से पहछ कागज पर उसकी भावी ने रा जा ली मर सह; 
ऐसे व्यक्ति की सहायवा भी चादिए जो शक्पर यो हम 

जोड़ना जानता हो और एस ब्यनक्चियों फे सा 27020 20 5 2 60024 
है जो मिद्दी-रट प्रस्तुत करके सिमाता तक पाला सके | 
देखने से किसी का मी कार्य मशत्ययू्ण ने जाने पढ़ेंगा 


दम 
हर 


संयुक्त प्रयक्ष से निर्मित भवन प्रमाणिद पर जख्ता & हि उनमें 
कोई भी उपेक्षणीव नहीं था । समाज की + 
वह अपनी पूर्णता के लिए. सब्र सदस्यों की उनकी दरक्िि भीर 
योग्यता के अनुसार काय देकर उनके जीवन की सुबिधाएँ प्रस्तुत 

करता है। जन्न इस नियम के विदेडा वह किसी की थजिना किसी 


हि 


परिश्रम के बहुत सी झुविधाएँ दे देता है और किसी को कठिन 
परिश्रम के उपरान्त भी जीवन के लिए आवश्यक बल्तुर्णों से रग्ति रखता 
है, तब उसे रक्ष्य-श्रष्ट दी कहना चाहिए; क्योंकि यद स्थिति ते बर्चस्ता 
मे भी सम्भव थी। यदि उस स्थिति से मनुष्य रान्तृष्ट रह सकता तो फिर 

समाज को आवन्यकता ही न रद्द जाती । किसी भी सामझस्थपृण समाज 
भे परिश्रम और सुख की यह विपमता सम्भव नहीं, क्योकि बट उस सम- 
शोते के नितान्त विपरीत है, जिसके द्वारा मनुप्य ने मनुप्य को सहयोग 
देना स्वीकार किया था। जो बरर मनुप्य अपने एक सुख के लिए दसर 

के अनेक सुखो को छीन लेने के लिए स्वच्छन्द था, उसी की उच्छ्ुलता 
को समाज ने न्याय के बन्धन में बॉघच लिया है। इस बन्धन के अभाव 
सें प्रत्येक व्यक्ति फिर अपनी पूर्व स्थिति में छौट सकता है, यह इतने 
वर्षो के अनुभव ने अपेन्नाइत स्पष्ट कर दिया है। कुछ व्यक्तियों के 
अति समाज का ऐसा अनुचित पश्षपात ही वह व्याधि है, जो उसके 

रक्त का शोपण करते-करते अन्त मे उसे निर्जाब कर देती है । 

यह सम्भव है कि सबल, दुर्बलो को अपनी बर्बर शक्ति के द्वारा बॉध 
कर रख सके, परन्तु यह अनिच्छा और परवशता से स्वीकृत सहयोग दासत्व' 
से किसी भी अछय में च्यून नहीं कहां जा सकता । इतिहास प्रमाणित कर 
देगा कि ऐसे दासत्व बहुत काछ के उपरान्त एक अद्भुत सहारक शक्ति 
को जन्म देते रहे हैं, जिसकी बाद को रोकने में बढ़े शक्तिशाली भी समर्थ 
नही हो सके । मनुष्य स्वभावतः जीवन को बहुत प्यार करता है, परन्तु 
जब सहयोगियोके निष्टर उत्पीड़न से वह नितान्‍्त दुर्वह दो उठता है, तन 
उसकी ममता घोरतम विरक्ति में परिवतित हो जाती हे । पीडितोका समा* 
'' धान सम्भव हो सकता है, परन्तु ऐसे हताश और जीवन के प्रति निर्मम 
व्यक्तियों का समाधान सम्भव नहीं। ऐसे व्यक्तियों का वेग ऑँधी के 
समान चक्षुद्दीन, वार्ड के समान दिद्याह्दीन और विद्युत के समान लक्ष्यटीन 
हो जाता है। अपने सदस्यो की मनःस्थिति ऐसी क्रान्ति तक पहुँचा देना' 
समाज की मनोविश्ञान-झत्यता ही प्रकट करता द्ठै। 

क्रान्ति युग की प्रवर्तिका है अवश्य, परनन्‍्ठ उसका कार्य, प्रवाह को 
एक दिशा से रोक करे दूसरी में ले जाने के समान है, इसीसे उसे पहले 
लिखा हुआ मियना पड़ता है, सीखा हुआ भ्रुलाना पड़ता है और बसाया 
हुआ उजाड़ना पड़ता दे । इसीलिए, सुब्यवस्थित समाज विकास-मार्ग में 
रुक-रुक कर. अपने गन्तत्य और दिल्या की परीक्षा करना आवश्यक 
समझते दें । बाढ से पहले बॉध की उपयोगिता है। जछ के प्रल्यक्षर 
प्रवाद में चादे वह न चैंने सके, परन्ठ उसका पू्व॑वर्ती होकर अनेक 
आधात सहृकर भी स्थिर रह सकता है । फिर यह आवश्यक नहीं किः 
ऐसी संह्यरक और सर्वग्रासी क्रान्ति, सुन्दर निर्मायक भी हो । तरज्ध का 


की कंडियों 


न्स््स ५ ७ऐटे --- 


स्वभाव तट से ठकरा कर छोट जाना हे, वह देखना नहीं कि तीर की 
समरेखा अक्षुण्ण रही या नहीं रही । यह कार्य तो तय की इृढ़ता और 
प्रकृति पर निर्भर है | क्रान्ति के आधात से अपनी रूपरेखा बचा लेना 
उसी समाज के लिए, सम्भव है, जो उसके उद्गम और दिद्या से परिचित 
हो और उसे सहन करने की क्षमता रखता हो । जिस समुद्र के अनन्त 
और अथाह गर्भ मे पर्वत खो गये हैं, उसीसे तट से सम्बन्ध रखने वालि 
गोताखोर मोती निकाल लाते हैं ओर जिस ऊँची लद्दर के सामने बड़ें- 
बढ़े पोत वह जाते हैं उसीमे, तव्पर आधार-नस्तम्म के सहारे, मनुष्य 
स्नान करके निमछ हो आते हैं। 

यदि समाज के पास ऐसा आधास्स्तम्म हो तो क्रान्तियोँ उसे और 
अधिक निर्मल बना सकती हैं। इसकी अनुपस्थिति में निरुद्देश वहना 
ही अधिक सम्भव है, जो व्यक्ति ओर समाज के झुगदीर्घ बन्धन को 
शिथिल किये बिना नहीं रहता | 

स्त्री पुरुष का सम्बन्ध भी अर्थ से कम महत्वपूर्ण नही । समाज को 
बॉबने वाला यह सूत्र कितना सूक्ष्म और दृढ़ है, यह उसके क्रमिक विकास 
के इतिहास से प्रकट हो जायगा | 

यह धारणा कि गृह का आधार लेकर समाज का निर्माण हो सका 

है आधुनिकता के आलोक मे पुरानी मानी जावेगी। परन्तु नैतिक दृष्टि से 
समाज-इक्ष के सघन मूल का पहला अंकुर स्त्री, पुरुष और उसकी सन्तान 
में पनपा इसे निममेंछ सिद्ध कर देना सम्भव नहीं हो सकेगा । 

यदि यह ध्यान से देखे तो ज्ञात होगा कि बहुत काछ से स्त्री की 
स्थिति समाज का विकास नापने के लिए माप-दण्ड रही है | नितान्त बर्बर 

जाति में क्ली केबछ विनोद का साथन और अधिकार मे रखने की वस्तु 
समझी जाती रही । आज भी जड्जछी जातियो में ज्नी की वह स्थिति नहीं 
हूं, जे सम्य समाज में मिलेगी | उस आदिम युग में मातृत्व स्रीत्त का 
आऊध्मिक परिणाम था, जिससे जाति तो लाभ उठाती थी परन्तु स्त्री 
उपयेसी यन्त्र से अधिक सोरच नहीं पाती थी। तब स्त्री पुरुष का सम्बन्ध 
भी अपने क्षणिक विनोद और उच्तरदायित्वद्दीनता के कारण पद्म का 
ही एक रूप था | वह यदि पश्चत्व से निक्ृष नहीं कहा जा सकता तो 
उत्कए होने का गर्व भी नहीं कर सकता । कहीं पुरुषों का समूह का 
समूह स्त्री-समूह से विवाहित था, कहीं एक पुरुष के अधिकार मे पालतू 
पशुओं के समान बहुत सी छ्तलियाँ थीं और कहीं स्ली की सख्या न्यून होने 
वे, कारण अनेक पुरुष एक खत्री पर अधिकार रखते थे | साराश यह कि 
जहाँ जन-सख्या के अनुसार जैसी आवश्यकता थी वेंसे ही नियम बन गये । 
जाति की इद्धि और पुरुष के मनोविनोद का साधन होने के अति- 
रिक्त जी का कोई और उपयोग नहीं था। आनन्द के अन्य उपकरणों के 
समान उन्हें विपक्षियों से जीत छाना या सुयोग पाकर उनका अपहरण कर 
जाना साधारण सी बात थी | स्त्री के हुदय है या उसकी इच्छा-अनिच्छा 
भी हो सकती दे, यह आदिम युग के पुरुष की सहज बुद्धि से परे था, 
परन्तु जैंसे-जैंसे मानव-जाति पश्चत्व की परिधि से बाहर आती गई, स्त्री 
की स्थिति में भी अन्तर पडता गया। जाति की माता होने के नाते उसके 
अति कुछ विश्येप आदर का भाव भी प्रदर्शित किया जाने छगया | कब 
और कैसे पुरुष तथा स्त्री के सम्बन्ध में उस आसक्ति का जन्म छुआ, 
जिसने समय के वाह में परिष्क्ृत से परिष्कृततर होते-होते ग्ह की नींव 
डाली, यह जान सकना कठिन दै, परन्तु अनुमानतः दोनो की ही प्रदत्त 

और सहज बुद्धि ने उस अव्यवस्थित जीवन की चुटियोँ समझ ही होंगी । 
परस्पर संघर्ष में लगी हुई जातियो को तो इतना अवकाभ ही न मिल्ता 
था कि वे जीवन की विद्येप सुविधाओं का अभाव अनुभव करती। परन्तु 
जब उन्होंने अपेक्षात शान्ति से बसने का स्थान खोज निकाला और 
जीवन के लिए. कुछ सुविधाएँ प्राप्त कर ढीं तब्र उनका ध्यान स्री को 
स्थायी उपयोग्रिता पर भी गया। पुरुष ने देखा, वद्द कभी श्रान्त, कभी 
छान्‍त और कभी रोगग्रस्त एकाकी दे । ऐसी दुआ में किसी सदुस्वमावा 
सहचरी के साहचये की ओर उसकी कब्यना स्वतः प्रभावित होने लगी तो 
आश्चर्य ही क्या है | अपने अभाव के अतिरिक्त पुरुष की अधिकार-भावना 
भी रह की नींच डालने में बहुत सहायक हुई होगी। अपनी तल- 
वार, अपने घनुषवाण के समान पुदप, अपनी र्नी जार अपनी सन्तान 
कहने के लिए, भी आतुर हो उठा । मनोज्ञ ज्ली को सच्डर्प से बचाने और 
जाति को वीर पुत्र देने का गव करने के लिए भी यह आवश्यक था क्रि 
र्लनी एकान्त रूप से उसी के अधिकार मे रहती | स्रीने भी अनिश्चित 
और सच्चर्षमय वाह्मयजीवन से थक कर अपने तथा अपनी सन्तान के लिए 
ऐसा साहचर्य स्वीकार किया, जो उसे जीवन की अनेक असुविधाओं से 
सुक्त कर सकता था | इस साहचर्य के निग्रम बहुत काछ तक कोई स्पष्ट 
रूप-रेखा न पा सके, क्योकि उस समय तक मनुष्य-समूह की स्थिति में 
भी निरन्तर परिवर्तेन होता रहता था । | 

जिस समाज से हम पुरुष तथा ह्ञली के सम्बन्ध का प्राचीनतम रूप 
देख सकते हैं, वह वैदिक समाज है, परन्तु वह अपनी संस्कृति और प्रयति- 
झीलता के कारण किसी भी अर्थ में आदिमकाछ का समाज नहीं कहा 
जा सकता | उस समय तक समाज की रूपरेखा स्पष्ट और उद्देग्य निश्चित 

हो जाने के कारण स्री की स्थिति मे भी बहुत अन्तर आ चुका था। 
वेदकालीन समाज जीवन-धारण के लिए अनिवार्य, अग्नि, इन्द्र, सर्यादि 
का महत्व समझ चुका था; रात्रि,ठपा आदि की अभिनव सुप्रमा देखकर भाव- 
विह्वछ हो चुका था, नवीन स्थान में अपने सद्भठन को इृढ़तर करने के छिए 
चर्णव्यवस्था का आविष्कार कर चुका था और जाति की इंद्धि और प्रसार 
के छिए व्यक्ति को धर्म की दीक्षा दे चुका था। शह के ब्रिना पुरुष का 
कहीं बसना सम्भव नहीं और स्त्री के बिना णह नहीं अतः स्त्री, पुरुष 
की सहधर्सिणी निश्चित की गई। उन दोनो का उद्देश्य समाज को 
सुयोग्य सन्‍्तान की भेंट देना ओर फिर उस सन्तान के लिए स्थान रिक्त 
करके अवकाश लेना था । उस समय जाति की विधात्री होने के कारण 
ख्री आवश्यक और आदरणीय तो थी ही, साथ ही, उसके जीवनचर्या- 
सम्बन्धी नियम भी अधिक कठोर नहीं बनाये जा सके | सहधम्मिणीत्व के 
अभाव में भी समाज उसेकी सन्‍्तान को व्याज्य नहीं कह सकता था; 
सौभाग्य से ऋत्य होने पर भी समाज उसे गृहधर्म से निर्वासन-दण्ड न दे 
सकता था। वह मत्स्योदरी होकर भी राजरानी के पद पर प्रतिष्ठित हो सकती 
थी, कुन्ती होकर मी मावृत्व की गरिमा से गुरु रह सकती थी और द्रीपदी 
होकर भी पतित्रता के आसन से नहीं हटाई जा सकती थी। वह समाज 
की स्थिति के लिए पुरुष की सहधर्मिणी थी, पुरुष की अधिकार-भावना 
से बेंधी अनुगामिनी मात्र नहीं । जैसे-जैसे मिन्न परिस्थितियों मे उसकी 
सामाजिक उपयोगिता घटती गई, वैसे-बेसे पुरुष, व्यक्तिगत अधिकार- 
भावना से उसे घेरता गया | अन्त में यह स्थिति ऐसी पराकाष्ठा को पहुँच 
गईं जहाँ व्यक्तिगत अधिकार-भावना ने स्त्री के सामाजिक महत्व को अपनी 
छाबा से ढक छिया | एक बार पुरुष के अविकार की परिधि में पेर रख 

देने के पश्चात्‌ जीवन में तो क्या, झत्यु में भी वह खतन्त्र नहीं। इस 
विधान ने ही विधवा की दयनीय स्थिति सम्मव कर दी | कदाचित्‌ पहले 
यह विधान वर्णो के वन्धन कुछ कठिन हो जाने पर उन सन्तानवती बिध- 
वाओ के लिए किया गया होगा जिनको अपने बालकी का पालन उनके 
पिता के कुल और संस्कृति के अनुसार करना होता था । 

प्रत्येक युग की सुविधा और असुविधाओं ने ल्ली-पुरुष फे बन्धन को 
विशेष रूप से प्रभावित किया है ओर प्रायः वह प्रभाव र्ली की स्थिति गे 
अधिक अन्तर छाता रहा । शासको मे उसके प्रतिनिधियों की संख्या झत्य-सी 
रही है, अतः उसके सब विधान पुरुष की सुविधा को केन्द्र-विन्दु बनाकर 
रे गये । आध्यात्मिकता का सूक्ष्म अवलम्ब लेकर पुरुष के प्रति उसका 
जो कर्तव्य निश्चित किया गया है, उसमे उसके या समाज के दह्वानिन्ल्मभ 
का विशेष ध्यान नहीं रखा जा सका, यह स्पष्ट है। पुरुष और ल्लीका 
सम्बन्ध केवछ आध्यात्मिक न होकर व्यावहारिक भी है, इस प्रत्यक्ष सत्य 
को समाज न जाने केसे अनदेखा करता रहा है। व्यावहारिकता में 
एक व्यक्ति को दूसरे के लिए जो त्याग करना पड़ता है, उसके उपयुक्त 
मानसिक स्थिति उत्पन्न कर देना आध्यात्मिकता का कार्य है और आध्या- 
त्मिकता मे जिस यथाथंता का सं हम भुल्य देते हैं, उसे स्मरण कराते 
रहना व्यावहारिकता का लक्ष्य है। जब्रतक दाम्पत्य सम्बन्ध में पछुत्व, 
देवत्व में घुल कर नहीं आता और देवत्व साकार बन कर नहीं अवतीर्ण 
'होता, तब तक वह अपूर्ण ही रहेगा । 

जेसे-जेंसे हमारा समाज अपने आधे सदस्थो से अधिकारहीन बलि- 


दान ओर आत्म-सनपंण लेता जा रहा है, वैसे-वैसे बह भी अपने अधिकार 
जीता जा रहा हैं, यह समाज के अरुन्तोषपूर्ण वातावरण से प्रकट है । 


श्यंखला 

आज के समाज की जो स्थिति है, उसकी उपयुक्त परिभाषा कठिनाई 
से दी जा सकेगी | वह कुछ विशेंप अधिकार-सम्पन्न और कुछ नितान्त 
अधिकारझत्य व्यक्तियों का ऐसा समूह है, जो उपयोगिता की नही बरनः 
परम्परागत धारणा से वेंधा दे । कही सन्‍्तोप की अतिवदृष्टि दे और कहीं 
असन्तोप की अनाब्वष्टि, जिससे सामाजिक जीवन का सामझ्स्य नष्ट होता 
जा रहा है| 
हमारा समाज अब प्राचीनकार का सुसड्धठित सानव-समूह नह 
रहा जिसके हाथ भे राजनैतिक, धार्मिक, सामाजिक आदि सभी व्यवस्थाएँ 
थीं। अब मिन्न-सिन्न समाज स्वय अपना शासन नहीं करते अतः 
सदस्यों में वह सम्बन्ध रहना सम्भव नहीं जो प्राचीन सद्धठनों में मिल 
'सकता था | इस प्रकार शासन-सचा से दीन होकर समाज दण्ड और 
पुरस्कार की विश्येप्र क्षमता नहीं रखता | आरम्म मे उसने अपनी इस 
क्षति की पूर्ति का साधन धर्म को बनाया, जिससे साम्राजिक बन्धन बहुत्त 
कठिन ओर दुर्वह हो उठे | घर्म जब मनुष्य के भावना-ह्वार से हृदय 
तक पहुँचता है तत्र उसके प्रभाव से मनुष्य की विचार-धारा वेसे ही 
विकसित हो उठती है जैसे मछय-समीर से कछी | परन्तु वही धर्म जब 
मनुष्य की बुद्धि पर बढछात्‌ डाछ दिया जाता है तव वह अपने भार से 
मनुष्य की कोमछ भावनाओं को कुचछ-कुचर्क कर निर्जीव और रसहीन' 
बनाये विना नहीं रहता । धर्स का झासन हमारे जीवन पर वेसा ही 
प्रयासहीन होना चाहिए, जेसा हमारी इच्छा-शक्ति का आचरण पर होता 
है | सप्रवास धर्म जीवन का सबसे वडा अभिशाप है। न वह जीवन 
की गहराई तक पहुँच सकता हे और न उसकी प्रत्येक शिरा में व्याप्त 
होकर उसे रसमय ही कर सकता है। बीज को दस इभश्ष की सबसे डेंची 


श््ठ 

डाल के अग्र भाग के साथ बहुत ऊँचाई तक पहुँचा सकते <, परन्ठ 
वहाँ उसे जमा सकना हमारी क्षमता के बाइर की बात है | उसे अंकुरित 
होकर आकाश छ्ने के छिए पहले प्॒थ्ची की गहराई में जाना दोता ड, 
यह प्रकृति का अयछ नियम है| झासन-सचा के साथ, समाज को अन्य 
सामाजिक संस्थाओं की व्यवस्था पर भी अपना-प्रभुल कम करना पड़ा 
जिससे समाज और सामाजिक संघ्थाएँ विकास के मार्ग में साथ-साथ न 
चल सकी । नवीन परिस्थितियों में, समाज के सदस्यों को सुसड्भठित होकर 
एक स्थान में बसने की सुविधा न मिलना भी सामाजिक वनन्‍्चन की शिथिल्ता 
का कारण बन गया। कुछ व्यक्तिवाद ने ओर कुछ समाज की अव्यावह्यरिकता 
ने मनुष्य को अपनी सामाजिक उपयोग्रिता भूल जाने पर वाध्य कर दिया । 
इस प्रकार अनेक बाह्य और आन्तरिक, प्रक८ ओर अग्रकठ कारणों 
ने समाज का वह रूपान्तर कर डाछा जिससे सामूहिक रूप से हमारी 
हानि हुई । कुछ प्राकृतिक परिस्थितियों पर हमारा वश नहीं था, यह 
सत्य है, परन्तु यदि हम उनके अनुरूप सामाजिक सद्भठन कर सकते तो 
ऐसी अराजकता नितान्त असम्भव हो उठती । 
इस समय समाज से हमारा अभिप्राय सम्प्रदाव-विशेष या जाति- 
विशेष ही रहता है, जिसके भिन्न-भिन्न स्थानों में फेले हुए. सदस्यो के 
आचरण और रीतियो में एक विद्येष समानता रहती है । कुछ समय पूर्व 
तक यह समाज अपने इने-गिने अधिकारों का प्रयोग विवेकश्ूत्य निष्ठुरता 
के साथ करता रहा, परन्ठु इससे वेंधने के स्थान में सारे सदस्य दूर-दूर होते 
गये । अब तो विवाह आदि के ससय ही व्यक्ति अपने जाति-भाइयों को 
खोज करता है, परन्तु यह अनिवाययता मी धीरे-धीरे शिथिल होती जा रही है। 
प्रत्येक जाति और सम्प्रदाय में कुछ उम्र विचार वाले, कुछ नवीनता 

के संयत उपासक ओर कुछ रूढ़िवादी अवश्य मिलेंगे | इनके बिखर 
जाने के कारण कुछ समाज ऐसे भी बन गये हैं जिनका आधार विचार- 
धारा है, जाति था सम्प्रदाय नहीं | परन्तु जाति के सज्भठन में यदि 
उपयोगिता का अभाव हे तो इनमें व्यावहारिकता की झृत्यता है । उम्र 
विचाखा्ों में विचार के अतिरिक्त ओर कोई समानता नहीं, सबत 
विचारबालो में पर्याप्त साहस नहीं और रूडढ़िवादियो में व्यवह्यरकुशलता 
नहीं | समाज को ऐसा अपरूप रूप देने का कुछ श्रेय पाश्चात्य सम्यता 
को भी देना होया, क्योकि उसके अभाव में ऐसे परिवर्तन प्राकृतिक ढक्ष 
से आते | एक विदेशीय संस्कृति में पछा समाज जब शासक के रूप में 
आ जाता है तब द्ासित जाति के सद्भठन में कुछ आकस्मिक परिवतंन 
हो जाना स्वाभाविक ही है। कोई भी पहले से प्रतिष्ठित सस्क्ृति न 
एकदम पराजय स्वीकार कर सकती है और न विजय में एकान्त विश्वास 
ही रखती है | शासक और शासित समाज का सद्भर्प उच्छुद्डछ भी हो 
सकता है ओर संयत भी यह ऐतिहासिक सत्य है। किसी समय भारतीय 
संस्कृति और समाज को मुस्लिम संस्कृति से छोह्ा केना पड़ा था और 
उस अग्निर्ग्पा से वह अक्षत निकल आई । इस विजय का कारण उस 
सद्भर्धष का वाह्म और उच्छुडल होना ही कहा जा सकता है। किसी 
जाति की संस्कृति उसके शरीर का वस्त्र न होकर उसकी आत्मा का रस 
है, इसी से न हम उसे बलांत्‌ छीन सकते हैं और न चीर-फाड़ कर 
फूँक सकते हैं) उस रस का स्वाद बदलने के लिए. तो हमे उससे अधिक 
भधुर औषधि पिछानी पड़ेगी | जब-जब बाहर की संस्कृति विवेकश्ज्य 
होकर आई, उसे पराजय ही हाथ छगी; जब उसने विवेकबुद्धि से काम 
लिया, तब अपने पीछे विजय की ज्यछन्त कहानी छोड़ती गई है । 


की कड़ियों 

पाश्चात्य सस्क्ृति ने हमे युद्ध की चुनीती न देकर मित्रता का द्ाथ 
बढाया, इसीसे हमारा उससे कोई चाह्य संब्र्भ भी नहीं हुआ बढ 
हमारी अनेक सामानिक सस्याओ में प्रवेश पर्तेाते इसाई दृद्य यों 
प्रविष्ठ हो गई और इस प्रकार त्रिना झिसी सब्रप के भी दसारे जीवन 
को उतना ही प्रभावित कर सकी; लितना स्वयं हमारी संन्क्षृति कर 
सकती थी । उसकी उपयोगिता या अन॒पयोगिता के सम्बन्ध में अहुत 
कुछ कहा जाता रह्या हे और कहा जाता रहेगा, परन्तु इतना दोनों दी 
दआओ मे सत्य है कि उसने हमारे सामाजिक दृष्टिकोण को बहुत बदल 
दिया है । शासक-संस्कृति होने के कारण यह अन्य संस्कृतियों के समान 
हमारी संस्कृति में विछीन होना नहीं चाहती, अन्यथा इससे दसारे विकास 
में कोई विद्येप बाधा न पहुँचती । वर्तमान परिस्थितियों में उसने हमारे 
शिथिल् समाज के भीतर एक ऐसे समाज्र का निर्माण कर दिया है 
जिसकी आत्मा भारतीय ओर अरीर अभारतीय जान पढ़ता है | इसे न 
हम साथ ले चछ सकते हैँ ओर न छोड़ सकते हैं। बह पश्चिमीय 
विचारधारा मे बहुकर भी उससे शासित नहीं होता और भारतीयता में 
जीवित रहकर भी उससे प्रभावित नही होता | 

सद्धठन की इन असुविधाओं के साथ-साथ विपम अआर्थ-विभाजन 
और ली की स्थिति समाज की नींव को खोखल् किये दे रही हैं । इसका 
उत्तरदायित्व समाज ओर शासन-विमाग दोनो पर है सही, परन्तु उससे 
उत्पन्न अव्यवस्था का अधिकांग समाज को मिलता है। केवल शक्ति से 
शासन हो सकता है, समाज नहीं बन सकता, जिसकी स्थिति मनुष्य के 
स्वच्छन्द सहयोग पर स्थिर है। निरंकुश 


दा शासन, शासक का अन्त कर 
सकता है, निरंक्रुश समाज मनुप्यता को समाप्त कर देता है | 


जीने की ऋला 





प्रत्यक कार्य के प्रतिपादन तथा प्रत्येक वस्तु के निर्माण में दो 
आवश्यक अद्भ हैं-तद्विपयक विज्ञान और उस विज्ञान का क्रिवात्मक 
प्रयोग । विना एक के दूसरा अद्भ अपूर्ण ही रहेगा, क्योंकि बिना 
प्रयोग के ज्ञान प्रमाणहीन है और बिना शान के प्रयोग आधारहीन-- 
अतः प्रत्येक विज्ञान में क्रियात्सक कलछा का कुछ न कुछ अंश अवश्य 
रहता है और प्रत्येक क्रियात्मक कछा भी अपने विशानविश्ञेष की 
अनुगामिनी वन कर ही सफल होती है। ये दोनों इतने सापेश्न हैँ कि 
एक को जानने में दूसरे को जानना ही पडता है । 

यदि हम रह्त और उनके मिश्रण के विषय मे जान लें, तूलिका 
आदि के विषय मे सब कुछ समझ हें, परन्तु कभी इस ज्ञान को प्रयोग 
की कसोंटी पर न कसे तो हमारा चित्रकरछा-विषयक शान परीक्षण के 
बिना अपूर्ण ही रह जायगा । इसी प्रकार यदि हम इस ज्ञान के त्रिना 
ही एकाएक रक्ञ भरने का प्रयज्ष करने छगें तो हसारा यह प्रयास भी 
असफल ही कहा जायगा | चित्रकछा की पूर्ण के छिए. और सफल 

चित्रकार वनने के लिए, हमें तत्सम्बन्धी ज्ञातव्य को जानकर प्रयोग में 
लाना ही होगा । यही अन्य कलछाओ के लिए, भी सत्य सिद्ध होगा । 

यदि हम ध्यान से देखे तो ससार भें जीना भी एक ऐसी कला 
जान पढ़ेगा जिसमें उपयुक्त दोनों साधनों का होना अनिवार्य है । सामू: 
हिक तथा व्यक्तिगत विकास के लिए कुछ सिद्धान्तों का शञान जितना 
आवश्यक दे, उतना ही या उससे भी कुछ अधिक आवश्यक उन 
सिद्धान्त का उचित अवसर प९ उपयुक्त प्रयोग भी समझा जाना 
चाहिए । यदि हम ऐसे सिद्धान्तो का भार जन्म भर ढोते रहें जिनका 
उपयुक्त प्रयोग हमें ज्ञात न हो, तो हमारी दशा उस पद से भिन्न 
होगी जिसको विना जाने ही शास्रो और धर्मग्रन्थी का भार वहन करना 
पडता हो। इसी प्रकार यदि हम बिना सिद्धान्त समझे; उनका 
अनुपयुक्त प्रयोग करते रहें, तो हमारी क्रिया बिना अर्थ समझे मन्त्रपाठी 
जुक की बाणी के समान निरर्थक हो उठेगी । 

हमारे संस्कारों में, जीवन के लिए आवश्यक सिद्धान्त ऐसे सूत्न 
रूप में समा जाते हैं, जो प्रयोग रूपी टीका के बिना स्पष्ट हो पाते हैं 
पयोगी । सर्त्य ब्रुयात्‌' को हम सिद्धान्त रूप में जान कर भी न 


और नड त् 

अपना विंकास कर सकते हूं और न समाज का उपकार, ऊतक अनेक 
परिस्थितियां, विभिन्न ध्थानो और विशेष काडो में उसका प्रयोग कर 
उसके वाघ्तविक अर्थ को ने समझ छें--उससे यथार्थ रूप को हृदयद्धम 


न कर छे । 
एक निर्दोष के श्रोग बचाने वाछा असत्य उसकी हिंसा का कारण 
वाछि सत्य से अं ही रहेगा, एक ऋर स्वामी की अन्यायपूर्ण आज्ञा 


को पालन करने वाछे सेवक से उसका विरोध करने वाला अधिक 

स्वामिमक्त कहछायैगा और एक दुबंछ पर अन्याव करने वाले अत्याचारी 
को क्षमा का देने वाले क्रोवजित से उसे दण्ड देनेवाछा क्रोधी 
संसार का अधिक उपकार कर सकेगा। अन्य सिद्धान्तों के छिए भी 
यही सत्य है और रहेगा । 
सिद्धान्तो की जितनी भारी गठरी लेकर हम अपने कमक्षेत्र के द्वार 
तक पहुँचते हैं, उतना भारी बोझ लेकर कदाचित्‌ ही किसी अन्य देश 
के व्यक्ति को पहुँचना पड़ता हो, परन्ठु फिर भी कायक्षेत्र में हमी सबसे 
अधिक निष्क्रिय प्रमाणित होंगे, कारण, हम अपने सिद्धान्तों को उपयोग' 
से वचा-वचाकर उसी प्रकार रखने सें उद्ं श्य की सिद्धि समझ लेते हैं, 
जिस प्रकार धन को व्यय से वचाकर रखने वाले कृपण उसके सश्जय में 
ही अपने उद्योग की चरम सफलता देख लेते है | 
परिस्थिति, काछ और स्थान के अनुसार उनके प्रयोग तथा रूपों 
के विपय से जानने का न हमें अवकाश हे न इच्छा | फल यह हुआ 
कि हमारा जीवन अपूर्ण वस्तुओं में सव से अधिक आपूर्ण होने का 
टुर्माग्य सात्र प्राप्त कर सका | 
आज तो; जीने की कला न जानने का अमिश्ञाप देझा-व्यापक ढे, 
परन्तु विशेप रूप से स्लियों ने इस अभिश्गाय के कारणें जो कुछ सद्दा है 
उसे सहकर जीवित रहने का अभमिमान करने वाले विरले ही मिलंगे । 
यह सत्य है कि हमारे देश में व्यक्ति को इतना महत्व दिया गया था कि 
कहीं-कहीं हमें उसके विकास के साधन भी एक विचित्र वन्धन जैसे 
लगने लगते हैं। परन्तु यह कहना अन्याय होगा कि उस प्राचीन युग के 
निवासियों ने व्यक्तिगत विकास को इग्रिविन्दु बनाकर सामूहिक या 
सामाजिक विकास को एक अण के छिए भी दृष्टि से ओझल होने दिया [ 


भ्थ्ख्ा्‌ 

उनका जीवन-विपवक्र शान कितना वेयक्तिक किन्तु व्यापक, स्थिर 
किन्तु प्रत्येक परिस्थिति के अनुकुछ और एक किन्तु सामूहिक था, 
इसका प्रमाण हमे उन सिद्धान्तों में मिल जाता है जिनके आकर्षण से 
हम अपनी अज्ञानावस्था में भी नहीं छूट पाते और इस ज्ञान का 

न्होने केसा उपयुक्त तथा प्रगतिभीलछ प्रयोग किया, यद्द समाज के 
निर्माण और व्यक्ति के जीवन के पूर्ण विकास को दृष्टि मे रखकर खोजे 
गए साधनों से स्पष्ट हो जाता है। यदि हम शताब्दियों से केवल 
सिद्धान्तों का निर्जाब भार लिए हुए शिथिल हो रहे हैँ तो इसमें हमारा 
ओर हमारी परिस्थितियों का दोप है। वदि हम अपने जीवन को 
सजीव और सक्रिय बनाना चाहते, अपनी विद्येप परिस्थितियों मे उनका 
प्रयोग कर उनकी सामय्रिक अनुकूलता-ग्रतिकूलता, उपयुक्तता-अनुप- 
युक्तता का निश्चय कर छेते और जीवन के ज्ञान और उसके क्रियात्मक 
प्रवाह को साथ बहने देते तो अवश्य ही हमारा जबीन उत्कृष्ट कछा का 
निदद्न होता | 

इसने जीवन को उचित कार्य से विरत कर उसीके व्यवस्थापक 
नियमों को अपने पेर की वेड़ियों बनाकर उन्हें भी भारी बना डाछा, 
अतः आज यदि छूद्य तक पहुँचने की इच्छा भी भूछ गए तो आश्चर्य 
ही क्यों होना चाहिए | 
इस समय भारतीय नारी के पास ऐसा कौनसा विशिष्ठ गुण नहीं है, 

जिसे पाकर किसी भी देश की मानवी देवी न बन सकती हो | उसमें उस 
सहनश्क्ति की सीमा समाप्त दे जिसके द्वारा मनुष्य घोर से घोरतर अप्मि- 
हँसते-हँसते पार कर सकता है और अपने छक्ष्य के मार्ग में 


परीक्षा दें 
बाधाओं पर वाधायें देखकर नहीं सिहरता, उसमे बह त्याग है जो मनुष्य 


की कड़ियाँ 

की छुद्र से क्षुद्र ख्वार्थद्वचि को क्षण मे नष्ट कर डालता दे और उसे 
अन्य के कब्याणार्थ अपनी आहुति के लिए प्रस्तुत कर देता हे, उसमें 
मनुष्य को देवता की पंक्ति में वेठा देनेवाली वद्द पवित्रता हे जो मरना 
नहीं जानती तथा उसमें हमारी संस्कृति का वह कोप है जिसकी किसी 
अन्य के द्वारा रक्षा सम्मव ही नहीं थी । वह आज भी त्यायगमयी माता, 
पतित्रता पत्नी, स्नेहमयी वहिन ओर आज्ञाकारिणी पुत्री है, जब ससार के 
जाणत अंजशों की स्तियोँ भोतिक सुखभोग पर अपनी युगजीणण संस्कृति 
-न्योछावर किये दे रही हैं। इन्हें त्याग के, बलिदान के और स्नेह के 
-नाम पर॒सब कुछ आता है, परन्ठ जीने की वह कला नहीं आती जो 
इन अलोकिक गशुर्णों को सजीव कर देती ! 
जीर्ण से जी कुदीर में बसनेवाल्यो में भी कदाचित्‌ ही कोई ऐसा 
अभागा निधन होगा, जिसके उजड़ें ऑगन में एक भी सहनशीछा, 
त्यागमयी, ममतामयी सत्री न हो । 
त्लरी किस प्रकार अपने हृदय को चूर-चूर कर पत्थर की देव-प्रतिमा 
बन सकती है, यह देखना हो तो हिन्दू ग्रहस्थ की, दुधरमँंही वालिका से 
'शापमयी युवती में परिवर्तित होती हुईं विधवा को देखना चाहिए जो 
किसी अज्ञात व्यक्ति के लिए अपने हृदय की, छुृदय के ससान ही प्रिय 
इच्छाएँ. कुचछ-कुचछ कर निर्मूठ कर देती है, सतील और संयम के 
-“नास पर अपने शरीर और मन को अमानुषिक यन्त्रणाओ के सहने का 
अभ्यस्त बना लेती है और इसपर भी दूसरों के अमद्धछ के मय से आँखों 
में दा। बूंद जल भी इच्छानुसार नहीं आने दे सकती | अर्थाड्विनी की 
-विडम्बना का भार लिये, सीता सावित्री के अछोंकिक तथा पवित्र आदर्श 
का भार, अपने रोंदे हुए जीर्णशीर्ण र्रीत्व पर किसी प्रकार संभाल कर 


श्ंखला 


क्रीतदासी के समान अपने मद्यप, दुराचारी तथा पश् से भी निष्कृष्ठ 
स्वामी की परिचर्या भें छगी हुई और उसके दुर्व्यवहार को सहकर भी 
देवताओं से जन्म-जन्मान्तर में उसीका संग पाने का वरदान मॉगने वाली 
पद्वी को देखकर कौन आश्चर्व्याभिभूत न हो उठेगा ? पिता के इद्धितमात्र 
से अपने जीवन-प्रभात मे देखे रघद्डीन स्वप्नी को विस्म्ृति से ढककर 
बिना एक दीर्थ निश्चास लिये अयोग्य से अयोग्य पुरुष का अनु- 
गमन करने को प्रस्तुत पुत्री को देखकर किसका छुद॒य न भर आवेगा :£ 
पिता की अद्यलिका और बेभव से वश्चित दरिद्र भगिनी को ऐश्वर्य्य का 
उपभोग करनेवाले भाई की कलाई पर सरलूमाव से रक्षावन्धन बॉपते 
देख कौन विश्वास कर सकेगा कि ईर्ष्या भी मनुप्य का स्वाभाविक विकार 
ह और अनेक साहसहीन निर्जीव-से पुत्रों द्वारा उपेक्षा और अनादर से 
आहत हृदय ले उनके खुख के प्रयत्न में छगी हुईं माता को देख कोन 
'क्यचित्‌ कुमाता न भवतिः कहनेवाले को स्त्री स्वभाव के गम्भीर रहस्य 
का अन्वेषक न मान लेगा ? परन्तु इतनी अधिक सहनशक्ति, ऐसा 
अप्रतिम त्वाग और ऐसा अलछोकिक साहस देखकर भी देखनेवाले के 
हृदय में यह प्रश्न उठे विना नहीं रहता कि क्या ये विभूतियों जीवित 
हैं | यदि सजीवता न हो, विवेक के चिन्ह न हों तो, इन गुणो का 
मूल्य दी क्या है | क्या हमारे कोल्‍्हू में जुता बेंछ कम सहनशीलछ है : 
कम यन्त्रणाएँ भोगता दे ? शव हमारे छवारा किये गये किसी अपसान का 
प्रतिकार नहीं कर सकता; सब प्रकार के आघात बिना हिले-डुले शान्ति 
से सह सकता है, हम चाहे उसे अतछ जल में बहा कर मगर-मच्छ के 
डदर में पहुँचा दें, चाहे चिता पर छिठाकर राख करके हवा में उड़ा 
परन्तु उसके मुख से न निश्चास निकलेगी न आह, न निरन्तर खुल 


ही 4 

पथराई आँखो में जल आवेगा, न अज्ग कम्पित होंगे | परन्तु क्या हम 
उसकी निष्कियता की प्रशसा कर सकेंगे : 

आज हिन्दू क्री भी शव के समान ही निष्पन्द है| संस्कारों ने 
उसे पक्चाघात के रोगी के समान जड़ कर दिया है, अतः अपने सुख-दु्ख 
को चेष्टा द्वारा प्रकट करने में भी वह असम हं | 

इसके अतिरिक्त ऐसी सीमातीत सहिष्णुता की प्रशंसा सुनते-छुनते 
वह अब इसे अपने धर्म का आवश्यक अग समझने छगी हैं | 

जीवन को पूर्ण से पूर्ण रूप तक विकसित कर देने योग्य सिद्धान्त 
उसके पास हैं, परन्तु न उनका परिस्थिति-विशेष मे उचित उपयोग ही 
वह जानती है और न उनका अथथ ही समझती है; अतः जीवन और 

सिद्धान्त दोनो ही भार होकर उसे वैसे ही सज्ञाहीन किये दे रहे है, जैसे 

प्रीष्म की कड़ी धूप में शीतकाछ के भारी और गर्म वच्न पहिने हुए 
पथिक को उसका परिधान । जीवन को अपने सोचे से ढालकर सुन्दर 
आर सुडाल बनाने वाले सिद्धान्तो ने ही अपने विपरीत उपयोग से भार 
बनकर उसके सुकुमार जीवन को उसी प्रकार कुरूप और वामन बना 
डाछा हूँ जिस प्रकार हाथ का सुन्दर कड्ढण चरण मे पहना जाने पर 
उसकी बद्धि को रोककर उसे कुरूप बना देता है । 

हिन्दू समाज ने उसे अपनी प्राचीन गौखन-गाथा का प्रदर्शन मात्र 
ब्रनाकर रख छोडा है और वह भी मृक निरीह भाव से उसको वहन 
करती जा रही है । शताव्दियो पर शताव्दियोँ बीती चली जा रही हैं, 
समय की छूहरो में परिवर्तन पर परिवर्तन बहते आ रहे हैं, परिस्थितियों 
चढल रही हूँ, परन्तु समाज केवल स्त्री को, जिसे उसने दासता के अतिरिक्त 
ओर कुछ देना न हाँ सीखा, प्रढव की उथद पुथल से भी शिल्य के समान 

स्थिर देखना चाहता है। ऐसी स्थिरता मृत्यु का शद्भार हो सकती है, 
जीवन का नहीं | अवश्य ही मृत्यु में भी एक सोन्दर्य है, परन्तु वह जीवन 
के रिक्त स्थान को तो नहीं भर सकता ! 

धन की प्रभृता या पूँजीवाद जितना गह्ित है उतना ही गर्दित रूप धर्म 
ओर अधिकार का हो सकता है, फिर उसके विषय में तो कहना ही व्यर्थ 
है जिसे धन, धर्म ओर अधिकार तीनो प्रकार की प्रभुता प्राप्त हो चुकी हो । 

समाज में उपाजन का उचरदायित्व मिल जाने से पुरुष को एक 
प्रकार का पूँजीपतित्व तो प्राप्त हो ही गया था, शक्ति अधिक होने के , 
कारण अधिकार मिलना भी सहज-प्राप्प हो गया | इसके अतिरिक्त शास्त्र 
तथा अन्य सामाजिक नियमों का निर्माता होने के कारण बह अपने आपको 
अधिक से अधिक स्वच्छन्द ओर ज्ली को कठिन से कठिन बन्धन मे रखने 
में समर्थ हो सका | 

धीरे-धीरे बनते-बनते स्ली को बॉध रखने का साम्राजिक, धार्मिक 
तथा आर्थिक उपकरणी से बना हुआ यन्त्र इतना पूर्ण और इतना सफलता- 
युक्त सक्रिय हो उठा कि उसमें ढल कर स्त्री केवल सफल दासी के रूप 
में ही निकलने छगी । न उसकी मानसिक दासता में कोई अभाव या 
न्यूनता थी और न शारीरिक दासता में-विद्रोह ते क्या अपनी स्थिति 
के विषय में प्रझन करना भी उसके लिए; जीवन में यन्त्रणा और मृत्यु के 
उपरान्त नरक मिलने का साधन था। आज अन्‍्त्रो के युग में भी दासत्व 
के इस पुराने परनन्‍्त इढ़ बन्त्र के निर्माण-कॉशछ पर हमें विस्मित होना 
पड़ता है, क्योकि इसमें मूक यन्त्रणा सहने वाला व्यक्ति ही सहायता देने 
वाले के कार्य में बाधा डालता रहता है। मनुष्य को न नष्ट कर उसकी 
मनुष्यता को इस प्रकार नष्ट कर देना कि वह उस हानि को जीवन का 

सबसे उज्ज्वछ, सबसे बहुमूल्य और सबसे आवश्यक छाम समझने छगे, 
असम्भव नहीं तो कठिनतम प्रयाससाध्य अवश्य है | प्रत्येक बालिका उत्तन्न 
होने के साथ ही अपने आपको ऐसे पराये घर की वस्ठु सुनने और मानने 
लगती है जिसमें न जाने की इच्छा करना भी उसके छिए, पाप है । विवाह 
के व्यवसाय मे उसकी विद्या पासद्ध बने हुए ढेले के समान है जो तुछा 
को दोनों ओर समान रूप से शुरू कर देता है, कुछ उसके मानसिक 
विकास के लिए नहीं; उसकी योग्यता, उसकी कला पति के ग्रदशन तथा 
गव॑ की वस्तु है, उसे सत्यं शिव॑ सुन्दरम्‌ तक पहुँचाने का साधन नहीं; 
उसके कोमछता, करुणा, आशज्ञाकारिता, पवित्रता आदि गशुण उसे पुरुष 
की इच्छानुकूछ बनाने के लिए. आवश्यक हैं, संसार पर कल्याण-वर्षा के: 
लिए नहीं । न स्री को अपने जीवन का कोई छूक्ष्य बनाने का अधिकार 
दें और न समाज-द्वारा निर्धारित विधान के विरुद्ध कुछ कहने का | 
उसका जीवन पुरुष के मनोरञ्जन तथा उसकी वंशबृद्धि के लिए इस प्रकार 
चिरनिवेद्त हो चुका है कि उसकी सम्मति पूछने की आवश्यकता का 
अनुभव भी किसी ने नहीं किया । वातावरण भी घीरेधीरे उसे ऐसे ही 
मूक आज्ञा-पाल्न के छिए प्रस्तुत करता रहता है| णहिणी का कर्तव्य कम 
महत्वपूर्ण नहीं यदि वह साधिकार और स्वेच्छा से स्वीकृत हो । जिस गृह 
को बचपन से उसका छक्ष्य वनावा जाता है यदि उस पर उसे अन्न-वस्र 
पाने के अतिरिक्त कोई और अधिकार भी होता, जिस पुरुष के लिए. 
उसका जीवन एकान्त रूप से निवेद्त है यदि उसके जीवन पर उसका 
भी कोई स्वत्व होता तो यह दासता स्वृह्णीय प्रदुता बन जाती । परन्तु 
जिस गशह के द्वार पर भी वह बिना शहपति की आज्ञा के पैर नहीं रख 
चकती, जिस पुझुष के घोर से घोर अन्याय, नीच से नीच आचरण के 

विरोध में दो झब्द कहना भी उसके लिए अपराध हो जाता है, उस णह 
को वन्द्रीयह और पुरुष को कारारक्षक के अतिरिक्त वह और क्या समझे | 
इसमें सन्देश नहीं कि ऐसी परिस्थिति का कुछ उत्तरदायित्व ज्ली पर 
भी है, क्योंकि उसे जीने की कला नहीं आती; केवल थुगयुगान्तर से चले 
आने वाले सिद्धान्तोीं का भार लेकर वह स्वयं दी अपने लिए भार हो उठी है। 
मलुप्यता से ऊपर की स्थिति को अपना लक्ष्य बनाने से प्रायः सनुष्य 
देवता की परापाण्रतिमा बन कर रह जाता है ओर इसके विपरीत मनुष्यता 
से नीच उतरना पश्म की श्रेणी मे आ जाना है। एक स्थिति मनुष्य से 
ऊपर होने पर भी निष्क्रिय है, दूसरी उससे नीची होने के कारण मनुष्यता 
का कल: हे । अतः दोनों ही स्थितियों मे मनुष्य का पूर्ण विकास सम्भव 
नहीं | दसारे समाज में अपने स्वार्थ के कारण पुरुष मनुप्यता का कलझ्ड हैं 
ओर स्त्री अपनी अशज्ञानमय निस्पन्द सहिष्णुता के कारण पाषाण सी उपेक्ष- 
णीय--दोनों के मनुष्यत्व-युक्त मनुष्य हो जाने से ही जीवन को कलछा 
विकास पा सकेगी जिसका ध्येय मनुष्य की सहानुभूति, सक्रियता, स्नेह 
आदि गुर्णो को अधिक से अधिक व्यापक बना देना है । 

जीवन को विकृत न बनाकर उसे सुन्दर और उपयोगी रूप देने 

के इच्छक को अपने सिंद्धान्तो से सम्बन्ध रखने वाछी अन्तर्मुखी तथा 
उन सिद्धान्तों के सक्रिय रूप से सम्बन्ध रखनेवाली बहिरमुखी शक्तियों को 
पूर्ण विकास की सुविधाएँ देनी ढी पड़ेंगी । वही वृक्ष प्ृथ्वीतक पर बिना 
अवल्म्ब के अकेछा खड़ा रह कर झंझा के प्रह्यरों को मलयसमीर के 
झोकी के समान सहँकर भी हरा-भरा फल-फूल से युक्त रह सकेगा. 
जिसकी मूछस्थित शक्तियोँ विकसित ओर सब हैं और उसी की 


मूछस्थिति दृढ रद सकती है जो धरातल से बाहर स्वच्छन्द वातावरण में 


की कड़ियाँ 


व 5 या 


सॉस लेता है। जब वहिर्ुंखी शक्तियाँ भी अन्तमुंखी हो जाती हैं. तब 
गह्मय सक्रियता नष्ट हुए, बिना नहीं रहती । जाज चाहे हमारी आध्या- 
त्मिकता भीतर ही भीतर पातार तक फेल गई हो परन्तु जीवन का 
व्यावह्मरिक रूप विकृत सा होता जा रहा है। जीवन का चिह्न केवल 
काल्यनिक स्वर्ग में विचरण नहीं है किन्तु संसार के कंटकाकी्ण पथ को 
प्रशस्त बनाना भी है। जबतक बाह्य तथा आन्तरिक विकास सापेन्न नह 
बनते, हम जीना नहीं जान सकते । 


हद ० 


ट 


१०. 
६६. 


निर्देशिका 


हमारी <“ंखछा की कड़ियों [ १ ] 


[२] 
युद्ध ओर नारी 
नारीत्व का अभिश्ञाप 
आधुनिक नारी | १ |] 
[२] 
घर ओर बाहर [ १ ] शी 
[२ | *€ 
[३] कि 
हिंदू ज्री का पत्नीत्व *९& 
जीवन का व्यवसाय | १ ] &«« 
की कह 
ल्ली के अर्थस्वातत्य का प्रश्न [| १ ] 
२] 
हमारी समसस्‍्याएँ [ १]  ««« 
[२] ««» 
समाज और व्यक्ति कर 
जीवन की कला ग 


««.. १-- १३ 
ह& १४-- २५६ 
<० ० २७-- रे४ 
बल मनी 
०«.. ४५-- ५२ 

प५३-- ६० 
००० ६१--- ७२ 
०० ७३--- ८४ 
०० ८५-- ९० 
०्ग्न. ३९ “-+-२१०४ 
०० ९१०५ --११२ 
“० ११३ --१२२ 
ब्न्न रे १३० 
००० १९१ --१३२८ 
००० ९ २७ “६०५१ 
०० १५२ --१६२ 
००० १५६३४ --१८२ 
०० १८३२३ ०--१९४ 


प्रकाशक 
साधना-सद्न, 
प्रयाग 
किग्सवे, देहली चेतगंज, काशी 


सुद्रक 
श्रीनाथदास अग्रवाल, 
टाइम-टेचुल प्रेस, 
बनारस । ६०६-४४ 


